
PREFAŢĂ 
“a ediţia a Il-a) 


Întîia ediție a cărţii «Despre credința ortodoxă» a Prea Cuvioşiei 
Sale Părintele Arhimandrit Cleopa Ilie a avut o atit de mare căutare, 
încât, curînd după apariția ei, în 1981, s-a ivit trebuința unei a idoua 
ediții, pentru a răspunde multelor cereri ale credincioşilor. Această a 
doua ediție apare îmbogăţită cu unele noi teme ale credinței noastre 
înfciţișate şi întemeiate de Prea  Cuvioşia Sa cu aceeaşi pricepere şi 
putere convingătoare ca și cele înfăţişate în prima ediție și reluată în 
ediția de faļă. i 

Așa cum am spus şi în cuvintele înscrise pe coperta primei ediţii, 
Prea Cuviosul autor luminează, convinge şi cucereşte pe cititori în lä- 
murirea punctelor dreptei noastre credințe, atît prin îmtemeierea lor 
umununțită pe textele Sfintei Scripturi, ale căror adevărate înţelesuri 
le pune în lumină, cât și prin graiul înţeles de toţi, în care le explică. 

Prea Cuvioşia Sa se dovedeşte şi în scris, ca şi în grăirea vie către 
credincioșii care au fericirea să-l audă, același cunoscător temeinic ul 
Slintei Scripturi și fermecător maestru al cuvîntului rămas credincios 
indelungutei tradiţii a graiului bisericesc al poporului nostru, cu totul 
deosebit, ul grăirii către credincioşi cu care este înzestrat Prea Cuvioşiu 
Su, şi care, însoțit de o memorie a textelor Scripturii și ale siin- 
fillor purinți, cum nu se mai poate întîlni la altcineva în răstimpul unel 
scut mai multor generaţii, dau Prea Cuvioşiei Sale putinţa să vorbeasca 
ceasuri îndelungate în modul cel mai închegat, dar, în același timp, În 
mod zImbitor şi neobositor atît pentru Prea Cuvioşia Sa, cit și pentru 
auzitori. Abundența de dovezi din Scriptură și din sfinţii părinți sc re- 
vars ca o ploaie peste usculteitori, înclt nimeni nu mul poate găsi nici 
un temel pentru vreo părere opusă învăţiturii de totdeauna a bisericii, 

Deşi În cartea Despre credința ortodoxă nu mul ce de tajd aulorul 
cure să spună lucrurile din ca şi textele din sfinții părinți sint mal pu- 

ține, dîndu-se spaţiul principal textelor din Scriptură, se simt în ea, 
totuşi, cunoştinţele rar întîlnite ale dreptei noastre credinţe și modul 
ușor și fermecător de a se exprima, care e propriu Prea Cuvioşiei Sale 
și care încîntă pe cei ce-l ascultă cînd le vorbește cu viu grai. 

Nu știu dacă s-a luat de cineva vreo măsură ca să se păstreze 
vreuna din vorbirile prietenești ale Prea Cuvioşiei Sale, extinse pe ore 
întregi, ca un monument de grai românesc încîntător redind conţinutul 
bogat al credinței noastre strămoșești, ca pe un rod plin de seva gră- 
dinilor moldovenești. 

Dar, lie că se va păstra, fie nu în stare grăitoare imaginea acestui 
«Avă» unic al spiritualității românești, cartea P. C. Sale Despre credinţa 
ortodoxă va păstra, dacă nu chipul în stare grăitoare al personalităţii 
sale cu totul remarcabile, măcar o frîntură din farmecul graiului său şi 
un rezumat al uimitoarei sale cunoștințe a dreptei noastre credinţe, în- 
temeiată pe o rară și deosebit de subţire înțelegere a textelor Scripturii 
şi ale sfinţilor părinţi ai Bisericii. 

Prea Cuvioșia Sa rămîne prin această carte un minunat martor viu 
şi cunoscător al Tradiţiei creștine românești din zilele noastre. 


Pr. Prof. Dr. D. STĂNILOAE 


PREDOSLOVIE 


Părintele Cleopa este unul dintre foarte puținii călugări cu o expe- 
riență duhovnicească totală. 

Cind l-am cunoscut eu, acum vreo treizeci de ani, într-un popas pe 
care-l jăcusem la Sihăstria, blajinul avvă m-a petrecut o bună bucată 
de vreme pe drumul de pămînt de pe Valea Secului, de-a lungul apei, 
povestindu-mi o seamă de întîmplări din viaţa sa şi a obștii. Îl ascultam 
şi-mi aduceam aminte de cazul unui medic care, trebuind să stea cițivu 
uni la închisoare, pentru o oarecare vină, s-a apucat să învețe acolo 
englezeşte după singura carte la îndemină, o Biblie. Redevenind liber, 
s-a prezentat în fața unei comisii pentru o calificare în limba engleză, 
despre care credea că-i va folosi în profesie. Membrii comisiei au rămas 
înundrmuriți : insul ştia perfect englezește, dar vorbea limba lui 
Shakespeare 1 Povestind rar, dulce şi sfătos, Părintele Cleopa părea ră- 
muas În urmă cu vreo două sute de ani. El vorbea ca în vechile tipărituri 
de lu Neamț, în graiul Patericului, al Pidalionului și al Vieţilor Sfinţilor, 
uldoma lui Chesarie și Damaschin, iar întimplările zilei căpătau o aura 
« vechime şi legendă, vecină cu literatura. Aveam să pricep, ceva mal 
tirziu, că-şi petrecuse tinerețea păzind oile miînăstirii în cea mal smerită 
«scullare de aspirant la călugărie și că-și prețuia vremea citind cu nesaţ, 
zi și noapte, nu numai Sfînta Scriptură, ci şi orice carte de slovă veche 
pe cure o putea găsi în biblioteca chinoviei sau cumpăra de la vreun 
gospodar din Vinători, în schimbul oii de scăzămînt, scăpată de lu lup. 
Poecumpdneuu scrierile stinților părinți ai Răsăritului, cu tot udincul 
lor de înjelepciune și contemplație. Pormat în singuriitatea unel aseme- 
neu uvuelemli, prieten cu turma și cu Dumnezeu, novicele devenea de 
lupt, Ira s-o ştie, omul unci singure cărti, cel mai puternice posesor al 
nul Intelect ncalterat de erudiție, tișlere și aparate critice. Cînd a co- 
Intt lu lume, printre vlădici şi universitari, Părintele Cleopa vadea 
iihi lusul tot utila teologie cH într-o diplomă cu sigilil. 

Tot de la snd l-a luat soborul minăstirii, într-o bună zl, să-l aduce 
devale şi să-l aşeze Slure[ În Iveul celui batrin, Alesul a cerat athu m- 
dlelulață cît sd Ispraveased o oale de tuns si să-și schimbe oplnelle do 
panele cu o pereche de bocanci A stàreflt en mare diseusinjd, anl în yir, 
la o vieme cind Sihastria trecuse prlulr-o pulbero doe sardelo şi Hăedri, 

Și-a făcut ucenici buni şi i-a rînduit, după vrednicie şi trebuinţe, să ducă 
mai departe trebile obștii, pînă în ziua de azi, cînd chinovia cunoaşte o 
înflorire gospodărească la măsura duhovniciilor de pisc. 

Părintele Cleopa are vocaţia marilor însingurări şi, poate, cu Sfinţia 
Sa se încheie multiseculara tradiţie a pustniciilor moldovene. Poartă în 
spate ani buni de retragere spirituală şi cunoaște pe viu ce înseamnă 
să trăieşti în peșteră, să te hrănești cu bureți şi poame uscate, să te că- 
lăuzeșii iarna după urmele fiarelor şi să birui asprimea gerului cu do- 
goarea rugăciunii celei fără de oprire. Aceasta însă nu l-a împiedicat să 
asculte pe mai-marii săi, ierarhi ai Bisericii, care l-au îndatorat să iasă 
la cîmp deschis şi să propovăduiască printre cei ce se poticnesc în cre- 
dință. Vorbeşte bogat și cercetează Scripturile cu o memorie limpede 
şi pururea fragedă. De atunci a mai citit încă multe cărţi, pe slovă veche 
şi nouă, studii, manuale şi tratate de teologie, cunoaște problemele creş- 
tinului contemporan, graiul său s-a potrivit limbajului curent, dar nu 
prin sărăcire, ci prin adaus. Propovăduirea la nivelul credincioșilor mi- 
reni, ca și călătoria la Locurile  Stinte, Grecia şi Muntele Athos, i-au 
sporit experiența pastorală şi s-ar părea că nu există o întrebare de 
credință la care să nu poată să răspundă. Cheia însă nu e doar în cu- 
noaștere, ca la cei mai mulţi dintre teologi, ci mai ales în trăire. 

Cuvîntul Părintelui Cleopa are autoritatea focului lăuntric. La chilia 
sa au venit lideri ai Mişcării Ecumenice, căutînd limpeziri ; părerile sale 
circulă în medii teologice europene. Inima însă i-a rămas în matca Bi- 
sericii străbune. Altfel, om ca toţi oamenii. 

lată că Părintele Cleopa ne dăruiește și o carte. Am citit-o şi am 
scris această predoslovie cu încredințarea că autorul se află la acea 
vîrstă duhovnicească la care laudele nu-l mai pot tulbura. Am scris-o 
pentru cititorii acestui catehism ortodox, ca să ştie că fiece cuvînt din 
fiece pagină a fost nu numai gîndit, ci și trăit, că, după spusa Apostolu- 
lui, putem avea mulţi învățători, dar nu mulți părinţi. Fie ca prezența ei 
łn miinile preoților și credincioşilor noștri să aibă preţul izvorului și 
bucuria roadelor. 

Arhim. B. V. ANANIA 


CUVINT ÎNAINTE 
(da ediția I) 


Gîndul de a scrie această carte mi-a venit cu încetul, de-a lungul 
cîtorva ani. 

La chilia mea au poposit oameni feluriți, pentru trebuințele lor du- 
hovnicești, cerînd o rugăciune, o îndrumare, un sfat. Mulți însă au venit 
și cu întrebări privitoare la credință, unele mai ușoare, altele mai grele, 
după vîrsta, pregătirea şi setea de cunoaştere a fiecăruia. Unii din ei 
erau nu numai tii credincioşi ai Bisericii noastre ortodoxe și buni cu- 
noscători ai Sfintei Scripturi, ci şi oameni umblaţi, care se întîlniseră, 
în drumurile lor, cu oameni de alte credinţe şi convingeri, mai ales din 
cele mai noi, aduse din alte părţi ale lumii și fără nici un fel de legătură 
cu fiinţa Ortodoxiei noastre răsăritene sau cu rădăcinile neamului nos- 
tru românesc. Cu aceștia purtaseră discuții, uneori lungi și aprige, pe 
leme de credinţă, irămâîntind textele biblice pe o parte și pe alta și câu- 
tind să le afle înțelesurile ascunse. În urma acestui fel de discuții, ei 
rcimăseseră cu foarte multe îndoieli semănate în suflet şi începuseră 
chiar să se întrebe dacă ceea ce moșteniseră ei de la părinţi şi strămoși 
1n materie de credinţă religioasă reprezenta sau nu adevărul descoperiri! 
cdumnezeiești. Asttel clătinaţi lăuntric, ei veneau să ceară lămuriri și 
sluturi, cu Biblia în mână şi cu întrebări gata făcute, dar nu numai cu 
Intrebări, ci şi cu unele răspunsuri pe care le agonisiseră de la cei cu 
cure stătuseră de vorbă. 

Niciodată nu l-am certat pe un credincios care are îndoieli, nici- 
udate nu i-am cerut cuiva să creadă orbește. Dacă făceam astfel, ur Íl 
Insemnat să dau dreptate tocmai acelora care-i ceruseră să creadă cu ci, 
lard sci-și mai pună vreo întrebare. Dimpotrivă, am socotit întotdeauna 
ea discuţiile, cu idei dintr-o parte şi din alta, sînt cît se poate de folosi- 
toure, duce ele sînt purtate cu cinste omenească şi numai din dorința de 
« alla adevarul. Și nu m-am înşelat. Am avut bucuria sä väd rondele 
unor asemenea convorbiri, în sufletele celor ce veniseră cu credința 
tulburată de îndoieli şi plecau cu ea limpede ca izvorul muntelul. 

Alunel am început să md gindesc că vor ti Hind Încă mulţi allil cu 
mintea vinturată de Intrebiri la care nu sînt în stare să alle rdspunsuri 
ducă nu sat ajutați după cuviință. ȘI elne «d-i ajute, dacă nu preoții 

lor ? Dar oare, toți preoţii au aceeași vîrstă matură şi. aceeași experiență 
pastorală ? Fireşte, nu toţi. 

Astfel m-am hotărît să scriu această carte, după puţina mea price- 
pere, din dorul de a le fi fraţilor mei de folos. Mai întîi am rînduit tot 
materialul pe capitole, după o anume pravilă a mărturisirilor noastre de 
credință, apoi am socotit că înțelesurile ar fi mai la îndemîna cititorului 
dacă voi așeza totul în chipul unui dialog, prin întrebări și răspunsuri, 
între un preot ortodox şi un învățăcel al său care rîvneşte să ajungă la 
cunoştinţa adevărurilor de credință asupra cărora are îndoieli lăuntrice 
sau înriuriri din afară. 

Arhim. CLEOPA ILIE 


INĂLȚAREA DOMNULUI — 1980 
Sfinta Minăstire Sihăstria 


CUVINT INAINTE 
(a ediţia a Il-a) 


Fiind înștiințat de la Sfîntul Sinod că Prea Fericitul Patriarh mi-a 
aprobat reeditarea cărții Despre credința ortodoxă, am început a scrie 
accastă smerită alcătuire, iar fiindcă mi s-a spus că trebuie a o mai dez- 
volta și îmbunătăţi faţă de ediţia întîi, am mai scris două capitole noi: 
«Despre Ortodoxie» și despre «<Misionarismul laic în Biserica Ortodo- 
xă», iar alte trei capitole, cel «Despre Oastea Domnului», cel despre 
«Calendar» şi cel despre «Impărtăşirea deasă sau rară cu Stintele Tai- 
ne», le-am prelucrat și dezvoltat. 

La fel, am prelucrat și dezvoltat toate capitolele ediţiei întîi și am 
fcicut o recapitulare de orientare, cu trimiterile privitoare la cele scrise 
în această carte, spre a se găsi mai lesne cele de care va avea nevoie 
cititorul. 

Cele scrise în capitolele noi și în cele prelucrate s-au pus în formă 
de dialog, ca și în vechea ediţie. 

Pie ca mila și îndurarea Bunului Dumnezeu să rînduiască cele spre 
folos și celor ce vor citi această carte. 


Ajunul Bunăvestirii Arhim. CLEOPA ILIE 
24 martie 1984 


Capitolul 1 


DESPRE ORTODOXIE 


PREOTUL: Pentru care pricină ai venit dumneata la mine ? 

ÎNVĂȚĂCELUL : Am venit ca să-mi arăţi mai desluşit adevărul 
despre credința noastră. Și mai întîi, ce se înțelege prin «ortodoxie». 

PREOTUL: Cuvîntul ortodoxie, frate, este de origine greacă, format 
din orthos şi doxa, adică dreaptă credinţă, închinare adevărată, sobor- 
micească, învățătură care se plaseasă în continuitatea directă şi nefn- 
treruptă a tradiţiei apostolice, prin intermediul teologiei patristice și 
ncopatristice şi care formează credința comună a Bisericii neîmpărțite 
din primul mileniu. Ortodoxia se identifică cu însăși tradiția apostolică, 
aşa cum a fost confirmată, interpretată și dezvoltată prin consensul Bi- 
soricii Universale, De fapt, didascalia — adică regula de credinţă apos- 
lolică —, a fost criteriul de bază al Ortodoxiei. 

De accea, orice ruptură în continuitatea tradiţiei apostolice a fost 
considerată ca o corupţie sau abandonare a ortodoxiei, care poata si 
ta forma lic a unci erezii, fie a unei «confesiuni» separate (Dicţionar de 
teologie ortodox, de preot Dr. loan Bria, Bucureşti, 1981, p. 272—277). 

INVATACELUL: Dar undo se găseşte expusă exact învățătura 
creslimţel ortodoxe ? 

PREOTUL : Scurt, dar cuprinzător, expunerea exactă a credinţei or- 
lodoxe se găsește în Dogmatica sfîntului loan Damaschin. 

ÎNVĂȚĂCELUL: Dar prin care mijloace s-a menținut pînă în zilele 
noastre învăţătura de credinţă ortodoxă exactă și neschimbată ? 

PREOTUL : Aici, frate, ar fi multe de vorbit, dar așa, cît mai pe 
scurt, îți voi spune: Sfînta credință cea dreptmăritoare a Bisericii lui 
Hristos (Ortodoxia) s-a menținut neschimbată, de-a lungul veacurilor, 
prin învățătura Sfintei Scripturi și prin Sfînta Tradiţie apostolică, prin 
hotăririle celor cinci Sinoade apostolice (vezi Sf. Damaschin, Dogmatica, 
trad. de Preot Dr. D. Fecioru și Prof. Dr. Olimp Căciulă, Bucureşti, 1938, 
p. 26—27) ; prin învăţăturile canoanelor celor șapte Sinoade Ecumenice 
şi ale celor locale, deoarece, după învățătura dumnezeiescului părinte 
loan Gură de Aur «Cirma Bisericii lui Hristos sînt dumnezeieștile Ca- 
noane» (vezi Pidalionul de Neamţ, ed. 1844, fila 7); apoi prin Pravilele 
hisericești, aşa cum a fost Pravila Mare Bisericească îndreptarea Legii, 
1652, Pravila de la Govora, 1640, Pravila lui Vasile Lupu ş.a. 

INVĂȚĂCELUL : Dar ce înseamnă Sobor Ecumenic şi local și prin 
ce se deosebesc ele? 

PREOTUL : Sobor Ecumenic se cheamă acela la care iau parte pa- 
triarhii, mitropoliţii, episcopii și alți conducători spirituali ai Bisericii 
din toată lumea creştină. Acest Sobor este judecător prea înalt al prici- 
nilor bisericeşti, ca cel ce urmează Bisericii soborniceşti, adică a toată 
lumea (vezi Dumnezeieștile Dogme ale Bisericii Ortodoxe, M-rea Neamţ, 
1816, p. 30; cf. şi Învățătura de credință creştină ortodoxă, ed. 1952, 
p. 167); şi iarăși: Sobor Ecumenic este acela la care se vor uni, într-o 
singură mărturisire a credinţei, toți patriarhii şi episcopii lumii creştine 
(vezi Pidalionul de Neamţ, ed. 1844, fila 75). 

INVĂȚĂCELUL : Dar Sinodul local ce este și prin ce se deosebește 
de cel ecumenic? 

PREOTUL : Sinodul local este acela la care iau parte episcopii din- 
tr-o țară sau numai dintr-o parte a lumii creștine. El se deosebește de 
cel ecumenic prim faptul că acesta se poate întruni numai la porunca 
alor ce conduc țările, pe cînd cel local se întruneşte din porunca celui 
tiniii episcop (vezi Dumnezeieștile Dogme, p. 29). 

ÎNVĂȚĂCELUL: Au mai fost şi alte mijloace prin care Ortodoxia 
i-u menţinut unitatea și integritatea ? 

PREOTUL: Multe și felurite au fost mijloacele spirituale și admi- 
nistrative prin care Sfînta Ortodoxie şi-a păstrat pînă în zilele noastre 
unitatea, precum : Constituirea cultului bizantin din secolele VI—VIII, 
în care locul principal l-au ocupat Liturghiile bizantine, Acest rit a ju- 
cat un rol capital în menţinerea unităţii cultice și spirituale a Ortodo- 
xiei; apoi, sinteza dogmatică făcută de sfintul Ioan Damaschin (seco- 
lui VIII) şi mai ales aportul său teologic în criza iconoclasmului provo- 
cată de islamism; contribuţia teologică a Patriarhului Fotie (820—895) 
şi mai ales enciclica sa dim 867, în care acuză de erezie pe papa Nicolae 
I (858—867) ; Sinodul din 879—880, care restaurează pe Fotie şi deci re- 
concilierea cu Biserica Romană (papa Ioan al VIII-lea 872—889) ; activi- 
tatea misionară în Europa centrală a fraţilor macedoneni Chiril (f 869) 
şi Metodie (ft 884), «apostolii slavilor», trimişi de împăratul bizantin Mi- 
hail al III-lea, la cererea prinţului Rastislav ; rezistența ortodocșilor îm- 
potriva Sinoadelor unioniste (Lion 1274 — Ferara — Florența 1438— 
1439), care aveau un caracter antiortodox; Sinodul de la Constantino- 
pol din 1459 sub Ghenadie Scolarul — cel dintii Patriarh după căderea 
Constantinopolului (1453), care a respins unirea de la Florenţa, cu toate 
că împăratul loan al VIII-lea o recunoscuse. 

Adăugăm înnoirea isihastă din secolul XIV, care a condus la for- 
marea adevăratei teologii bizantine. Isihasmul a fost ilustrat de mari 
teologi și mistici, ca sfinții Maxim Mărturisitorul (sec. VII}, Simion 
Noul Teolog (sec. XI), Grigorie Sinaitul (sec. XIV) și Grigorie Palama, 
Arhiepiscopul Tesalonicului. Doctrina palamită despre distincţia Între 
esența lui Dumnezeu ca atare, inaccesibilă spiritului creat, și energiile 
divine necreate, prin care omul se împărtășește direct din viaţa dumne- 
zcirii — doctrină aprobată de Sinoadele de la Constantinopol din 1341, 
1347 şi 1351 — constituie o nouă precizare patristică a Ortodoxiei. Sub 
influența ortodoxiei neopatristice din secolul XIV, care are un caracter 
defensiv în faţa teologiei scolastice latine, se încearcă o oarecare diso- 
ciere a Bisericii de imperiu, deoarece termenii «simfonici» stabiliţi de 
împăratul Justinian (527—565) deveniseră prea rigizi. Sinodul de la Com- 
stantinopol, din 1484, lixcază Taina mirungerii ca modalitate de primire 
« catolicilor la Ortodoxie. Doctrina despre sfintele Taine capătă o formă 
definitivă, mal ales dalorilă lui Simion al Tesalonicului (sec. XV), Coe 
mentariut critic asupra protestanlisniului, tăcut de Palrlarhul lerena al 
H-lea Ja ráspunsul dat teologilor luterani de la Pibingen (care time 

seră Patriarhului în 1573—1574 «Confesiunea de la Augsburg»); o pre- 
zentare a Ortodoxiei, făcută de Patriarhul de mai tîrziu al Alexandriei, 
Mitrofan Kritopoulos (1630—1639), într-o «Mărturisire de credinţă» 
(1625), adresată teologilor protestanți din Helmstăd. 

În 1629, Patriarhul Chiril Lucaris publică la Geneva o «Mărturisire 
de credinţă», în care își însușește principalele doctrine ale calvinismu- 
lui. O serie de sinoade locale condamnă această Mărturisire: Constan- 
tinopol (1638), Kiev (1640), Iași (1642), Ierusalim (1672) şi iarăşi Constan- 
tinopol, în 1691. Mărturisirea Ortodoxă a lui Petru Movilă, Mitropolitul 
Kievului (1633—1646), discutată și îndreptată de Sinodul de la Iași din 
1642, este tradusă în grecește de teologul Meletie Sirigul și aprobată de 
Simodul de la Constantinopol din 1643. 

Altă «Mărturisire de credință» care a ţinut Ortodoxia pe drumul ei 
cel drept a fost și cea a Patriarhului Dositei și actele Sinodului de la 
Ierusalim din 1672. Acest Sfînt Sinod a respins calvinismul lui Chiril 
Lucaris. Tot acest Patriarh publică în România o colecţie de texte teo- 
logice bizantine. Apoi sinoadele locale din secolul XVII (lași 1642, Mos- 
cova 1666—1667 și Ierusalim 1672) au adus o contribuţie importantă la 
redescoperirea materiei sacramentale a Bisericii şi la punerea în valoare 
a caracterului dinamic al Tradiţiei, ceea ce n-a fost întotdeauna și pretu- 
timdeni înţeles în mod corect. 

Sinodul de la Moscova condamnă pe «Vechii Credincioși», care 
reduceau Ortodoxia la o religie ritualistă. Formarea Bisericilor uniate 
(sau greco-catolice) se realizează prin presiunea autorităţilor politice 
din Polonia şi Austria, în regiuni ortodoxe: Brest (1596), Uzohograd 
(1646), Mucacevo (1664), Transilvania (1700). 

Rezistenţa ortodocșilor a arătat nu numai că Orientul nu poate fi o 
simplă dioceză romană, dar și că există o contradicţie de fond între sis- 
temul Bisericilor locale în răsărit și sistemul papal în apus. Un sinod al 
Patriarhilor orientali din 1755 declară invalidat botezul latinilor și al 
armenilor, fapt pentru care aceştia vor fi primiţi la ortodoxie prin re- 
botezare. «Filocalia», marea colecţie de texte de spiritualitate, apare în 
1792 la Veneţia, alcătuită fiind de către Nicodim Aghioritul (1748—1808, 
canonizat în 1955), împreună cu Macarie de Corint. Starețul Paisie Ve- 
licicovschi (1722-—1794) traduce în slavonă Filocalia, care apare la Pe- 
tersburg în 1793 și care a salvat Ortodoxia rusă da latinizare. 

În 1848 Patriarhii răsăritului publică o enciclică în care condamnă 
«papismul» ca erezie. În același sens, Patriarhul Antim, în răspunsul dat 
în 1894 la enciclica Papei Leon al XIII-lea «Preclara Gratulatimis», con- 
damnă dogma catolică despre «Imaculata concepţie» şi cea despre infa- 
libilitatea papală (vezi despre acestea pe larg în Dicţionar de teologie 
ortodoxă, p. 273—277 ş.a.). Au mai ajutat la menţinerea nealterată și 
neschimbată, de-a iungul vremilor, școlile teologice de grad universitar, 
seminariile teologice, sinoadele locale şi naționale, adumările eparhiale, 
conferințele protopopilor şi ale consiliilor parohiale, predicile rostite de 
preoți spre luminarea poporului la orașe şi la sate, unele asociaţii bise- 
ricești cu caracter misionar, ca și viața canonică și tipiconală a mona- 
hilor din toate sfintele mînăstiri, precum și educaţia pe care părinții 
creștini ortodocși au dat-o copiilor lor pentru a ține cu toată sfințenia 
dreapta credinţă în care s-au măscut. 

Acestea sînt, pe scurt, mijloacele spirituale prin care Ortodoxia s-a 
ținut pe drumul cel drept,. pînă în zilele noastre. 


Capitolul 2 


DESPRE BISERICĂ 


ÎNVĂȚĂCELUL: Aș vrea să-mi arăţi cum înţelege Ortodoxia 
Biserica. 

PREOTUL: Biserica este aşezămînt sfint, întemeiat de Cuvintul cel 
întrupat al lui Dumnezeu, spre sfinţirea și mintuirea oamenilor (cf. fn- 
vaţdătura de credinţă creştină ortodoxă, întreb. 259, p. 154). 

ÎINVĂȚĂCELUL : Eu vreau să ştiu cum înţelegi Sfinţia Ta ideea de 
Biserică în Sfînta Scriptură. 

PREOTUL : Biserica, în dumnezeiasca Scriptură, are mai multe în- 
telesuri și mai multe numiri, iar Sfinta Scriptură se foloseşte cînd de un 
înțeles, cînd de altul, cînd de o numire, cînd de alta. 

INVĂȚĂCELUL : Care sînt aceste înţelesuri şi numiri diferite ale 
Bisericii în Sfînta Scriptură ? 

PREOTUL: Mai întîi, prin cuvîntul Biserică Sfinta Scriptură a Nou- 
lui Testament înțelege ierarhia superioară și conducătoare a Bisericii, 
pe care a întemeiat-o Hristos, Mintuitorul nostru, la un loc cu totalita- 
lea credincioșilor botezați în numele Sfintei Treimi. 

ÎNVĂȚĂCELUL: Care este acea ierarhie superioară și conducă- 
toare pusă de Mintuitorul în Biserică ? 


* 
4 


DESPRE BISERICĂ á 17 


PREOTUL : Această ierarhie o formează sfinții apostoli şi urmaşii 
lor: episcopii, preoții, diaconii (Matei, 18, 18; Ioan, 20, 22—23; Fapte, 
6, 3—6 ; 20, 28; Efes., 4, 11-—12; I Tim., 3, 8—12; 4, 14; Apoc., 21, 14; 
Evr., 13, 17). 

ÎNVĂȚĂCELUL: Cînd a pus Mintuitorul această ierarhie în Bi- 
serică ? 

PREOTUL : Atunci cînd a zis către apostolii Săi: «Cine vă ascultă 
pe voi pe Mine Mă ascultă și cine se leapădă de voi de Mine se lea- 
pădă» (Luca, 10, 16) şi iarăși, cînd a zis: «Precum M-a trimis Tatăl pe 
Mine și Eu vă trimit pe voi» (loan, 20, 21 ; Efes., 2, 20). 

ÎNVĂȚĂCELUL : Ce puteri deosebite a dat Mintuitorul acestei ie- 
rarhii superioare şi conducătoare a Bisericii ? 

PREOTUL : Miîntuitorul a înzestrat cu multe puteri și daruri această 
ierarhie superioară a Bisericii Sale (1 Cor., 12, 28). 

ÎNVĂȚĂCELUL : Care sint acele puteri şi daruri de care spui ? 

PREOTUL : Mai întîi, Mîntuitorul a dat ucenicilor Săi puterea de a 
lega şi dezlega păcatele oamenilor, în cer şi pe pămînt (Matei, 18, 18; 
loan, 20, 22—23). Le-a dat putere disciplinară în Biserică, de a pedepsi pe 
cei vinovaţi de călcarea poruncilor lui Hristos (Matei, 16, 18—19 ; I Cor., 
5, 4—5; I Tim, 1, 20); i-a îmbrăcat cu putere de sus la Pogorirea Prea 
Sfintului Duh (Luca, 24, 45; Fapte, 2, 2—4) și i-a binecuvîntat cu prilejul 
Înălţării Sale la cer (Luca, 24, 51); i-a trimis să propovăduiască Evan- 
ghelia la toată zidirea și să boteze în numele Sfintei Treimi, al Tatălui, 
al Fiului și al Sfîntului Duh (Matei, 28, 18—20). 

ÎNVĂŢĂCELUL Se poate spune că, prin aceasta, ideea de Biserică 
este întreagă ? 

PREOTUL: Nu. Pentru că, așa cum am mai spus, ideea de Biserică, 
în Sfinta Scriptură, se întregește prin totalitatea credincioşilor care sînt 
botezați în numele Sfintei Treimi (al Tatălui, al Fiului și al Sfintului 
Duh), care păzesc şi lucrează toate poruncile lui Hristos şi care urmează 
aşezămîntul pus de Mîntuitorul şi de sfinții Săi apostoli în Biserică 
(Malei, 16, 18; Efes., 2, 19—22; 4, 11—15 ; Col., 1, 18—20). 

ÎNVĂŢĂCELUL : Care sint mărturiile din Sfinta Scriptură care ado- 
veresc numirea Bisericii sub acest înțeles ? 

PREOTUL: Biserica — adică tolalitatea credincioşilor (păstor şi 
turmă la un loc) — are multe mărturii scripturistice, între caro oslo yi 

aceasta : «Că precum într-un singur trup avem mădulare multe și mădu- 
larele nu au toate aceeași lucrare, așa şi noi cei mulţi sîntem în Hristos 
un trup, iar fiecare dintre noi, mădulare unii altora» (Rom., 12, 4-5). 
Acest trup este Biserica, iar Hristos este Capul Trupului, adică al Bise- 
ricii (I Cor., 12, 27; Efes., 1, 22—23; 4, 25; 5, 23; Col, 1, 18, 24). 

ÎNVĂȚĂCELUL : Cum se mai înţelege cuvintul Biserică în Sfinta 
Scriptură 2 

PREOTUL : Prin cuvîntul Biserică, în Sfinta Scriptură se mai înțe- 
lege și biserica (materială) ca locaș de închinare. 

ÎNVĂȚĂCELUL : Ce înţelegeţi prin biserică — locaş de închinare ? 

PREOTUL: Prin biserică — locaş de închinare se înțelege locul 
sfint menit cultului divin public, precum este templul din Vechiul Tes- 
tament. Sensul de «biserică» îl întîlnim în multe locuri ale Sfintei Scrip- 
turi. Mîntuitorul, încă de copil, a cinstit acest loc sfint, adică biserica, 
drept locaș de închinare, căci de la virsta de doisprezece ani a venit 
cu părinţii Lui să se închine în templu (Luca, 2, 46—48). 

Această biserică-locaş de închinare, Mintuitorul a numit-o «Casă a 
Mea» (Matei, 21, 13) şi în fiecare zi învăţa poporul într-însa (loan, 18, 
20). Dc asemenea, apostolul Pavel zice, referindu-se tot la acest înțeles: 
«Căci mai întii aud că, atunci cînd vă adunaţi îm biserică, între voi sînt 
dezbinări şi în parte cred». «Că în toate bisericile sfinților (creștinilor), 
femeile să tacă în biserică... căci şade rău femeilor să vorbească în bi- 
serică» (I Cor., 14, 33—35). În toate textele de mai sus, înţelesul cuvin- 
tului biserică este clar și el arată locașul de adunare pentru cultul 
public. 

INVĂȚĂCELUL : Și care alte nume se mai dau Bisericii în Sfînta 
Scriptură ? 

PREOTUL: Biserica se mai numește şi «Ogorul Domnului» {I Cor., 
3, 9), «Casa Domnului» (Efes., 2, 19—22), «Mireasa lui Hristos» {II Cor., 
11,2; Apoc., 21, 2, 9; 22, 17 ş.a.), «Adunarea cuvioșilor» (Ps., 149, 1) sau 
a «oamenilor drepţi» (Ps., 110, 1), «Adunarea celor întîi născuţi» (Evr., 12, 
23), «Turma lui Hristos» (Ioan, 10, 16), «Sfeşnic de aur» (Apoc., 1, 20; 2, 
1), «Cetatea lui Dumnezeu» (Ps., 86, 2; Apoc., 3, 12), «Cetatea Dumnezeu- 
lui celui viu» (Apoc., 21, 2; 22, 19), «Stilp și temelie a adevărului» {I Tim., 
3, 15), «Sfatul sfinților» (Ps., 88, 6), «Trupul lui Hristos» (Efes., 1, 22—23 ; 
Col., 1, 24), «Zidire dumnezeiască» (I Cor., 3, 9), «Biserica Slavei» (Efes., 

5, 27), «Mireasa Mielului» (Apoc., 19, 7; 21, 9), «Casa Dumnezeului lui 
Iacov» (1s., 2, 2—3), «Casa lui Hristos» (Evr., 3, 6), «Ierusalimul cel Nou» 
(Apoc., 3, 12; 21, 2), «Casa lui Dumnezeu» (I Tim., 3, 15; Evr., 10, 21) ş.a. 

ÎNVĂȚĂCELUL : Dar cîte Biserici avem noi, creştinii ? 

PREOTUL : Biserica lui Hristos este una, deoarece Mintuitorul a în- 
temeiat o singură Biserică (Matei, 16, 18), nu mai multe, pentru că Bise- 
rica are un singur Cap, pe lisus Hristos, ea fiind înfăţişată ca Biserică 
slăvită (Efes., 5, 27), ca o casă a lui Dumnezeu și a lui Hristos (Evr., 3,6; 
10, 21), ca un trup unic al lui Hristos (Rom., 12, 5), ca o singură turmă 
(loan, 10, 16; 21, 15). Biserica se numește sfîntă pentru că sfînt este 
Capul ei, Mîntuitorul nostru lisus Hristos (Efes., 5, 25, 27) şi în ea locu- 
iește Duhul Sfînt. 

ÎNVĂȚĂCELUL : Dar cum poate fi Biserica noastră sfintă, dacă se 
pot aduna în ea și păcătoşi? 

PREOTUL : Păcătoşii nu ating sfinţenia Bisericii. Misiunea Bisericii 
tocmai aceasta este, de a face îndreptarea păcătoşilor. Toţi oamenii sint 
păcătoşi, așa că nici unul nu poate spune că e lipsit de păcate (Iacov, 3, 
2; I Ioan, 1, 8). Unii neortodocşi pretind că în comunitatea lor se adună 
numai oameni sfinţi. Dar să știi că mu au dreptate, de vreme ce însuși 
marele apostol Pavel, care era vas al alegerii (Fapte, 9, 15—16), zice 
despre sine că este cel dintîi păcătos între păcătoşi (I Tim., 1, 15). Mîntu- 
itorul a asemănat Biserica Sa, în diferite pilde, cu țarina care cuprinde 
grîu şi neghină (Matei, 13, 24—30, 36), cu năvodul care prinde peşti buni 
și pești răi (Matei, 13, 47—50), iar marele apostol Pavel spune că Biscrica 
este casă în care se găsesc vase de cinste și vase de necinste (II Tim., 2, 
20). Mîntuitorul nu a venit să cheme pe cei drepţi, ci pe cei păcătoşi, la 
pocăință, căci «nu au trebuinţă cei sănătoși de doctor, ci cei bolnavi» 
(Matei, 9, 12). 

INVĂȚĂCELUL : Dar de ce zicem moi, ortodocșii, că Biserica noas- 
tră este sobornicească şi apostolească ? 

PREOTUL : Prin cuvintele «Biserică sobornicească» noi arătâm că 
Biserica noasiră are menirea de a sc răspindi în toată lumea, cupriu- 
zînd pe credincioşii din toate locurile, din toate timpurile şi de la toate 
popoarele, ca o incununare a poruncii Mîntuitorului, Care a zis: aMer- 
gind, învățați toate neamurile...» (Matei 28, 19). 1 se spune «soborul- 
ceuscă» pentru că învăţătura ci este conformă cu intregul adevăr primit 

de la Hristos, spre deosebire. de sectă sau de erezie, care au numai o 
parte de adevăr. Ea este sobornicească sau universală (catolică) pentru 
că deţine adevărul unic și universal. Ortodoxia nu este numai dreaptă 
credință, ci și deplină credinţă, adică adevărul întreg. De aceea i se 
spune sobornicească. Iar apostolică se numește Biserica ortodoxă pentru 
cá ea a fost întemeiată de Miîntuitorul prin sfinţii apostoli (Efes., 2, 20) 
şi a fost răspîndită in lume şi organizată, de la început, tot prin sfinţii 
apostoli. Apoi, pentru că păstrează neschimbată învăţătura dată de 
lisus Hristos și de Duhul Sfint prim sfinţii apostoli şi, în sfîrşit, pentru 
ca păstrează darurile Sfîntului Duh de la sfinţii apostoli, prin succesiune, 
adică păstrează legătura harului neîntreruptă, de la apostoli, pînă astăzi. 

Biserica se mai zice apostolică pentru că ea este zidită pe temelia 
apostolilor, piatra din virful unghiului fiind însuşi Hristos (Efes., 2, 20— 
22; Apoc., 1, 14). Ea trăieşte viaţa în Hristos, așa cum a învățat de la 
sfinţii apostoli, care sînt cei mai autorizaţi interpreţi ai cuvintelor 
Mintuitorului. 

ÎNVĂȚĂCELUL : Ce înţelegem noi, ortodocşii, prin Biserica birui- 
toare și luptătoare şi de ce zicem noi că sint două Biserici, una în cer 
şi alta pe pămint ? 

PREOTUL : Noi nu zicem că sînt două Biserici, ci doar una, după 
cum ţi-am arătat mai sus. Dar noi mărturisim că Biserica are două părţi : 
una văzută și pămîntească, a celor vii, şi alta nevăzută, sau a celor 
adormiţi. Amîndouă acestea alcătuiesc o singură Biserică, avind același 
Cap, pe Hristos (Rom., 14, 7—9; Efes., 1, 10; Matei, 22, 32; 28, 18; Luca, 
14, 10; Filip., 2, 10; Efes., 2, 19; Col., 2, 10; Evr., 21, 23). 

Aşadar, înțelege că Biserica celor vii, sau pămintească, văzută, se 
mai numește și Biserica luptătoare, fiindcă membrii ci sînt încă în luptă 
cu puterile vrăjmașe ale răului (Efes., 6, 11—13; Gal., 5, 17; I Petru, 2, 
11 ş.a.). Iar prin Biserica nevăzută sau a celor adormiţi, numită şi birui- 
toare, noi înțelegem Biserica pe care o formează toţi îngerii și sfinţii 
din ‘ceruri, care au biruit puterile ceiui rău şi au trecut în lumea cea 
nevăzută şi cerească (Evr., 12, 23; Efes., 5, 27; Apoc., 21, 10 ş.a.). Bise- 
rica este una singură, dar ea cuprinde pe cei vii de pe pămini, precum 
şi pe cei care au adormit în dreapta credinţă şi ei sint vii cu sufletul 
și siăvesc pe Dumnezeu alături de îngeri. 

ÎNVĂȚACELUL: De cînd a întemeiat Mîntuitorul Hristos Bise- 
rica Sa? 

PREOTUL: Mîntuitorul nostru lisus Hristos a pus temelia Bisericii 
Sale prin întrupare și pe Cruce și i-a dat forma concretă după înviere, 
la coborirea Sfîntului Duh (Fapte, 20, 28). A făcut-o văzută în a cinci- 
zecea zi după Învierea Sa, la Cincizecime, sau Rusalii, cînd a trimis pe 
Duhul Sfint în chip de limbi de foc asupra sfinţilor Săi ucenici și apos- 
toli care, prin cuvîntul propovăduirii lor, au întărit şi au organizat prima 
obște de credincioși (Fapte, 1, 8; 2, 41—44). 

ÎNVĂȚĂCELUL : Dar cum înfățișează Descoperirea dumnezeiască 
legătura dintre Hristos şi Biserica Sa ? 

PREOTUL : Descoperirea dumnezeiască ne arată că Miîntuitorul este 
Capul Bisericii, iar Biserica este Trupul Lui. Așa ne învaţă sfintul apos- 
tol „Pavel, zicînd: «Și mai presus de toate pe El L-a dat Cap Bisericii, 
care este Trupul Lui, plinirea Celui ce plinește toate întru toţi» (Efes., 
1, 22—23). 

«El este Capul Trupului, al Bisericii; El este începutul, întiiul născut 
din morţi, ca să fie întru toate El cel dintii; că întru El a binevoit să 
locuiască toată plinirea și printr-Însul să împace toate cu Sine, fie cele 
de pe pămînt, fie cele din ceruri, făcînd pace prin El, prin sîngele Crucii 
Lui (Col., 1, 18—20). 

Acelaşi apostol al neamurilor, adresina- -se romanilor şi corinteni- 
lor, îi numeşte pe ei mădulare ale Trupului lui lisus Hristos, adică ale 
Bisericii (Rom., 12, 5; I Cor., 12, 27). 

Sfinta Tradiţie susține de la început că Hristos este capul Bisericii, 
iar aceasta este Trupul Lui (Inv. de Cred. Ort., într. 263, pag. 155). 

ÎNVĂȚĂCELUL: Cum adică este «Trupul lui Hristos» sau «Trupul 
Domnului» ? 

PREOTUL : Sfintul apostol Pavel ne arată în Epistola către Gala- 
teni — cap, 4 — că noi sîntem membre ale Trupului lui Hristos, care este 
biserica. Miîntuitorul însuşi ne-a anunţat că noi trebuie să ne hrinim cu 
trupul Sdu, atunci cînd a întemeiat Taina euharistiei, iar apoi ne-a arii- 
lat că El este viţa din care noi facem parte ca mlădiţe (Ioan, 15, 1-0) 
Deci noi creştinii sîntem parte din trupul Domnului, care este Biserica, 

INVĂȚĂCELUL: Cum prelungeşte Biserica întruparea Mintuito= 
vului ? 

PREOTUL : Biserica prelungește întruparea Mintuitorului prin ne- 
întrerupta prezenţă a Fiului lui Dumnezeu cel întrupat, în sînul Ei, şi 
prin lucrarea Sfintului Duh, în mădularele Ei (loan, 14, 16). 

În calitatea Lui de Cap nevăzut aì Bisericii, Domnul lisus Hristos 
este în Biserică permanent prin continua Sa întrupare pe altarele la care 
se săvirșește liturghia. Căci Hristos este nu numai Cap al Bisericii, ci 
şi trup al Ei, dîndu-Se pe Sine spre cuminecare credincioșilor. 

Biserica are două înfățișări, una văzută, fiindcă oamenii fac parte 
din Ea cu trupuri, și alta nevăzută, care e lucrarea Sfintului Duh al lui 
liristos sau Dumnezeiescul Har, izvorul vieţii, lucrării şi unităţii ei. El 
este ce] care face posibilă transformarea pîinii și a vinului euharistic, 
în trupul şi sîngele Domnului. 

Fericitul Augustin spune : «Ceea ce este sufletul pentru trupul omu- 
iui, aceasta este Duhul sfint pentru Trupul lui Hristos, care este Bise- 
tica, căci El lucrează ca sufletul în toate mădularele, ţinindu-le într-un 
singur Trup» (Fericitul Augustin, Cuvîntarea 267, 4, 4). 

IÎNVĂȚĂCELUL : Dar cum ne facem noi membre ale Trupului Dom- 
nului, adică ai Bisericii ? 

PREOTUL : Noi ne facem membre ale Bisericii prin harul sfintelor 
Taine, îndeosebi prin botez și prin Sfinta Împărtășanie. 

Prin botez ajungem mădularele Bisericii, murind și înviind în chip 
tainic cu Hristos. Prin Sfinta Împărtășanie me facem purtători de Hristos, 
înzestrați cu puteri duhovniceşti pe drumul desăvirşirii.  Miîntuitorul 
zice : «Cel ce mănîncă Trupul Meu şi bea Singele Meu întru Mine pe- 
trece şi Eu întru el» (Ioan, 6, 56). 

Tilcuind aceste cuvinte, sfintul Chiril al Alexandriei spune : «Pri- 
mind în noi trupul, am primit trupește şi duhovnicește pe Fiul cel după 
fire şi adevărat unit după ființă cu Tatăl...». lar Fericitul Augustin 
zice: «Am primit mărirea de a ne face părtași și de a ne împărtăși cu 
firca cea mai presus de toate» (Cuvîntarea 272). Sau în alt loc: «Dacă 
vrei să înţelegi Trupul lui Hristos, ascultă pe apostolul care zice cre- 
dincioșilor: «Voi insă sinteţi mădularele lui Hristos» (I Cor., 6, 15). 
«Taina voastră este așezată pe masa Domnului; primind taina voastră, 
răspundeţi... la ceea ce sînteţi și răspunzători subscrieţi... Fii mădular al 
trupului lui Hristos pentru ca «Aminul» să fie adevărat. O, taină a evla- 
vici! O, semn al unităţii! O, lanţ al dragostei! Cine vrea să trăiască, 

să creadă că e Trupul Lui, ca să fie viu» (Fericitul Augustin. Comentar 
la Evanghelia după Ioan, 26, 13). 

ÎNVĂȚĂCELUL : Dar ce trebuie să credem despre Biserică ? 

PREOTUL : Credem că Ea este unirea noastră cu Dumnezeu, pentru 
că in Ea se află neîncetat Hristos și Sfintul Duh şi pentru că ea nu 
greşește. 

Credem în Ea și în înălțimea scopurilor pe care le urmărește, și 
anume, de a ne pregăti pentru miîntuire. Viaţa Bisericii este în între- 
gime o luptă pentru mîntuire, cum mărturisește Sfinta Scriptură și Sfinta 
Tradiţie. 

Sfintul Ciprian susține că în afară de Biserică mu este mintuire 
(Scrisoarea 73, 21) şi cel ce nu are Biserica drept mamă, nu poate avea 
pe Dumnezeu ca Tată (Despre unitatea Bisericii sobornicești). 

ÎNVĂȚĂCELUL : Oare despărţirea Bisericii apusene de cea a Răsă- 
ritului nu a dus la ruperea unităţii Bisericii ? 

PREOTUL: Despărțirea creștinilor n-a atins unitatea Bisericii; 
această unitate nu se poate dărîma niciodată, oricare ar fi numărul și 
calitatea credincioșilor care se smulg de la sînul ei. Ereziile și schis- 
mele, oricît de multe ar fi ele şi oricît de mari, nu pot împărţi Biserica, 
pentru că ea e strîns unită cu Capul ei, care este Iisus Hristos. Unitatea 
Bisericii este mai presus de sine și ea nu poate fi zdruncinată de 
nimeni (Inv. de Credință Ortodoxă, C. 276 p. 165). 

ÎNVĂȚĂCELUL : Dar de ce Biserica e numită sfîntă ? 

PREOTUL: Biserica e numită sfîntă pentru că sfint este Capul ei, 
Mintuitorul nostru lisus. Hristos, şi sfint este Duhul, Care sălășluiește 
în Biserică pină la sfîrşitul veacului ; precum sfint este și Trupul Dom- 
nului, care se dăruiește continuu pe altarele ei. Sfintul Apostol zice: 
«llristos a iubit Biserica și pe Sine S-a dat pentru diînsa, ca să o sfin- 
țească, curăţind-o cu baia apei prin cuvint, ca să o pună înaintea Lui 
ca Biserică slăvită, neavînd pată sau zbircitură, ori altceva de acest fel, 
şi ca să fie sfîntă și fără de prihană (Efes., 5, 25—27). Sfîntul Irineu scrie: 
«Unde este Biserica, acolo este şi Duhul Sfint, Care oblăduiește şi Bi- 
serica şi tot barui» (Contra ereziilor 3, 24, 1). 


Capitolul 3 


DESPRE SFÎNTA SCRIPTURĂ 


INVĂȚĂCELUL : Ce se înţelege prin Sfinta Scriptură ? 

PREOTUL: Prin Sfînta Scriptură noi înţelegem colecţia cărților 
sfinte care au fost scrise sub insuflarea Duhului Sfînt într-un răstimp de 
aproape 1500 de ani, adieă de la Moise — circa 1400 de ani înainte de 
Hristos — pînă la autorul Apocalipsei — circa 100 de ani după Hristos — 
(Învățătura de credință ortodoxă, întreb. 29, p. 18). 

ÎNVĂȚĂCELUL : Dar de ce arhiereii şi preoţii nu le dau voie creş- 
tinilor — care sint membri ai Bisericii — să tălmăcească sau să predice 
în public cuvîntul lui Dumnezeu din Scripturi ? 

PREOTUL : Orice creștin are voie să citească Sfînta Scriptură, dar 
nu oricine are dreptul de a învăţa, de a tălmăci cuvintul Scripturii. 
Dreptul acesta îl are numai Biserica, prin clerul său şi prin profesorii 
recunoscuţi de ea și care sint oameni bine pregătiţi, cunoscători ai 
dreptei credinţe. De ce dreptul de a preda învăţătura îl au numai epis- 
copii, preoţii și profesorii teologi ai Bisericii, este ușor de înţeles, cînd 
ne gîndim că Mintuitorul a dat puterea de a învăţa sfinţilor și păstorilor 
și apostolilor (Matei, 28, 20), iar nu mulțimilor. Apostolii erau trimiși de 

Hristos ca să înveţe şi să săvirșească Tainele. Iar sfintul apostol spune : 
«Cum vor propovădui, dacă nu vor fi trimiși 2» (Rom., 10, 15). Deci, 
dreptul la propovăduire îl are numai cel trimis. Or, episcopii sînt urma- 
şii legitimi ai apostolilor. Sfintul Pavel încredințează episcopului Timo- 
tei, din Efes, sarcina de a învăţa în Biserică, și nu tuturor credincioșilor 
din Efes. Același apostol spune corintenilor : «Oare toți sinteţi apostoli, 
oare toţi sînteţi învățători?» (1 Cor., 12, 19). Același apostol spune des- 
pre episcop, preot și diacon că trebuie să fie destoinici a învăţa pe alții 
(I Tim., 3, 2; Tit, 1, 9). Nu spune însă același lucru despre toţi credin- 
cioșii. El face distincţie între păstor și turmă, între cei care învaţă şi 
cei care ascultă. Episcopul, preotul şi diaconul, teologii Bisericii, nu pot 
învăţa ce vor ei, ci ceea ce a învăţat Biserica întotdeauna. Ei învaţă în 
numele Bisericii. Nu oricine are destulă pricepere și înțelegere să til- 
cuiască Scriptura. Acest lucru îl arată marele apostol Petru în epistola 
sa, cînd, referindu-se la epistolele marelui apostol Pavel, zice că în ele 
sînt unele lucruri «anevoie de înțeles, pe care cei neștiutori şi neîntă- 
riți,le răstălmăcesc, ca pe celelalte Scripturi, spre a lor pierzare» (II 
Petru, 3, 16). 


ÎNVĂȚĂCELUL: Nu este drept, zic unii, ca membrii Bisericii să 
nu aibă voie să predice și să tălmăcească Scripturile. Orice creştin știe 
să tilcuiască Sfinta Scriptură, acest lucru putindu-se înţelege din. cele 
scrise : «lar voi, ungere aveţi de la Cel Sfint să știți toate». «Cit despre 
voi, ungerea pe care aţi luat-o de la El rămîne întru voi și nu aveţi tre- 
buinţă să vă înveţe cineva...» {I loan, 2, 20, 27). 

PREOTUL : Sfinta Scriptură este ca o fiîntină cu adincime fără fund, 
fiindcă în ea este cuprinsă înțelepciunea lui Dumnezeu, Care nu are 
margini. Dacă cineva însetat ar veni la o fintină şi ar voi să bea toată 
apa, s-ar îneca în ea; dar dacă va scoate din ea cu ciutura și de acolo 
cu paharul va bea, se va răcori fără de primejdie. Cine este omul acela 
nebun care ar voi să se bage într-o apă adincă, fără să ştie să înoate ? 
Sfînta Scriptură are «oase» după cum spun sfinţii părinţi ai Bisericii, 
şi nimeni, avind dinţii înţelegerii sale de lapte, să nu indrăznească a 
sparge cu ei oasele tari ale Scripturilor dumnezeiești, căci se vatămă pe 
sine și se pierde. 

Dumneata nu ai citit în Sfinta Scriptură cele despre famenul etio- 
pian ? Acesta citea pe proorocul Isaia şi cînd l-a întrebat apostolul Filip 

dacă ințelege cele ce citește, el a zis: «Cum voi putea înțelege, de nu 
mă va povățui cineva ?» (Fapte, 8, 31). Ia seama, căci și cuvintul «un- 
gere», despre care ai pomenit dumneata, înseamnă revărsarea Sfintului 
Duh în Sfînta Taină a mirungerii, îndată după primirea botezului (Fapte, 
4, 27; II Cor., 1, 21; loan, 16, 13; Rom., 8, 9 etc.), iar cuvintele «ştiţi 
toate» înseamnă tot ceea ce ţine de adevărul creștin și de mîntuire, pre- 
cum şi tot ceea ce este în legătură cu antihrist și cu răspînditorii lui, 
despre care este vorba în versetele următoare (loan, 2, 22; 4, 2, 3). 
Aşadar, nu trebuie a învăţa fiecare după înțelegerea sa în tilcuirea 
Scripturilor, căci se rătăcește. 

ÎNVĂȚĂCELUL : Se spune, totuși, că orice creştin are dreptul şi 
chiar datoria de a citi singur Sfinta Scriptură, căci așa ne-a poruncit 
nouă Mintuitorul zicînd: «Cercetaţi Scripturile, căci voi socotiți că în 
ele aveţi viața veșnică. Și acelea sînt care mărturisesc pentru Mine» 
(loan, 5, 39). 


PREOTUL : la seama, că mulți începători de erezii din vechime au 
îndrăznit a se afunda în marea Scripturii cea fără de fund şi s-au inecat 
duhovniceşte, pierzindu-se pe ei şi pe toţi cei care i-au urmat. Nu toți 
au virsta duhovnicească la fel și, de aceea, nu toți pot înțelege Sfinta 
Scriptură la fel. 

Sfinta Scriptură cuprinde trei feluri de înţelesuri : 1) înţelesul după 
literă, obștesc, gramatical, verbal sau istoric; 2) înțelesul alegoric, me- 
taforic, mai înalt sau sufletesc; 3) înțelesul spiritual, duhovnicesc. După 
cum spun sfinţii părinți ai Bisericii, cei simpli la cunoștință să se mulțu- 
mească cu înțelesul cel obştesc şi istoric (după litera Scripturii); cei 
mai înaintați să pătrundă cu înţelegerea și în sufletul Scripturii, iar cei 
mai pregătiți, cu fapta: și înțelegerea, pot cuprinde înțelesurile mai 
adinci ale Sfintei Scripturi. Pentru aceasta şi marele Pavel, arătind că 
înţelepciunea cea desăvirșită a Scripturilor se cuvine celor desăvirșiţi, 
zice: «Însă noi grăim înţelepciunea la cei desăvirșiţi, dar nu înțelep- 
ciunea veacului acestuia, nici a stăpinitorilor acestui veac, care sînt 
pieritori, ci propovăduim înțelepciunea de taină a lui Dumnezeu, pe cea 
ascunsă, pe care a rînduit-o Dumnezeu mai înainte de veci spre slava 
noastră» (1 Cor., 2, 6—7). 


INVĂȚĂCELUL : Unii spun că nu este nevoie ca cineva să aibă 
multă știință spre a putea pricepe învăţăturile Sfintei Scripturi, căci și 

celor neînvăţaţi li se descoperă înțelepciunea acestor învățături, după 
cum arată Mintuitorul prin cuvintele: «Te laud pe Tine, Părinte... căci 
ai ascuns acestea de cei înţelepţi și le-ai descoperit pe ele pruncilor» 
(Matei, 11, 25). 

PREOTUL: Da, le-a descoperit Dumnezeu înțelepciunea Sa ace- 
lora pe care i-a cunoscut că sînt prunci cu răutatea, dar nu cu mintea 
şi cu Înțelegerea, adică celor desăvirşiţi în toată fapta bună şi care 
ajunseseră la merăutatea pruncilor. La acest lucru îndeamnă marele 
Pavel pe creștinii din Corint, zicînd : «Fraţilor, fiți prunci cu răutatea. 
Cu mintea însă fiți desăvirşiţi» {I Cor., 14, 20). 

ÎNVĂȚĂCELUL : Dumnezeu a osîndit înţelepciunea și ştiinţa oa- 
menilor, după cuvîntul scris: «Pierde-voi înțelepciunea înţelepţilor și 
știința celor învățați o voi dărîma» {Is., 29, 14). Și apostolul zice: «Unde 
este înțeleptul ? Unde este cărturarul ? Unde este cercetătorul veacului 
de acum? Au nu a făcut Dumnezeu nebună înțelepciunea lumii aces- 
teia 2» (I Cor., 1, 19—20). Oare, cum e posibil ca Dumnezeu să fi rezervat 
tilcuirea Sfintei Scripturi numai unor oameni cu pregătire, așa cum sus- 
ținem noi, ortodocşii ? 

PREOTUL : Trebuie să știi mai întîi că nu orice știință și înțelep- 
ciune a osindit-o Dumnezeu, ci numai ceea ce aduce vătămarea omului, 
dar nicidecum nu osindește învăţătura duhovnicească. Căci dacă ar fi 
după afirmația unora care interpretează greşit acest verset, atunci ar 
însemna ca și înţelepţiunea lui Solomon, a lui lisus — fiul lui Sirah, a 
Miîntuitorului, a sfinților prooroci și apostoli cărora li s-a poruncit să 
fie «înţelepţi ca șerpii și blînzi ca porumbeii» (Matei, 10, 16) — să fie 
osîndă. Dar nu este deloc așa. la seama, deci, să nu fii asemenea celor 
ce — după cuvintul Domnului — «se rătăcesc neștiind Scripturile, nici 
puterea lui Dumnezeu» (Matei, 22, 29). 

INVĂȚĂCELUL : De ce Sfinta Scriptură se mai numește și «Biblie» ? 

PREOTUL : Cuvintul «Biblie» este de origine grecească și înseamnă 
carte. Cărţile Scripturii și-au păstrat de-a lungul veacurilor numele 
grecesc de «Biblie», atit pentru că Sfinta Scriptură a fost tradusă mai 
întîi în limba greacă, cît și pentru că la început, în primele veacuri ale 
creștinismului, învățăturile cuprinse în ea au fost propovăduite mai 
ales în graiul grecesc, aşa cum arată documentele timpului, îndeosebi 
Sfînta Tradiţie. 

Acest cuvint, «Biblie», care este cel mai întrebuințat atit de creștini, 
cit şi de necreştini, înfățișează deci Sfinta Scriptură ca pe o carte care, 
de-a lungul istoriei, și-a păstrat acest' nume fără alt adaos şi pe care 
noi, credincioșii, o socotim cartea mai presus de toate cărțile sau cartea 
cărţilor. E cartea pe care, dacă nu o putem numi cea mai mare ca în- 
tindere, o putem numi cea mai prețioasă pentru cuprinsul şi roadele ei 
în sufletele noastre (cf. Înv. de Cred. Ortod., întrebarea 30, pag., 18). 


ÎNVĂȚĂCELUL : Spun unii că unele texte din Sfinta Scriptură se 
contrazic cu altele. i 

PREOTUL : Mai întîi, Sfinta Scriptură, pe care o poate citi oricine, 
cuprinde în sine învățături folositoare și mîntuitoare de suflet. Sfinta 
Scriptură niciodată nu poate minţi, deoarece Duhul Sfint nu a înșelat 
pe slujitorii Săi, proorocii (Sf. Ipolit, Comentar la Daniel, 4. 6; Fericitul 
Augustin, Scrisoarea 283, 3). 

Prin firea şi prin mintea lor, oamenii nu puteau cunoaște lucruri atit 
de mari și dumnezeiești, ci numai printr-un dar coborit de sus asupra 
oamenilor celor sfinţi. În sfîrşit, Sfînta Scriptură are o unitate desăvir- 
şită. Același suflu dumnezeiesc se simte în toate cărţile ei, deşi acestea 
sint aşa de deosebite între ele, prin lucrurile despre care vorbesc. Fiind 
dată prin Duhul Sfînt, Sfinta Scriptură cuprinde adevărul. Nimic nedrept 
sau prefăcut nu se află într-însa (Sf. Clement Romanul, Scrisoarea I-a 
cdtre Corinteni, 43). 

Sfinta Scriptură nu se contrazice (sfintul martir şi filozof Iustin, 
Dialogul cu iudeul Trifon 65, 2; Sfîntul Epifanie, Contra ereziilor ; Pa- 
murion 70, 7) cum se contrazic scrierile păgine : «Dacă scrierile prooro- 
cilor sînt de acord cu Evangheliile, este pentru că toţi au vorbit insuflaţi 
de un singur Duh al lui Dumnezeu» (Sf. Teofil al Antiohiei, Către Ana- 
tolie, 256). 

«Cuvîntul lui Dumnezeu este viu și lucrător şi mai ascuţit decit 
loată sabia cea ascuţită cu două tăișuri şi străbate pînă la despărţitura 
dintro suflete şi duh, dintre încheieturi și mădulare şi este judecător al 
simţirilor şi cugetelor inimii» (Evr., 4, 12). 

Fericitul Ieronim, traducător şi tilcuitor al Sfintei Scripturi în limba 
latind, se pronunţă astfel: «Te rog, spune-mi ce e mai sfint ca acest 
cuvînt al lui Dumnezeu ? Ce mîncări, ce fel de miere, sînt mai dulci decît 
cunoaşterea Jui Dumnezeu și pătrunderea în lucrurile Sale ascunse, de- 

cît privirea la ideea Ziditorului, la cuvintul Stăpînului tău, decit ca 
aceste cuvinte ale Stăpinului, pline de înțelepciunea duhovnicească, 
să-i înveţe pe oameni! Desfătarea noastră să stea în a medita la legea 
Domnului ziua și noaptea, în a bate la ușa ce ne e deschisă, în a primi 
pîine de la Sfinta Treime şi a merge pe valurile vieţii avînd pe Domnul 
călăuză» (Scrisoarea 30, 13). 

ÎNVĂȚĂCELUL : Atunci, Sfînta Scriptură nu ne poate călăuzi ea 
singură pe calea mîntuirii ? 

PREOTUL : Sfinta Scriptură nu ne poate călăuzi ea singură pe calea 
mâîntuirii și iată de ce : întîi, pentru că ea nu a fost dată omenirii de la 
început; al doilea, pentru că atunci cînd a fost dată nu era singura au- 
toritate în privința mîntuirii sufletelor omenești, fiindcă a avut înaintea 
ei și o dată cu ea și Sfinta Tradiţie în vatra mereu caldă a obștii reli- 
gioase sau a Bisericii. Cu mult înainte de a începe Moise să scrie primele 
cărți ale Vechiului Testament, a existat o evlavie a obștii religioase, 
chiar mai veche decit cea a patriarhilor. Cărţile Noului Testament în- 
cep să apară după mai bine de zece ani de la întemeierea Bisericii. Ele 
apar în sînul acesteia, iar Biserica alege cărțile insuflate din veacul I 
al erei noastre. 

Biserica este autoritatea superioară şi hotăritoare în această pri- 
vință, precum și în tilcuirea textului biblic. Ea este «Stilpul și Temelia 
adevărului» (I Tim., 3, 15). 

Ea ţine canonul neschimbat al adevărului (Fer. Ieronim, Contra 
ereziilor 1, 9, 4). În ea lucrează Duhul Sfînt pentru păstrarea neintinată 
a adevărului miîntuitor. 

Unde este Biserica — zice Fer. Ieronim —, acolo este și Duhul lui 
Dumnezeu, și unde este Duhul lui Dumnezeu, acolo este și Biserica şi 
tot harul, iar Duhul este adevărul (op. cit., 3, 23, 1). 

ÎNVĂȚĂCELUL: Ce înțelegem prin canonul cărților Sfintei 
Scripturi ? 

PREOTUL: Prin canonul cărților Sfintei Scripturi înțelegem totali- 
tatea cărților sfinte insuflate de Dumnezeu, mai precis, lista acestor 
cărţi. Cuvintul canon n-a avut acest înţeles de la început. El este îm- 
prumutat din limba ebraică, prin mijlocirea celei grecești și înseamnă, 
printre altele, «dreptar» sau «regulă» şi cu aceste două înțelesuri îl 
găsim întrebuințat și în Noul Testament. 

Sfîntul apostol Pavel, după ce dă anumite sfaturi duhovnicești ga- 
latenilor, adaugă : «Și cîți vor umbla cu dreptarul acesta, pace peste ei 
şi milă peste Israelul lui Dumnezeu» (Gal., 6, 16). 

Canonul mai are înţelesul de rinduială hotăritoare privitoare la 
disciplina bisericească și la anumite cărți care intră în rînduiala sluj- 
belor bisericești; dar și înţelesul de totalitatea sau lista scrierilor care 
conţin aceste rînduieli. 

Cuvîntul «canon» are acest înțeles, atît la vechii iudei cît și la 
primii creștini, Există un canon al cărților Vechiului Testament și un 
canon al cărţilor Noului Testament (cf. înv. de Cred. Ort., cap. 33). 

ÎNVĂȚĂCELUL : Ce cuprinde canonul cărţilor Vechiului Testament? 

PREOTUL: Cărţile care se cuprind în canonul Vechiului Testa- 
ment sînt în număr de 39 şi anume: 1. Facerea. 2. Ieşirea. 3. Leviticul. 
4. Numeri. 5. Deuteronomul. 6. Cartea lui Iosua Navi. 7. Cartea Jude- 
cătorilor. 8. Cartea Rut. 9. Cartea întiia a Regilor. 10. Cartea a doua a 
Regilor. 11. Cartea a treia a Regilor. 12. Cartea a patra a Regilor. 13. 
Cartea întiia Paralipomena (întîi a Cronicilor). 14. Cartea a doua Para- 
lipomena (a doua a Cronicilor). 15. Cartea întiîia a lui Ezdra. 16. Cartea 
lui Neemia (a doua Ezdra). 17. Cartea Esterei. 18. Cartea lui Iov. 19. 
Psalmii. 20. Pildele lui Solomon. 21. Eclesiastul. 22. Cîntarea cîntărilor. 
23. Isaia. 24. Ieremia. 25. Plingerile proorocului Ieremia. 26. lezechiel. 
27. Daniel. 28. Osea. 29. Amos. 30. Miheia. 31. Ioel. 32. Avdie. 33. Iona. 
34. Naum. 35. Avacum. 36. Sofonie. 37. Agheu. 38. Zaharia. 39. Maleahi. 

Cărţile canonice ale Noului Testament sînt în număr de 27 şi 
anume : 

1. Sfinta Evanghelie după Matei. 2. Sfinta Evanghelie după Marcu. 
3. Sfînta Evanghelie după Luca. 4. Sfînta Evanghelie după Ioan. 5. Fap- 
tele Sfinților Apostoli. 6. Epistola către Romani a Sfintului Apostol Pa- 
vel, 7. Epistola întîi către Corinteni a Sfintului Apostol Pavel. 8. Epi- 
stola a doua către Corinteni a Sfintului Apostol Pavel. 9. Epistola către 
Galateni a Sfintului Apostol Pavel. 10. Epistola către Efeseni a Sfîntului 
Apostol Pavel. 11. Epistola către Filipeni a Sfintului Apostol Pavel. 
12. Epistola către Coloseni a Sfintului Apostol Pavel. 13. Epistola întîi 
către Tesaloniceni a Sfintului Apostol Pavel. 14. Epistola a doua către 
Iesaloniceni a Sfintului Apostol Pavel. 15. Epistola întîi către Timotei 
a Sfintului Apostol Pavel. 16. Epistola a doua către Timotei a Sfîntului 

Apostol Pavel. 17. Epistola către Tit a Sfîntului Apostol Pavel. 18. Epi- 
stola către Filimon a Sfîntului Apostol Pavel. 19. Epistola către Evrei a 
Sfîntului Apostol Pavel. 20. Epistola Sobornicească a Sfintului Apostol 
Iacov. 21. Întiia Epistolă Sobornicească a Sfîntului Apostol Petru. 22. A 
doua Epistolă Sobornicească a Sfintului Apostol Petru. 23. Întîia Epi- 
stolă Sobornicească a Sfintului Apostol Ioan. 24. A doua Epistolă So- 
bornicească a Sfintului Apostol Ioan. 25. A treia Epistolă Sobornicească 
a Sfintului Apostol Ioan. 26. Epistola Sobornicească a Sfîntului Apostol 
Iuda. 27. Apocalipsa Sfîntului Ioan Teologul. 

ÎNVĂȚĂCELUL : Dar am văzut că, în afară de cărțile canonice, în 
Sfînta Scriptură mai sînt şi alte cărți. 

PREOTUL: În afară de cele 39 de cărți canonice ale Vechiului Tes- 
tament, nai sint şi alte cărți pe care Biserica, socotindu-le folositoare 
și ziditoare de suflet, le-a recomandat spre citire. De aceea ele au fost 
păstrate în Sfînta Scriptură și așezate după cărțile canonice ale Ve- 
chiului Testament. Ele sînt pline de înțelepciune duhovnicească și de 
aceea Biserica le folosește pe unele din ele chiar în sfintele slujbe. 

Aceste cărți sînt: 1. Cartea lui Tobit. 2. Cartea Iuditei. 3. Cartea 
lui Baruh. 4. Epistola proorocului Ieremia. 5. Cintarea celor trei tineri. 
6. Cartea a treia a lui Ezdra. 7. Cartea înțelepciunii lui Solomon. 8. Car- 
tea înţelepciunii lui lisus fiul lui Sirah numit și Eclesiasticul. 9. Istoria 
Suzanei. 10. Bel și Balaurul. 11. Cartea întîi a Macabeilor. 12. Cartea 
a doua a Macabeilor. 13. Cartea a treia a Macabeilor. 14. Rugăciunea 
regelui Manase. 15. Ultimul psalm, care urmează după cei 150. Acestea 
sint cărțile din Sfinta Scriptură. 


Capitolul 4 

ÎNVĂȚŢĂCELUL: Ce este Sfînta Tradiţie pe care noi o socotim al 
doilea izvor al descoperirii dumnezeieşti şi o punem în egalitate cu dum- 
nezeiasca Scriptură ? 

PREOTUL : Sfînta Tradiţie sau Sfînta Predanie este învățătura dată 
de Dumnezeu prin viu grai Bisericii, din care o parte s-a fixat în scris, 
mai tirziu. Ca şi Sfînta Scriptură, Sfînta Tradiţie cuprinde descoperirea 
dumnezeiască trebuitoare mîntuirii noastre. 

De la Adam și pînă la sfîrşitul lui Avraam au trecut — potrivit ve- 
chilor cronografi (Kedrinos ș.a.) — 3678 ani (Hronograjul de la Neamţ 
ed. 1837, p. 44—45), la care, adăugind 430 de ani, cît au stat izraeliţii robi 
în Egipt, avem 4108 ani. În aceşti ani, nici Sfinta Scriptură nu era scrisă 
și nici sîmbăta nu s-a ţinut ca sărbătoare de vreun popor. Timp de atitea 
mii de ani, oamenii cei credincioși şi aleşi de Dumnezeu s-au povățuit 
pe calea mintuirii numai prin predania pe care au primit-o direct de la 
Dumnezeu, și numai vreme de 1400 ani — cît a fost de la Moise pînă la 
venirea Domnului — s-au călăuzit şi de Sfînta Scriptură a Vechiului 
“Testament. 

După cum mai înainte de a se scrie cărțile Vechiului Testament lu- 
mea s-a povăţuit la cunoaşterea lui Dumnezeu şi la calea mîntuirii nu- 
mai prin Sfînta Tradiţie (predania prin viu grai), tot astfel, mai înainte 
de a se scrie cărţile Noului Testament, Sfînta Tradiţie a fost îndreptarul 
după care primii creştini s-au povăţuit la calea mîntuirii. Primul care a 
semănat învăţăturile Noului Testament prin viu grai în urechile oame- 
nilor a fost Însuși Mîntuitorul nostru lisus Hristos care, trei ani și jumă- 
tate cît a vestit Evanghelia Sa, nu a scris nimic, ci neîncetat a învăţat 
poporul. Iar după ce Și-a împlinit ascultarea către Părintele Său, pe apos- 
tolii Săi nu i-a trimis să scrie, ci să propovăduiască în toată lumea Evan- 
ghelia, spunîndu-le: «Drept aceea, mergind, învăţaţi toate neamurile, 
botezîndu-le în numele Tatălui şi al Fiului și al Sfîntului Duh, învăţin- 
du-le să păzească toate cite v-am poruncit vouă. Și iată, Eu cu voi sînt 
în toate zilele, pînă la sfîrşitul veacului. Amin.» (Matei, 28, 19—20). Din 
ziua întemeierii ei (anul 33) şi pînă în anul 44 d.Hr., cînd sfintul Matei a 
scris prima Evanghelie, Biserica s-a condus fără Scriptura Noului Testa- 
ment, s-a condus prin Sfinta Tradiţie, din care o parte va fi consemnată 
mai tîrziu în scris. De asemenea, au fost multe scrieri despre care s-a 
pretins că sînt inspirate și scrise de apostoli, dar Biserica a fost aceea 
care le-a admis, le-a recunoscut sau nu ca fiind inspirate, deoarece ea 
trăia adevărul Evangheliei mai înainte ca el să fi fost scris; îl trăia prin 
Tradiţie. 

Așadar, iată ce este Sfinta Tradiţie: izvorul și rădăcina ambelor 
Testamente — al celui Vechi şi al celui Nou — şi de aceea noi o numim 
al doilea izvor al descoperirii dumnezeiești şi o socotim ca avind aceeași 
însemnătate ca şi Sfînta Scriptură. 

ÎNVĂȚĂCELUL : Da, dar se spune că Sfinta Scriptură este cuvint 
dumnezciesc și că nu este iertat a fi înlocuită sau schimbată cu Tradiţia, 
care e cuvint omenesc, pentru că scrie în Evanghelie: «De ee şi voi căl- 
caţi porunca lui Dumnezeu pentru datina voastră ? ... Aţi desființat po- 
runca lui Dumnezeu pentru rînduiala voastră. Făţarnicilor, bine a prooro- 
cit despre voi Isaia, cînd a zis: poporul acesta ... zadarnic Mă cinstește 
învăţind învățături care sînt porunci ale oamenilor» (cf. Matei, 15, 3, 
6—9; Marcu, 7, 13). De aceea nu e voie să înlocuim şi să schimbăm sau 
să adăugăm şi noi la legea lui Dumnezeu, cuprinsă în Sfînta Scriptură, 
prin cuvîntul omenesc al Tradiţiei. 


3 — Credinţa Ortodoxă 

PREOTUL: Nu este deloc adevărat ceea ce spun prietenii dumitale, 
căci legea lui Dumnezeu nu este cuprinsă numai în Sfînta Scriptură. Auzi 
ce spune dumnezeiescul evanghelist Ioan: «Sînt încă și alte multe cîte 
a făcut lisus, care de s-ar fi scris cu de-amănuntul, cred că lumea aceas- 
ta n-ar cuprinde cărţile ce s-ar fi scris» (Ioan, 2t, 25). Iarăşi, același 
evanghelist Ioan mărturisește în una din epistolele sale: «Multe avind 
a vă scrie, n-am voit să vi le scriu pe hirtie şi cu cerneală, ci nădăjduiesc 
să vin la voi şi să vorbesc gură către gură, ca bucuria noastră să fie de- 
plină» (II Ioan, 1, 12). Așadar, vezi că dumnezeiescul evanghelist mai 
mult se bucura cu ucenicii săi cînd avea posibilitatea să le vorbească 
prin viu grai (predanie), decit să le trimită ceva în scris. Iar prietenii 
dumitale ţin morţiş numai la cele scrise și nu bagă de seamă că atit Mîn- 
tuitorul cît și mulţi dintre apostoli n-au lăsat nimic în scris, ci au pro- 
povăduit prin viu grai. 

ÎNVĂȚĂCELUL : Nu știu însă cum trebuie înţeleasă afirmaţia că 
noi, creștinii, nu trebuie să ne lăsăm ademeniţi de alte învățături ome- 
neşti înşelătoare, deosebite de cele dumnezeieşti ale Sfintei Scripturi, 
căci aşa ne îndeamnă Apostolul: «Luaţi aminte să nu vă fure minţile 
cineva cu filozofia şi cu deşarta înşelăciune din predania omenească, 
după stihiile lumii și nu după Hristos» (Col., 2, 8). Așadar, datoria noas- 
tră ar fi să ne ferim de înșelăciunea predaniei (tradiţiei) omenești. 

PREOTUL: Dumneata nu deosebeşti înțelesul dintre învățăturile 
cele din predanie omenească şi cele ce sînt din predanie apostolească și 
evanghelică. Ai adus aici un citat al Sfintei Scripturi, care se referă la 
predania învățăturilor omenești și la filozofia deşartă și care nu are nici 
o legătură cu Sfinta Tradiție, cea evanghelică și apostolică, a Bisericii 
lui Iisus Hristos. Sfinta Tradiţie nu e o predanie omenească, nici filozo- 
fie, nici înşelăciune, ci este cuvîntul lui Dumnezeu, care ni s-a dat nouă 
prin viu grai. Marele apostol Pavel ne învaţă şi ne îndeamnă să ținem 
cu tărie predaniile, zicînd : «Aşadar, fraţilor, staţi neclintiţi şi ţineţi pre- 
daniile pe care le-aţi învăţat, fie prin cuvînt, fie prin epistola noastră» 
(II Tes., 2, 15). Iar unii îi îndeamnă pe creștinii neîntăriţi să hulească și 
să lase predaniile apostolești şi bisericești, fără să priceapă că însăși 
Sfinta Scriptură este un rod al Duhului Sfint, care a crescut din rădăcina 
și din pomul Sfintei Tradiţii. 

ÎNVĂȚŢĂCELUL : Oare Sfinta Scriptură nu ne este de ajuns pentru 
credinţă și pentru mîntuire, fără să mai avem nevoie şi de Tradiţie ? Aşa 
ar rezulta din cuvintele apostolului Pavel către Timotei: «De mic copil 
cunoşti Sfintele Scripturi care pot să te înțelepţească spre mîntuire, prin 
credinţa cea întru lisus Hristos. Toată Scriptura este insuflată de Dum- 
nezeu și de folos spre învățătură, spre mustrare, spre îndreptare, spre 
înțelepțirea cea întru dreptate» (II Tim., 3, 15—16). Cuvintele sînt lim- 
pezi : orice adaos la Sfînta Scriptură este de prisos. 

PREOTUL: Aici este vorba numai de Scriptura Vechiului Testa- 
ment, căci cea a Testamentului Nou încă nu era scrisă, Pavel scrie lui 
Timotei că Vechiul Testament îi poate servi drept cel mai bun învăţă- 
tor pentru întărirea credinței sale în Hristos și pentru educarea în creș- 
tinism. După tilcuirea la care ești ispitit, ar urma ca nici cărţile Testa- 
mentului Nou — care aveau să fie scrise în perioada ce a urmat acestei 
scrisori adresate de apostolul Pavel lui Timotei — să nu fie primite, ci 
să ne ţinem numai de cel vechi, despre care se amintește aici. 

ÎNVĂȚŢĂCELUL : Unii nu admit Tradiţia pentru că — zic ei — în 
ea au intrat, cu vremea, multe elemente false, așa încît, mai ales astăzi, 
nu mai putem deosebi Tradiţia cea adevărată şi apostolică de cea falsă. 

PREOTUL: Biserica lui Hristos a statornicit adevărurile de credin- 
tă — dezvoltate de-a lungul Tradiţiei — prin învăţăturile și canoanele 
sfintelor soboare ecumenice, ale celor locale, ale cărţilor simbolice, prin 
mărturisirile de credință, ca de pildă Mărturisirea Ortodoxă, de la Iași, 
din 1642, și prin alte multe sinoade de sfinţi arhierei și făcători de mi- 
nuni, care s-au adunat în acest scop în vechime. În aceste sinoade s-a 
statornicit îndreptarul sfintei credințe ortodoxe, care era atacată de mul- 
te cete eretice existente în acele vremuri. 

Cit privește neschimbarea şi nealterarea Sfintei Tradiţii, aceasta se 
poate cunoaște dacă se controlează menţinerea următoarelor condiţii : 

1. Să nu consfinţească formulări cuprinzînd contraziceri, sau care 
contrazic Tradiţia apostolică sigură, și să nu contrazică Sfinta Scriptură. 

Numai astfel este posibil ca o învăţătură oarecare să fie «Tradiţie» 
și să provină de la Mintuitorul sau de la sfinţii apostoli, sau, dacă noile 
formulări s-au făcut sub înriurirea directă a Sfintului Duh. 

2. Tradiţia să fi fost ținută de Bisericile apostolice care au continul- 
tate neîntreruptă pînă azi. 

3. Să fi fost recunoscută și urmată întotdeauna de întreaga Biserică 
ecumenică. 

4. Să fie de acord cu cea mai mare parte dintre părinţii și scriitorii 
bisericești, 

Cînd o tradiție nu îndeplinește aceste condiţii, ea nu poate fi ade- 
vărată și sfintă, deci nu poate fi admisă şi urmată. 

ÎNVĂȚĂCELUL: Cu toate aceste verificări pe care ziceţi că le-a 
făcut și le face Biserica Ortodoxă referitor la adeverirea Tradiţiei, unii 
se cred mai siguri pe învăţăturile cuprinse în Sfînta Scriptură. Căci pri- 
mii creștini — zic ei — primeau numai cele cuprinse (scrise) în Sfinta 
Scriptură, după cum este scris: «Aceştia (iudeo-creștinii din Bereea) 
crau mai mărinimoși decît cei din Tesalonic; ei au primit cuvintul cu 
toată osîrdia şi zilnic cercetau Scripturile, ca să vadă dacă ele sînt așa» 
(Fapte, 17, 11). De aici ar urma ca noi să ținem învăţăturile pe care le 
găsim scrise în Sfinta Scriptură. 

PREOTUL: Dar marele apostol Pavel laudă pe creștinii din Corint 
nu pentru că ţineau învăţăturile cele scrise, ci pentru că își aduceau 
aminte de el și ţineau cu tărie la învăţăturile cele nescrise, pe care le 
primiseră prin Predanie (Tradiţie) de la el, scriindu-le: «Fraţilor, vă 
laud că în toate vă aduceţi aminte de mine şi ţineţi predaniile așa cum 
vi le-am dat» (I Cor., 11, 2). Oare, cum este bine să facem: să ţinem nu- 
mai la învăţăturile scrise sau să urmăm pe marele apostol Pavel, care 
laudă pe cei ce ţin şi predaniile nescrise ? Ba, mai mult, noi dovedim că 
sfinţii apostoli şi evangheliștii au crezut și au predicat multe din Sfinta 
Tradiţie pe care o moșteniseră din vechime și care nu se găsesc scrise în 
Sfinta Scriptură. 

ÎNVĂȚĂCELUL : Unde anume se vede că apostolii ar fi predicat și 
alte învățături, în afară de cele ce sînt scrise în Sfînta Scriptură ? 

PREOTUL: lată două dovezi: sfintul apostol Iuda, în epistola sa 
cea sobornicească (1—9), printre altele, zice: «Dar Mihail Arhanghelul, 
cînd se împotrivea diavolului certindu-se cu el pentru trupul lui Moise, 
n-a îndrăznit să aducă judecată de hulă, ci a zis: «Certe-te pe tine Dom- 
nul». Caută dumneata în toată Sfînta Scriptură și vezi dacă vei afla scri- 
se aceste cuvinte. Dar și mai jos, în aceeaşi sfintă epistolă, apostolul a- 
mintește de proorocia lui Enoh, zicînd: «Dar și Enoh, al şaptelea de la 
Adam, a proorocit despre aceştia zicînd: Iată, a venit Domnul în zecile 

de mii de sfinți ai Lui. Ca să facă judecată împotriva tuturor și să mus- 
tre pe toți nelegiuiții de faptele păgînătății lor întru care au făcut fără- 
delege şi de toate cuvintele de ocară pe care ei, păcătoşii, netemători de 
Dumnezeu, le-au rostit împotriva Lui» (Iuda, 14—15). Dar nu numai Iuda, 
apostolul, vorbeşte de Tradiţie, ci și marele Pavel, în epistola a doua 
către Timotei, iată ce zice: «După cum lannes și lambres s-au împotri- 
vit lui Moise, așa şi aceștia stau împotriva adevărului, oameni stricaţi 
la minte şi netrebnici pentru credință» (Il Tim., 3, 8). 

Și iarăși, marele apostol Pavel, adresindu-se preoţilor din Efes, le 
zice: «Ţineţi minte cuvintele Domnului lisus, căci El a zis: «Mai feri- 
cit este a da decit a lua» (Fapte, 20, 35). 

Acum te întreb pe dumneata, care ești ispitit să crezi numai în cele 
scrise, de unde au luat acești doi apostoli — Iuda și Pavel — cuvintele 
de mai sus, căci nicăieri în Sfînta Scriptură nu le vei afla scrise? 

ÎNVĂȚĂCELUL : Totuşi, este oare cu putinţă ca Sfînta Tradiţie să 
se fi putut păstra pînă astăzi în întregime şi în toată curăţia pe care a 
avut-o la început? Nu cumva avem noi mai multă garanţie în învăţătu- 
rile scrise din Sfînta Scriptură ? 

PREOTUL : Ai văzut în cele de mai sus că marele Pavel laudă pe 
creştinii din Corint, pentru că au ţinut cu tărie predaniile cele nescrise, 
așa cum le primiseră din gura lui. Ai auzit că înșiși apostolii au folosit 
în propovăduirea lor cuvinte directe din Sfînta Tradiţie, ca acele refe- 
ritoare la proorocia lui Enoh și celelalte. Ți-am arătat încă și prin ce mij- 
loace s-a păstrat de-a lungul veacurilor Sfînta Tradiţie. Ei bine, același 
apostol Pavel îndeamnă şi sfătuieşte pe creștinii din Tesalonic să fie 
foarte atenţi şi veghetori la păstrarea Sfintei Tradiţii: «Fraţilor, staţi 
neclintiţi și ţineţi predaniile pe care le-aţi învăţat, fie prin cuvînt, fie 
prin epistola noastră» (II Tes., 2, 15). Iar în alt loc: «Chiar dacă noi 
înșine sau un înger din cer v-ar vesti altă Evanghelie decît aceea pe 
care v-am vestit-o, să fie anatema !» (Gal., 1, 8). Deci, Evanghelia pe care 
a vestit-o şi prin viu grai, nu numai prin scrisoare. 

INVĂȚĂCELUL : Cum a putut să se păstreze vreme de mii de ani 
această normă a Sfintei Tradiţii în Biserică, de vreme ce unii afirmă că 
preoții și scriitorii noștri bisericești schimbă de la zi la zi adevărurile 
Sfintei Scripturi şi predaniile apostolice, care la început au existat cu- 
rate și nealterate ? După cum — zio ei —, dacă ai în mînă o Biblie de 

acum 50 de ani și o pui alături de cele de azi, nu mai seamănă nicide- 
cum, tot așa vor fi făcut arhiereii și preoţii noștri și cu alte cărţi sfinte şi 
cu Sfînta Tradiţie, cu care noi, ortodocșii, ne lăudăm că o ţinem așa cum 
am moștenit-o de la apostoli. i 

PREOTUL: Nu este deloc adevărat ceea ce susțin prietenii dumi- 
tale. Învățătura Bisericii lui Hristos este ocrotită de Duhul Sfînt ṣi nu 
poate greși (Matei, 10, 17—20; loan, 4, 16—26; 15, 26; 16, 12—14; 
I Tim., 3, 15 ş.a.). Dacă unii scriitori bisericești, arhierei, preoți sau laici 
au tradus Biblia din alte limbi sau au îndreptat vreun cuvînt învechit 
care nu mai corespunde exprimării în limba de azi a poporului nostru, 
apoi aceasta a fost o îndreptare și o corectare de exprimare, iar nu o 
schimbare de fond, de conţinut, a textului biblic. Dacă ar învia astăzi un 
român de pe vremea lui Mircea cel Bătrîn sau a Marelui Ștefan și ai vrea 
să vorbești cu el, te-ai înțelege mai greu, căci limba a evoluat, nu mai 
este întocmai cu cea care se vorbea atunci. Tot astfel și cu cărţile de pe 
atunci: o dată cu trecerea vremii, s-au corectat de scriitori cuvinte și 
expresii, potrivit vorbirii de azi, dar nu s-a schimbat înţelesul lor scrip- 
turistic şi tainic. Ți-am spus mai înainte că sînt temeiuri pe care se rea- 
zimă Sfînta Tradiţie şi prin care se asigură păstrarea curăţiei originale 
şi transmiterea ei peste veacuri, ca: simbolurile vechi de credinţă, ca- 
noanele apostolice sau definițiile dogmatice ale celor şapte Sinoade e- 
cumenice. La acestea se adaugă, ca garanţii pentru păstrarea neschim- 
bată a Sfintei Tradiţii, și alte mărturii de mare importanţă precum sînt: 

— Practica veche a Bisericii, mărturiile bărbaţilor apostolici, prin- 
tre care sfîntul Ignatie Teoforul, ucenicul apostolilor (f 104 d.Hr.), și 
sfintul Policarp al Smirnei ( 106 d.Hr.), îndeamnă pe credincioșii de pe 
vremea lor să se ferească de învăţăturile ereticilor şi să păzească curată 
numai Tradiția apostolică (Eusebiu de Cezareea, Istoria Bisericii, Cartea 
u I-a, c. 36, nr. 2). 

Apoi, lucrările unor sfinți părinţi și scriitori bisericești ca : 

— Hegesip — ne mărturiseşte același istoria Eusebiu de Cezareea 
(Cartea a IV-a, c. 8, nr. 1) — s-a sirguit să adune la un loc toate tradi- 
Wile apostolice și a adunat mai multe din ele în cinci cărți — din care 
Eusebiu citează — dar care cu timpul s-au pierdut. 

— Sfinţii Irineu (t 202 d.Hr.) și Clement Alexandrinul (f 215 d.Hr.) 
«rată : «Aceia care explică Scriptura contra Tradiţiei bisericeşti au stri- 

cat norma adevărului» (Stromate, cap. 7); tot aşa de hotărît în această 
privință scria Sfîntul Ciprian (f 258): «Dacă ne vom îndrepta noi la 
izvorul Tradiției dumnezeieşti, se va curma rătăcirea omenească» (Epis- 
tola 74). Iată deci, mărturii grăitoare oglindind în ele credința din vre- 
mea apostolilor și din perioada imediat următoare, încă în secolul IV. 
Practica veche a Bisericii este, de asemenea, o importantă mărturie 
despre valoarea Sfintei Tradiţii şi despre prețuirea pe care a avut-o de 
la început pînă azi. 

—. Origen ( 250 d.Hr.) zicea: «Să fie păstrată Tradiţia apostolică 
în Biserică». Sfintul Epifanie (+ 403) scrie: «Trebuie păstrată Tradiţia, 
pentru că nu este cu putinţă a afla toate în Sfînta Scriptură: sfinții 
apostoli au depus unele în scrisori, altele în Tradiţie...». Sfintul Ioan 
Gură de Aur (t 407) menţionează: «De aici (din II Tes., 2, 15) se vede 
că apostolii n-au predat toate prin scrisoare, ci multe fără scrisori, dar 
și acestea nescrise sînt demne de crezare. Dacă este Tradiţia, atunci nu 
căuta nimic mai mult» (Omilia IV, nr. 2 la Tes.). Sfîntul Grigorie de Nyssa 
(î 394) scria: «Avem Tradiţia ajunsă la noi de la părinţi, ca o moște- 
nire prin succesiune de la apostoli, trimisă prin sfinţii ce au urmat» 
(Contra lui Eunomie, Cartea a IV-a). 

— Sfintul Vasile cel Mare (t 379) dă în scrierile lui mărturii ase- 
mănătoare. Acesta se exprimă astfel: «Dintre dogmele și propovăduirile 
păstrate în Biserică, unele le avem din doctrina cea scrisă, iar altele 
le-am primit prin Tradiţia Apostolilor, prin succesiunea în taină, nescri- 
se — şi acelea au aceeași putere ca şi cele scrise» (Despre Sfîntul Duh, 
c. 27). 

Așadar, trebuie ţinută cu mare sfinţenie Sfînta Tradiţie, deoarece 
în Sfînta Scriptură nu este cu putință a afla toate cele spre mîntuire. 
Sfinta Scriptură ne învaţă multe să facem, dar nu totdeauna ne arată 
cum. De exemplu, ne cere să ne botezăm, dar nu ne arată cum; să ne 
mărturisim, să ne împărtășim, să ne cununăm, dar nu și modul con- 
cret de realizare ; să ne rugăm, dar nu ne arată cum, unde și cînd; să 
facem semnul crucii sfinte pe fața noastră, după cele scrise: «Însem- 
natu-s-a peste noi lumina feţei Tale, Doamne» (Ps., 4, 6), dar nu ne 
arată şi cum. Dar cine ne-a învățat pe noi, prin scriere, să ne închinăm 
spre răsărit? Care Scriptură ne arată graiurile chemării Sfintului Duh 
de la sfințirea Preacuratelor Daruri sau la sfinţirea pîinii și a paharului 

auharistic ? Care învăţătură din Sfinta Scriptură ne arată să facem bi- 
necuvîntarea apei botezului şi sfințirea Hrismei (Sfintul şi Marele Mir) ? 
Care Scriptură ne învaţă despre întreita afundare a celui ce se botează 
şi lepădările de satana de la botez? Rugăciunea de doxologie către 
Sfînta Treime («Slavă Tatălui și Fiului şi Sfîntului Duh»), din care Scrip- 
tură ne-a rămas ? Punind aceste întrebări defăimătorilor Tradiţiei, ma- 
rele Vasile arată că: «Dacă ne-am apuca noi a lăsa cele nescrise, din 
obiceiuri, ca pe unele ce nu ar avea putere mare, am greşi la înseși 
cele mai de frunte, păgubind Evanghelia. Așadar, obiceiul ce îl ține Bi- 
serica nescris, ca unul ce este de origine apostolică și folosit de sfinţii 
părinți ca predanie rămasă de la ei, în Biserica lui Hristos are putere 
de lege» (Sfintul Vasile cel Mare, canon 87 şi 91, Pidalionul de Neamț, 
1844, f. 431—A435). 

Prin urmare, trebuie reținut că importanţa și folosul Sfintei Tra- 
diții provine din raportul strins ce există între ea și Sfinta Scriptură, 
căci, într-adevăr, ele stau într-un raport de unire și de întregire re- 
ciprocă, bazat pe faptul că amîndouă cuprind în ele Sfinta Descoperire 
dumnezeiască și sînt pentru noi izvoarele acesteia. Deci, este cu ne- 
putinţă să se contrazică între ele sau să se excludă una pe cealaltă. 
Sfinta Scriptură are numai în Sfinta Tradiţie mărturia cea mai sigură 
pentru canonul cărților ei şi pentru caracterul ei dogmatic (inspiraţia 
ci divină), iar Sfinta Tradiţie numai prin Sfinta Scriptură își poate do- 
vedi curăția adevărurilor ei. 


ÎNVĂȚĂCELUL : Dar cum a luat naştere Sfinta Tradiţie ? 


PREOTUL: Despre aceasta ţi-am spus încă de la început, dar la 
acelea mai adaug: să știi că, la începutul Bisericii, învăţătura a venit 
de la Dumnezeu prin Domnul nostru lisus Hristos, Fiul lui Dumnezeu 
și Dumnezeu adevărat, lisus Hristos era, așadar, învăţătura și predica 
vic. 

Prin predica lor, apostolii s-au făcut vestitori ai adevărului adus 
de Ilristos. Ei puneau la temelia credinţei lor, și a acelora pe care îi 
converteau, aceeași Evanghelie ieșită din plinătatea cunoașterii vieţii 
dumnezeiești de către Iisus, cu Care apostolii petrecuseră împreună și 
cu Care erau acum în comuniune duhovnicească. 

Sfintul apostol Pavel arată că predica apostolică este însuși cuvin- 
tul lui Hristos rostit prin gura sfinților apostoli și zice: «Cum de vor 
chema numele Aceluia în Care încă nu au crezut ? Şi cum vor crede în 
Acela de Care n-au auzit? Și cum vor auzi, fără de propovăduitor ? 
Și cum vor propovădui de nu se vor trimite?» (Rom., 10, 14—15). Deci 
credința este din auz, iar auzul prin cuvîntul lui Dumnezeu. 


INVĂȚĂCELUL : Dar cum se numește Tradiţia încredințată de-a 
dreptul sfinților apostoli ? 


PREOTUL : Tradiţia încredinţată de-a dreptul sfinților apostoli poar- 
tă numele de Tradiţie Apostolică. Din aceasta s-a dezvoltat Tradiţia 
Bisericească. 


ÎNVĂŢĂCELUL : Dar cum s-a dezvoltat Tradiţia Bisericească ? 


PREOTUL : Tradiţia Bisericească s-a dezvoltat cum ţi-am spus mai 
sus. Sfinţii apostoli au primit nu Scriptura, ci Tradiţia (prin viu grai) de 
la Însuși Mîntuitorul nostru lisus Hristos, iar în continuare Biserica a 
primit-o de la sfinţii apostoli, care au dat-o primilor episcopi şi celor 
de după ei pînă în ziua de astăzi (Sfintul Irineu, Contra ereziilor, 2, 9). 

Este deci o Tradiţie Apostolică și o Tradiţie Bisericească, în strînsă 
legătură una cu alta. Semnul adevăratei Tradiţii este neintreruperea. 
Marii teologi ai lumii, zice Fericitul Augustin, au ţinut ce au găsit în 
Biserică : au învăţat de la înaintașii lor, iar ce au învăţat au predat şi 
la alţii. Ce au primit de la părinţi, aceea au predat fiilor (Idem, Împo- 
triva lui Iulian, 2, 10, 34). 

De aceea trebuie crezut numai acel adevăr de credinţă care nu se 
depărtează întru nimic de Tradiţia Apostolică și Bisericească. 

După moartea ultimului apostol, viața în Duhul Sfînt nu s-a împu- 
ținat, căci Miîntuitorul a făgăduit apostolilor și urmaşilor acestora că 
va fi cu ei pînă la sfîrşitul veacului și că Duhul Sfint îi va ajuta să 
înțeleagă tot adevărul și să-l apere neștirbit. 


ÎNVĂȚĂCELUL : Dar unde se află cuprinsă Sfinta Tradiţie ? 
PREOTUL : Sfinta Tradiţie se află cuprinsă în: 
1) Definiţiile Sinoadelor Ecumenice, în frunte cu Simbolul Credin- 


ței, alcătuit de Sinoadele de la Niceea (325) și de la Constantinopol 
(381). 

2) Unele scrieri ale sfinţilor părinţi. 
3) Cărţile de slujbă ale Bisericii (cf. Înv. de Cred. Ort., într. 37). 
ÎNVĂŢĂCELUL : Care este datoria noastră faţă de Sfinta Tradiţie ? 


PREOTUL : Datoria noastră faţă de Sfinta Tradiţie este: de a păstra 
cu sfinţenie și neatins cuprinsul ei, la fel cu acela al Sfintei Scripturi, 
aşa cum au făcut din cele mai vechi timpuri sfinţii părinţi (cf. Înv. de 
Cred. Ort., într. 62). 


ÎNVĂȚĂCELUL : Care sînt semnele adevăratei Tradiţii ? 


PREOTUL : Semnele adevăratei Tradiţii le arată Vincențiu de Lerin 
zicînd : «În Biserica universală trebuie să ţinem acel lucru care a fost 
crezut pretutindeni și totdeauna de toți». 

Ea are în Sine universalitatea, vechimea și consensul. Ținem de 
universalitatea ei dacă mărturisim că este adevărată numai acea cre- 
dință pe care întreaga Biserică o mărturisește pe pămînt. Și urmăm ve- 
chimea, dacă nu ne depărtăm deloc de acele înţelesuri pe care se ştie 
că le-au practicat sfinţii, înaintașii și părinţii noștri. 


Capitolul 5 


DESPRE CULTUL SFINŢILOR 
ŞI AL ÎNGERILOR 


ÎNVĂȚĂCELUL : Pentru care pricină, noi, ortodocşii, ne închinăm 
la îngeri și la sfinți şi îi punem pe ei mijlocitori către Dumnezeu pentru 
mîntuirea noastră ? Nu există — zic unii — decît un singur mijlocitor 
între Dumnezeu și oameni, lisus Hristos. Apostolul ne învaţă în această 
privință : «Unul este Dumnezeu, Unul este și mijiocitorul între Dum- 
nezeu și oameni, Cel ce S-a făcut om, lisus Hristos» (I Tim., 2, 5). Deci, 
nici îngerii, nici sfinții, nimeni în afară de Hristos nu poate mijloci 
Ja Dumnezeu pentru mîntuirea noastră. 


PREOTUL: Într-adevăr, nimeni în afară de lisus Hristos mu este 
mijlocitor înaintea Tatălui, pentru că nimeni în afară de El nu s-a adus 
pe sine jertfă pentru mintuirea lumii. Deci, în afară de Hristos, nimeni 
nu poate miîntui de păcate. Cinstind pe sfinţi, însă, nu îi punem în locul 
lui Hristos, nici măcar alături de El. Cînd sfinţii se roagă pentru noi, 
ei tocmai cer lui Hristos ca El să mijlocească miîntuirea noastră. [i 
cer de la Hristos mîntuirea noastră. Și, în acest înţeles, spunem că mij- 
locesc pentru noi. Singurul care mîntuieşte este Hristos, iar sfinții, prin 

rugăciunile lor, cer mîntuirea noastră, dar nu o dau ei înșiși. De aceea, 
noi nu ne închinăm la sfinți și la îngeri ca la Dumnezeu. Închinarea 
pe care o aducem noi sfinților și îngerilor este numai o cinstire (ve- 
nerare), iar lui Dumnezeu ne închinăm şi li slujim cu desăvirșită în- 
chinare, care se mai numește și latrie sau adorare. Noi venerăm pe 
sfinții lui Dumnezeu pentru că ei sînt prieteni și casnici ai lui Dum- 
nezeu, după cum este scris: «Voi prietenii Mei sînteţi dacă faceţi cele 
ce vă poruncesc» (loan, 15, 14). lar despre Avraam citim de asemenea : 
«Și a crezut Avraam lui Dumnezeu și i-a socotit lui spre dreptate și 
prietenul lui Dumnezeu s-a chemat» (Iacov, 2, 23). Și marele apostol Pa- 
vel scrie efesenilor : «Deci, dar, nu mai sînteți străini și locuitori vremel- 
nici, ci sînteți împreună cetăţeni cu sfinţii și casnici ai lui Dumnezeu» 
(Efes., 2, 19). Așadar, ca pe niște prieteni ai lui Dumnezeu și casnici ai 
Lui îi venerăm (cinstim) pe sfinți. Încă mai știm că sfinţii sint preaslă- 
viți de Dumnezeu în ceruri (Luca, 20, 36). Sfinţii, încă pe pămînt fiind, 
aveau darul proorocirii (III Regi, 14, 1—17) ca, de pildă, proorocia lui 
Elisei asupra lui Ghezi (IV Regi, 5, 25—27). Sfinţii, încă în viața aceasta 
fiind, se rugau lui Dumnezeu pentru oameni. Astfel, Avraam s-a rugat 
pentru Abimelec (Fac., 20, 7). Moise s-a rugat lui Dumnezeu pentru 
popor etc. 

ÎNVĂȚĂCELUL : Dar cum pot sfinţii şi îngerii să fie mijlocitori la 
Dumnezeu pentru mîntuirea oamenilor, de vreme ce noi trebuie să aș- 
teptăm mîntuirea numai de la Hristos, Mintuitorul şi Mijlocitorul mîn- 
tuirii noastre, după cum este scris: «Întru nimeni altul nu este min- 
tuire, căci nu este sub cer nici un alt nume dat nouă oamenilor, întru 
care să ne mîntuim» (Fapte, 4, 12)? Deci, nu este nevoie să ne adre- 
săm sfinților, dacă voim să dobîndim mîntuirea. 

PREOTUL : Dimpotrivă, acest lucru este de mare nevoie, după cum 
se arată luminat din cuvintul Apocalipsei, care zice: «Şi cînd (Mielul) 
u luat cartea, cele patru ființe și cei douăzeci și patru de bătrîni au 
căzut înaintea Mielului, avînd fiecare alăute şi năstrape de aur, pline 
cu tămiie, care sînt rugăciunile sfinților» (Apoc., 5, 8). Dar sfinții se 
roagă lui Dumnezeu nu numai pentru ei și nu numai după ce s-au sä- 
virşit, ci și fiind încă în lumea aceasta, după cum am arătat mai sus 
că s-a rugat Avraam pentru Abimelec, Moise pentru popor și după cum 
se ruga marele apostol Pavel cînd scrie: «Mulţumim dlui Dumnezeu 

totdeauna pentru voi şi vă pomenim în rugăciunile noastre, aducîndu-ne 
aminte neîncetat înaintea lui Dumnezeu și Tatăl nostru, de lucrul cre- 
dinței voastre...» (I Tes., 1, 2—3). Și iarăşi: «Pentru aceasta ne și ru- 
găm pururea pentru voi ca Dumnezeul nostru să vă facă vrednici de 
chemarea Sa...» (II Tes., 1, 2). Și iarăși: «Nu încetez a mulțumi pentru 
voi pomenindu-vă în rugăciunile mele, ca Dumnezeu... să vă dea vouă 
duhul înţelepciunii...» (Efes., 1, 16—17}. Şi iarăși: «Aceasta și cerem 
în rugăciunea noastră: desăvirşirea voastră» (II Cor., 13, 19). Iar lui 
Timotei îi scrie : «Mulţumesc lui Dumnezeu, pe Care Îl slujesc — ca şi 
strămoşii mei — într-un cuget curat, că te pomenesc neîncetat zi și 
noapte în rugăciunile mele» (H Tim., 1, 3). 

De asemenea, Dumnezeu trimite pe îngerii Săi spre ajutorul celor 
ce se roagă Lui (Fac., 24, 7); Dumnezeu trimite pe îngerul Său la Daniel 
şi îl scapă de gura leilor (Dan., 4, 22). Și marele apostol Pavel arată că 
îngerii sînt slujitorii lui Dumnezeu, pe care El îi trimite spre ajutorul 
celor ce vor să moștenească miîntuirea (Evr., 1, 14). Cine primește pe 
sfinți primeşte pe Hristos (Matei, 10, 40—41). 

Așadar, din mărturiile scripturistice de mai sus se vede că sfinții și 
îngerii pot să mijlocească la Dumnezeu pentru noi, cei de pe pămînt, 
prin rugăciunile lor, ca niște prieteni ai lui Dumnezeu (loan, 15, 14), 
ca niște iubiţi ai lui Dumnezeu (Dan., 10, 19) şi ca nişte casnici ai lui 
Dumnezeu (Efes., 2, 19). 

ÎNVĂȚĂCELUL : Am auzit pe cineva că noi, ortodocşii, prin în- 
chinarea şi slujirea la îngeri şi la sfinţi, umbrim slava şi cinstea ce I 
se cuvine numai lui Dumnezeu. Apostolul Pavel mustră și opreşte cu 
asprime pe coloseni, scriindu-le : «Nimeni să nu vă smulgă biruinţa, 
prin fățarnică smerenie sau prin slujirea îngerilor... în loc să ţină cu 
putere la capul (Hristos) de la care tot trupul, prin încheieturi și le- 
gături, îndestulindu-se și întocmindu-se, sporeşte în creșterea lui Dum- 
nezeu» (Col., 2, 18—19). 

PREOTUL : Nici o umbrire sau micșorare nu se aduce slavei lui 
Dumnezeu prin venerarea și slujirea slugilor Lui. Mai întîi, că una este 
închinarea (adorarea) pe care o aducem noi lui Dumnezeu și alta esto 
cinstirea (venerarea) pe care o aducem noi îngerilor și sfinților lui 
Dumnezeu. Însuși Duhul Sfint ne îndeamnă să lăudăm pe Dumnezeu 
prin sfinţii Lui, zicînd : «Lăudaţi pe Domnul întru sfinţii Lui» (Ps. 150, 1), 

Noi, cînd cerem ajutorul şi mijlocirea sfinților și a îngerilor în rugăciu- 
nilce noastre, tot pe Dumnezeu Îl slăvim, deoarece şi sfinţii, la rindul 
lor, duc cererile și rugăciunile noastre, împreună cu rugăciunile lor, la 
Dumnezeu (Fapte, 9, 32—42 ; 20, 36; 28, 3—9 ; Apoc., 5, 8). Însuși Dum- 
nezeu a proslăvit pe sfinţii Săi (Rom., 2, 10) şi i-a îmbrăcat pe ei cu 
slava Sa: «Și Eu, slava pe care Mi-ai dat-o Mie, le-am dat-o lor, ca 
sd fie una, precum Noi sîntem una» (loan, 17, 22) şi le-a zis lor: «Cel 
ce vă primește pe voi pe Mine Mă primește, şi cel ce Mă primeşte pe 
Mine primește pe Cel ce M-a trimis pe Mine. Cel ce primește prooroc 
în nume de prooroc plată de prooroc va lua, şi cel ce primește pe un 
drept în nume de drept plata dreptului va lua» (Matei, 10, 40—41). 

Aceste mărturii dovedesc pînă unde ajunge rătăcirea tuturor celor 
ce, lepădindu-se de cinstirea sfinţilor şi a îngerilor — care sînt slugile 
iubite ale lui Dumnezeu —, nu-şi dau seama că, de fapt, ei se leapădă 
de Însuși Dumnezeu, Ziditorul tuturor. 

ÎNVĂȚĂCELUL : Dar, de ce sfinţii, chiar dacă pot, nu vor să mij- 
locească la Dumnezeu pentru mîntuirea noastră? Avraam, de pildă, 
n-a vrut să mijlocească la Dumnezeu pentru bogatul nemilostiv, deşi 
acesta îl rugase stăruitor (Luca, 16, 24—31). 

PREOTUL : Avraam n-a mijlocit pentru că bogatul, în timpul vieţii 
sale, n-a cerut ajutorul sfinţilor şi nici măcar nu și-a adus aminte de 
Dumnezeu. În Faptele Apostolilor, 10, 25—26, apostolul Petru respinge 
închinarea ce i-o aduce Corneliu, sub cuvînt că și el este om. Sutașul 
roman era familiarizat cu noţiunea de zeu, ca unul ce fusese păgin. Deci, 
socolind pe Petru ca pe un trimis al lui Dumnezeu, era foarte înclinat 
a-l socoti zeu, sau măcar un om superior celorlalți oameni sau semizeu, 
căruia i se cuvenea nu venerarea, ci adorarea, ca zeilor, ceea ce Petru 
a refuzat să i se aducă. 


În citatul din Faptele Apostolilor, 14, 3—15, Pavel şi Varnava res- 
ping închinarea ce li s-a adus, pentru același motiv ca şi mai sus, căci 
erau socotiți ca zei și li s-a adus adorare, nu cinstire. Contextul ne 
spune clar că locuitorii pămîntului din Listra, uimiţi de minunea vin- 
lecării ologului din naștere de către Pavel, într-un glas au strigat: 
«Zeii luînd asemănare omenească s-au pogorit la noi». Și ziceau de 
Varnava că este Zeus, iar de Pavel că este Hermes, de vreme ce este 
«purtatorul cuvîntului» (Fapte, 14, 8—12). Astfel, este lesne de înțeles 

refuzul apostolilor de a fi adoraţi ca nişte zei, de vreme ce ei tocmai 
împotriva zeilor predicau întoarcerea la Unicul Dumnezeu (Fapte, 14, 
15—17). «Și vorbind acestea, de abia au domolit mulțimile ca să nu le 
aducă jertfe» (Fapte, 14, 18), se spune în continuare. 

În alt citat (Apoc., 9, 10), îngerul descoperitor al vedeniilor apo- 
caliptice respinge închinarea ce i-a adus-o apostolul și evanghelistul 
Ioan, motivînd astfel: «Sînt împreună-slujitor cu tine...», adică sînt egal 
cu tine, ca slujitor al lui Dumnezeu cum ești şi tu şi nu se cuvine să pri- 
mesc de la tine închinare, mai cu seamă că ești şi tu aici, nu în trup, ci 
în «duh» (Apoc., 1, 10), adică în stare îngerească; în plus, şi tu ca și 
mine ești în «duhul proorociei», care constă în a mărturisi pe lisus. Al 
doilea motiv al refuzului este exprimat în cuvintele: «Lui Dumnezeu te 
închină». Dumnezeu era de faţă și îngerul descoperitor l-ar fi adus o 
jignire dacă ar fi primit pentru sine, chiar în faţa lui Dumnezeu, în- 
chinarea de la Ioan. Chiar şi între oameni este jignitor a respecta prea 
mult pe un înalt slujitor al unui conducător de ţară, cînd acel condu- 
cător este de față. Totdeauna, toată atenţia și toată cinstea se îndreaptă 
către cel ce este mai marele tuturor, atunci cînd el este prezent. Dar 
aceasta nu înseamnă că cei din jurul lui nu ar fi oameni de cinste. 

În citatul din urmă (Apoc., 22, 8—9), de asemenea, îngerul exprimă 
chiar mai bine, mai limpede decit în citatul dintii, egalitatea sa cu 
apostolul Ioan și necuviinţa ce ar face-o primindu-i închinarea. 

Astfel, în toate citatele de mai sus, invocate de unii în motivarea 
învățăturilor lor greșite, refuzul sfinţilor şi al îngerilor de a li se aduce 
închinare își are explicație proprie şi particulară : apostolii Petru, Pavel, 
şi Varmava au refuzat să li se aducă adorare ca unor zei, în loc de 
cinstirea sau venerarea pe care sfinții o primesc. lar îngerul desco- 
peritor a respins închinarea lui Ioan, pentru egalitatea pe care o avea 
cu el, ca împreună slujitor al lui Dumnezeu. 

În ce priveşte cinstirea şi venerarea pe care oamenii o aduc sfin- 
ților şi îngerilor lui Dumnezeu, acestea sînt primite de ei, după cum se 
poate vedea în diferite locuri ale dumnezeieștii Scripturi. 

Un prim exemplu se poate vedea atunci cînd al treilea căpitan tri- 
mis de împăratul Ohozia, cu cei cincizeci de oameni ai lui, «a îngenun- 
chiat înaintea lui Ilie şi s-a rugat lui și a grăit către el și a zis: Omule 
al lui Dumnezeu, caută cu ochi milostivi la sufletul meu și la sufle- 

tul acestor cincizeci de robi ai tăi !» {IV Regi, 1, 13). Şi iarăşi: «...feciorii 
proorocilor cei din Ierihon... au venit înaintea lui Elisei și s-au închi- 
nat lui pînă la pămînt» (IV Regi, 2, 15). Şi iarăși: «Atunci împăratul 
Nabucodonosor a căzut cu faţa la pămînt şi s-a închinat lui Daniel» 
(Dan., 2, 46). Şi iarăşi, vedem că Valaam «plecîndu-se cu faţa sa s-a în- 
chinat...» îngerului Domnului (Num., 22, 31). Îngerii au primit închină- 
ciunea de la Lot (Fac., 19, 1). Îngerul Domnului a primit închinăciunea 
de la Manoe și femeia lui care i s-au închinat pînă la pămînt, iar îngerul 
Domnului s-a înălțat ca para focului de pe jertfelnic (Jud., 13, 18—21). 
Îngerul Domnului a primit închinarea de la David și de la bătrînii po- 
porului {I Par., 21, 16—18). Îngerul Domnului a primit închinăciunea de 
la Daniel proorocul (Dan., 8, 11; 10, 9—15). 

Iată, în cele de pînă aici ţi-am răspuns la cele ce ai fost dumneata 
ispitit să crezi, că îngerii și sfinţii lui Dumnezeu nu voiesc a primi în- 
chinăciune de la oameni. Citește cu atenţie locurile indicate din Sfinta 
Scriptură și vei înţelege destul de clar că atit sfinții lui Dumnezeu, 
cil și îngerii Lui primesc cinstire de la oameni, fără ca această ve- 
ncrare a lor să aducă vreo miîhnire lui Dumnezeu. 

ÎNVĂȚĂCELUL : Care sînt acele daruri și puteri deosebite cu care 
Dumnezeu a înzestrat pe sfinţii Săi ? 

PREOTUL: Mai întîi sînt puterile date lor de a face minuni, după 
cum scrie: «Minunat este Dumnezeu întru sfinții Săi, Dumnezeul lui 
israel» (Ps. 67, 36) și iarăși: «Prin sfinţii care sînt pe pămîntul Său, 
minunată a făcut Domnul toată voia întru ei» (Ps. 15, 3). 

Oare nu prin mîna proorocului Său, Moise, a bătut Dumnezeu Egip- 
tul (leș., 7, 10—12), a prefăcut apa în sînge (7, 20—21), a adus broaște 
(8, 6), tăuni (8, 24), ciuma vitelor (9, 3), bășici usturătoare, grindină și 
foc (9, 8, 18, 33), lăcuste (10, 4—6), întuneric (10, 21), moartea pri- 
milor născuţi (12, 29—30), i-a trecut pe evrei prin Marea Roșie (14, 15— 
16), l-a pierdut pe faraon și pe ostașii lui (14, 27)? Apoi, învingerea 
lui Amalic (leş., 17), îndulcirea apei la Mera (leș., 15), scoaterea apei 
din piatră la Horeb (Ieș., 17, 6), înghiţirea lui Core și Datan în pămînt 
(Num, 16, 28, 31), vindecarea prin șarpele de aramă (Num. 21), izvo- 
rîrea apei din piatră la Cadeș (Num., 20). 

Apoi, prin Iosua Navi: oprirea apelor Iordanului (los., 3, 11—17}, 
căderea zidurilor Ierihonului (Ios., 6, 6—20); prin Ghedeon: nimicirea 

madianiţilor (Jud., 7, 16—23); prin Samson: leul sfişiat (Jud., 14), fi- 
listenii ucişi, porţile Gazei luate și dărimarea templului lui Dagon 
(Jud., 16, 23—31); prin Samuel: tunet şi ploaie peste seceriș (I Regi, 
12, 16—18) ; prin Hie Proorocul: seceta cea mare (III Regi, 17, 1), făina 
şi untul de lemn al văduvei (III Regi, 18, 14); învierea fiului văduvei 
din Sarepta Sidonului (HI Regi, 17, 17—23); foc din cer peste jertfe 
(III Regi, 18, 36—38); deschiderea cerului și ploaie mare (HI Regi, 18, 
41—42). Se mai arată: Ohozia, pedepsit cu moartea (IV Regi, 1, 16); 
despărţirea apelor Iordanului cu mantia (IV Regi, 2, 8); prin Elisei; 
despărţirea apelor Iordanului (IV Regi, 2, 14), curățirea apelor Ierihonu- 
lui (IV Regi, 2, 19—22), copiii din Betel sfișiaţi de urși (IV Regi, 2, 23), 
învierea fiului șunamitencei (IV Regi, 4, 32—35), vindecarea lui Neeman 
(IV Regi, 5, 10). Ghehazi lovit cu lepră (IV Regi, 5, 20—27), omul în- 
viat prin oasele lui Elisei (IV Regi, 13, 21), iar prin Isaia, vindecarea 
lui Iezechia (IV Regi, 22, 1—7). 

Cei doisprezece sfinţi apostoli au adus diferite vindecări (Matei, 
10, 1; Marcu, 3, 14—15; 6, 7, 13; Luca, 9, 1—6). Cei șaptezeci de uce- 
nici au făcut diferite minuni (Luca, 10, 9, 17). Apoi alte nenumărate 
minuni ale apostolilor (Marcu, 16, 20; Fapte, 2, 43; 5, 12, 16); vinde- 
carea ologului (Fapte, 3, 2—8), inoartea lui Anania și a Safirei (Fapte, 
5, 1—10), vindecări de bolnavi (Fapte, 15—16), vindecarea slăbănogului 
Enea (Fapte, 9, 34), învierea Tavitei (Fapte, 9, 36—41), redarea vederii 
lui Saul (Fapte, 9, 17—18 ; 22, 11—13), orbirea lui Elimas (Fapte, 13, 11), 
învierea lui Eutih (Fapte, 20, 9—12), vindecarea tatălui lui Publius (Fapte, 
28, 8), și alte nenumărate minuni și puteri pe care nu este aici loc a le 
pomeni. 

Iată, deci, frate, cu ce puteri și cu ce daruri a împodobit Dumne- 
zeu pe sfinţii Săi, atît în Vechiul cît şi în Noul Testament. Pentru 
aceasta, în încheierea cuvîntului despre minunile sfinţilor lui Dumnezeu, 
repet cele ce zice Duhul Sfînt: «Minunat este Dumnezeu întru sfinţil 
Săi, Dumnezeul lui Israel» (Ps. 67, 36). 

Iar dacă venerăm şi pe îngerii lui Dumnezeu întocmai ca pe sfinţi, 
apoi trebuie arătat că multe și preaslăvite minuni a făcut Dumnezeu în 
lume prin mijlocirea sfinţilor Săi îngeri, ca de pildă: îngerul Domnului 
a condus pe izraeliţi din Egipt (leș., 14, 19; 23, 20; 32, 34; 33, 2; Num., 
20, 16); nimicirea Sodomei și Gomorei, de asemenea, s-a făcut prin în- 
geri (Fac., 19, 13), molima în Ierusalim (H Regi, 24, 15—7, I Par., 21, 

14—16), nimicirea oştii asiriene (IV Regi, 19, 35; II Par., 22, 21; Isaia, 
37, 36) ; Irod lovit de moarte (Fapte, 12, 23), vestirea zămislirii lui lisus 
Hristos și a naşterii sfîntului Ioan Botezătorul (Matei, 1, 20—21 ; Luca, 
1, 31), vestirea naşterii lui Hristos (Luca, 2, 10), învierea Domnului (Ma- 
tei, 28, 5—7), înălțarea şi a doua venire a Domnului (Fapte, 1, 51); în- 
gerii slujeau lui Hisus Hristos (Matei, 4, 11; Marcu, 1, 13), ei au vestit 
păstorilor nașterea Domnului (Luca, 2, 9), ei au vestit sfintelor miro- 
nosiţe învierea Domnului (Matei, 28, 1), ei vor despărţi pe cei drepţi 
de cei nedrepţi în ziua judecății celei de apoi (Matei, 13, 39—42 ; 24, 
31) și încă multe, nenumărate minuni și puteri ale lui Dumnezeu s-au 
făcut prin sfinţii Lui îngeri — și se fac și se vor face pînă la sfîrșitul 
veacurilor. 

Aceste binefaceri făcute de Dumnezeu prin sfinţii Săi îngeri ne o- 
bligă să-i cinstim pe cei ce slujesc cu milă şi cu blindeţe la mîntuirea 
noastră (Il Petru 2, 11; Iuda, 1, 9; Ps. 67, 17; 90, 11; 102, 21 etc.). 

ÎNVĂȚĂCELUL : Dar pentru care pricină Dumnezeu primește pe 
sfinți și pe îngeri să se roage şi să mijlocească pentru mintuirea oa- 
menilor, de vreme ce numai Mîntuitorul nostru lisus Hristos este sin- 
gurul mijlocitor între Dumnezeu şi oameni ? 

PREOTUL : Dumnezeu primește rugăciunile și mijlocirile care se 
fac către El, prin sfinţi și prin îngeri, fiindcă El voiește a-i slăvi pe ei, 
precum şi ei Îl slăvesc în cer şi pe pămînt. Fiindcă sfinţii au suferit 
pentru slava lui Dumnezeu, au primit de la El nu numai slavă, ci și 
darul de a face minuni mari, chiar mai mari decit a făcut El cînd era 
pe pămînt, împlinindu-se astfel cuvîntul Mintuitorului care a zis: «Cel 
ce crede în Mine va face şi el lucrurile pe care le fac Eu, și mai mari 
decît acestea va face...» (loan, 14, 12). Noi ne închinăm sfinţilor lui 
Dumnezeu, nu ca unora care ar fi prin fire dumnezei, ci ca unor slu- 
jitori ai lui Dumnezeu, care au dobindit de la El deplină încredere, încît 
orice vor cere primesc de la El, ca unii ce I-au păzit poruncile (I Ioan, 
3, 21—22). 

Noi venerăm (cinstim) pe sfinții lui Dumnezeu fiindcă Însuși Împă- 
ralul Dumnezeu Se simte cinstit văzînd că sluga lui iubită este cinstită 
nu numai ca o slugă, ci și ca prieten al lui Dumnezeu (Ps., 138, 17; 
loan, 15, 14). Noi credem că Domnul nostru lisus Hristos este unicul 
nostru Mijlocitor și că El S-a dat pre Sine preţ de răscumpărare pentru 
toţi şi cu Singele Său a făcut împăcarea omului cu Dumnezeu, că El 

este îngrijitorul, mîngiietorul şi curățitorul păcatelor noastre. Dar măr- 
turisim, de asemenea, că sfinţii intervin pentru noi în rugăciuni şi ce- 
reri și, din iubire pentru ei, Miîntuitorul ne comunică și prin ei ceca 
ce are în Sine pe seama noastră. Înaintea tuturor ne comunică prin 
Prea Sfînta Sa Maică, ascultindu-i cuvintul cu care se roagă pentru 
noi, 

Tot astfel zicem și despre sfinţii îngeri şi păzitorii noştri; despre 
apostoli, prooroci, martiri, ierarhi, drepți şi despre toți aceia care au 
preamărit pe Dumnezeu și care Îi sînt slugi credincioase. Cu ei îm- 
preună numărăm pe arhierei, pe preoți, ca pe unii ce stau la dumne- 
zeieștile altare, precum şi pe bărbaţii drepţi, distinși prin virtuţi. Dom- 
nului li place să ne rugăm unii pentru alţii, că mult poate rugăciunea 
dreptului (Iacov, 5 16). Că Dumnezeu ascultă mai mult pe cei sfinţi, decît 
pe cei ce rămîn în păcate, aceasta o aflăm din Sfintele Scripturi (loan, 
9, 31). 

Mărturisim că sfinţii sînt ajutători şi mijlocitori pentru noi înaintea 
lui Dumnezeu nu numai aici, în timpul petrecerii cu noi, ci încă mult 
mai mult după moarte, cînd ei, după îndepărtarea «oglinzii» (de care 
pomenește sfintul Apostol), contemplă curat Sfînta Treime și nemărgi- 
nita Ei lumină. Căci nu ne îndoim nici de sfinții profeţi care, în trup 
muritor fiind, au văzut lucrurile cele cerești, prin care se prevesteau 
cele viitoare. 

ÎNVĂȚĂCELUL : Dar se spune în Sfinta Scriptură că Dumnezeu îi 
ascultă pe sfinți cînd aceștia se roagă pentru noi ? 

PREOTUL : Am arătat că sfinţii sînt slăviți de Dumnezeu cu cinste 
(Rom., 2, 10), că vor judeca lumea (I Cor., 6, 3), că sînt iubiţi de Dum- 
nezeu (Dan., 10, 19). lar cum că sfinţii sînt ascultați de Dumnezeu cînd 
se roagă pentru noi, caută în Dumnezeiasca Scriptură la citatele pe care 
ți le însemnez aici: Fac., 27, 7; lov, 42, 8—10; i Regi, 7, 9; Ier. 
15, 15—21 ; Iacov, 5, 13, 15; Apoc., 8, 3, 4, 5; Fac., 20, 7; I Tim, 
1, 3; Dan., 10, 12. De asemenea, caută despre mijlocirea îngerilor pen- 
tru noi la: Fac., 24, 7; Dan., 3, 19—25 ; Evr., 1, 14; leș., 19, 22; Num., 
20, 16; Fac., 19, 13; II Regi, 24, 16—17; I Par., 21, 14—16. Dar vei găsi 
și încă alte multe mărturii în această privință, în dumnezeiasca Sfîntă 
Scriptură, care confirmă cele de mai sus. Nu rămîne la îndoială în 
această privință, ca să nu te osîndești și tu ca cei ce stau împotriva 
adevărului invederat şi dovedit. 


Capitolul 6 


DESPRE PREACINSTIREA 
SFINTEI FECIOARE MARIA 


ÎNVĂȚĂCELUL : Dar pe Maria, Maica lui lisus Hristos, de ce noi 
ortodocşii o cinstim atit de mult, după cît se pare, ne închinăm la ea 
ca la Dumnezeu ? 

PREOTUL: Noi pe Preasfinta Fecioară Maria şi Născătoarea de 
Dumnezeu o cinstim mai mult decit pe toți sfinţii și îngerii, dar totuși 
nu-i aducem slujire ca lui Dumnezeu. Cinstirea ce se dă ei se numește 
preacinstire sau supravenerare, pentru că ea este Maica lui Dumnezeu, 
fiinţial legată de El, nu numai prin prietenie, cum sînt ceilalți sfinţi. 
De aceea se spune în ciîntarea bisericească (axionul): «Ceea ce ești 
mai cinstită decît Heruvimii şi mai mărită fără de asemănare decit 
Serafimii», Ea este mai presus decît sfinţii și îngerii, deoarece în ea S-a 
sáåläşluit Cuvîntul întrupat. Astfel i s-a închinat și îngerul Gavriil, la 
buna Vestire (Luca, 1, 28—29), şi în același chip i s-a închinat ci și 
slinla Elisaveta, maica sfintului loan Botezătorul (Luca, 1, 40—43). În- 
săşi Sfinta Fecioară, prin Duhul Sfînt, prooroceşte că pe ca o vor forici 

toate neamurile, «că mi-a făcut mie mărire Cel Puternic...» (Luca, 1, 
48—49), adică cinstirea ei este voită de Dumnezeu. 

ÎNVĂŢĂCELUL : I-am auzit pe unii spunînd că nu trebuie să dăm 
multă cinstire Fecioarei Maria, pentru că nici Însuși Fiul ei, lisus Hristos, 
n-a cinstit-o. Aceasta s-ar vedea din cuvintele Mintuitorului, redate de 
siîntul evanghelist în textul următor: «Și cineva i-a zis: Iată, mama și 
fraţii Tăi stau afară, căutînd să-Ți vorbească. Iar El i-a zis: Cine este 
mama Mea și cine sînt fraţii Mei? Și întinzînd mîna către ucenicii Săi, 
a zis: lată mama Mea şi fraţii Mei. Căci oricine va face voia Tatălui 
Meu Celui din ceruri, acela Îmi este frate și soră şi mamă» (Matei, 12, 
47—50). Deci, faptul că Fecioara Maria I-a fost mamă nu are nici o im- 
portanță. În fața Lui, legăturile Sale de sînge sau de rudenie trupească 
n-au nici un preţ şi nici o precădere față de legăturile Sale spirituale 
cu cei ce fac voia Tatălui, oricine ar fi aceștia. 

PREOTUL: Ceea ce vrea Mintuitorul să arate este că de impor- 
tanță deosebită pentru oameni este nu înrudirea trupească, ci a face 
voia Tatălui, ceea ce noi știm că Sfinta Fecioară realizase deja, cînd a 
acceptat să fie Maica trupească a lui Dumnezeu-Cuvintul. Domnul nostru 
nu pune în discuţie deci faptul că ea era Maica Sa, ci faptul că legătura 
omenească se face cu Dumnezeu numai odată cu împlinirea voii Lui. 
Cel ce face voia lui Dumnezeu devine sufletește înrudit cu Dumnezeu. 
Prin cuvintele de mai sus, Miniuitorul nici n-a înlăturat înrudirea Sa 
cea trupească cu Maica Sa, nici n-a micșorat cinstirea ce i se cuvine 
unei mame de la fiul ei, ci numai a căutat să accentueze că cealaltă 
înrudire cu El, cea spirituală, are tot aşa de mare preț și o poate rea- 
liza totuși orice credincios. Așadar, a fost un cuvînt de îndemn și de 
încurajare la adresa mulțimii, iar nu unul de dispreţ la adresa Maicii 
Sale. Mintuitorul nostru Iisus Hristos, cît a fost cu Maica Sa pe pämint, 
pururea o asculta şi o iubea și era supus față de ea (Luca, 2, 51) şi 
oricind li cerea ceva, nu Se arăta neascultător față de ea. Astiel, lu 
nunta din Cana Galileii, la cererea Mamei Sale, El a făcut prima mi- 
nune, prefäcind apa în vin (Ioan, 2, 3—10). A avut mare grija de Malica 
Sa, chiar cînd era pe cruce, răstignit; purtîndu-i de grijă, a pus-o sub 
ocrotirea celui mai iubit dintre ucenicii Săi -— a lui loan Evanghelistul 
dupa cum este scris: «Deci lisus, văzind pe Maica Sa şi pe ucenicul 
pe care îl iubea stind alturi, a zis Maicii Sale: «Femele, lată Hul tan In, 

Apoi a zis ucenicului: «lată mama ta !». Și din ceasul acela, ucenicul 
a luat-o sub îngrijirea sa» (loan, 19, 26—27}. Vezi că Miîntuitorul, nici 
în vremea cea grea a suferințelor Sale de pe cruce, nu a neglijat pur- 
tarea de grijă față de Maica Sa, care L-a născut și L-a crescut. Și cum 
oare ar fi putut să dispreţuiască pe Mama Sa, cînd Însuși Dumnezeu a 
dat poruncă să cinstim pe tata și pe mama, după cum s-a scris: «Cin- 
stește pe tatăl tău și pe mama ta» (Deut., 5, 16) ? 

ÎNVĂȚĂCELUL : Da, dar de ce noi o numim pe Maria «pururea 
fecioară», de vreme ce Însuși Fiul său a numit-o «femeie», ceea ce ar 
însemna că a fost căsătorită iar nu fecioară, căci aşa reiese din cuvintul 
Scripturii : «Deci lisus, văzînd pe Maica Sa și pe ucenicul pe care-l 
iubea stînd alături, a zis Maicii Sale: «Femeie, iată fiul tău !...» (Ioan, 
19, 26). Tot așa o numește, dispreţuitor, şi la nunta din Cana Galileii: 
«Zis-a ei lisus: Ce este Mie şi ţie, femeie ?» (loan, 2, 4). În acest caz, 
nici noi nu © putem socoti mai mult şi nu îi putem aduce un cult 
deosebit. 

PREOTUL : În citatul prim, nicidecum nu este vorba de dispreţ, ci, 
dimpotrivă, se vede cum s-a îngrijit de soarta ei încredinţind-o pe ea 
purtării de grijă a apostolului Ioan, știind că El nu va mai sta pe pămînt 
pentru ca să o îngrijească în restul vieţii ei. Acest lucru nu este o 
necinstire, ci, cu adevărat, o mare cinstire și un mare respect față de 
Mama Sa, căreia nici în chinurile de pe cruce nu uită să-i poarte de 
grijă. Iar dacă o numeşte «femeie», nicidecum în înțeles de femeie că- 
sălorită sau în semn de dispreţ, ci numai în înţeles de gen sau sex, cum 
se vede și din aceea că tot așa s-au adresat și cei doi îngeri Mariei 
Magdalena la mormint : «Femeie, de ce plingi 2» (loan, 20, 12—13), iar 
cei doi bărbaţi care s-au arătat la Înălțarea la cer a Domnului au zis 
catre apostoli: «Bărbaţi galileeni, de ce staţi privind la cer ?» (Fapte, 
1, 11). Nici îngerii, nici cei doi bărbaţi n-au rostit cu dispreţ cuvintele 
«femeie» sau «bărbaţi», ci dimpotrivă, în chip mîngiietor. 

ÎNVĂȚĂCELUL ; Dar unde se spune în Sfînta Scriptură că Maria, 
mama lui lisus, a fost fecioară şi pururea-fecioară, așa cum ò numim 
noi? 

PREOTUL: Că a născut fiind fecioară ne-o arată chiar Evanghelia 
(Luca, 1, 28—35); intrind la ea arhanghelul Gavriil a numit-o «plină 
de har...» şi «...binecuvîntată între femei». «lar ea, văzindu-l, s-a tulburat 

ga 

de cuvintul lui şi cugeta în sine: Ce va fi însemnînd urarea aceasta ? 
Și îngerul i-a zis: Nu te teme, Marie, căci ai aflat har la Dumnezeu. 
Şi iată, vei lua în pîntece și vei naște Fiu și vei chema numele lui lisus, 
Acesta va fi mare și Fiul Celui Preaînalt se va chema şi Domnul Dum- 
nezeu Îi va da Lui tronul lui David, tatăl Său. Și va âmpărăţi peste casa 
lui Iacov în veci şi Împărăţia Lui nu va avea sfîrşit. Și a zis Maria 
către înger : Cum va fi aceasta, de vreme ce eu nu ştiu de bărbat? Şi 
răspunzînd, îngerul i-a zis: Duhul Sfint Se va pogori peste tine şi pu- 
terea Celui Preainalt te va umbri; pentru aceea, și Sfîntul care se 
va naște din tine Fiul lui Dumnezeu se va chema» (Luca, 1, 29—35) 

Ai auzit cum arhanghelul s-a închinat Fecioarei Maria numind-o 
pe ea «plină de har» şi «binecuvîntată între femei». Dar, deși o nu- 
mește şi el «femeie» o anunţă că a fost umbrită de puterea Celui 
Preaînalt şi că a zămislit și a născut din Duhul Sfint pe Fiul lui Dum- 
nezeu. Este ceea ce se confirmă şi de însăşi Maria, mirindu-se că i se 
anunță o naștere ei, care nu știa de bărbat. Vezi deci, că îngerul i-a 
zis nu «binecuviîntată ești tu între fecioare», ci «binecuvîntată ești 
tu între femei», prin aceasta nearătînd dispreţ față de Preasfinta Năs- 
cătoare de Dumnezeu, cea «plină de dar», ci descoperă o veche taină: 
zdrobirea capului şarpelui prin femeie (Fac., 3, 15) şi că ea va fi 
acea tainică și duhovnicească Evă care va naşte pe Noul Adam, 
Hristos, Care va aduce viaţă în lume. Dumnezeieștii Părinţi ai Bise- 
ricii zic că Hristos S-a numit sămînța femeii (Fac., 3, 15), ca Cel ce 
nu S-a născut din sămînţă de bărbat, ci de la Duhul Sfînt și din 
Preacuratele singiuri ale Preasfintei Fecioare Şi-a luat trup. În ziua 
cea mare a judecății celei de apoi, această împărăteasă și Fecioară 
Maria va sta de-a dreapta tronului Fiului său cu mare și negrăită 
slavă, după cum Psalmistul o arată zicînd: «Şezut-a împărăteasa de-a 
dreapta Ta, îmbrăcată în haină aurită și prea înfrumuseţată» (Ps. 44, 
11, 12, 21). Pentru că arhanghelul Gavriil a numit-o pe ea femeie 
cind a zis: «binecuvintată ești tu între femei», apoi în aceasta vezi 
dumneata că Fecioara Maria era femeie căsătorită ? Dar cind Dum- 
nezeu a zidit-o pe Eva din coasta lui Adam (Fac., 2, 21—22) şi a 
adus-o la el, iar el a numit-o pe ea «femeie» — oare și atunci Eva 
cra femeie căsătorită fiindcă Adam a numit-o «femeie» ? Așadar, daca 
Eva a fost zidită de Dumnezeu fecioară, iar Însuşi Dumnezeu și Adam 

pe această fecioară, Eva, o numesc «femeie» (Fac., 2, 22—23), apoi nu 
o numește pe Maria «femeie» în înţeles de femeie căsătorită — cum 
greşit înţeleg unii cuvîntul «femeie». Ci atit Dumnezeu, cit şi Adam 
au zis Evei «femeie» — pentru că ea era parte femeiască, nu bărbă- 
tească, şi astfel se adresau evreii în vremea aceea. Dar nicidecum nu 
sc înţelege că Dumnezeu și Adam, pe cea luată din coasta lui Adam 
— şi care atunci era fecioară — au numit-o femeie în înţeles de fe- 
meie măritată (căsătorită). Căci precum Eva era fecioară, atunci cînd 
i s-a zis «femeie», tot așa Eva cea tainică şi duhovnicească, Preacu- 
rata Fecioară Maria, care a născut pe Noul Adam, Hristos, fecioară 
este în vecii vecilor, cu toate că Sfinta Scriptură o numește pe ea 
«femeie», Așa a binevoit Dumnezeu ca întru Fecioara Maria să dea 
îndreptare firii lui Adam celui vechi, prin Noul Adam cel născut 
din Fecioara, Care a venit în lume și S-a îmbrăcat în firea noastră 
din negrăita Sa milă și bunătate, pentru ca să izbăvească pe vechiul 
Adam, cu tot neamul lui, din osîndă şi din moarte, «Căci precum 
întru Adam toţi mor, așa întru Hristos toţi înviază» (Rom. 6, 5, 8; 
loan, 3, 16; 5, 24 ș.a.). Deci, ia aminte că Sfinta Scriptură nu numește 
pe Maica Domnului (Luca, 1, 43) «femeie» în sensul de femeie căsă- 
torită, cum înţeleg unii, ci prin cuvintul «femeie», Sfinta Scriptură 
arată numai sexul, genul feminin al Sfintei Fecioare și totodată arată 
în chip umbros și tainic că este femeia a cărei sămință (Hristos) va 
zdrobi capul șarpelui (Fac., 3, 15) şi prin care va veni mintuirea 
neamului omenesc. 

La cele de mai sus trebuie adăugat: 

1. Fiind Maică a Mintuitorului, Fecioara Maria a primit cea mai 
mare cinste pe care o poate avea o făptură omenească. 

2. Zămislind de la Duhul Sfînt pe Miîntuitorul în pîntecele ei, a 
fost cu totul curăţită de păcate, ca nici un alt om oricît de sfint ar 
fi fost. 

3. Fiindu-i prezisă de Dumnezeu cinstirea ei — ca nici o altă cinstire 
a vreunui om — Sfînta Fecioară Maria trebuie socotită cea dintii dintre 
sfinţi, aşa cum loan Botezătorul este cel mai mare între prooroci (cf. 
Mal., 3, 1; Isaia, 40, 3). 

Pentru toate acestea, Sfintei Fecioare Maria i se cuvine o cinstire 
mai mare decît altor sfinţi, adică preacinstire, ea fiind împărăteasă 

și cununa tuturor sfinților. lar cum că și după naștere a rămas fecioară, 
citeşte și vezi cele proorocite despre ea de proorocul lezechiel (44, 1—3). 

ÎNVĂȚĂCELUL : Se mai spune, totuşi, că nu trebuie să dăm prea 
multă cinstire Fecioarei Maria şi nici nu poate fi preavenerată ca 
fecioară, pentru că ar mai fi avut și alți copii, care sînt numiţi de Sfinta 
Scriptură «fraţi și surori» ai lui Iisus, iar lisus este numit «Întiiul năs- 
cut» (Matei, 1, 25), de unde ar urma că Maria a mai avut ulterior şi alţi 
fii. Și, într-adevăr, Biblia ne vorbește de nişte «fraţi» ai Domnului și, 
de asemenea, despre «surorile» Lui, cînd redă cuvintele iudeilor nedu- 
meriți de persoana minunată a Domnului: «Au nu este Acesta feciorul 
teslarului ? Au nu se numeşte mama Lui Maria și fraţii Lui, lacov şi 
Iosif și Simon şi luda ? Și surorile Lui au nu sînt toate la noi ?» (Matei, 
13, 55—56; Marcu, 6, 3). Atunci, cum o numim noi pe Maica Domnului 
«pururea fecioară» şi o venerăm ca atare ? 

PREOTUL : În citatul prim, expresia «întîiul născut» nu însemnează 
numaideciît că trebuie să presupunem şi existența altora născuţi ulte- 
rior. Acesta este un fel de a vorbi al Vechiului Testament, unde «iîntîiul 
născut» se numeşte cel ce deschide întîi pintecele, indiferent dacă va mai 
avea și alţi frați sau nu (leş., 13, 2) şi unde adeseori numeralul cardinal 
(1, 2, 3 etc.) este înlocuit ori întrebuințat amestecat cu cel ordinal (în- 
tiiul, al doilea, al treilea). Ebraismul acesta a intrat în felul de vorbire 
al Noului Testament căci aghiografii erau dintre evrei. În cazul de faţă, 
«întîiul născut» însemnează «unul născut» în sens de «unicul născut». 
Alt înțeles este exclus, deoarece, dacă în adevăr lisus ar mai fi avut 
și alţi fraţi naturali n-ar fi lăsat-o pe Maica Sa în grija unui apostol, ci 
în grija vreunui fiu de al ei. În citatul al doilea, unde este vorba de 
«fraţi» şi de «surori» ai Domnului este vorba de verii Lui, care la evrei 
purtau numele de «fraţi» şi sînt chiar amintiţi cu numele lor, în număr 
de patru de mai multe ori (vezi Matei, 12, 47—50; Marcu, 3, 31; Luca, 
8, 19; loan, 2, 12; 7,3; Fapte, 1, 15; I Cor., 9, 5; Gal., 1, 19). Ei însă 
în nici un caz nu au putut fi frați naturali ai lui lisus Hristos și fii ai 
Mariei, mama lui lisus, pentru că: 

1. Mama acestor așa-zişi «fraţi» ai Domnului este o altă persoană 
decit Fecioara Maria, cea numită în Sfinta Scriptură Maria sau «cca- 
laltă Marie» (adică deosebită de Maria Maica Domnului şi de Maria Mag- 

dalena) sau «sora mamei Lui, Maria lui Cleopa», fiind amintită chiar ală- 
turi de Maica Domnului şi în apropierea ei. 

Iată textele biblice lămuritoare: «Și erau acolo multe femei, pri- 
vind de departe... între care era Maria Magdalena și Maria, mama lui 
Iacov şi a lui Iosif, şi mama fiilor lui Zevedeu» (Matei, 27, 55—56). Iacov 
şi Iosif sînt doi din cei patru «fraţi» ai Domnului (Matei, 13, 35). Mama 
lor este o altă persoană decît Maria mama lui lisus. Evanghelistul con- 
linuă apoi: «Tirziu, sîmbătă noaptea... a venit Maria Magdalena şi cea- 
lalla Marie, ca să vadă mormîntul» (Matei, 28, 1). Aici iarăşi este vorba 
de «cealaltă» Marie, care nu poate fi decit mama «fraţilor» Domnului şi 
despre care a fost vorba şi în textul precedent. În chip asemănător scriu 
şi ceilalți evangheliști : «Și erau şi femei care priveau de departe, între 
care şi Maria Magdalena, Maria, mama lui Iacov cel Mic şi a lui Iosi, 
si Salomea». «lar Maria Magdalena și Maria, mama lui Iacov cel mic și 
a lui Iosi, priveau unde L-au pus» (Marcu, 15, 40, 47). Același evanghe- 
list scrie apoi: «După ce a trecut ziua simbetei, Maria Magdalena, Maria, 
mama lui Iacov, și Salomea au cumpărat miresme, ca să vină să-L ungă» 
(Marcu, 16, 1). Apoi, în alt text: «lar ele erau: Maria Magdalena şi 
Ioana şi Maria lui Iacov şi celelalte împreună cu ele, care ziceau către 
apostoli acestea» (Luca, 24, 10). Și, în sfîrşit, altul: «Și stăteau lingă 
Crucea lui lisus mama Lui și sora mamei Lui, Maria lui Cleopa, și Maria 
Magdalena» (loan, 19, 25). 

În toate textele de mai sus e vorba de aceleași femei care au luat 
parte la evenimentele Patimilor şi Învierii Domnului. Toate sînt po- 
menite cu numele, numai «Maria, mama lui Iacov şi a lui Iosi» (doi 
din «fraţii» Domnului — Matei, 13, 55) este numită în ambele locuri 
«Maria, mama lui Iacov», apoi alteori «mama lui Iosi», sau «cealaltă 
Marie», iar în alte locuri, «sora mamei Lui, Maria lui Cleopa». Deci, 
«irații Domnului» avînd altă mamă decit pe Maria, mama lui lisus, nu 
sint fii ai Fecioarei Maria şi frați naturali ai lui lisus. 

2. «Fraţii Domnului» nu se numesc ei înșiși «frați», ci «robi» şi 
«slujilori ai lui Iisus». Doi dintre ei, Iacov şi Iuda, sînt autorii celor 
doud epistole sobornicești numite «a lui Iacov» și respectiv «a lui Iuda». 
Or, acolo ei se numesc, fiecare, «rob» (Iacov, tł, 1) și «slujitor» (Iuda, 1, 1) 
ui Domnului Iisus, iar nu «frați». 

3. Dacă ar fi fost frați naturali ai Săi, Hristos i-ar fi făcut apostoli ; 
ei însă nu au fost apostoli. Deși unii presupun că aceștia doi dintre 
«fraţii Domnului», anume Iacov și Iuda, ar fi identici cu cei doi apos- 
toli care poartă acest nume (Iacov fiind conumit la fel cu «fratele Dom- 
nului» cel mic, în toate listele apostolilor, iar Iuda «fratele Domnului» 
ar fi fost Iuda Tadeul), totuși, aceasta este o simplă presupunere, neîn- 
destulător de întemeiată, mai ales că ei înșiși nu se numesc «apostoli» 
după cum nu se numesc nici «frați ai Domnului», iar despre apostoli 
vorbesc la persoana a treia (Iuda, 1, 17). Despre Iacov, «fratele Dom- 
nului», se știe numai că a fost cel dintii episcop al Ierusalimului şi că 
se bucura de cea mai mare autoritate, atit în fața credincioșilor, cît și 
în fața apostolilor (Fapte, 12, 17; 15, 13), în timp ce apostolul Iacov al 
lui Zevedeu fusese ucis (Fapte, 12, 2); iar despre celălalt Iacov nu mai 
putem ști nimic. 

4. Hristos ar fi încredinţat grijii lor pe Fecioara Maria, iar nu apos- 
tolului Ioan, care, oricum, ar fi fost mai străin acesteia decit un fiu alei. 

Deci «fraţii Domnului» nu pot fi nici măcar fraţi vitregi ai lui lisus, 
sau fii ai lui Iosif dintr-o altă căsătorie anterioară a acestuia, deoarece: 

a) Nicăieri nu se spune și nicăieri nu se poate presupune că Iosif 
ar mai fi fost căsătorit înainte şi că ar fi devenit văduv sau ar fi divorțat. 
Știm din Tradiţie doar atit, că era «drept». 

b) Mama «fraților Domnului», după cum s-a văzut mai sus, trăia și 
cra în apropierea intimă a Maicii Domnului, ceea ce ar fi fost exclus 
— pentru motive lesne de înţeles — dacă ea ar fi fost cindva soţia lui 
Iosif, acum divorțată. 

5. Ţinind seama de faptul că peste tot, în Orient, dar în special la 
iudei, «frate» se întrebuințează și în înțeles mai larg, de «văr» sau de 
alte înrudiri mai apropiate sau mai îndepărtate (ca de ex. la Facere, 13, 8, 
nnde Avraam îl numește pe Lot «frate», deși îi era numai nepot de frate, 
Fac., 11, 27), trebuie să admitem că «fraţii Domnului» au fost veri ai 
lui lisus. 

ÎNVĂȚĂCELUL: Din cele arătate pînă aici, s-ar putea crede, 
într-adevăr, că Fecioara Maria, Maica lui lisus Hristos, a rămas pururea 
fecioară și nu a mai avut alţi copii în afară de lisus. Este totuşi scris 
în Sfinta Scriptură că Iosif n-a cunoscut-o pe ea numai pînă ce a născut 
pe Cel întîi Născut, pe lisus Hristos, lăsînd astfel a se înţelege că apoi 
ea ar fi putut avea și alţi copii. 

PREOTUL: Sfinta Scriptură spune într-una din traducerile româ- 
neșşti : «Și n-a cunoscut-o pe ea pînă cînd a cunoscut pe Fiul său Cel 
Unu-Născut, Căruia I-a pus numele lisus» (Matei 1 ,25); dar luaţi aminte 
şi înțelegeţi că, în Sfînta Scriptură, expresia «pînă cînd» însemnează 
veșnicie. 

Căci zice Domnu! : «lată, Eu sînt cu voi în toate zilele, pînă la sfîr- 
şitul veacului» (Matei, 28, 20). Oare aceasta însemnează că Se va des- 
părţi de noi după sfîrşitul veacului acestuia ? Oare nu zice dumnezeies- 
cul apostol Pavel: «Și astfel (după obşteasca înviere) pururea vom fi 
cu Domnul» (I Tes. 4, 17) ? 

Iar în alt loc al Sfintei Scripturi este scris: «Zis-a Domnul, Domnu- 
lui meu: Şezi de-a dreapta Mea pînă ce voi pune pe vrăjmașii Tăi aș- 
ternut picioarelor Tale» (Ps. 109, 1). Oare aceasta înseamnă că după 
aceea Mintuitorul nostru lisus Hristos nu va şedea de-a dreapta Tatălui 
spre a împărăţi cu El peste toate veacurile, deoarece ştim bine că «Im- 
părăția Lui nu va avea sfîrşit» (Luca, 1, 35) ? 

Iar în alt loc al Sfintei Scripturi se zice că Noe a dat drumul corbu- 
lui din corabie spre a vedea dacă a scăzut apa, și, zburind, corbul nu 
s-a mai întors pină cînd s-a uscat apa pe pămint (Fac., 8, 7); aceasta în- 
seamnă că s-a mai întors la corabie vreodată ? 

larăşi, se arată în dumnezeiasca Scriptură că Micol, fata lui Saul 
(soţia lui David), nu a născut fiu «pînă în ziua în care a murit» (II Regi, 
6, 23). Oare înseamnă că a mai născut fii după ce a murit, pentru că se 
zice «pînă cînd»? 

Aşadar, deschide ochii minţii asupra acestor trei mărturii, alese din 
multe altele ale Sfintei Scripturi, și înţelege că cuvintul pînă cînd în 
Sfinta Scriptură însemnează veșnic şi, după cum Mintuitorul Hristos 
veșnic va fi cu apostolii Săi şi cu toţi cei ce împlinesc poruncile Lui, 
după cum El veşnic va sta de-a dreapta Tatălui împărățind în Împără- 
ţia Sa cea fără de sfîrşit, după cum corbu! în veci nu s-a mai întors pe 
corabia lui Noe şi după cum în veci Micol, fiica lui Saul, nu a mai făcut 
fii după ziua în care a murit, tot astfel Iosif cel drept şi temător de 
Dumnezeu, veşnic (în veac) nu a cunoscut-o pe aceea care a fost fecioară 
înainte de naștere, a rămas fecioară în naștere şi pururea, Preasfinta și 
Preacurata Fecioară Maria, Născătoarea de Dumnezeu şi Maica Luminii, 
Împărăteasa îngerilor și a oamenilor. 

La acestea să mai adăugăm şi observaţia că expresia «pînă cind» 
nu limitează nicidecum durata stării de feciorie a Mariei, ci, dimpotrivă, 
este folosită tocmai să accentueze faptul că lisus Hristos S-a născut din 
fecioară, fără de bărbat. De aceea, unele ediţii ale Noului Testament fo- 
losesc și traducerea : «fără să o fi cunoscut pe ea Iosif, Maria a născut 
pe Fiul său Cel Unul-Născut...», ceea ce înseamnă același lucru, așa 
cum am arătat mai sus. 

ÎNVĂȚĂCELUL : În Sfinta Scriptură ni se spune, în mai multe locuri, 
că noi, creștinii, nu avem decit un singur mijlocitor al mîntuirii, pe Iisus 
Hristos, Or, noi ne adresăm Maicii Domnului zicînd : «N-avem alt ajutor 
afară de tine» și zicem: «Preasfintă Născătoare de Dumnezeu, mîntu- 
ieşte-ne pe noi», ceea ce, spun unii, este o mare greșeală, că adică pu- 
nem pe Maica Domnului ca și pe Mintuitorul, mijlocitoarea mintuirii 
noastre. 

PREOTUL: În această privinţă ţi-am dat lămuriri pe larg, cînd am 
vorbit despre cultul sfinţilor. Iar în ce privește adresarea noastră către 
Maica Domnului în acest chip: «Nu avem alt ajutor în afară de tine», 
noi nu tăgăduim prin aceasta unicitatea lui Hristos Dumnezeu ca mijlo- 
citor al mîntuirii noastre obiective, dar nu neglijăm nici folosul oricărui 
ajutor în legătură cu mintuirea noastră subiectivă (a se vedea cap. 14 al 
acestei cărți). Înţelesul acestei adresări este că nimeni dintre pămînteni nu 
ne poate ajuta ca Maica Domnului, ea fiind purtătoare de trup ca și noi, 
dar fiind și cea care a născut trupul Mintuitorului, ridicat de Acesta în 
Sfinta Treime. Fa este omul în cea mai mare apropiere de Hristos și deci 
rugăciunile ei au cea mai mare trecere la Dumnezeu. Și cuvintele de ru- 
găciune adresate ei: «Preasfintă Născătoare de Dumnezeu, mintuiește-ne 
pe noi» însemnează : «Înduplecă pe Fiul Tău să ne mintuiască !» Sau «iz- 
băvește-ne pe noi». În limba greacă, limba în care au fost scrise aproape 
toate cărțile Noului Testament, ca și cărţile de cult ortodox, verbul a 
mâîntui însemnează și a izbăvi de rău, de necaz, de ispită, de strimtorare, 
Deci: «Preasfîntă Născătoare de Dumnezeu, mîntuiește-ne pe noi» în- 
semnează: «ajută-ne cu rugăciunile tale să ne izbăvim de rele, de necaz, 
de lucrările diavolului, de patimi». Așadar, prin «mîntuiește-ne pre noi» 
nu înțelegem «iartă-ne păcatele», ci roagă-te Fiului tău să ni le ierte. 
Cu neputinţă este ca venerarea Maicii Domnului să supere pe Fiul ei, 
Căruia prin aceasta nu-l scădem nimic din adorarea ce I se cuvine, ci, 

dimpotrivă, toată preavenerarea Maicii Domnului trece de partea Fiului 
său, Care a ales-o și a sfinţit-o pe ea spre a-l fi Lui Maică. 

În cele de pînă aici ţi-am arătat, cu mărturii din Sfînta Scriptură, 
cinstea, slava și darurile date de Dumnezeu Preasfintei Sale Maici și ai 
auzit că: 

Dumnezeu, după căderea lui Adam și a Evei, a prevestit că Maica 
Domnului va fi acea «femeie-fecioară», care, prin Fiul ei, va zdrobi 
capul șarpelui (Fac., 3, 15). Apoi, despre ea s-a proorocit că va fi acea 
fecioară care va naște pe Emanuel-Dumnezeu (Isaia, 7, 13) ; ea va fi mij- 
locitoare a intrării în lume a Mîntuitorului nostru lisus Hristos (ler., 31, 
22—23) ; ei i s-a închinat arhanghelul Gavriil şi a numit-o pe ea «plină 
de dar» și «binecuvîntată între femei» (Luca, 1, 28); ei i s-a închinat Eli- 
saveta, maica sfîntului loan Botezătorul, numind-o «binecuvîntată între 
femei» şi «Maica Domnului meu» (Luca, 1, 40—43) ; fericit este pintecele 
Și sînul ei, că a purtat şi a alăptat pe Mîntuitorul lumii, Hristos (Luca, 11, 
27—28) ; Mintuitorul, ca fiu al ei, o asculta și-i era supus (Luca, 2, 51); 
o primă minune a făcut-o Mîntuitorul la nunta din Cana Galileii, la rugă- 
mintea ei (Ioan, 2, 3—10) ; Mintuitorul S-a îngrijit de soarta ei chiar şi 
atunci cînd El suferea înfricoșate chinuri pe Cruce, încredinţind-o, spre 
purtare de grijă, celui mai iubit dintre apostolii Săi (loan, 19, 26—27); 
ea însăși, prin Duhul Sfînt, a proorocit că toate neamurile o vor ferici 
şi-i vor aduce cult pentru mărirea cu care a învrednicit-o Dumnezeu 
pentru smerenia ei (Luca, 1, 48—49) ; însuşi numele ei înseamnă «Doamnă, 
Stăpînă», în limba ebraică. Această Doamnă și Îmărăteasă-Fecioară va 
sta de-a dreapta tronului Fiului său în ziua Judecăţii de apoi; ea a ză- 
mislit și a născut din Duhul Sfînt pe Fiul lui Dumnezeu (Luca, 1, 35), fiind 
umbrită de puterea Celui Preaînalt (Luca, 1, 35) şi rămînînd fecioară și 
după naștere (lez., 44, 1—3); ea este «mai cinstită decit Heruvimii și 
mai slăvită fără de asemănare decît Serafimii» (Axionul), nemaiavînd și 
alți fii în afară de Iisus Hristos, Mîntuitorul lumii (loan, 2, 12—13 ; Fapte, 
1, 11). Mama celor ziși «fraţi şi surori ai Domnului» nu este Maica Dom- 
nului, ci Maria lui Cleopa (Matei, 27, 55—56 ; Marcu, 14, 40, 47; 16,1 ș.a.; 
Ioan, 19, 25), şi fraţii Domnului sînt numai rudenii cu El, iar nu fraţi natu- 
rali ai Lui. 

Aşadar, cum să nu cinstim noi pe Maica Domnului, cînd însăși dum- 
nezeiasca Scriptură ne arată că și arhanghelul Gavriil a cinstit-o cu în- 

chinăciune (Luca, 1, 29) ? Cum să n-o cinstim noi pe Maica Domnului, care 
este Biserica Împăratului Slavei, mai desfătată decit cerurile, căci ca 
pe Dumnezeu — a Cărui slavă nu o cuprinde nici cerul, nici pămîntul 
— L-a purtat în pîntece (II Par., 2, 6) ? Pentru care pricină n-am cinsti-o 
pe Maica Domnului, care după mărturia Sfintei Scripturi și a arhanghe- 
lului binevestitor este «plină de dar» (Luca, 1, 28)? Pentru care 
pricină o socotesc unii pe Maica Domnului femeie de rind, pe aceea care 
a aflat «har de la Dumnezeu» şi care este «binecuvintată între femei» 
(Luca, 1, 28—30) ? 

Dacă noi cu adevărat credem cele scrise în Sfînta Scriptură, se cu- 
vine să cinstim şi să venerăm pe Maica Domnului, căci Scriptura ne 
arată că pe ea o vor ferici toate neamurile, pentru mărirea pe care i-a 
făcut-o Dumnezeu (Luca, 1, 48—49). 

ÎNVĂȚĂCELUL : Dar ce înseamnă în Simbolul Credinței Ortodoxe 
cuvintele: «S-a întrupat de la Duhul Sfînt și din Maria Fecioara și S-a 
făcut om» ? De ce anume se spune în chip deosebit «S-a întrupat» şi în 
chip deosebit «S-a făcut om» ? 

PREOTUL: «S-a întrupat» înseamnă cu deosebire «S-a zămislit», ca 
început al întrupării, iar «S-a făcut om» înseamnă în special arătarea 
Fiului lui Dumnezeu ca om între oameni, prin naşterea din Fecioara 
Maria. Prin acest cuvînt, sfinţii părinţi care au alcătuit Simbolul au ţinut 
să spună mai ales, cu hotăriîre, că Fiul lui Dumnezeu Și-a alcătuit Trup 
adevărat, nu numai unul părut, cum spuneau unii eretici. Ei n-a venit cu 
trupul din cer, ci l-a luat din Sfinta Maria. lar prin cuvintele «și S-a făcut 
om», a ținut să sublinieze că Fiul n-a avut numai un trup fără de suflet — 
sau fără de minte cum spun alţi eretici —, ci S-a făcut om deplin, cu trup 
și suflet cuvintător (Înv. de Cred. Ort., întreb. 175). 

ÎNVĂȚĂCELUL : Dar ce înseamnă «De la Duhul Sfint și din Maria 
Fecioara» ? Care este partea Duhului Sfint și care a Fecioarei Maria, în 
întruparea Cuvîntului ? 

PREOTUL : Fiul lui Dumnezeu S-a zămislit ca om din Fecioara. Deci 
S-a zămislit fără sămînță bărbătească, dar această zămislire minunată nu 
s-ar fi putut face fără lucrarea Duhului Sfînt. Duhul Sfint a făcut ca 
Fecioara să zămislească fără sămînţă bărbătească pe Fiul lui Dumnezeu 
ca om. Acest adevăr ni-l arată nouă dumnezeiasca Scriptură, cînd zice: 
«lată, îngerul Domnului în vis s-a arătat lui zicînd: «Iosife, fiu al lui 

David, nu te teme a lua pe Maria, logodnica ta, că ce s-a zămislit 
într-însa este din Duhul Sfint» (Matei, 1, 20). De aceea spune Simbolul: 
«Și S-a întrupat de la Duhul Sfînt și din Maria Fecioara». Desigur, în 
întruparea Fiului lui Dumnezeu, una este partea Duhului Sfînt şi alta a 
Fecioarei Maria, Sfîntul Duh nu-I dă Fiului o fire omenească de la Sine, 
ba nici măcar o parte din ea. 

Într-un asemenea caz, Fecioara Maria ar fi fost numai un vas ales 
prin care ar fi venit Fiul lui Dumnezeu în lume cu un trup adus întreg, 
sau în parte, din cer, care deci n-ar mai fi fost un trup adevărat ome- 
nesc, luat din trup omenesc. Dar Duhul Sfint dă Fecioarei să zămislească, 
fără de sămînță bărbătească și deci fără de păcat. Şi a zis Maria către 
înger: «Cum va fi mie aceasta, de vreme ce eu nu ştiu de bărbat ?» Şi 
răspunzind Îngerul a zis : «Duhul Sfînt Se va pogori peste tine şi puterea 
Celui Prea Înalt te va umbri» (Luca, 1, 34—35; vezi și Inv. de Cred. Ort., 
într. nr. 176). 

ÎNVĂȚĂCELUL : Dar Duhul Sfînt a fost singur în Fecioara Maria 
cînd aceasta a zămislit pe Fiul lui Dumnezeu ca om.? 

PREOTUL: N-a fost singur, căci știm că în fiecare persoană divină 
se află toată firea lui Dumnezeu. Deci Însuși Fiul lui Dumnezeu era din 
acest moment în ea, cum a voit Tatăl, iar Duhui Sfint fiind nedespărţit 
de El. Fiul lui Dumnezeu a fost nedespărţit de firea Sa omenească, din 
prima clipă a existenţei Sale, din clipa zămislirii; de aceea spune Sim- 
bolul de Credinţă că «S-a întrupat», adică S-a alcătuit ca fire omenească 
din Fecioara Maria. Dar Duhul Sfînt a dat putere Mariei să-L primească 
pe Fiul lui Dumnezeu în ea, ca pe Cel ce începe să-Și alcătuiască Trupul 
în ea. Căci Dumnezeu lucrează asupra oamenilor, totdeauna, prin Duhul 
Sfint. Sfîntul Ioan Damaschin spune: «Duhul Sfint S-a pogorit peste ea... 
dindu-i putere de a primi dumnezeirea Cuviîntului și puterea de a naște. 
Atunci a umbrit-o înţelepciunea ipostatică și Puterea Prea Înaltului Dum- 
nezeu, adică Fiul lui Dumnezeu, Cel de o ființă cu Tatăl, ca o sămință 
dumnezeiască, şi Şi-a alcătuit Luişi, din sîngiurile ei, trup însufleţit» 
(Dogmatica, cartea a III-a, cap. 2, trad. rom. p. 147). 

INVĂȚĂCELUL : Dar despre Fecioara Maria se mai ştiu și alte lu- 
cruri € 

PREOTUL: Maria a fost o fecioară din sămînța lui David, din care 
trebuia, după făgăduinţa dumnezeiască, să Se nască Mîntuitorul. Ea tră- 
ise în curăţie desăvirşită și era logodită cu Iosif, un bărbat bătrîn din 
aceeaşi seminţie, căci ea avea de gind să trăiască în feciorie, așa cum I 
se făgăduise lui Dumnezeu. De aceea, cînd îngerul îi aduce vestea că va 
naște pe Fiul lui Dumnezeu, ea întreabă: «Cum va fi mie aceasta, de 
vreme ce eu nu ştiu de bărbat?» (Luca, 1, 34). Deși îngerul nu-i spusese 
cînd va naște, ca să poată înţelege că aceasta se va întîmpla în viitor, 
ea totuşi se miră, pentru că era hotărită să nu știe de bărbat. Ea zămis- 
lește pe Fiul lui Dumnezeu, ca fecioară. 

Sfînta Scriptură ne spune că Iosif, după ce a aflat că Maria avea în 
pintece, se gindea să o părăsească. Dar îngerul Domnului i s-a arătat în 
vis, spunîndu-i să nu-i fie teamă și să ia pe femeia lui, căci ceea ce s-a 
zămislit într-însa, din Duhul Sfînt este (Matei, 1, 20). 

Așadar, Fecioara Maria a fost fecioară înainte de naştere, iar după 
naştere a rămas pururea fecioară (vezi Înv. de Cred. Ort., întreb. 
178—179). 

INVĂȚĂCELUL : Dar de ce a avut nevoie de logodnic Sfînta 
Fecioară Maria, dacă ea a trăit în feciorie pînă la moarte și nu a mai 
avut copii ? 

PREOTUL : Ca să înţelegi aces lucru, ascultă pe dumnezeiescul Da- 
maschin care, în această privinţă, zice aşa: «<Dușmanul mintuirii noastre 
(diavolul) pîndea fecioarele din cauza profeţiei lui Isaia care spusese: 
«lată, Fecioara va avea în pintece și va naşte Fiu și vor chema numele 
lui Emanuel, care se tilcuiește : Cu noi este Dumnezeu» (Isaia, 7, 14). Dar 
cel care «îi prinde pe cei înţelepţi în viclenia lor» (lov, 15, 13; I Cor., 
3, 19), ca să amăgească pe cel care se îngîmfă întotdeauna cu înțelep- 
ciunea, face ca tînăra să fie logodită cu Iosif și este dată de preoți... cartea 
cea nouă a celui ce știe carte (Isaia, 29, 11). Așadar, logodna a fost pă- 
itoare a Fecioarei Maria și înșelăciune a celui ce o pîndea pe Fecioara. 
(Dogmatica, partea IV-a cap. 27). 

INVĂȚĂCELUL : Dar naşterea Fecioarei Maria n-a fost după legile 
firii ? Ea n-a născut cu dureri și la 9 luni, ca orice femeie ? 

PREOTUL : Naşterea Pururea-fecioarei Maria a fost după legile firii, 
dar, în același timp, mai presus de natura nașterii obișnuite, căci ea nici 
dureri nu a avut, nici cheile fecioriei sale nu s-au stricat, căci Hristos, 

Fiul lui Dumnezeu, cum spun imnografii, Se naşte fără de tată din femeie 
Şi tără de mamă din Tatăl. Pentru că S-a născut fără de tată, dar potrivit 
legilor firii, S-a născut la timpul sorocit nașterii — adică atunci cînd a 
înplinit 9 luni, dar mai presus de legea nașterii, născîndu-Se fără să pri- 
cmuiască dureri. Celui căruia nu i-a precedat plăcerea, nu i-a urmat nici 
direrea, potrivit cuvintelor proorocului care zice: «Înainte de a simţi 
dhreri a născut» ; şi iarăși: «Înainte de a veni vremea durerilor, ea a 
niscut un fiu» (Isaia, 66, 7). 

ÎNVĂȚĂCELUL : Dar pentru ce o numim pe Fecioara Maria «Născă- 
tcare de Dumnezeu» ? 

PREOTUL: Și în cele de mai înainte ţi-am arătat, și în cele ce ur- 
mează îţi spun așa : «Noi numim pe Preacurata Fecioară Maria «Născă- 
tcare de Dumnezeu», pentru că Cel ce S-a născut din ea — după fire 
omenească — e Însuși Fiul lui Dumnezeu. Domnul lisus Hristos este per- 
Scană în două firi, e persoana lui Dumnezeu-Cuviîntul care, ca Dumnezeu, 
Su ca persoană a firii dumnezeiești, e născut mai înainte de veci din 
Tatăl. Dar aceeași persoană e ipostas şi firii divine și celei omenești. De 
ateea, cele două firi se întrepătrund, chiar dacă ele nu se amestecă, așa 
Cim ne învaţă sfinții părinţi în sinoadele ecumenice și mai ales în cel de 
ia Calcedon. Și dat fiind că S-a întrupat chiar Cuvintul lui Dumnezeu, 
Stunem că Dumnezeu S-a născut din Maria, căci nu se naște niciodată o 
fie singură, ci ipostaziată într-o persoană. lar persoana firii omeneşti a 
lui lisus Hristos era Însuși Fiul lui Dumnezeu. Dacă n-am recunoaște că 
Fecioara Maria e Născătoare de Dumnezeu, n-am socoti persoana născută 
de ea ca fiind și Dumnezeu, ci numai om. Iar lisus, dacă ar fi fost numai 
on, nu ne-ar fi putut mîntui. Întreaga noastră mîntuire își are deci temelia 
în faptul că Sfinta Fecioară Maria a fost cu adevărat Născătoare de 
Dimnezeu, căci prin colaborarea lui Dumnezeu Duhul Sfint, ea a 
niscut trupește pe Dumnezeu Cuvîntul» (Sf. loan Damaschin, Dogmatica, 
cerlea a IV-a, cap. 14; vezi şi Înv. de Credinţă Ort., întreb. 187). 

ÎNVĂȚĂCELUL: Unde se numește în Sfînta Scriptură Fecioara 
Maria «Maică a lui Dumnezeu» ? 

PREOTUL: In Sfinta Evanghelie după Luca, la 1, 43. Și oriunde vei 
atzi în Sfînta Scriptură de «Mama lui lisus», înțelege că despre Maria, 
Maica lui Dumnezeu, este cuvintul, deoarece lisus Hristos este Fiul lui 

Dumnezeu şi Dumnezeu adevărat care a avut ca Maică pe pămînt pe 
Preacurata Fecioară Maria. 


INVĂȚĂCELUL: Aş vrea să știu mai precis care sînt mărturiile Sfin- 
tei Scripturi care ne dovedesc nouă că trebuie să cinstim pe Prea Sfînta 
Fecioară Maria și să ne închinăm ei ? 

PREOTUL: lată, frate ! Mărturiile Sfintei Scripturi care ne arată că 
sîntem datori a supravenera și a ne închina Prea Sfintei Născătoare de 
Dumnezeu și Pururea-fecioarei Maria sînt acestea: 

1. Supravenerăm și ne închinăm Prea Sfintei Fecioare Maria pentru 
că Dumnezeu a învrednicit-o de o mare cinste, de a fi Maică a Fiului Său 
și a naşte pe Mesia. 

2. Noi cinstim şi ne închinăm și preavenerăm pe Prea Sfinta Fecioară 
Maria, fiindcă Insuşi Dumnezeu, prin Duhul Sfînt, a vestit că prin ea 
va face Dumnezeu mîntuirea lumii și va zdrobi capul şarpeiui nevăzut 
(diavolul) (vezi Fac., 3, 15; Isaia, 7, 13; Ier., 31, 4 şi următorii), readucin- 
du-ne în starea de fii ai Lui. 

'3. Noi cinstim şi ne închinăm şi preavenerăm pe Prea Sfînta 
Fecioară Maria, deoarece însuși arhanghelul Gavriil, trimis de Dumnezeu 
să o anunţe că va naşte pe Mesia, i s-a inchinat şi a numit-o «plină de 
dar» şi «binecuvîntată între femei» (Luca, 1, 26—29). 

4. Noi cinstim și preavenerăm pe Maica Domnului, pentru că și 
Sfînta Elisaveta, maica marelui prooroc Ioan Botezătorul, a cinstit-o și 
a numit-o «Maică a Domnului» şi «binecuvintată între femei» (Luca, 9, 
43, 45). 

5. Noi cinstim și preavenerăm pe Prea Sfinta Născătoare de Dum- 
nezeu şi Pururea-fecioara Maria pentru că și Mintuitorul nostru lisus 
Hristos, chiar cînd era în cele mai grele suferinţe, răstignit pe Cruce, a 
cinstit-o ca pe o Maică şi a avut grijă de ea, dind-o în seama celui mai 
iubit ucenic al Său (loan, 19, 26, 27). 

6. Noi cinstim pe Prea Sfinta Născătoare de Dumnezeu și Pururca- 
fecioara Maria și ne închinăm ei pentru că și oamenii cei credincioși, 
chiar din vremea cînd trăia ea pe pămînt, o cinsteau și o fericeau (Luca, 
11, 27—28). 

7. Noi cinstim și preamărim pe Maica Domnului, pentru că cu 
însăși, prin Duhul Sfînt, a mărturisit că Cel Puternic i-a făcut mărire și 
că de acum o vor ferici toate neamurile (Luca, 1, 48). 

8. Noi cinstim şi preavenerăm pe Maica Domnului, căci ea a fost 
cinstită și ascultată de Fiul ei, după porunca ce zice: «Cinsteşte pe 
lată] tău şi pe mama ta» (leș., 20, 12; Deut., 5, 16; ioan, 19, 26—27 ş.a.). 

9. Noi cinstim și preavenerăm pe Maica Domnului, pentru că în ziua 
Judecăţii celei de Apoi ea va sta de-a dreapta Sfintei Treimi cu mare 
cinste și slavă, după mărturia Sfintei Scripturi care zice: «De faţă au 
stătut Împărăteasa de-a dreapta Ta, în haine aurite prea înfrumuseţată» 
(Ps. 44, 11). 

10. Noi cinstim pe Maica Domnului și ne închinăm ei, pentru că ea 
a fost cinstită de Dumnezeu mai mult decît toată făptura, deoarece Dum- 
nezeu a ales-o pe ea să fie Maică Ziditorului tuturor făpturilor celor vă- 
zute şi celor nevăzute, Care ne-a răscumpărat din moarte (Rom. 5, 
17—18). 

11. Noi cinstim și preavenerăm pe Maica Domnului căci ea a zămislit 
pe Fiul lui Dumnezeu de la Duhul Sfînt și a fost umbrită de puterea Celui 
Prea Înalt și, prin aceasta, a fost curăţită de păcate mai mult decît ori- 
care alt sfint ce stă înaintea lui Dumnezeu : ea n-a avut numai dar de la 
Dumnezeu, ci a fost «plină de har» (Luca, 1, 28, 35). 

12. Noi cinstim pe Maica Domnului mai mult ca pe oricare din sfinţi, 
deoarece înţelegem că ea a născut şi a alăptat pe Sfîntul sfinţilor, pe 
Iisus Hristos, Dumnezeul și Mintuitorul nostru. 

13. Noi cinstim și preavenerăm pe Maica Domnului mai mult decit pe 
toți sfinţii și toți îngerii din cer, căci așa o cinstește și Biserica lui Hristos 
şi îi cîntă: «Ceea ce eşti mai cinstită decit Heruvimii şi mai mărită fără 
de asemănare decit Serafimii» (Axion). 

Iată, frate, cîteva din multele mărturii ce se găsesc în Sfinta Scrip- 
tură despre cinstirea și preavenerarea Sfintei Născătoare de Dumnezeu și 
Pururea-fecioarei Maria. 


Capitolul 7 


DESPRE CINSTIREA 
SFINTELOR MOAŞTE 


INVĂȚĂCELUL : Ce reprezintă sfintele moaşte ? 

PREOTUL: Sfintele moaște sînt rămăşiţele pămîntești făcătoare de 
minuni, ale unora dintre sfinţi. Noi le cinstim ca pe niște obiecte în 
care Dumnezeu Își arată toată puterea minunată a harului Său. Cît au 
fost pe pămînt, sfinţii au avut în ei harul Duhului Sfînt într-o măsură 
foarte mare, făcînd — prin aceasta — adeseori minuni, harul acesta avin- 
du-l în sufletele lor şi în viața cerească la care s-au dus, într-o măsură 
mai mare. Dar precum sfîntul poate sta în legătură cu oamenii care i se 
roagă, ajutindu-i în chip minunat, cu atit mai mult păstrează el însuși 
o anumită legătură cu trupul său, care a fost și el locaşul Duhului Sfint, 
precum spune apostolul: «Au nu știți că trupul vostru este locașul Duhu- 
lui Sfint care locuiește în voi?» (I Cor., 6, 19). Sfinta Scriptură ne spune 
despre minuni făcute prin trupurile sfinţilor în vremea vieţuirii lor pă- 
mâîntești, mărturisind despre puterea ce o au în ele. Mulţi oameni se vin- 
decau numai atingindu-se de ștergarele și de trupul apostolului Pavel 

(Fapte, 19, 11—12), iar alţii, numai prin trecerea umbrei apostolului Petru 
peste ei (Faple, 5, 15). 

INVĂȚĂCELUL : Da, înțeleg că trupurile sfinţilor şi al Miîntuitorului 
au făcut minuni cînd erau în viaţă, cînd erau în ele sufletele care aveau 
credinţă; dar după moarte, ce putere are un trup mort ca să facă mi- 
nuni ? 

PREOTUL: Ți-am arătat că trupurile oamenilor credincioși sînt lo- 
caşuri ale Duhului Sfint care locuiește în ele, apoi că același Duh Sfint 
prin trupurile sfinților face minuni, atît cît sfinţii sînt în viaţă, cit și 
după moarte. O dovadă că trupurile sfinţilor și după moarte au putere 
de ia Dumnezeu de a face minuni ne-o dă Sfinta Scriptură, arătindu-ne 
că oasele proorocului Elisei învie un mort (IV Regi, 13, 21). 

INVĂȚĂCELUL : Unii spun că închinarea la moaște înseamnă ido- 
loiatrie, iar aceasta este oprită răspicat de porunca I și a Il-a din De- 
calog, care sînt categorice: «Eu sînt Domnul Dumnezeul tău... să nu ai 
alți dumnezei afară de Mine. Să nu-ţi faci ție chip cioplit şi nici un fel de 
asemănare a nici unui lucru din cite sint sus în cer şi jos pe pămint... 
să nu te închini lor şi mici să le slujești» (leș., 20, 2—5; Deut., 5, 6—9). 
Trupurile venerate nu sînt oare «asemănări» din cele oprite în aceste po- 
runci? 

PREOTUL: Nici sfintele moaşte nu sînt idoli sau zei ori asemänäri 
ale lui Dumnezeu, și nici închinarea la ele nu este idololatrie. Căci dacă 
însuşi Dumnezeu le proslăveşte prin puterea minunată ce le-o dă, și noi 
trebuie să le cinstim, deoarece prin aceasta cinstim pe Dumnezeu, Care 
le-a dat putere, și sîntem datori să cinstim puterea dumnezeiască din ele, 
iar nu pe ele însele ca atare. Noi nu le ridicăm sfintelor moaște biserici, 
cum făceau păginii zeilor şi idolilor lor, ci pe locul descoperirii lor ridi- 
căm biserici lui Dumnezeu şi proslăvim pe Dumnezeu prin ele. Porunca 
| şi a Il-a înlătură cinstirea idolilor, iar nu și pe a siintelor moaște, 
căci prin sfintele moaşte noi nu înlocuim pe Dumnezeu, așa cum Îl înlo- 
cuiesc păginii idololatri, prin idolii lor. 

INVĂȚĂCELUL : Mai spun că cei ce se ating de cadavre devin ne- 
curaţi șapte zile. Deci atingerea de moaște (sărutarea ilor) nu ar aduce 
sfințire, întărire, ci necurăţie, prin care — chiar și indirect — cineva 
poate să întineze însăşi Biserica. Așa ni se spune și în Sfînta Scriptură: 
«Cel ce se atinge de trupul mort al unui om, necurat să fie șapte zile. 

Acesta să se curețe cu această apă în ziua a treia şi în ziua a șaptea va 
fi curat; iar de nu se va curăți... nu va fi curat... Tot cel ce se atinge 
de trupul mort al unui om și nu se va curăţi, acela va întina locaşul Dom- 
nului...» (Num., 9, 6—11 ; 19, 11—13 ; Lev., 21, 10—11). 

PREOTUL : Numai cadavrele din Vechiul Testament spurcau pe cei 
ce se atingeau de ele, pentru că erau sub păcat şi sub blestem. Totuși, 
nici chiar acelea nu erau toate spurcate; căci trupul mort al lui Iosif 
n-a spurcat pe Moise cînd acela l-a luat la sine în Egipt (leș., 13, 19); 
cadavrul lui Elisei, proorocul, n-a spurcat pe cel care a fost așezat în 
mormînt peste el, ci l-a înviat (IV Regi, 13, 20—21). În Testamentul Nou, 
trupurile (cadavrele) creștinilor nu mai sînt spurcate, pentru că ele sînt 
biserici sau locașuri ale Sfîntului Duh (I Cor., 6, 19—20; 3, 16—17), şi 
sint curăţite de blestemul care venea asupra lor. Prin urmare, ele:nu 
mai spurcă pe cei ce se ating de ele. 

Dar să ştiţi că toate cazurile de neatingere a anumitor lucruri soco- 
tite spurcate au alcătuit o învățătură aparținind numai Vechiului Testa- 
ment, care în Testamentul Nou nu mai are valoare. Apostolul scrie : 
«Dacă deci ați murit împreună cu Hristos pentru stihiile lumii, pentru ce 
atunci, ca și cum aţi fi viețuind în lume, răbdaţi porunci ca acestea: Nu 
lua! Nu gusta ! Nu te atinge! — lucruri menite toate să piară prin între- 
buințare potrivit unor rinduieli și învățături omenești ?» (Col., 2, 20—22). 
În Testamentul Vechi erau şi alte lucruri «necurate» care întinau pe om 
prin atingerea de ele. Așa erau, de pildă, hainele şi patul celor care au 
avut scurgere de sînge (Lev., cap. 15) sau animalele socotite în Vechiul 
Testament ca necurate (Lev., 11, 24—25 ş.a.). i 

ÎNVĂȚĂCELUL : Se mai spune că menirea trupurilor moarte este 
să fie ingropate și a se preface, prin putrezire, în pămîntul din care au 
fost luate, iar nu să fie sustrase acestei legi a naturii. Căci scris este: 
«Întru sudoarea feţei tale vei mînca pîinea ta, pînă cînd te vei întoarce 
în pămîntul din care eşti luat; căci pămînt ești, şi în pămînt te vei în- 
toarce» (Fac., 3, 19). «Pulberea să se întoarcă în pămînt precum a fost, iar 
sufletul să se întoarcă la Dumnezeu, Care l-a dat» (Ecl., 12, 7). Atunci, 
de ce tocmai trupurile sfinților să le sustragem de la această menire 
a lor şi de la legile maturii care le privesc și pe ele ca și pe orice altă 
materie ? 

PREOTUL: Legea stricăciunii trupurilor moarte este într-adevăr o 
lege generală, dar, ca orice lege, ea este în primul rind pentru cei pă- 
cătoși (I Tim., 1, 9). Neputrezirea trupurilor sfinților dovedește că și le- 
gea aceasta — prin excepţiile ce le face — priveşte mai mult pe cei pă- 
cătoşi. De altfel, însăși Biblia ne mărturiseşte că excepţii de la această 
lege au mai fost și că Dumnezeu, în anumite cazuri, ridică puterea ei. 
Aşa, de pildă, prin voia și puterea lui Dumnezeu, trupul lui Enoh şi cel 
al lui Ilie n-au fost îngropate în pămînt spre a putrezi, ci au fost luate 
în cer, căci Cartea Sfintă zice : «Şi a bineplăcut Enoh lui Dumnezeu, apoi 
nu s-a mai aflat, pentru că l-a mutat Dumnezeu» (Fac., 5, 24) şi iarăși: 
«Nici unul nu s-a făcut ca Enoh pe pămînt, pentru că și el a fost răpit 
de pe pămînt» (Înţ. Sir., 49, 16). Și apostolul Pavel grăiește, de aseme- 
nea: «Prin credință Enoh a fost luat de pe pămînt, ca să nu vadă moartea 
și nu S-a mai aflat, pentru că Dumnezeu îl strămutase — căci mai îna- 
inte ca să-l strămute, el a avut mărturie că a bineplăcut lui Dumnezeu» 
(Evr., 11, 5). Tot așa şi despre Ilie ni se spune : «Pe cînd mergeau ei (Ilie 
şi Elisei) așa pe drum şi grăiau, deodată s-a ivit um car și cai de foc și 
despărțindu-i unul de altul, a ridicat pe Ilie în virtej de vînt la cer» 
(IV Regi, 2, 11; Înţ. Sir., 48, 12). Despre Melchisedec, apoi, nu avem nici 
un indiciu în Biblie că ar fi fost îngropat vreodată, căci era «fără tată, 
fără mamă, fără spiţă de neam, neavînd nici începutul zilelor, mici sfîrşit 
al vieţii» (Evr., 7, 3; Fac., 14, 18). Dar peste toate, însuşi trupul Mîntui- 
torului, care este întru totul asemenea trupurilor noastre, în afară de 
păcat (Evr., 2, 17; 4, 5 ş.a.), n-a suferit putrezire în pămînt și totuşi s-a 
înălțat la cer. Prin urmare, Dumnezeu a făcut și face cu trupurile sfin- 
ţilor excepţie de la legea generală — pe care tot El a dat-o — a îngro- 
pării și putrezirii în pămînt. În această privință, istoria creștinismului 
încă e bogată în mărturii asemănătoare celor din Biblie. 


ÎNVĂȚĂCELUL : Trupurile moarte, dacă mu putrezesc mai întii în 
pămînt, nu vor putea învia. De aceea, împiedicînd procesul descompunerii 
lor, oare nu se înlătură posibilitatea învierii lor ? Căci zice sfintul apos- 
tol: «Dar va zice cineva : Cum înviază morţii ? Și cu ce trup au să vină? 
Nebun ce ești! Tu ce semeni nu dă viaţă dacă nu va fi murit. Şi ce se- 
meni? Nu trupul ce va să fie îl semeni, ci numai grăunte gol, dacă se 
întîmplă de grîu sau de altceva din celelalte; iar Dumnezeu îi dă un 
trup după a Sa voinţă ; fiecărei seminţe, un trup al ei... Aşa şi cu învie- 

rea morţilor; se seamănă trupul întru stricăciune, înviază întru nesiri- 
căciune ; se seamănă întru necinste, înviază întru slavă; se seamănă în- 
tru slăbiciune, înviază întru putere; se seamănă trup firesc, înviază 
trup duhovnicesc» (I Cor., 15, 35—44; Ioan, 12, 24). Deci, este absolut 
necesar ca trupurile să putrezească în pămînt spre a putea învia. Atunci, 
oare, nu înseamnă că se opresc de la putrezire, și deci de la înviere, 
tocmai trupurile sfinţilor ? v 

PREOTUL: În citatul acesta este vorba de schimbarea pe care tre- 
buie să o sufere toate trupurile pentru a putea trece, din timp, în veș- 
nicie, adică pentru a putea fi adaptate veșniciei. Schimbarea aceasta se 
face de obicei prin moarte. Totuși, sînt şi excepții de la această regulă, 
ca Ilie și Enoh, după cum ai văzut, și aceştia sînt schimbaţi la trup, fără 
să fi trecut prin moarte, precum apostolul zice: «lată, taină vă spun 
vouă: Nu toţi vom muri, dar toți vom fi schimbaţi, deodată, într-o cli- 
peală de ochi, la trîmbița de apoi» (I Cor., 15, 51—52 ; I Tes., 4, 15—17}. 
Astfel se vede că Dumnezeu poate găsi și alte căi pentru schimbarea 
trupurilor noastre, fără a fi pentru toate nevoie să le treacă, numaidecit, 
prin moarte şi putrezire. 

INVĂȚĂCELUL : Toate trupurile moarte trebuie înmormîntate, căci 
și în Testamentul Vechi, toţi drepții au fost înmormintaţi, iar uneori 
trupurile lor au fost chiar ascunse tocmai pentru a nu fi venerate. Așa 
de pildă, despre trupul lui Moise aflăm următoarele : «Şi a murit Moise, 
robul lui Dumnezeu, acolo, în pămîntul Moabului, după cuvintul Dom- 
nului, și a fost îngropat în vale în pămîntul Moabului, în faţa Bet-Peo- 
rului, dar nimeni nu știe mormîntul lui nici pînă în ziua de astăzi» (Deut. 
34, 5—6). Pe atunci iudeii erau înclinați spre idololatrie și uşor ar fi 
putut cădea în această greşeală a venerării trupului lui Moise. Deci, 
dacă i-au ascuns trupul, nu a fost tocmai ca nu cumva, avindu-l înain- 
tea ochilor, să-l venereze ? 

PREOTUL: Și după Testamentul Nou, trupurile sfinților sînt îngro- 
pate — ca şi ale tuturor creştinilor — şi numai acelea din ele care fac 
minuni sînt dezgropate şi li se dă o cinste deosebită, dar nu adorare, 
ca lui Dumnezeu. Prin această cinstire ele nu sînt idololatrizate, căci a 
venera nu este același lucru cu a idololatriza. în Testamentul Vechi au 
fost ascunse moaștele lui Moise — și poate ale altor drepţi — pentru că 
iudeii, într-adevăr, fiind înclinați spre idololatrie, avîndu-l, l-ar fi zei- 

licat ca pe vițelul de aur (leș., 32, 1—35; Deut., 9, 16). Pentru evitarea 
acestor rătăciri, era bine să rămînă ascunse trupurile unor bărbați sfinți 
şi drepți, ca Moise, despre care, de altfel, știm că însuși arhanghelul Mi- 
hail căuta să nu-l lase în stăpînirea diavolului (Iuda, 1, 9). Pe atunci 
trupul mort era socotit ca necurat, căci încă nu sosise Hristos cu harul 
Său sfințitor şi deci trupul omenesc era încă nerăscumpăra! de sub stă- 
pînirea diavolului. - 

Iată, să știi şi aceasta, că Biserica a cinstit din primele veacuri ose- 
mintele mucenicilor, adunîndu-le cu mare evlavie și grijă și zidind alta- 
rele bisericilor peste ete, iar mai tirziu, îngrijindu-se ca în altarul fie- 
cărei biserici, ca şi în sfintul antimis de pe altar, să pună o părticică din 
sfintele moaște, ceea ce se face pînă azi. 

Epistola Bisericii din Smirna despre martiriul sfintului Policarp, 
episcopul acelei cetăţi (ł 166), spune : «Noi am strîns oasele lui ca pe un 
odor mai scump decît aurul şi decit pietrele scumpe și le-am așezat unde 
se cuvine; aici ne vom aduna cu bucurie și Domnul ne va da nouă să 
sărbătorim ziua nașterii sale celei mucenicești, prin cinstirea biruinţei 
și spre întărirea altor luptători» (Eusebiu de Cezareca, Istoria biseri- 
cească, IV, 15). Se înţelege că cinstirea sfintelor moaşte se îndreaptă tot 
spre Dumnezeu, a Cărui putere sălășluieşte în ele. «Cinstim moaştele 
mucenicilor ca să adorăm dumnezeiește pe Acela, ai Cărui ucenici sînt, 
şi cinstim pe slujitori în așa fel, ca cinstea lor să treacă asupra Stăpinu- 
lui care a zis: «Cel ce vă primeşte pe voi pe Mine Mă primeşte» (Fer. 
Inronim, Epistola către Prezbiterul Ruperiu, 37, I). 


Capitolul 8 


CULTUL 
SFINTELOR ICOANE 


ÎNVĂȚĂCELUL: Unii creştini se miră că noi ne închinăm la 
icoane. 

PREOTUL : Sfînta Scriptură opreşte închinarea la chipuri cioplite și 
la alte asemănări văzute (leș., 20, 4; Lev., 26, 1; Deut., 5, 8; Fapte, 7, 
9). Dar prin aceasta opreşte numai închinarea întemeiată pe socotința 
că chiar aceste chipuri trebuie cinstite ca dumnezei, adică oprește îmchi- 
narea la idoli. Nu oprește însă cinstirea unor semne și înfățișări ale lui 
Dumnezeu și ale sfinţiior, cînd această cinstire nu rămîne în materia 
din care sînt făcute, ci duce gindul nostru la Dumnezeu, de la sfintul 
cel închipuit de ea. Am văzut cinstirea ce se dă unor briie și ștergare 
de pe trupul apostolului Pavel. În Vechiul Testament se vorbeşte despre 
doi Heruvimi sculptați, așezați deasupra chivotului Legii sau în covou- 
rele din locaşul sfint (leș., 25, 18—22 ; 26, 32). Înaintea lor se tămiia şi 
se făceau închinăciuni (los., 7, 6). Precum ne ajutorăm de cuvint ca să 
ne ridicăm la cele mai presus de cuvint, tot așa ne folosim şi de icoună, 

ca să ne ridicăm mai presus de icoană. Și precum Dumnezeu vrea ca 
auzul nostru să se sfințească prin cuvinte curate, așa vrea ca şi vederea 
noastră să se sfințească prin icoane cuvioase, ca să pătrundă în suflet 
gîndiri curate prin amindouă aceste simţiri superioare. 

ÎNVĂȚĂCELUL: Dar se spune că nu trebuie să ne închinăm icoa- 
nelor, pentru că Dumnezeu este cu totul diferit de icoane, oricît de pre- 
țios ar fi materialul din care sînt făcute și oricît de artistic ar fi execu- 
late. Căci Apostolul Domnului grăieşte lămurit: «Dacă sîntem neam al 
lui Dumnezeu, nu trebuie să credem că dumnezeirea este asemenea au- 
rului sau argintului sau ca marmora cioplită de meșteșugul şi de gindi- 
rea omului» (Fapte, 17, 29). 

PREOTUL : Aici nu cultul sfintelor icoane se înlătură, ci înțelegerea 
greşită a păginilor de a confunda pe Dumnezeu cu materia, cioplită ar- 
tistic, a chipurilor de idoli reprezentind pe zeii păginilor atenieni. Apos- 
tolul Pavel tocmai aceasta vrea să le arate învăţaţilor atenieni, în cu- 
vintarea sa din Areopag, că dacă noi, oamenii — după cum și ei înșiși 
credeau — «sintem neam al lui Dumnezeu», adică avem suflet imaterial 
care este chipul lui Dumnezeu în noi, de aici putem deduce că Dumne- 
zeu este și El imaterial ca și sufletul nostru pe care îl avem de la El şi 
după care sîntem înrudiţi cu El. Dumnezeu nu poate fi socotit identic, și 
nici confundat, cu materia unor statui de zei ca cele din templele păgine 
ale Atenei. Ci trebuie să spunem că Dumnezeu este străin față de orice 
materie și de aceea este de neînțeles a-L confunda cu o statuie oarecare, 
oricît de preţios ar fi materialul din care este turnată şi oricît de genială 
ar fi creaţia artistului care a executat-o. 

În Ortodoxie susţinem întocmai acest adevăr. Avem icoane sfin- 
tite, de aur, de argint etc., executate cu măiestrie şi cu talent, dar nu 
susţinem deloc că Dumnezeu este identic și omogen cu argintul icoanei 
care-l înfățișează chipul. Noi învăţăm că există un singur Dumnezeu, 
iur sfintele icoane ne reprezintă chipul Tatălui, care e Fiul, ori pe Tatăl 
ca pe un părinte ceresc, ori pe sfinţi, ori evenimente din viața Mintuito- 
rului sau a Bisericii. Ele au deci un rol ajutător în rugăciunea credin- 
ciosului și uneori îl ajută să înțeleagă sensuri ale învăţăturii creştine, 
Astfel, în Biscrica Ortodoxă icoana are rol pedagogic, ea fiind rezulta- 
tul şi mijlocul răspîndirii învăţăturii noastre despre Dumnezeu. 


CULIUL SFINIELOR “ICOANE 


ÎNVĂȚĂCELUL : Bine, dar icoanele, ca și idolii, fiind simple obiecte 
materiale, neputincioase, Dumnezeu a osindit pe cei ce nădăjduiesc 
vreun ajutor de la ele, căci zice psalmistul: «Idolii neamurilor sînt ar- 
gint și aur, lucruri de miini omeneşti. Gură au și nu vor grăi, ochi au şi 
nu vor vedea, urechi au şi nu vor auzi, căci nu este duh în gura lor. 
Asemenea lor să fie toţi cei ce îi fac pe dinşii şi se încred în ei» (Ps. 134, 
15—18 ; 113, 12—16). 

PREOTUL: Citatul acesta se referă numai la idoli. Dacă cei doi He- 
ruvimi din Vechiul Testament, precum şi chipurile de Heruvimi cusute 
pe catapeteasma de acolo, au fost poruncite de Însuși Dumnezeu, nu este 
cu putinţă ca sfintele icoane să fie oprite de El. Și dacă cei ce au cinstit 
şi s-au închinat chipurilor Heruvimilor în Testamentul Vechi, la porunca 
directă a lui Dumnezeu, chiar atunci cînd idololatria era foarte aspru 
condamnată, n-au putut cădea nicidecum în osindă, atunci nu pot fi 
osindiți nici cei ce cinstesc sfintele icoane. Idolii, într-adevăr, sînt ne- 
putincioși, dar sfintele icoane adeseori au dat dovadă că au în ele putere 
dumnezeiască de a face minuni, punind în uimire uneori o lume întrea- 
gá; însuși acest fapt este foarte grăitor în privința atitudinii pe care 
trebuie să o avem faţă de sfintele icoane. 

ÎNVĂȚĂCELUL : Am auzit pe unii spunînd că cinstirea lui Dumne- 
zeu în icoane — și mai ales cinstirea icoanelor cu chipul lui Dumnezeu 
pe ele — ar fi ceva păginesc, pentru că numai păginii şi-au făcut ase- 
mánari ale lui Dumnezeu în diferite feluri și li s-au închinat, după cum 
ne mărturiseşte apostolul Pavel: (Păginii) «au schimbat slava lui Dum- 
nezeu celui nestricăcios întru asemănarea chipului omului stricăcios şi 
a pasarilor şi a dobitoacelor cu patru picioare și a tiritoarelor» (Rom., 1, 
23), Or, este absurd să ne intoarcem la idoli sau la un astfel de păginism. 

PREOTUL: Aici este vorba de idoli și de rătăcirea păginilor relativ 
la credința lui Dumnezeu, iar nu la sfintele icoane ale creștinilor, care 
mint cu totul altceva. În sfintele icoane, creştinii niciodată nu L-au in- 
«hipult pe Dumnezeu ca stricăcios sau ca animal cu patru picioare sau 
va thiitor, ci, dimpotrivă, L-au zugrăvit aşa cum S-a descoperit [il oame- 
mHor, Prin aceasta, creştinii şi-au tăcut o idee mai clară și mai precisă 
despie adováratuj Dumnezeu, Tocmai din acest motiv, sfintele icoane 
au lost Intotdeauna un mijloc foarte potrivit pentru adincirea oviuviui, 

mai ales la neştiutorii de carte, dar şi la oricare om. Prin aceasta, și ar- 
tiştii pictori şi-au pus talentul în slujba și mărirea lui Dumnezeu, Care 
i-a înzestrat pe ei. 

ÎNVĂȚĂCELUL : Dumnezeu nu poate fi văzut de oameni; de aceea 
nimeni nu știe cum este El și nu-I poate zugrăvi fața în icoane sau să 
facă o asemănare a chipului Său cel adevărat, căci Domnul a zis: «Nu 
poate omul să vadă fața Mea și să fie viu» (Ieș., 33, 20), iar Evanghelistul, 
la fel, a zis: «Pe Dumnezeu nimeni nu L-a văzut vreodată» (Ioan, 1, 18; 
l loan, 4, 12). Apostolul a zis, de asemenea: «Cel ce singur are nemu- 
rirea (Dumnezeu) şi locuiește întru lumina cea neapropiată, pe Care nu 
L-a văzut nimeni dintre oameni, nici poate să-L vadă, Lui cinste şi stăpi- 
nire veșnică, Amin !» (I Tim., 6, 16). 

PREOTUL : Este adevărat că pe Dumnezeu nimeni nu-L poate vedea 
în ființa Sa, așa cum este, deoarece El este Duh (Ioan, 4, 24), nevăzut 
ochiului material al omului și este nemărginit, încît nu numai ochiul, 
dar nici mintea sau priceperea omului nu-L poate cuprinde, pentru că 
lot ceea ce ţine de om este limitat, finit, iar Dumnezeu este infinit. De 
aceca, nu-i de mirare că este cu neputinţă a-L vedea cineva așa cum 
este. Arhiereii Vechiului Testament, cînd intrau o dată pe an în Sfinta 
Sfintelor, unde Se arăta în locașul Său văzut (în templu), tămiiau mult, 
potrivit unei rinduieli dumnezeiești, ca să nu vadă cumva pe Dumnezeu 
și să moară (Ileş., 30, 10; Lev., 16, 2, 12—13). Cei trei apostoli au căzut 
la pămînt atunci cînd lisus Hristos, pe muntele Tabor, Și-a arătat strălu- 
cirea dumnezeirii în trupul Său (Matei, 13, 6); străjerii de la Mormîntul 
Domnului au căzut la pămînt, «s-au făcut ca niște morți», cînd au văzut 
îngerul Domnului coborit deasupra mormintului (Matei, 28, 4). Aposto- 
lul Pavel a căzut orbit la pămînt, cînd a auzit giasul lui Hristos-Dum- 
nezecu pe drumul spre Damasc (Fapte, 9, 3—8). Astfel, pentru oamenii 
muritori şi mărginiți, vederea lui Dumnezeu a rămas o imposibilitate. 

'Votuși Biblia — și chiar istoria — ne mărturisește că au existat teo- 
fanii, hristofanii sau pneumatofanii (cazuri cînd Dumnezeu, Hristos ori 
Duhul Sfint S-au arătat). Este cumva o contrazicere între aceste arătări 
și cele spuse mai sus, că Dumnezeu nu poate fi văzut de oameni? Nu! 
Cici dacă oamenilor le este cu neputinţă a vedea vreodată ființa lui 

Dumnezeu, în schimb, Dumnezeu Se poate face văzut ochiului și minţii 
omenești în diferite chipuri sau sub diferite forme, fără ca omul sa 
moară. Astfel: 

Pe Dumnezeu-Tată! L-a văzut Avraam în chipul a trei călători la 
stejarul Maimvri (Fac., 18, 1—3); L-a văzut Iacov, care a zis apoi: «Am 
văzut pe Dumnezeu față către față și mîntuit a fost sufletul meu» (Fac,, 
32, 30); L-a văzut Moise tot în chip de om, grăind cu el «față către față», 
«cum ar grăi cineva către prietenul său» (leş., 33, 11); tot Moise L-a 
văzut pe muntele Horeb în rugul care ardea și nu se mistuia (leş., 3, 
2—4); L-a mai văzut apoi Isaia, proorocul, după cum însuși mărturiseş- 
te: «O, ticălosul de mine! că m-am umilit fiindcă sînt om şi buze necu- 
rate avînd, locuiesc întru popor care are buze necurate şi pe impăratul 
Domnul Savaot L-ani văzut cu ochii mei» (Isaia, 6, 5); L-a văzut sfintul 
prooroc Daniel în chip de om bătrin şi într-un cadru foarte minunat 
(Dan., 7, 9—10). Iarăşi, Amos, proorocul, ne mărturisește zicînd: «Văzu- 
t-am pe Domnul şezind pe Altar» (9, 1). Însuși Dumnezeu a anunțat că 
Se va arăta unora în chip văzut, după cum spune Cartea Sfintă: «Apoi 
a zis către ei (lui Aaron și surorii lui, Mariam): «Ascultaţi cuvintele 
Mele : De este între voi vreun prooroc al Domnului, Mă arăt lui în ve- 
denie și în somn vorbesc cu el. Nu tot aşa am vorbit cu robul Meu Moi- 
se... Cu el grăiesc gură către gură, la arătare şi aievea, iar nu în ghici- 
turi, şi el vede fața Domnului...» (Num., 12, 6—8). 

Pe Dumnezeu-Fiul L-au văzut în chip de om preamărit: Daniel pro- 
orocul (Dan., 7, 13—15); diaconul Ştefan (Fapte, 7, 55—56); apostolul 
Pavel pe drumul Damascului (Fapte, 9, 3, 5) precum și dumnezeiescul 
evanghelist Ioan (Apoc., 1, 8, 12—13, 20 ş.a.). 

Pe Dumnezeu-Duhul Sfint L-au văzut sfintul Ioan Botezătorul la 
Botezul Domnului, în chip de porumbel (Matei, 3, 16; Luca, 3, 21—22) ; 
apostolii, la primele Rusalii creştine, în chip de limbi de foc (Fapte, 2, 
1—4). 

ÎNVĂȚĂCELUL : Dacă icoanele sînt plăcute lui Dumnezeu şi sînt 
învrednicite de puterea harului dumnezeiesc, de ce nu pedepsește Dum- 
nezeu pe cei care le hulesc, le profanează și le distrug ? 

PREOTUL: Trebuie știut că icoana are ca model pe Însuşi Iisus 
Hristos, Care la ai Săi a venit (Ioan, 1, 11) şi în mijlocul lor şi cueia 
trăit. Dumnezeu nu pedepsește pe păcătoşi și pe hulitori. El îi rabdi ine 

delung, pentru că nu vrea moartea păcătoşilor, ci întoarcerea şi îndrep- 
tarea lor. De aceea le dă timp de pocăință. Nici chiar pe cei ce hulesc 
sau distrug Biserica nu-i pedepsește îndată, după cum nici pe cei ce au 
răstignit pe Fiul Său nu i-a pedepsit îndată. 

Însă îi așteaptă pe toţi, în viața de dincolo, şi numai la judecata cea 
de apoi îi va răsplăti fiecăruia după faptele lui (Rom., 14, 10; II Cor., 5, 
10). 

ÎNVĂȚĂCELUL : Dar prin închinarea la icoane noi ajungem a ne 
închina oamenilor, deci a ne închina la chipurile sfinților, care au fost 
oameni ca și noi, slujim făpturilor şi ne închinăm lor, nu lui Dumnezeu! 

PREOTUL: Nu-i deloc așa cum gindeşti frăția ta. Eu ţi-am arătat 
mai sus că noi nu ne închinăm la icoane ca lui Dumnezeu, nici le cinstim 
ca pe nişte dumnezei, cum făceau închinătorii la idoli. 

Noi ne ajutăm privind la sfîntul făcut pe icoană, mintea noastră pă- 
trunde mai uşor la sfîntul respectiv cel de dincolo de icoană şi îi cerem 
să se roage pentru noi. Adu-ţi aminte că și noi sîntem făcuţi după chipul 
lui Dumnezeu (Fac., 1, 26—27), iar sfinții lui Dumnezeu, care s-au desă- 
virșit în faptele cele bune, au ajuns într-o măsură să fie şi după asemă- 
narea lui Dumnezeu ; căci toți am fost făcuţi după chip, dar după asemă- 
nare rămîne la voinţa noastră şi la darul lui Dumnezeu să ajungem. Cine 
se sileşte să ajungă desăvirşit în fapta cea bună se face și un dumnezeu 
după dar. Iar cum că şi oamenii se numesc, în acest fel, dumnezeu, ne 
arată Sfinta Scriptură : «Eu am zis: dumnezei sînteţi și fiii Celui Prea- 
înalt toți» (Ps. 81, 6). 

Deci, cinstim (venerăm) icoanele Sfinţilor lui Dumnezeu ca ale unor 
dumnezei după dar. li cinstim prin ele pe cei ce au pe Dumnezeu în ei. 

INVĂȚĂCELUL : Dar nu se supără Dumnezeu cind noi cinstim icoa- 
nete sfinților și ne închinăm lor ? 

PREOTUL : Nicidecum, căci Dumnezeu slăvește pe cei ce Îl slăvesc 
pe El în cer şi pe pămînt, că auzi ce zice: Viu sînt Eu, zice Domnul, și 
voi slávi pe cei ce Mă vor slăvi pe Mine (Pilde, 3, 35 ; Isaia, 60, 21 ; Col., 
3, 4; H Tes., 2, 14; II Tim., 2, 10 ş.a.). Dumnezeu este preamărit în lume 
prin laptele cele bune ale sfinţilor (vezi Matei, 5, 16; I Petru, 2, 12) şi 
El preamăreşte atit pe pămînt, cît şi în cer, pe cei ce-L proslăvesc pe El 

(Ps. 149, 5; Ioan, 17, 24 ş.a.). Aşadar, noi cinstim icoanele sfinților sau 
ale Mintuitorului și ale Maicii Domnului și facem acest lucru spre slava 
ui Dumnezeu, după cum ne învață marele apostol Pavel zicînd: «De 
aceea, ori de mincaţi, ori de beţi, sau altceva de faceţi, spre slava lui 
Dumnezeu să le faceţi» (I Cor., 10, 31; Filip., 2, 15; I Petru, 2, 12 ş.a.). 

ÎNVĂȚĂCELUL : Dar icoanele sînt lucruri făcute de oameni ; unde 
sc arată în Sfinta Scriptură că Dumnezeu a dat poruncă a se face lucruri 
de miini omenești spre slava Lui? 

PREOTUL : Eu ţi-am arătat mai sus destul de clar acest lucru, dar 
dacă vrei să știi mai luminat, citește cu atenţie în Sfinta și dumnezeiasca 
Scriptură în aceste locuri: Ieș., 25, 1—40; 26, 1—37; 27, 1—21 şa. E 
clar că Dumnezeu a poruncit să se facă multe lucruri care să fie cinstite 
de oameni spre slava Lui. Tot despre aceasta vezi și la sfintul Ioan Da- 
maschin, Dogmatica, cap. 16 ş.a. În toate a făgăduit Dumnezeu să fie 
prezent. 

ÎNVĂȚŢĂCELUL : Dar unde se arată în Sfînta Scriptură că Dumnezeu 
a dat poruncă să fie cinstite icoanele făcute de miîini omenești, punîn- 
du-se în faţa lor candele, sfeşnice cu luminări aprinse și tămîindu-se 
înaintea lor, aşa cum fac preoții noștri prin biserici şi creștinii prin ca- 
sele lor? 

PREOTUL: Eu despre aceasta ţi-am arătat mai sus, dar ca să ţii 
minte mai cu întemeiere, ascultă : 

Dumnezeu a poruncit lui Moise să facă cortul adunării, cerînd să I 
se aducă prinoase, ca: «aur, argint şi aramă; mătase violetă, purpurie 
şi stacojie, in şi păr de capră; piei de berbec vopsite roşu... untdelemn 
pentru candele, aromate pentru mirul de uns și pentru miresme de tămi- 
iere... Din acestea să-Mi faci locaş sfint și voi locui în mijlocul lor» (leş., 
25, 2—8). În acest cort sfint a poruncit Dumnezeu ca, pe lîngă celelalte 
lucruri, să fie puși doi Heruvimi: «Și vei face doi Heruvimi de aur; şi 
să-i faci ca dintr-o bucată... să pui un Heruvim la un capăt și un Heruvim 
la celălalt capăt al capacului...» (leş., 25, 18—19). Iar sicriul mărturiei 
era «din lemn de salcim, de doi coţi şi jumătate de lung şi de un cot și 
jumătate de lat și de un cot şi jumătate de înalt» (Ieş., 25, 10). Apoi, în 
faţa acestui sicriu, cu cei doi Heruvimi, a dat poruncă să se facă sfeșnic 

de aur curat, zicînd : «Și vei face sfeșnic de aur curat, sfeșnicul să-l facă 
bătut în ciocan, fusul, braţele, cupele, nodurile şi florile lui să fie dintr-o 
bucată» (leș., 25, 31—32). Dar nu numai sfeşnic a poruncit să se facă 
înaintea sicriului celui cu Heruvimi, ci şi candele: «Și vei face șapte 
candele și vei pune în ele feștile ca să lumineze latura din fața lui» (leş,, 
25, 37); şi iarăşi: «Vei pune candelele și la altarul de aur al tămi:ierii, 
înaintea sicriului mărturiei» (leș., 40, 4—5). 

Făcînd cortul mărturiei și sicriul Legii cu Heruvimi, și sfeşnicul şi 
candelele, Moise a împlinit porunca lui Dumnezeu. Înaintea sicriului 
Legii, Domnul însuşi a poruncit să se tămiieze cu miresmele tămiierii. 
Oare nu erau toate acestea lucruri făcute de mîini omenești pe care le-a 
poruncit Însuşi Dumnezeu ? Oare n-a dat această poruncă împreună cu 
făgăduinţa că El va fi «în ele» ? 

INVĂȚĂCELUL : Dar se scrie în Sfînta Scriptură că aceste lucruri 
făcute de miîini omenești în cortul mărturiei au fost sfinţite la porunca 
lui Dumnezeu și că oamenii se închinau înaintea lor și aprindeau can- 
dele şi lumînări, cum fac preoții în biserici şi creştinii prin casele lor, 
înaintea icoanelor ? 

PREOTUL : Auzi ce zice Dumnezeu lui Moise : «Și vei face untul de 
lemn, ungere sfintă, mir alcătuit după meșteșugul făcătorului de aroma- 
te; acesta va fi mirul pentru sfinta ungere; şi vei unge cu el cortul 
adunării, chivotul Legii şi toate lucrurile din cort, masa şi toate cele de 
pe ea, sfeșnicul şi toate lucrurile lui și altarul tămilierii. De asemenea, 
și altarul arderilor de tot şi toate lucrurile lui și baia și postamentul ei. 
Și să le sfințeşti pe acestea și va fi sfințire mare: Tot ce se va atinge 
de ele se vă sfinți» (Ieș., 30, 25—29). 

ÌNVAȚACELUL : Dar unde se scrie ca oamenii să se închine la 
aceste lucruri ? 

PREOTUL : Dacă ai fi citit cu atenție Sfinta Scriptură, nu mai era 
nevoie să mă întrebi aceste lucruri. Dar și la această întrebare îți voi 
răspunde cît mai pe scurt. Auzi ce zice Sfinta Scriptură îm această pri- 
vinţă : «Și sculîndu-se David de la pămînt s-a spălat și s-a uns și şi-a 
schimbat hainele și intrind în Casa Domnului (biserica), s-a închinat 
Lui» (II Regi, 12, 20). Dar auzi și de lisus al lui Navi, care «şi-a sftșiat hai- 

nele sale şi a căzut cu fața la pämînt înaintea chivotului Domnului și au 
stat așa pînă seara, el şi bătrinii lui Israel, și şi-au pus cenușă pe cape- 
tele lor» (Iosua Navi, 7, 6; Num., 20, 6; Apoc., 19, 4). 

INVĂŢĂCELUL : Unde se vorbește însă de aprinderea luminărilor 
înaintea acestor lucruri sfinte, la porunca lui Dumnezeu ? 

PREOTUL: Auzi ce spune Sfinta Scriptură în privința aprinderii 
luminărilor înaintea locurilor sfinţite, la porunca lui Dumnezeu : «Po- 
runcește fiilor lui Israel să aducă la tine untdelemn de măsline, curat 
şi limpede, pentru candele, ca să ardă sfeșnicul pururea înaintea perde- 
lei în cortul adunării și-l vor aprinde Aaron și fiii lui, înaintea Domnu- 
lui, ca să ardă totdeauna de seara pină dimineaţa. Acesta este așeză- 
mînt veşnic în neamul vostru. Candelele să le pună în sfeșnicul cel de 
aur curat de dinaintea Domnului ca să ardă sieșnicul de seara pînă 
dimineaţa» (Lev., 24, 1—4). 

Și îm alt loc scrie așa : «Cînd va aprinde Aaron seara candelele, iar 
va arde miresme. Această tămiiere neîntreruptă se va face pururea îna- 
intea Domnului, din neam în neam» (leş., 30, 7—8, ș.a.). 

ÎNVĂȚŢĂCELUL: Dar unde se scrie în Sfînta Scriptură că au voie 
creștinii să ţină aceste icoane sfinţite prin casele lor ? Dacă sînt sfinţite, 
nu trebuie ei să le ducă în biserică, iar nu să le țină în casele lor, unde 
se fac atitea păcate? 

PREOTUL: Sfinta Scriptură ne arată că chiar chivotul Domnului, 
care stătea în cort (vezi II Regi 7, 2), era ținut uneori prin casele oame- 
nilor : «Şi-a șezut chivotul Domnului în casa lui Obed-Edom Gateanul 
trei luni și a binecuvintat Domnul pe Obed-Edom și toată casa lui» (II 
Regi 6, 11—12; vezi şi la 7, 6 ş.a.). 

ÎNVĂȚĂCELUL : Unde se arată în Sfinta Scriptură că aceste lucruri 
sfinte (icoanele) făceau minuni ? 

PREOTUL: Ai văzut mai sus că Dumnezeu l-a binecuvintat pe 
Obed-Edom şi toată casa lui. El a dat putere acelor lucruri făcute de 
mîini omenești — și sfinţite la porunca Lui — să facă minuni cu cei buni 
și să pedepsească pe cei răi, care nu le-au dat cinstea cuvenită (vezi 
despre aceasta pe larg la cartea I-a Regi, cap. 5, 1—8 şi altele). 

ÎNVĂȚĂCELUL : Am înţeles, din cele de pînă aici, că Dumnezeu a 
poruncit a se face diferite lucruri de mîini omenești, care s-au sfinţit tot 
la porunca lui Dumnezeu și că, deci, sfintele icoane sînt, într-adevăr, 
lucruri făcute de mîini omenești, dar spre slava lui Dumnezeu în Bise- 
rica Sa. 

Am mai înțeles că Dumnezeu a dat poruncă de a se aprinde candele 
şi lumiînări în sfeșnice şi a se tămiia înaintea lucrurilor făcute de miini 
omenești și sfințite spre slava Sa. Iarăşi am înţeles că Dumnezeu, prin 
lucrurile cele făcute de miini omenești, spre slava Sa, face minuni și 
binecuvintează pe cei credincioși care ţin aceste lucruri sfinţite în ca- 
sele lor și că El pedepsește pe cei ce defaimă lucrurile cele sfinţite spre 
slava Sa, cum sînt și sfintele icoane, așa cum a pedepsit pe filistenii care 
au luăt chivotul Legii Domnului în robie şi nu i-au dat cinstea cuvenită 
{I Regi 5, 1—2 ș.a.). 

Capitolul 9 


VENERAREA SFINTEI CRUCI 


ÎNVĂȚĂCELUL: Aud pe mulţi mirîndu-se că noi me închinăm la 
cruce, 

PREOTUL : Sfinta Cruce a fost altarul pe care s-a adus jertfa cea 
adevărată pentru oamenii din toate timpurile. lisus a fost şi jertfa 
adevărată și preotul care a adus-o, cîştigind prin ea mîntuirea noastră, 
după cum ne adevereşte Sfînta Scriptură, zicînd: «lar lisus venind 
Arhiereu al bunătăţilor viitoare... nu cu sînge de ţapi sau de viței, ci cu 
însuși Sîngele Său a dobindit veșnică răscumpărare. Căci dacă sîngele 
taurilor și al țapilor şi cenușa junicii stropind pe cei spurcaţi ii sfințește 
spre curățirea trupului, cu cît mai mult Singele lui Hristos, Care prin 
Duhul cel veșnic pe Sine S-a adus jertfă fără de prihană lui Dumnezeu, 
va curăţi cugetul vostru de faptele ceie moarte, ca să slujiți Dumnezeu- 
lui Celui viu ?» (Evr., 9, 11—14). 

Iar sfîntul Chiril al Ierusalimului zice : «Miîntuitorul a suferit toate 
aceste patimi ca să împace prin Singele Crucii pe cele din cer și pe cele 
de pe pămînt (Col. 1, 20). Din pricina păcatelor, erau dușmani ai lui Dum- 
nezeu și Dumnezeu hotărise ca păcătosul să moară. Trebuia să se în- 

timple una din două: sau ca Dumnezeu, ca unul ce-şi îndeplinește spu- 
sele, să-i omoare pe toţi, sau să anuleze hotărîrea, ca unul ce este iu- 
bitor de oameni. Totuși, privește la înțelepciunea lui Dumnezeu! A 
menţinut cu adevărat și hotărîrea și Şi-a arătat cu putere iubirea de 
oameni ! În trupul răstignit pe lemnul Crucii, Hristos a luat păcatele, 
pentru <a prin moartea Lui noi să murim pentru păcate şi să trăim pen- 
tru dreptate (I Petru, 2, 24). Nu era om de rînd Cel ce a murit pentru noi. 
Nu era oaie necuviîntătoare. Nu era înger numai, ci Dumnezeu întrupat! 
Nu era atît de mare nelegiuirea păcătoşilor, pe cit de mare era drepta- 
tea Celui Care a murit pentru noi» (Cateheza a XIII-a, vol. II, p. 349). 

În Sfînta Scriptură, cuvîntul cruce are două înţelesuri : a) un înțeles 
spiritual (întrebuințat mai rar); b) un înțeles material, propriu sau 
obișnuit, însemnînd lemnul Crucii sau Crucea de lemn compusă din 
două lemne puse de-a curmezișul, cum au fost cele pe care a fost răs- 
tignit Mîntuitorul. 

a. Înţelesul spiritual al cuvîntului Cruce este redat în cuvintele 
Mîntuitorului : «Oricine voiește să vină după Mine să se lepede de 
sine, să-şi ia crucea şi să-Mi urmeze Mie» (Marcu, 8, 34). «Și cel care 
nu-și ia crucea şi nu-Mi urmează Mie nu este vrednic de Mine» (Matei, 
10, 38). = 
b. Celălalt înţeles este folosit mai des în Sfinta Scriptură. El este 
evident în texte precum sînt următoarele: «Şi ducîndu-Și crucea Sa, 
a ieșit dim cetate, la locul numit al Căpăţinii, care evreieşte se zice 
Golgota» (loan, 19, 17). «Și ieşind afară, au găsit pe un om din Cirene 
cu numele Simon ; pe acesta l-au silit să ducă crucea Lui» (Matei, 27, 32; 
Marcu, 15, 21). «Și stăteau lingă crucea lui lisus mama Lui și sora mamei 
Lui, Maria lui Cleopa, şi Maria Magdalena» (loan, 19, 25). Mai găsim și 
cuvintele : «Mîntuiește-Te pe Tine însuţi și Te pogoară de pe cruce» 
(Marcu, 15, 30). 

c. În înţelesul obișnuit, în vorbirea de toate zilele (nu şi îm Sfinta 
Scriptură), cruce mai înseamnă şi semnul crucii făcut cu mina dusă la 
frunte, la piept şi la cei doi umeri (vezi capitolul următor). 

Crucea, ca mijloc de mintuire a oamenilor, a fost prefigurată în 
Testamentul Vechi, prin «şarpele de aramă» (Num., 21, 9), arătată de 
Miîntuitorul în Noul Testament (loan, 3, 14—15). 

ÎNVĂȚĂCELUL: Dar cum este posibil să cinstim noi obiectul care 
a servit ca instrument de chinuire pentru Mintuitorul nostru ? 


PREOTUL: Noi trebuie să cinstim Sfinta Cruce cît se poate mai 
mult, deoarece lisus Hristos a iubit Crucea și a îmbrăţișat-o pe ea cu 
iubire și a ars pe ea, ca pe un altar, păcatul nostru. Crucea arată rușinea 
noastră, iar nu a Domnului; din partea Domnului arată iubire. Deci, 
gindul la ea ne face pe de o parte să ne rușinăm și să ne căim de păca- 
tele noastre şi să luptăm împotriva lor, îmbrăţișind și noi Crucea cum a 
imbrăţișat-o Domnul. lar pe de altă parte, să ne înduioşăm de dragostea 
Lui cu care ne-a mîntuit prin Cruce din păcatele noastre și să o slăvim. 
Desigur că obiectele care ne aduc îintristare și durere pentru pierderea 
unei persoane scumpe nu le cinstim, dar Crucea Domnului nu ne-a adus 
numai întristare, ci și bucurie şi mîntuire. Căci ea n-a fost, cum soco- 
tesc unii, o simplă spinzurătoare, ci a fost altar de jertfă pe care s-a 
adus cea mai mare şi mai prețioasă jertfă cu putinţă, pentru mîntuirea 
noastră. 

INVĂȚĂCELUL : Dacă este vorba să cinstim Crucea, atunci trebuie 
să cinstim nu numai Crucea, ci și piroanele, cununa de spini, pe Pilat 
și pe Iudă, pe arhiereii Ana și Caiafa, pe ostașii batjocoritori, pentru 
că tot atit au contribuit și aceștia, cit și Crucea, la mintuirea noastră. 

PREOTUL: Nu putem să cinstim pe Pilat, pe Iuda, pe arhierei, pe 
ostașii batjocoritori și ucigași ai Domnului, pentru că trebuie să ţinem 
seama de intenţia pe care au avut-o ei cînd au contribuit la patimile şi 
la moartea Domnului. Scopul lor era. de a-L batjocori, de a-L rușina și 
de a-L chinui, omorindu-L ca să nu mai fie. Cit privește cununa de 
spini, piroanele etc., noi le cinstim și pe acestea, pentru că au atins 
trupul Domnului, dar nu ca pe Cruce, căci nicăieri în Sfinta Scriptură 
nu ni se spune că am fi fost împăcaţi cu Dumnezeu prin ele, şi nici n-au 
fost prefigurate în Testamentul Vechi precum a fost Crucea. Iată deci 
pentru ce cinstim Sfinta Cruce mai mult decît pe acestea. 

ÎNVĂȚĂCELUL : Dacă este așa şi trebuie să cinstim Crucea lul 
Hristos, atunci trebuie să cinstim numai Crucea cea adevărată, pe care 
a fost răstignit Domnul lisus Hristos, iar nu şi toate crucile făcute do 

oameni, pentru că acestea, fiind lucrate de oameni păcătoşi, nu pot fi 
sfinte și vrednice de a fi venerate. 

PREOTUL : Dar atunci și cu Biblia ar trebui să facem tot așa. Astăzi 
avem foarte multe Biblii și — prin asemănare cu cele ce spui dumnea- 
ta — ar trebui să o respectăm numai pe cea originală, iar nu şi pe toate 
celelalte tipărite de culegători și de tipografi păcătoși sau necreștini. 
Aceasta ar fi însă ceva de neînțeles pentru un om cu mintea întreagă, 
cum de neînțeles este și obiecțiunea dumitale de mai sus. 

ÎNVĂȚĂCELUL : Crucea — zic unii — nu trebuie păstrată în afară, 
pe piept, în biserici și în case etc., ci în lăuntrul nostru, în suflet. 

PREOTUL : Cine o are în suflet, și cînd o vede în afară se bucură. 
Cea din afară întărește pe cea din lăuntru, căci totdeauna obiectele din 
afară trezesc şi întăresc sentimentele cele din lăuntrul nostru; ca sim- 
țămint de evlavie a fost produsă tot prin cea din afară. Cine este ur- 
mător al Crucii lui Hristos iubește și crucea cea din lăuntru și cinstește 
cu evlavie și credinţă și pe cea din afară. 

INVĂȚĂCELUL: Dar cine a hotărît scopul acesta, de a binevoit 
Domnul să moară pe Cruce ? 

PREOTUL: La această întrebare ne răspunde nouă dumnezeiescul 
părinte Maxim Mărturisitorul, arătînd că Sfînta Treime a voit aşa: 
«Acesta a fost, aşadar, scopul Domnului, ca, pe de o parte, să asculte 
de Tatăl pînă la moarte ca un om, pentru noi păzind porunca Aceluia; 
iar, pe de altă parte, să biruiască pe diavol, pătimind de la el, prin căr- 
turari și farisei, puși la lucru de el. Astfel că, lăsîndu-Se de bună voie 
învins, a învins pe cel ce nădăjduia să-L învingă și a scăpat lumea de 
stăpînirea lui» (Filocalia II, p. 9). 

INVĂȚĂCELUL : Mai este vreun loc în Sfinta Scriptură în care să 
se arate despre puterea Crucii și că pe ea a folosit-o Mîntuitorul nostru 
spre mîntuirea noastră ? 

PREOTUL: Ascultă-l pe marele apostol Pavel care se laudă cu 
Crucea Domnului zicînd : «Cuvîntul Crucii, pentru cei ce pier este ne- 
bunie; iar pentru noi, cei care ne mintuim, este puterea lui Dumnezeu» 
(I Cor., 1, 18). Şi iarăşi zice: «lar mie să nu-mi fie a mă lăuda decit nu- 
mai în Crucea Domnului nostru lisus Hristos, prin care lumea este răs- 

tignită pentru mine, şi eu, pentru lume» (Gal., 6, 14). Iar cum că prin 
Cruce s-a omorît vrajba și cum că prin Cruce a împăcat Mîntuitorul pe 
oameni cu Dumnezeu, ascultă: «El este pacea noastră, El care a făcut 
din cele două lumi — una, surpînd peretele cel din mijloc al despărți- 
turii., ca pe cei doi să-i zidească întru Sine, într-un om nou și să inte- 
meieze pacea și să-i împace cu Dumnezeu pe amindoi, uniți într-um 
singur trup prin Cruce, omorînd prin ea vrăjmășia» (Efes., 2, 14—16). 
Și iarăși zice: «Că întru El a binevoit să locuiască toată plinirea, și 
printr-Însul să le împace pe toate cu Sine, fie cele de pe pămint, fie 
cele din ceruri, făcînd pace prin El, prin sîngele Crucii Sale» (Col. 1, 
19—20). Și iarăși: «Ştergimd zapisul ce era asupra noastră, care era 
potrivnic nouă cu rînduielile lui, și l-a luat din mijloc, pironindu-l pe 
Cruce. El a dezbrăcat începătoriile și stăpiniile şi le-a dat de ocară în 
văzul tuturor, biruind asupra lor prin Cruce» (Col., 2, 14—15). 

Prin Cruce S-a înălţat lisus Hristos la mărire (Filip., 2, 8—9; Luca 
24, 26; loan 17, 1). Dacă Crucea ar fi fost lucru de rușine pentru El, nu 
S-ar fi înălțat prin ea. 


Capitolul 10 


SEMNUL CRUCII 


INVĂȚĂCELUL: Dar ce rost are semnul crucii, cu care ne 
închinăm ? 

PREOTUL: Orice creştin, care este adevărat fiu al Bisericii celei 
dreptmăritoare a lui Hristos şi care trăiește în viață cu evlavie şi frică 
de Dumnezeu — cînd incepe o sfintă rugăciune sau o termină, la înce- 
putul unei cărți sfinte, la începutul și sfirşitul unui lucru, la plecarea 
în călătorie și la întoarcerea din ea, cînd este tulburat de vreo frică, 
de vreo veste rea sau de oarecare gînduri rele, cînd se scoală şi se 
culcă, cînd stă la masă și cînd se scoală de la masă — îndată se în- 
scamnă pe sine cu semnul Sfintei Cruci pe care îl face cu mîna pe fața 
sa, aducîndu-și aminte de puterea cea nemăsurată a Celui ce a sfinţit 
Crucea cu preacurat şi preascump Singele Său și a lăsat-o nouă ca pe 
o armá nebiruită împotriva diavolului și ca pe un semn dumnezeiesc, 
«lupă cum se scrie: «Dat-ai celor ce se tem de tine, Doamne, semn ca 
sa fuga de la faţa arcului» (Ps. 59, 4) și iarăși: «Însemmatu-s-a peste noi 
lumma feţei Tale, Doamne» (Ps. 4, 6). Noi ştim că la rugăciune trebuie 

şi trupul nostru, cu toate mădularele sale, să ia parte. Între acestea, 
mîinile au un rol important în exprimarea rugăciunii. 

Iată cîteva mărturii din Sfînta Scriptură : 

Iacov a binecuvintat cu mîinile sale pe fiii lui Iosif, după cum este 
scris: «Şi Iosif i-a luat pe amîndoi feciorii săi, pe Efraim cu dreapta 
sa în fața stingii lui Israel, iar pe Manase cu stinga sa în fața dreptei 
lui Israel, i-a apropiat de el. Dar Israel şi-a întins mîna dreaptă și a pus-o 
pe capul lui Efraim, care era cel mai tînăr, iar mîna stingă a pus-o pe 
capul lui Manase. Dinadins și-a încrucișat mîinile fiindcă Manase era 
cel dintii născut. Și i-a binecuviîntat pe ei...» (Fac., 48, 13—15). 

Hristos a binecuvintat cu 'miîinile pe copii și pe apostoli. Despre 
binecuvîntarea copiilor ne istoriseşte Sfinta Scriptură astfel: «Şi cu- 
prinzîmdu-i cu brațele, i-a binecuvintat, punindu-Și mîinile peste ei» 
(Marcu, 10, 16). lar despre binecuvîntarea apostolilor ne spune: «Apoi 
i-a adus afară, spre Betania, şi ridicindu-Și mîinile i-a binecuvintat» 
(Luca, 24, 50). 

Apostolii au așezat diaconi, preoţi și episcopi prin rugăciune şi pu- 
nerea miîinilor (Fapte, 6, 6; 14, 23;.1 Tim., 5, 22), fapt pentru care Taina 
preoţiei era numită «punerea miinilor preoţiei». Tot prin rugăciuni şi 
punerea miîinilor împărtăşean apostolii sfinta Taină a Mirului, a împăr- 
tăşirii Sfîntului Duh, celor botezați (Fapte, 9, 5—6; 8, 14—17 ş.a.). Im- 
părtăşirea Sfîntului Duh în această Taină se numea, de asemenea; «pu- 
nerea miîinilor preoţiei». 

Prin urmare, la rostirea rugăciunii trupul ia și el parte îndeosebi 
prin acest mădular al său care este mina. Trebuinţa de a lua parte şi 
trupul sau cel puţin un organ al trupului, la rostirea rugăciunii, rezultă 
din îndemnul apostolului: «Preamăriţi-L dar pe Dumnezeu în trupul 
vostru şi în duhul vostru, ca unele care sînt ale lui Dumnezeu» (| Cor., 
6, 20). Și în alt loc: «Ridicind mîini curate, fără de minie și fără şovă- 
ire» {I Tim. 2, 8). 

În Testamentul Vechi, de asemenea, se practica rugăciunea prin 
participarea trupului, ca, de pildă, prin îngenuncheiere, plecarea capului, 
lovirea pieptului cu mina, ridicarea miinilor ş.a. Psalmistul zice: «Asa 
Te voi binecuvînta în viaţa mea, și în numele Tău voi ridica miinile 
mele» (Ps. 62, 5). - 


92 DESPRE CREDINȚA ORTODOXA 


Semnul Crucii în Vechiul Testament a fost prefigurat în binecu- 
vintarea lui Iacov (Fac., 48, 14); în ținerea miinilor lui Moise în chipul 
Crucii în timpul luptei cu Amalec (leş., 17, 11—12). 

În Legea darului, a Noului Testament, semnul Crucii se face astfel: 
se împreună trei degete de la mîna dreaptă (degetul mare, arătătorul și 
cel mijlociu) şi se duc la frunte, apoi la piept, la umărul drept şi la umărul 
stîng, rostind cuvintele : «În numele Tatălui (la frunte) și al Fiului (la 
piept) și al Sfintului Duh (la ambii umeri), după care apoi, lăsind mina 
în jos, zicem: Amin! 

«În numele Tatălui» însemnează cinstirea lui Dumnezeu Tatăl, Stăpi- 
nul tuturor. Coborirea mîinii la piept rostind cuvintele «și al Fiului» în- 
semnează coborirea Fiului lui Dumnezeu pe pămînt pentru mintuirea 
noastră. Iar ducerea mîinii de la umărul drept la cel sting rostind cu- 
vintele «şi al Sfintului Duh» însemnează împăcarea noastră cu Dumne- 
zeu şi împăcarea cu El, prin harul Sfintului Duh adus nouă de Dumne- 
zeu Fiul. 

ÎNVĂȚĂCELUL: Am auzit că, totuși, nu am avea trebuință de 
semnul Crucii făcut cu mîna, pentru că Dumnezeu nu cere slujirea mîi- 
nilor omenești, căci cei ce se închină lui Dumnezeu trebuie să se în- 
chine în duh, şi nu în trup, după cuvîntul apostolului: «Dumnezeu... 
fiind Domnul cerului și al pămîntului nu locuiește în temple făcute de 
mînă omenească și nici nu este slujit de miini omeneşti, căci nu are 
nevoie de nimic, de vreme ce El ne dă tuturor viață și suflare şi toate...» 
(Fapte, 17, 24—25). Iar Mîntuitorul a vorbit femeii samarinence: «Dar 
vine ceasul — și acum este — cînd adevărații închinători se vor în- 
china Tatălui în duh și în adevăr, căci Tatăl astfel de închinători do- 
roște. Duh este Dumnezeu și cei care I se închină să I se închine în 
duh și în adevăr» (loan, 4, 23—24). Deci, închinarea trebuie să fie în 
duh, iar nu în trup; cu duhul, iar nu cu mîna, în semnul Crucii. 

PREOTUL : În citatul prim nu este vorba de semnul sfintei Cruci 
lăcul cu mîna. Aici se spune numai că pe Dumnezeu nu trebuie să-L 
sluţim cu ostenelile miinilor noastre, cum am slujit pe oarecare om mai 
mare al nostru. Dumnezeu nu are nevoie de asemenea slujitori, omul 


SEMNUL CRUCII 93 


fiind atît de mic față de El, încît în privința aceasta, ca și de altfel în 
orice privinţă, nu-l poate folosi cu nimic. 

În citatul al doilea, de asemenea, este vorba de cu totul altceva, și 
anume, că în curînd se va începe o epocă nouă, în care închinarea lui 
Dumnezeu (cultul dumnezeiesc) va fi mai aproape de desăvirșire, mai 
adevărată (lăuntrică şi spirituală), iar nu ca pînă atunci, aproape numai 
formală (exterioară și materială), legată de un anumit fel de locaş (tem- 
plu), de o anumită localitate (Ierusalim, respectiv Garizim), de o anumită 
naţiune (iudei, sau respectiv samarineni). Căci Dumnezeu este Duh şi 
ca atare nu poate fi cuprins între zidurile unui templu oarecare din 
Ierusalim — pe muntele Sion, fie în Samaria — pe muntele Garizim — 
gi monopolizat acolo. El este pretutindeni şi de aceea închinarea nu 
trebuie să fie legată de ceva material sau mărginit, ci trebuie a se face 
«în duh», adică să fie interioară (spirituală), cum nici la samarineni, 
nici la iudei nu fusese pînă atunci. Această închinare «în duh» este o 
închinare «în adevăr» sau adevărată — şi aceasta va trebui să fie prac- 
ticată şi respectată. Dar prin aceasta nu înseamnă că se înlătură cultul 
exterior, ci numai că se pune mai multă bază pe cel interior, atit de 
nesocotit mai înainte; căci și cultul extern este necesar, dat fiind na- 
tura dublă a făpturii noastre, trupească şi sufletească (Matei, 6, 4; 
16, 18). Dacă unii cer de la noi numai închinare în duh, pentru ce ei, 
cînd se roagă, îşi pleacă genunchii și capetele, își bat piepturile, își 
ridică mîinile, își împreună mîinile amîndouă și au alte multe manifes- 
tări de acestea în vremea rugăciunii ? Pentru că şi acestea sînt asemă- 
nătoare cu facerea semnului Crucii cu mîna, fiind participări ale trupu- 
Jui nostru la rugăciune. Ca și îngenunchierea, ca şi plecarea capului, ca 
și metania sau ca și ridicarea miinilor în sus, la rugăciune, tot așa și 
semnul sfintei Cruci, făcut cu mîna, este un semn care arată o ţinută re- 
ligioasă sau o stare sufletească de evlavie în fața lui Dumnezeu, Căruia 
trebuie să-l slujim şi cu sufletul și cu trupul nostru (I Cor., 6, 20; Filip, 
1, 10). 

Potrivnicii Crucii şi ai semnului ei sînt vrăjmașii lui Hristos (Filip., 
3, 18—19). Semnul Crucii va vesti venirea a doua a Mintuitorului nostru 
Iisus Hristos, după mărturia Sfintei Scripturi care zice: «Atunci se va 

arăta pe cer semnul Fiului Omului și vor plinge toate neamurile pă- 
mîntului şi vor vedea pe Fiul Omului venind pe norii cerului cu putere 
şi cu slavă multă» (Matei, 24, 30—31). Acel semn este Crucea, deoarece 
ea este semnul puterii și al biruinţei lui Hristos (I Cor., 1, 18; Col., 2, 15). 

Satana urăşte foarte semnul Crucii, căci este arma cea nebiruită 
cu care Hristos a biruit şi a prădat iadul — și de aceea îndeamnă pe 
toţi cei rătăciţi de la adevăr, care îi slujesc lui, să hulească şi să vrăj- 
mășească Crucea lui Hristos, căci după cum cîinele fuge de băţul cu 
care a fost lovit, tot așa şi diavolul fuge de Crucea care îi aminteşte 
că prin ea a fost bătut (Sfîntul Chiril al Ierusalimului, op. cit., p. 256). 

ÎNVĂŢĂCELUL : Am auzit că au fost în vechime semne care în- 
chipuiau Crucea Domnului nostru lisus Hristos. 

PREOTUL : Crucea Domnului nostru lisus Hristos a fost închipuită 
tainic, în Legea Veche, şi prin semnul T, care apără pe cei ce îl au pe 
fruntea lor (lez., 9, 4—6), sau prin pecetea lui Dumnezeu care păstrează 
nevătămaţi pe cei ce o au însemnată pe frunţile lor (Apoc., 7, 2—4; 9, 4). 


Capitolul 11 


RUGĂCIUNILE PENTRU CEI MORŢI 


ÎNVĂŢĂCELUL : La ce pot ajuta rugăciunile pentru răposaţi, odată 
ce ei sint judecaţi și s-a hotărît soarta fiecăruia ? 

PREOTUL: Primul lucru ce se întîmplă fiecărui suflet, îndată după 
moartea omului, este judecata. Această judecată care se face cu fiecare 
suflet în parte se numeşte judecata particulară şi se deosebește de ju- 
decata cea de obște sau universală, cea de la sfîrșitul lumii, de dupa 
învierea trupurilor. Prin această judecată particulară se cercetează sta- 
rea în care iese omul din viața pămintească. Dacă această stare este 
bună, sufletul este dus de îngeri în fericire, iar dacă este rea, este luat 
de duhurile cele necurate la chinuri. Fericirea la care sint duși cei găsiţi 
vrednici se numește «sînul lui Avraam» (Luca, 16, 22) sau «rai» (Luca, 
13, 43), iar chinurile la care sînt supuși păcătoşii poartă numele de 
«iad» (Luca, 16, 23). Că această judecată și trimitere a sufletelor la rai 
sau la iad are loc îndată după moarte, vedem din cuvintele Mîntuitorului 
către tîlharul de pe Cruce: «...astăzi vei fi cu Mine în Rai» (Luca, 23, 
43) sau din cuvintele apostoluiui Pavel: «Rinduit este oamenilor o dati 
să moară, iar după aceea să fie judecata» (Evr., 9, 27). Același lucru 1! 

arată marele apostol Pavel și atunci cînd zice: «...doresc să mă despart 
de trup și să fiu împreună cu Hristos — şi aceasta e cu mult mai bine» 
(Filip., 1, 23) şi iarăși: «Că pentru mine viaţă este Hristos și moartea, 
un cîştig» (Filip., 1, 21). Dintre vechii scriitori bisericești care vorbesc 
despre judecata particulară deosebit de cea de obște, amintim pe Tertu- 
lian, care zice că suiletu: (după moarte), mai întîi trebuie să încerce 
judecata lui Dumnezeu, ca unul ce a fost primitorul tuturor celor ce 
le-a făcut, dar el trebuie să aștepte și trupul său ca să primească răs- 
plata şi pentru ceea ce a făcut cu ajutorul trupului, că s-a supus po- 
runcilor lui (Silvestru de Kanev, Dogmatica, vol. V, p. 94). Încă trebuie 
de ştiut şi acest lucru: dacă cineva la judecata particulară ar fi fost 
găsit vrednic de chinuri și de pedeapsă și dacă unul ca acesta este creş- 
tin și fiu al lui Hristos, mai are o portiţă de scăpare — prin mijlocirea 
celor vii — din chinurile la care a fost pedepsit de Dumnezeu. 

ÎNVĂȚĂCELUL : Posibilitatea intervenţiei celor vii pentru cei morți 
pare exclusă, știut fiind că Dumnezeu va judeca pe fiecare după faptele 
lui şi după dreptate, dînd fiecăruia răsplata cuvenită propriilor sale 
îapte. O judecată făcută pe baza intervenţiei altora n-ar mai fi drep- 
tate. Sfintul apostol Pavel vorbeşte lămurit: «Pentru că noi toţi tre- 
buie să ne înfăţișăm înaintea scaunului de judecată al lui Hristos, pen- 
tru ca să ia fiecare, după cele ce a făcut prin trup, ori bine, ori rău» 
(II Cor., 5, 10). Cuvinte asemănătoare cu acestea găsim destule în Siinta 
Scriptură şi anume, în toate textele privitoare la judecata de apoi. 

PREOTUL : Că Dumnezeu va răsplăti fiecăruia după faptele sale este 
adevărat (Ps. 61, 11). Dar că posibilitatea de a ne ruga pentru cei morţi 
este exclusă, acest cuvînt este cu totul străin de adevăr. Noi vedem că 
în Sfinta Scriptură se pune mare preţ pe rugăciunea unora pentru alţii. 
Dacă ar fi așa cum gindesc unii, că rugăciunea unora pentru alții n-ar 
avea nici un folos, atunci nici marele apostol Pavel n-ar trebui să în- 
demne cu rugăminte pe ucenicul său, Timotei, spre un lucru ca acesta, 
scriindu-i ; «Deci, rogu-te, mai întîi de toate, să faci cereri, rugăciuni, 
mijlociri, mulțumiri pentru toţi oamenii» (I Tim., 2, 1). Iar sfîntul apostol 
lacov spune: «Mărturisiţi-vă unul altuia păcatele şi vă rugați unul pen- 
tru altul, ca să vă vindecaţi, că mult poate rugăciunea stăruitoare a 
dreptului» (5, 16). Sfîntul apostol Pavel cere să se facă rugăciune și 
pentru el (Efes., 6, 19). 

Dar dacă rugăciunile noastre foloseso celor vii, ce pricină ar fi să 
nu le folosească și celor morţi, odată ce ei trăiesc cu sufletele lor și 
de vreme ce Acelaşi Dumnezeu le ascultă și pe unele și pe altele? La 
mărturiile de mai sus, se pot adăuga și cele directe, din Vechiul Tes- 
tament, Astfel, în Cartea a Il-a a Macabeilor (cap. 12, 42—45) se arată 
că s-a adus jertfă pentru ostașii cei morţi și apoi se zice: «Drept aceea 
sfînt și cuvios gînd a fost că au făcut curăţire pentru cei morți, ca să 
se slobozească de păcat» (12, 46). Iar sfîntul prooroc Baruh se roagă și 
el pentru cei morţi ai lui Israel: «Doamne, ...Nu-Ți aduce aminte de ne- 
dreptăţile părinţilor noștri...> (3, 4—5). 

În chipul cel mai limpede vorbește de aceste rugăciuni Sfinta Tra- 
diţie, începînd din primele secole ale Bisericii, după cum arată şi con- 
ținutul Sfintelor Liturghii. Sfintul Ioan Gură de Aur arată că apostolii 
chiar au rînduit să se facă la Liturghie pomenire pentru cei morţi zi- 
cînd: «Nu degeaba au rînduit apostolii să se facă asupra Tainei celei 
infricoșătoare pomenirea celor morţi. Cînd stă poporul, plinătatea preo- 
țească, cu mîinile întinse și în faţă stă jertfa cea înfricoșătoare, cum nu 
vor îndupleca pe Dumnezeu pentru cei adormiţi ? lar aceasta, numai pen- 
tru cei plecaţi cu credinţă» (Omilia a III-a, la Filipeni). 

ÎNVĂȚĂCELUL: Există, totuși, un citat care-mi dă de gîndit și 
anume: «Acestea zice Domnul: Blestemat să fie omul care nădăjdu- 
iește în om și iși face sprijin în carne şi inima căruia se depărtează de 
Domnul» (Ier., 17, 5). 

PREOTUL: În acest citat sînt blestemaţi şi osîndiți numai acei oa- 
meni care își pun nădejdea mîntuirii lor exclusiv în ajutorul de la 
oameni și nu în cel de la Dumnezeu — faţă de care sînt îndepărtați cu 
inima lor — fapt pentru care își merită toată osînda de la Dumnezeu, 
iar nu cei ce așteaptă și de la oameni mijlociri pentru ei către Dumne- 
zeu. Căci atunci ar trebui să socotim sub această osîndă și pe marele 
apostol Pavel, care de multe ori cere de la credincioşii săi rugăciuni 
către Dumnezeu pentru el, precum și el însuși face pentru alții și nă- 
dăjduiește în folosul acestor rugăciuni, așa cum am arătat la învăţă- 
tura noastră despre cultul sfinţilor. Deci, este cu neputinţă ca, în baza 

textului pe care îl invoci, să negi necesitatea de a ne ruga pentru morți, 
mai ales că în acest citat adus de dumneata este vorba de altceva. 

ÎNVĂȚĂCELUL : Unii spun că rugăciunile pentru morţi ar fi nefo- 
lositoare şi de prisos, neavînd nici un rezultat, căci cuvîntul biblic este 
limpede : «Și iarăşi a zis Domnul: Să nu intri în casa celor ce jelesc 
şi să nu te duci să plingi și să jelești cu diînșii... Și vor muri cei mari 
şi cei mici în pămîntul acesta și nu vor fi îngropaţi; și după ei nimeni 
nu va plinge, nici se va zgiria, nici se va tunde pentru ei. Nu se va 
frînge pentru ei piine de jale ca mîngiiere pentru cel mort; şi nu li 
se va da cupa mîngiierii ca să bea după tatăl lor și după mama lor» 
(ler., 16, 5—7). 

PREOTUL : Aici este vorba numai de cei păcătoşi care sînt vino- 
vaţi de păcate grele, ceea ce înseamnă că pentru morții cei mai puţin 
păcătoşi se poate frînge pîinea întru pomenirea lor. Poţi să vezi lămu- 
rirea în context, cu deosebire v. 10—13. Astfel, din citatul de mai sus 
ar urma ca morţii să nu fie nici îngropați. 

ÎNVĂȚĂCELUL : Cum poate cineva să scoată pe altul din iad prin 
pomeniri, de vreme ce este scris: «că nu este întru moarte cel ce Te 
pomeneşte pe Tine. Și în iad cine Te va lăuda pe Tine ?» (Ps. 6, 5)? Sau 
poate au dreptate catolicii, care cred în purgatoriu ? 


PREOTUL : Se poate miîntui cineva și din iad, dar nu prin suferin- 
tele purgatoriului — așa cum spun romano-catolicii — ci prin Jertfa 
Răscumpărării, care s-a făcut pentru vii şi pentru cei morţi. Căci Dum- 
nezeu are puterea să scoată sufletele din iad, după cum scrie: «Domnul 
pogoară la iad și ridică» (I Regi, 2, 6). Numai El poate să scoată sufle- 
tele din iad (Ps. 48, 16; Rom., 14, 9; I Cor., 15, 20; I Ioan, 2, 2; 
Apoc., 1, 18). 

Puterea și iertarea lui Dumnezeu, Care împlinește «orice» se va cere 
de la El (Marcu, 11, 24; Ioan, 14, 13), sînt fără de margine, iar bunătatea 
Imi este atît de mare, că numai El poate schimba osinda veșnică a 
omului. Așadar, dacă Hristos este El însuși Dumnezeu, are şi puterea de 
a scoate din iad pe cei osîndiţi. Noi știm că Dumnezeu ne cere să iubim 
pe semenii noştri şi priveşte cu plăcere la această iubire a noastră. Nu 

este faptă mai mare ca iubirea ; or, din iubire noi ne rugăm pentru alţii. 
Rugăciunea Bisericii găseşte cu atit mai multă ascultare la Dumnezeu, 
cu cît în ea se împletesc glasurile sfinților din cer și ale credincioșilor 
de pe pămînt, cu însuși glasul Maicii Domnului. Biserica este într-o ne- 
sfirșită rugăciune pentru mădularele sale : pentru noi toţi se roagă în- 
gerii și apostolii, mucenicii şi patriarhii şi, mai presus de toate, Maica 
Domnului nostru lisus Hristos — şi această sfintă unire este viaţa Bise- 
ricii, Însuşi Mîntuitorul ne adeverește că nu va trece cu vederea rugă- 
ciunile noastre, mai ales cînd pe acestea le facem din iubire către aproa- 
pele nostru. El însuși zice: «Toate cîte cereţi rugindu-vă, să credeţi că 
le veţi primi şi le veţi avea» (Marcu, 11, 24). Aşadar, rugăciunea pentru 
morți este nu numai un semn și o întărire a iubirii, ci şi o probă a cre- 
dinței noastre. Căci tot Mîntuitorul a zis: «De poţi crede, toate sînt cu 
putinţă celui ce crede» (Marcu, 9, 23). 

ÎNVĂȚĂCELUL ; Sfînta Scriptură spune, totuși, că între iad și rai 
există o prăpastie de netrecut, după cuvîntul Domnului, din parabola bo- 
gatului nemilostiv şi a săracului Lazăr: «Și peste toate acestea, între 
noi şi voi s-a întărit prăpastie mare, astfel ca acei ce ar vrea să treacă 
de aici la voi, ori de acolo la noi, să nu poată să treacă» (Luca, 16, 26). 
Dacă adevărul este acesta, apoi cum se poate spune că noi am fi în 
stare să-i mutăm pe unii de acolo în cealaltă parte, de la rău la bine? 
Oare acest lucru este posibil ? 

PREOTUL : Între rai şi iad este, într-adevăr, o prăpastie de netre- 
cut, aşa cum ne-a spus Mintuitorul. Dar această prăpastie nu are pu- 
terea de a opri mila lui Dumnezeu, Care ascultă rugăciunile noastre, 
făcute pentru cei morţi. Noi nu presupunem — ca fraţii noștri apuseni — 
că există un purgatoriu, ci spunem că numai pentru cei ce au păcate de 
moarte (nemărturisite), trecerea din iad la rai este imposibilă. Pentru 
cei cu păcate mai ușoare, această cale nu este definitiv închisă, deoa- 
rece abia la judecata de apoi se va hotări definitiv cine este pentru rai 
și cine este pentru iad, fiind de la sine înțeles că, după această judecată, 
unul osîndit pentru iad nu va mai putea trece în rai. Știm că pentru cel 
vinovaţi de păcate de moarte, rugăciunile noastre sînt oprite, ca fiinta 

nefolositoare : «Este şi păcat de moarte; nu zic să se roage pentru aşa 
păcat» (I Ioan, 5, 16), dar nu tot aşa este situaţia pentru celelalte suflete, 
pentru care noi ne rugăm şi avem datoria de a ne ruga. Deci pomenirile 
celor morţi sînt ascultate datorită iubirii, ca orice rugăciune. Noi sîn- 
tem «împreună-cetăţeni cu sfinţii», oameni ai casei lui Dumnezeu, «fiind 
zidiţi pe temelia apostolilor și proorocilor, piatra din capul unghiului 
fiind Însuşi lisus Hristos» (Efes., 2, 19—20). În virtutea acestei «cetă- 
țenii», noi Îl rugăm ca să ierte pe fraţii noștri care au trecut în lumea 
cealaltă. 

Noi nu ne rugăm pentru cei care au făcut păcate împotriva Duhului 
Sfînt, căci acestora nu li se iartă nici în lumea aceasta, nici în cealaltă 
(Matei, 12, 31). Dar pentru acei cu păcate care se pot ierta în lumea 
cealaltă, noi ne rugăm fiindcă, dacă ne iubim veşnic (I Cor., 13), Dum- 
nezeu ţine seama de cererile făcute din iubire, aceasta fiind chiar po- 
runca Lui. 

Apostolul spune că «ceea ce a murit a murit păcatului odată pentru 
totdeauna» (Rom., 6, 10), iar Simeon Tesaloniceanul comentează astfel: 
«Celor adormiţi le sînt mai de folos liturghiile, iar celelalte mai puţin îi 
ajută (pentru că omul murind a încetat de la păcat), iar prin jertfă se 
împărtăşesc cu Hristos, se umplu de dumnezeiască veselie, de dar şi se 
izbăvesc cu dumnezeiască milă de toată durerea. Deci, mai înainte de 
toate, să se facă liturghie pentru dînsul şi după aceea, de va avea avuţie... 
milostenie săracilor, zidiri sfintelor biserici și altele care sînt spre mîn- 
tuirea lui» (IX, 72). Şi continuă: «...Mirida (adică părticica ce se pune 
pe sfîntul disc, alături de Agneţ, pentru pomenirea celor vii şi a celor 
morţi) care se scoate la liturghie și pomenirea care se face pentru cel 
mort unesc pe cel mort cu Dumnezeu şi-l împărtăşesc cu Dinsul nevă- 
zut. Drept aceea, folosindu-se foarte mult dintru aceasta, nu numai se 
mingiie fraţii cei ce cu pocăință s-au mutat întru Hristos, dar încă şi 
sfintele suflete ale sfinţilor se bucură pentru aceste pomeniri care se 
fac pentru dînşii ; unindu-se cu Hristos și împărtăşindu-se din Sfînta Li- 
turghie mai curat şi mai luminat, și împărtășindu-se mai mult cu darurile 
Lui, se roagă pentru noi. Deci pentru aceasta, Dumnezeu a lucrat această 

jertfă şi a dat-o spre miîntuirea și luminarea trupurilor, ca să fim cu 
Dinsul toți una, cum S-a făgăduit. Drept aceea, se roagă pentru aceia 
care îi pomenesc pe dinșii săvirșind jertfe pentru cinstea lor și se fac 
mijlocitori și solitori pentru dinșii. Și se roagă ca şi aceștia să se îm- 
părtășească cu Hristos ca și dinșii. Pentru aceea trebuie să facem po- 
menirea celor răposaţi, pentru că dragostea unește pe cei vii cu cei 
morţi, și să pomenim pe sfinţi, ca, veselindu-i, să se facă și ei rugători 
veseli pentru noi, către Dumnezeu» (Sfintul Simeon Tesaloniceanul, VI, 
375). 

Cit despre purgatoriul închipuit de romano-catolici, noi nu avem 
dovezi temeinice nici în Sfînta Scriptură, nici în Sfînta Tradiţie. Sfînta 
Scriptură ne arată numai două locuri: rai și iad. În Tradiţia sfinţilor 
părinți nu se admite purgatoriul; marele Antonie (f 373), de pildă, zice: 
«Este o nebunie a crede în al treilea loc în cealaltă viață» (Cartea I-a). 
Iar Fericitul Augustin (f 430) scrie: «Nu este vreun loc mijlociu, ca ci- 
neva care nu este cu Hristos să poate fi altundeva decît cu diavolul» 
(Despre merit şi păcat). Ştim apoi că al V-lea Sinod Ecumenic din Con- 
stantinopole (553) a osîndit pe Origen, pe Didim cel Orb şi pe Evagrie 
din Pont, care învățau că pedepsele viitoare vor avea sfîrşit. Dacă pe 
atunci Biserica ar fi avut vreo cunoștință despre existența purgatoriului, 
ar fi făcut vreo amintire de el, ca fiind o excepție de la alternativa 
iad-rai. 

Nemărginita bunătate a dui Dumnezeu, precum și rugăciunile Bise- 
ricii și Jertfa Euharistică sînt de ajuns pentru mântuirea celor ce şi-au 
făcut în viața aceasta canonul pocăinţei şi au murit în dreapta credinţă. 

ÎNVĂȚĂCELUL : Dar cum se face că rugăciunile Bisericii le pot 
ajuta unora să se mîntuiască de chinuri înainte de Judecata de Apoi? 

PREOTUL: Rugăciunile Bisericii pot ajuta unora să se miîntuiască 
după moarte, înainte de învierea cu trupurile, deoarece chinurile ce le 
suportă păcătoşii după moarte și înainte de învierea cu trupurile nu sint 
definitive ca după Judecata din Urmă, ci provizorii, ca să se lase ome- 
nirii din Biserică prilejul să se întărească în dragoste, prin rugăciunile 
pentru morți, care nu se mai pot ajuta ei singuri, ci sînt ajutați prin dra- 
gostea altora. Chinurile de dinainte de Judecata din Urmă nu sînt nici 

definitive, nici așa de mari ca cele de după Judecată, cînd vor fi răbdate 
în trup (cf. Înv. de Cred. Ortodoxă, întreb. 346). 

ÎNVĂȚĂCELUL : Unii spun că sfinţii și îngerii se roagă pentru cei 
morţi în dreapta credinţă. Dar de unde au înţeles ei acest lucru ? 

PREOTUL : Marele Apostol Pavel ne arată că Mintuitorul însuși Se 
roagă pentru noi, «mijloceşte» (Rom., 8, 34), după cum Se roagă şi Duhul 
Sfînt (Rom., 8, 26—27). Iar cum că şi sfinţii se roagă pentru noi, vezi la 
Apocalipsă unde ne spune: «Și cînd a luat cartea, cele patru fiinţe și 
cei douăzeci și patru de bătrîni au căzut înaintea Mielului, avînd fie- 
care alăută și cupe de aur pline cu tămiie, care sînt rugăciunile sfinţilor» 
(Apoc., 5, 8). Şi iarăși vedem din alte locuri că sfinţii se roagă pentru 
noi și sînt ascultați de Dumnezeu (Fac., 20, 7; lov, 42, 8; I Regi, 7, 9; 
Ier., 15, 15; Iacov, 5, 16—17; Apoc., 8, 3—4). Dar nu numai că sfinţii 
şi îngerii se roagă pentru noi, ci și «bucurie li se face ingerilor lui 
Dumnezeu pentru un păcătos care se pocăiește» (Luca, 15, 10). 


Capitolul 12 


SIMBOLURI ŞI RITURI 


ÎNVĂȚĂCELUL : Spun unii că în slujbele noastre se folosesc nein- 
trerupt tot felul de gesturi și mișcări, închimăciuni și semne, care con- 
trazic Scriptura. 

PREOTUL : Simbolul este un semn care închipuie ceva sau un 
obiect care închipuie altceva decit este el de fapt. În cele ce urmează 
îți voi vorbi despre semne simbolice şi gesturile care însoţeso rugăciu- 
nile noastre publice. 

Rit sau ritual (ceremonie) înseamnă o lucrare simbolică sfîntă sau 
o înşiruire treptată de semne simbolice sfinte, prin care se exprimă fie 
un adevăr de credinţă, fie un sentiment religios sau o atitudine de 
evlavie, fie o întîmplare sfîntă, o rugăciune ș.a. 

Simbolurile sfinte și riturile sînt expresii sau exteriorizări şi inta- 
riri ale cultului divin care devine prin ele extern. Simbolurile și ritu- 
rile sînt absolut necesare — întregind modul de închinare către Dum- 
nezeu — prin faptul că pun la contribuţie nu numai sufletul, ci și trupul 
nostru, dîndu-i şi acestuia o parte activă din cultul divin: fără cele, 
cultul nu este întreg. Și după cum numai prin ele singure, fără participa- 

rea activă a sufletului, nu au prea mare valoare, tot astfel nici cultul 
spiritual, dacă înlătură cu totul partea acestora, a riturilor şi a simbolu- 
rilor, nu este întreg și nici nu poate fi întreg, după cum un suflet fără 
trup sau un trup fără suflet nu poate fi ființă omenească întreagă. 

Pentru a aprecia valoarea riturilor, trebuie să știm și să ținem sea- 
ma de faptul că sufletul însoţeşte întru totul trupul, participînd la orice 
stare şi lucrare a acestuia. Astfel, la bucurie omul ride, la necaz plînge; 
la frică tremură și se îngălbenește; după expresia feţei sale se poate 
cunoaște sufletul cuiva sau diferite stări ale sale. Acest adevăr îl arată 
şi Sfinta Scriptură cînd zice: «Inima veselindu-se înfloreşte faţa, iar 
duhul posomorit usucă oasele» (Pilde, 17, 22) şi iarăşi: «Înţelepciunea 
unui om îi luminează fața, iar cruzimea feţei lui i se schimbă» (Ecl., 8, 
1). Iar despre ucigașul Cain ne spune: «Și a întrebat Domnul Dumnezeu 
pe Cain: Pentru ce te-ai întristat și de ce s-a posomorit fața ta? Cind 
faci bine, oare nu-ţi este faţa senină?» (Fac., 4, 6). lar Mintuitorul a 
grăit : «Din prisosința inimii grăieşte gura» (Matei, 12, 34). 

Așa fiind, atît semnul sfintei Cruci, cît şi alte semne simbolice și 
ritualurile sînt necesare, la închinarea către Dumnezeu trebuind să ia 
parte și trupul, ca unul ce este și el de la Dumnezeu. Cuvintul inspirat 
grăiește : «Căci aţi fost cumpăraţi cu preț! Slăviţi, dar, pe Dumnezeu în 
trupul vostru și în duhul vostru, care sînt ale lui Dumnezeu» (I Cor., 6, 
20), şi în alt loc: «Deci, vă îndemn, fraților, să înfăţișaţi trupurile voastre 
ca pe o jertfă vie, sfîntă, bine plăcută lui Dumnezeu, ca închinarea voas- 
tră cea duhovnicească» (Rom., 12, 1). Astfel, pe Dumnezeu trebuie să-L 
preamărim şi cu trupul, aducîndu-I o închinare din partea întregii 
noastre fiinţe. 

ÎNVĂȚĂCELUL: Dumnezeu este duh și de aceea cultul nostru ar 
trebui să fie în duh și adevăr, iar nu în semne și în mișcări simbolice 
ale trupului sau în ritualuri externe. Așa ne-a învățat Mintuitorul: 
«Vine ceasul — și acum este — cînd adevărații închinători se vor în- 
china Tatălui în duh și în adevăr, căci și Tatăl voiește asemenea închi- 
nători. Duh este Dumnezeu şi cei care se închină Lui cade-se să I se în- 
chine în duh și în adevăr» (Ioan, 4, 23—24). 

PREOTUL: La acest citat ţi-am dat lămuriri la cap. 9 — despre 
semnul Crucii — deci nu mai este nevoie să-ţi vorbesc acum. 


SIMBOLURI ȘI RILURI 100 


ÎNVĂȚĂCELUL: Dar sînt unii care afirmă că trupul mu are nici 
un preţ și, ca atare, nici simbolurile și ritualul, sau mişcările însoţitoare 
nu pot îi de vreun folos, căci zice Mintuitorul: «Duhul este cel ce dă 
viaţă; trupul nu foloseşte la nimic. Cuvintele pe care vi le-am spus Eu 
sint duh şi viaţă sint» (loan, 6, 63). lar apostolul, de asemenea, vorbește: 
«Deprinderea trupească la puțin folosește, dar dreapta credință spre 
toate este de folos, avînd făgăduinţa vieţii de acum și a celei ce va să 
vină» (I Tim., 4, 8). 

PREOTUL: În citatul întîi (Ioan, 6, 63) nu se amintește nimic despre 
nefolosul riturilor și al simbolurilor și nu se neagă preţul trupului în 
ceea ce privește participarea lui la rugăciune, ci se spune numai că cele 
zise despre mincarea Trupului și a Sîngelui Mîntuitorului în Sfinta Îm- 
părtășanie (vezi contextul v. 32—64) trebuie înțelese duhovniceşte. În 
Sfînta Cuminecătură aducătoare de mintuire, omul mănincă şi bea 
Însuși Trupul şi Singele Domnului, sub chipul pîinii şi al vinului. Unii 
din ascultători crezuseră că lisus le poruncește să-l sfișie Trupul și să-L 
mănince și să-l bea Singele în înţelesul propriu, ceea ce mai ales la 
iudei era un păcat foarte grav. Miîntuitorul însă caută să-i lămurească. 

În citatul al doilea (I Tim., 4, 3), este vorba de cu totul altceva. Aici 
se combate rătăcirea ereticilor gnostici care propovăduiau şi practicau 
abţinerea totală de la căsătorie, abţinerea de la miîncarea de carne ș.a. 
(vezi v. 1—7). Apostolul combate rătăcirea aceasta spunînd că abţine- 
rea totală de la acestea este un păcat — deoarece Dumnezeu pe toate 
le-a arătat curate — și arătind că o abţinere cu măsură de la acestea 
este bună, spre a nu duce la păcate grele {I Cor., 7, 5—9). Nu spune că 
abţincrea parțială a trupului nu folosește la nimic, ci tocmai dimpotrivă. 
Așadar, aici nu este vorba nicidecum despre înlăturarea ritualurilor şi 
a simbolurilor. 

ÎNVĂȚĂCELUL: Da, dar mai este scris: «Pentru că noi sîntem 
tăierea-împrejur, noi cei ce slujim în Duhul lui Dumnezeu și me lăudăm 
întru lisus Hristos şi nu ne bizuim pe trup...» (Filip., 3, 3). Deci, nici noi 
nu ar trebui să ne bizuim pe ritualuri și pe participarea trupească la 
slujire. 

PREOTUL: Aici este vorba despre prea marea încredere a iudeilor 
în cele trupești, ca de pildă tăierea-împrejur, cu care ei se lăudau și 
credeau că aceasta le este de ajuns pentru mîntuire. Apostolul combate 

această greşită înțelegere a lor, arătînd că creştinii nu se bizuiesc pe 
ceva trupesc și nefolositor, ci pe slujirea lui Dumnezeu cu duhul, adică 
cu credinţă, rugăciune, evlavie, fapte bune etc., care se fac cu partici- 
parea trupului şi deci nu sînt excluse ritualurile şi simbolurile. 

De altfel, Sfinta Scriptură e plină de simboluri prin care cele ade- 
vărate se înţeleg din cele închipuite. Iată, de exemplu, simbolurile Sfin- 
tului Duh : El este numit «Apă» (loan, 3, 5; 7, 38—39) ; «Apă Vie» (Ier., 
2, 13; 17; 13; Ioan, 4, 14; 7, 37—39; Apoc., 7, 17); «Apă care poto- 
leşte setea» (Isaia, 41, 17—18; 55, 1); «Apă curăţitoare» (lez., 16, 9; 36, 
25; Efes., 5, 26; Evrei, 10, 22); «Apă tainică şi din destul» (Isaia, 58, 11; 
Ioan, 4, 14; Apoc., 22, 17); «Apă dată în dar» (Isaia, 54, 1; Matei, 3, 11; 
Luca, 3, 16); «Vint care sufiă unde vrea» ( Ioan, 3, 8; I Cor., 12, 11; 
Fapte, 2, 2); «Porumbel» (Matei, 3, 16; Marcu, 1, 10; Luca, 3, 22; Ioan, 
1, 32) ; «Pecete» (Efes., 1, 13; 4, 30; II Cor., t, 22 ş.a.). 

ÎNVĂȚĂCELUL : Simbolurile se referă numai la Dumnezeu ? 

PREOTUL : Sînt multe feluri de simboluri în Sfînta și dumnezeiasca 
Scriptură. Unele închipuiesc pe cei credincioşi, ca : «Miei» (Isaia, 40, 11; 
Matei, 10, 16); «Vulturi» (Ps. 102, 5; Isaia, 40, 31); «Arbori roditori» (Ps. 
1, 3; Ier., 17, 8); «Cerbi» (Ps. 17, 36); «Smochini buni» (ler., 24, 2—7) ; 
«Oi şi capre» (Ps. 77, 57; Zah. 13, 7; Matei, 25, 33; 26, 3t; Ioan, 10, 
11—16; 21, 16) ş.a. 


Capitolul 13 


DESPRE POST 


ÎNVĂȚĂCELUL : Spun unii că sfintul apostol Pavel are altă învă- 
țătură despre post decît Mintuitorul. Poţi lămuri acest lucru ? 

PREOTUL : Postul — după mărturisirea marelui Vasile — este cea 
mai veche poruncă dată omului de Dumnezeu. Căci zice acest mare 
părinte al Bisericii lui Hristos : «Cucerește-te şi sfiește-te, omule, de bă- 
trîneţea și vechimea postului, pentru că de o vechime cît lumea este 
porunca postului. Căci în rai s-a dat această poruncă atunci cînd a zis 
Dumnezeu lui Adam: Din toţi pomii raiului poţi să măninci, dar din 
pomul cunoștinței binelui şi răului să nu măniînci, căci în ziua în care 
vei minca din el, vei muri negreșit (Fac., 2, 16—17)». 

Prin cuvîntul «post» noi înțelegem o înfrînare de la mincăruri, dar 
şi de la toate dorinţele rele, pentru ca creștinul să-şi poată face rugiă- 
ciunea cu ușurință și să împace pe Dumnezeu, să-și omoare poftele şi să 
cîştige harul lui Dumnezeu ( Mărturisirea Ortodoxă, Partea a Ill-u, 
Răsp. la întreb. a 7-a). Postirea este o faptă de virtute, cu lucrare do 
înfrînare a poftelor trupului şi de întărire a voinţei, o formă de pocăință, 
deci un mijloc de mintuire. 

În același timp însă, este şi un act de cult, adică o faptă de cinstire 
a lui Dumnezeu, pentru că este o jertfă, o renunțare de bunăvoie la 
ceva care ne este îngăduit, izvorită din iubirea și respectul pe care le 
avem faţă de Dumnezeu. Postul este şi un mijloc de desăvirșire, de 
omorîre a voii trupului, un semn văzut al rivnei şi al sîrguinţei noastre 
spre asemănarea cu Dumnezeu și cu îngerii Săi, care nu au nevoie de 
hrană. «Postul este lucrul lui Dumnezeu, căci Lui nu-l trebuie hrană» 
(Sf. Simeon Tesaloniceanul, răsp. la întreb. 14, p. 327). 

Rostul postului este folosul trupuiui şi al sufletului, pentru că întă- 
rește trupul și curățește sufletul, păstrează sănătatea trupului și dă aripi 
sufletului. De aceea şi Legea Veche îl recomandă și îl impune de atitea 
ori (Ieș., 34, 28; Deut. 9, 18; Jud., 20, 26; 1Regi, 7, 6; Isaia, 58; Ioel, 2,15). 
Și lisus, fiul lui Sirah, zice: «Nu fi nesăţios întru toată deșertăciunea și 
nu te apleca la mîncări multe. Că în mincările cele multe va fi durere, 
iar nesațiul va veni pînă la îngreţoşare. Pentru nesâţ, mulţi au pierit; 
iar cel înfrînat își va spori viața» (37, 32—34). 

Mintuitorul însuși a postit patruzeci de zile și patruzeci de nopți 
în pustie, înainte de a începe propovăduirea Evangheliei (Matei, 4, 2; 
Luca, 4, 2) ; și tot Mintuitorul ne învaţă cum să postim (Matei, 6, 16—18). 
El ne spune că diavolul nu poate fi izgonit decît cu post şi rugăciune 
(Matei, 17, 21; Marcu, 9, 29). Posteau, de asemenea, sfinţii apostoli și 
ucenicii lor (Fapte, 12, 2—3; II Cor., 6, 5); ei au riînduit postul pentru 
creştini (Așezămintele Sfinţilor Apostoli, Cartea a V-a, cap. XIII). 

Iată cîteva situaţii în care Sfinta Scriptură pomenește despre post: 
Moise a postit patruzeci de zile și patruzeci de nopţi (leș., 34, 28; Deut., 
9, 9—18); Daniel, de asemenea, a postit (9, 3; 10, 3). Postul este de folos 
in vremea judecăților lui Dumnezeu (Ioel, 1, 14; 2, 11—12; Iona, 3, 
4—7), în vreme de nenorociri și primejdii (II Regi, 1, 12; Matei, 4, 3) şi 
este bun în vederea izbăvirii de primejdii viitoare (Ioel, 2, 12; Iona, 
3, 4—5). Postul este bun în vremea suferințelor Bisericii (Matei, 9, 15; 
Luca, 5, 33—35) ; în vremea suferințelor altora (Ps. 13, 3; 14, 23). Postul 
trebuie însoţit de rugăciune (II Regi, 12, 16; Ioel, 2, 15—17; Dan., 9, 3; 
luca, 2, 37; I Cor., 5, 7), de mărturisirea păcatelor (I Regi, 7, 6; Dan., 
9, 3—6) şi de smerenie (Deut., 9, 18). Postul este bun pentru întoarcerea 
la Dumnezeu (II Par., 20, 3; Isaia, 58, 6; Ioel, 2, 12), ca şi în vremea de 
întristare (Jud., 20, 26; II Regi, 1, 12; Ps. 34, 12—13 ; 68, 12; Dan., 10, 
2 -3). 

Sfinţii părinţi ai Bisericii lui Hristos laudă și recomandă postul cu 
multă stăruinţă, lată ce spune sfintul Ioan Gură de Aur: «Postul po- 
tolește zburdălnicia trupului, înfrinează poftele cele nesăţioase, cură- 
țește și înaripează sufletul, îl înalță și-l ușurează» (Omilia a X-a la 
Cartea Facerii, cap. 1). 

Postul se săvirșește în mai multe feluri şi anume: 

a) Ajunare desăvirșită — atunci cînd nu mincăm și nu bem nimio 
cel puțin o zi întreagă. 

b) Postul aspru sau uscat, sau ajunarea propriu-zisă, cînd mîncăm 
numai spre seară mîncări uscate: piineși apă, fructe uscate, seminţe etc. 

c) Postul obişnuit sau comun — cînd mîncăm la orele obișnuite, 
dar numai mîncări de post, adică ne înfrînăm doar de la mincările de 
dulce (carne, pește, brînză, lapte, ouă, vin, grăsime ș.a.). 

d) Post uşor (dezlegarea), cînd se dezleagă la vin, pește, icre și 
untdelemn, cum este prevăzut în Tipicul Mare al Bisericii, la anumite 
sărbători care cad în cursul posturilor de peste an. 

Posturile de o zi în cursul anului sînt în zilele de miercuri și vineri, 
ziua înălțării Sfintei Cruci (14 septembrie), ziua tăierii Capului sfîntului 
loan Botezătorul (29 august), precum şi ajunul Botezului Domnului 
(6 ianuarie), post așezat din vremea cind catehumenii se pregăteau prin 
post şi rugăciuni spre primirea botezului. 

Iar posturile de mai multe zile ale Bisericii lui Hristos sînt: Postul 
Mare, Postul Nașterii Domnului, Postul Sfintei Marii (Maicii Domnului) 
și Postul Sfinţilor Apostoli; rînduiala după care se țin aceste sfinte 
patru posturi este scrisă în Tipicul cel Mare al Bisericii. 

ÎNVĂȚĂCELUL : Nu cumva e o exagerare ? Omul poate să mănince 
orice mîncare, fiindcă mîncarea nu spurcă pe om. De aceea, nu trebuie 
să facem deosebire între miîncările de post și cele de frupt (dulce), 
fiindcă toate sînt la fel de curate, după cum a spus Mintuitorul: «Nu 
ceea ce intră în gură spurcă pe om, ci ceea ce iese din gură, aceea 
spurcă pe om». Și mai departe tot El dă explicaţii, la insistențele sfin- 
tului Petru : «Nu înțelegeţi că tot ce intră în gură se duce în pîntece și 
se aruncă afară, iar cele ce ies din gură pornesc din inimă și acelea 
spurcă pe om ?» (Matei, 15, 11—18). Deci, nu are rost să facem doo- 


110 DESPRE CREDINȚA ORTODOXA 


sebire între mincări, ca și cum prin unele (de post) ne-am mîntui, iar 
prin altele ne-am spurca şi ne-am osîndi. 

PREOTUL: Este adevărat că nu prin mîncări se spurcă omul, pen- 
tru că ele toate sînt curate. Dar aceasta nu înseamnă că nu trebuie să 
mai existe post. În cele de mai sus ţi-am arătat — după Sfînta şi dumne- 
zeiasca Scriptură — că postul este cea mai veche poruncă dată omului 
de Dumnezeu, apoi ţi-am dat numeroase citate biblice aa mărturii des- 
pre legea postului şi folosul lui. Scopul postului nu este numai de a 
face deosebiri între unele mîncări, ci şi de a disciplina trupul şi puterile 
sufletești spre uşurare și curățire de păcate. Dacă sfinții prooroci, sfinții 
apostoli și toți sfinţii lui Dumnezeu ar fi cugetat asemenea, apoi ei nu 
ar mai fi postit atît de mult în viaţa lor şi nici nu ar fi lăsat oamenilor 
învăţătură să postească. 

Citatul invocat aici de dumneata nu are nici o legătură cu dezlega- 
rea posturilor, ci se referă numai la obiceiul fariseilor şi al cărturarilor 
de a nu minca cu mîinile nespălate. Mîntuitorul tîlcuiește sfinților Săi 
ucenici și apostoli cele ce nu înțelegeau, spunindu-le că a mînca cineva 
cu mîinile nespălate (situaţia în care se aflau ei atunci) nu este um 
lucru necurat, căci necurăţia omului nu vine din afară, ci din lăuntru, 
adică din inima lui, așa cum adesea din inima fariseilor şi a cărturarilor 
fățarnici ieşeau cuvinte pline de huilă, de ură, de zavistie și pizmă la 
adresa Miîntuitorului, și acelea erau care îi spurcau pe ei. Mintuitorul 
nostru şi Dumnezeu, văzînd în inima lor această necurăţie duhovni- 
cească, îi mustra numindu-i «orbi». Cărturarii aveau nevoie să-și spele 
inima de ură, de zavistie, de pizmă, de fățărnicie, pentru a se curăți 
înaintea lui Dumnezeu, iar ei, fățărnicindu-se, se arătau riîvnitori în 
obiceiurile lor de a-şi spăla negreşit mîinile cînd stăteau la masă, ca 
şi cum acesta ar fi fost lucrull cel mai de seamă şi mai plăcut lui Dum- 
nezeu. Așadar, acesta este înțelesul adevărat al textului invocat de 
dumneata. Prin cuvintele acestui citat Mintuitorul n-a zis către ucenicii 
Săi «Să nu mai postiţi» și nici mu putea să spună aceasta, cîtă vreme El, 
fiind fără de păcat (Matei, 28, 24; Ioan, 8, 46; II Cor., 5, 21; 4, 15 ş.a.), 
a postit pentru noi şi pentru mintuirea noastră timp de patruzeci de 
zile şi patruzeci de nopți (Matei, 4, 2; Luca, 4, 2). 

ÎNVĂȚĂCELUL : Există, totuşi, un text care îmi dă de gîndit. Scrie 
Apostolul: «Aceştia (învățătorii mincinioși ce se vor ivi) opresc de la 
căsătorie și de la unele bucate, pe care Dumnezeu le-a făcut spre gus- 
tare cu mulțumire, pentru cei credincioși și pentru cei ce au cunoscut 
adevărul, pentru că orice făptură a lui Dumnezeu este bună şi nimic 
nu este de lepădat dacă se ia cu mulțumire; căci se sfințește prin cu- 
vântul lui Dumnezeu şi prin rugăciune... Căci deprinderea trupească la 
puţin folosește, iar dreapta credință spre toate este cu folos, avînd făgă- 
duința vieţii de acum şi a celei ce va să vină» (I Tim., 4, 3—8). 

PREOTUL : Unora le convine să mănînce mereu de toate, fără deo- 
sebire, :să dezlege friul postului și să facă largă calea pîntecelui. Dar pe 
noi ne învață Mântuitorul nostru Dumnezeu că demonii nu ies din oa- 
meni «decit numai prin rugăciune și prin post» (Matei, 17, 21). Sfinţii 
Săi ucenici și apostoli slujeau Domnului postind, după cum este scris: 
«Și pe cind slujeau Domnului şi posteau...» şi iarăși: «Atunci, postind 
și rugindu-se, şi-au pus mîinile peste ei și i-au lăsat să plece» (Fapte, 
13, 1—4); şi iarăși spune marele Pavel, arătînd că nici în suferinţele 
sale nu lăsa postul: «În bătăi, în temnițe, în tulburări, îm osteneli, în 
privegheri și posturi» {II Cor., 6, 5). 

Deci, de cine trebuie să asculte creștinii ? De Hristos Dumnezeul 
nostru și de sfinţii și dumnezeieștii Lui apostoli, sau de cei ce strică 
și răstălmăcesc înţelesul Scripturii {II Petru, 3, 16—17)? Citatul care îţi 
dă de gîndit nu se referă la anularea postului. Prin el este combătută 
rătăcirea vechilor eretici, de pe acea vreme (gnosticii), care opreau cu 
desăvirșire căsătoria şi mîncarea de carne; iar acest lucru nu-l făceau 
pentru o vreme, cum facem noi în vremea postului — ci pentru tot- 
deauna opreau căsătoria, spre a nu se înmulţi «materia», iar carnea o 
socoteau ca pe ceva necurat. 

ÎNVĂȚĂCELUL : Nu cumva postul este ceva indiferent, neutru ? 
Adică nu este nici bun, nici rău şi, ca atare, prin el nu ne putem face 
moi mai plăcuţi lui Dumnezeu. Apostolul grăiește : «Nu mâncarea ne vu 
pune înaintea lui Dumnezeu. Că nici dacă vom minca nu ne prisosește, 
nici dacă nu vom mînca mu ne lipsește» (I Cor., 8, 8). «Pentru că Împă- 
răţia lui Dumnezeu nu este mîncare și băutură, ci dreptate și pace şi 

bucurie întru Duhul Sfint» (Rom., 14, 17). Oare de aici nu se înţelege 
că nu este nici un păcat a nu ţine post? Cine îl ţine nu face rău şi cine 
nu-l ține iarăși nu face rău; nici a-l ţine nu este virtute, nici a nu-l ține 
nu este vreun păcat. 

PREOTUL: Aşa ţi se pare dumitale, dar deloc nu este așa. Zici că 
postul pe nimeni nu face mai bun înaintea lui Dumnezeu. Cine te-a 
învățat astfel de neadevăruri ? Căci cine a făcut pe niniviteni să nu piară 
şi să întoarcă hotărirea cea dreaptă a lui Dumnezeu spre milă, dacă 
mu postul? Așadar, postul și pocăința au făcut pe Dumnezeu să Se mi- 
lostivească şi să mu piardă pe cei peste 120.000 de oameni care au postit 
împreună cu împăratul lor și cu vitele lor (Iona, 3, 4; 4, 12). Au nu cu 
postul și cu rugăciunea a bineplăcut David, împăratul și proorocul, lui 
Dumnezeu, după căderea în desirînare și ucidere ? Auzi ce zice: «Ce- 
nușă cu piine am mincat» (Ps. 101, 10). Şi în alt loc: «lar eu, cînd mă su- 
părau aceia, m-am îmbrăcat în sac și mi-am smerit cu post sufletul meu» 
(Ps. 34, 12—13). Au nu cu postul au plăcut cei trei tineri lui Dumnezeu și 
nu i-a ars cuptorul Babilonului ? (Dan., 1, 8; 3, 25, 30). Au nu cu postul 
a închis Daniel gurile leilor în groapă ? (Dan., 6, 23—24). Dar nu ajunge 
vremea şi nici nu este aici locul a-ţi arăta cîţi dintre oameni s-au făcut 
plăcuți lui Dumnezeu cu postul. 

Apoi să știi că amîndouă aceste citate nu se referă deloc la post, 
ci la carnea cea jertfită idolilor, cum rezultă din contextul ambelor 
citate : I Cor., 8, 10; I Cor., 10, 25—27. Vezi acolo că cei ce s-au scan- 
dalizat de mincarea celor jertfite la idoli erau iudeo-creștinii, care ți- 
neau cu mare stricteţe la Legile Vechiului Testament cu privire la min- 
cări (Deut., cap. 14). Aceştia nu mincau carne jertfită idolilor şi voiau 
să oprească şi pe creștinii proveniţi dintre păgini de la acest lucru; cu 
acest prilej a scris apostolul Pavel cele de mai sus. 

ÎNVĂȚĂCELUL : Poate că ar trebui, Părinte, să fim mai largi în cu- 
getarea acestor lucruri, după cuvîntul Apostolului: «Cel ce mănîncă să 
nu dispreţuiască pe cel ce nu mănîncă ; iar cel ce nu mănîncă să nu ju- 
dece pe cel ce mănîncă, fiindcă Dumnezeu l-a primit. Cine eşti tu ca să 
judeci pe sluga altuia ?... Şi cel ce mănîncă pentru Domnul mănîncă, pen- 
tru că mulțumește lui Dumnezeu ; şi cel ce nu mănincă tot pentru Dom- 

nul nu mănîncă, și mulțumește și el lui Dumnezeu» (Rom., 14, 3—6). 
«Nimeni deci să nu vă judece pentru mîncare sau băutură, sau cu pri- 
vire la vreo sărbătoare, sau la lună nouă, sau la simbete, care sînt umbră 
celor viitoare, iar trupul, al lui Hristos» (Col., 2, 16—17}. 

PREOTUL : Întiiul citat, ca şi cele pe care le-ai invocat mai înainte, 
nu oprește și nu anulează postul. El vorbește numai despre deosebirea 
dintre mîncări oprite şi neoprite, sau curate și necurate, potrivit rînduic- 
lilor — acum desființate — ale Vechiului Testament. În citatul al doilea 
se combate părerea iudeo-creștinilor, care învimuiau pe unii dintre păgi- 
no-creştini că mănincă din carnea jertfită idolilor; marele apostol arată 
că de acum înainte să nu se mai facă deosebire între mîncăruri, deoarece 
acest lucru nu mai are nici o însemnătate pentru mântuire. Chestiunca 
în cauză se punea pentru aplanarea și liniştirea tulburărilor, a neînţele- 
gerilor și conflictelor care se iviseră între iudeo-creștini şi păgino-creş- 
tini, în special în privința mîncărurilor şi, în general, în problema obli- 
gativităţii legii mozaice în creştinism. Contextul, precum şi textele para- 
lele, lămuresc îndeajuns despre ce este vorba. Dacă ai citi Sfînta Scrip- 
tură cu atenție, totdeauna, din analiza contextului, făcută cu chibzuinţă 
duhovnicească, ai înțelege clar şi textele care sînt în legătură cu ele 
și nu te-ai rătăci. Dar dacă citeşti numai textul singur și te mulțumești 
cu părerea și înțelegerea unora despre el, de aici vine și putinţa rătăcirii. 

ÎNVĂȚĂCELUL : Unii cred că postul adevărat este numai cel zis 
«negru», care constă în reținerea totală — pe un timp determinat — de 
la orice fel de mîncare și băutură. lar acest post se ține după libera ale- 
gere, după împrejurări și după posibilitatea fiecăruia, dar nicidecum în 
zilele rînduite de alții sau în anumite răstimpuri ale anului. 

PREOTUL : Nici Biserica noastră nu osîndeşte postul «negru», dim- 
potrivă, îl recomandă ca avînd bune temeiuri biblice. Dar, fiindcă acest 
post este foarte greu și nu fiecare om îl poate practica — din diferite mo- 
tive igienice şi fizice — Biserica a rînduit ca numai celălalt fel de post, 
care — de asemenea — are temeiuri biblice să fie obligatoriu pentru 
fiecare creștin. 

ÎNVĂȚĂCELUL: Dar cum trebuie ținut postul cel adevărat, dupi 
învăţătura Bisericii Ortodoxe ? 


8 — Credinţa Ortodoxă 

PREOTUL : Postul cel adevărat, frate, trebuie să-l ţinem nu numai 
cu trupul, ci şi cu sufletul. Adică nu numai să mîncăm de post, ci și 
înfrinindu-ne de la patimi, ferindu-ne de păcate și ispite. Odată cu în- 
frinarea de la mincărurile de dulce, să ne silim a ne curăţi nu numai 
trupul, ci şi sufletul, petrecind în rugăciune şi pocăință. Postul întreg, 
adevărat și desăvirşit, este așadar nu numai trupesc, ci și sufletesc. 
Postul adevărat este postul de bucate, împreună cu celelalte fapte bune. 

Așa ne învaţă Biserica în cîntările postului mare, zicînd : «Să pos- 
tim post bineplăcut Domnului». Postul cel adevărat este înstrăinarea de 
răutăţi, înfrinarea limbii, lepădarea miîniei, depărtarea de pofte, de cle- 
vetire, de minciună și de jurămînt mincimos (vezi Triod, ed. 1946, p. 
39—140). Iar sfiîntul Ioan Gură de Aur zice: «Postiţi 2? Arătaţi-mi prin 
fapte, cum. De vedeţi pe sărac, aveţi milă de el; un dușman, împăcaţi-vă 
cu el; un prieten înconjurat de un nume bun, nu-l invidiaţi ; o femeie, 
frumoasă, întoarceţi capul. Nu numai gura și stomacul să postească, ci 
şi ochiul şi urechile şi picioarele şi mîinile şi toate mădularele trupului 
vostru, Miîinile voastre să postească răminînd curate de hrănire și de 
lăcomie, picioarele nealergind la privelişti urite și în calea păcătoşilor, 
ochiul meprivind frumuseţile străine, gura trebuie să postească de su- 
dalme şi alte vorbiri rușinoase» (Către poporul antiohian, Cuv. 3). 


Capitolul 14 
DESPRE JURĂMÎNT 


ÎNVĂȚĂCELUL : Dar jurămiîntul este îngăduit creștinului ? 

PREOTUL: Jurămintul nu este oprit atunci cînd se face după voia 
lui Dumnezeu, adică atunci cînd nu se face pentru un lucru de nimic 
și cînd cel ce se jură este hotărît să spună adevărul. 

însuşi Dumnezeu S-a jurat pe Sine, după cum spune Sfinta Scrip- 
tură: «Dumnezeu cind a dat lui Avraam făgăduinţă... S-a jurat pe Sine 
însuși» (Evr., 6, 13). Asemenea și sfinții apostoli au luat chezăşie numele 
Domnului, întărind prin aceasta adevărurile propovăduite (Rom., 1, 9; 
II Cor., 1, 23; Gal., 1, 20 ş.a.). Cînd Mintuitorul spune: «Să nu vă juraţi 
nicidecum... ci să fie cuvîntul vostru ceea ce este da, da — şi ceea ce 
este nu, nu ; iar ceea ce este mai mult decît aceasta, de la cel rău este» 
(Matei, 5, 34—37), El nu oprește desăvirşit jurămiîntul, ci numai jurä- 
miîntul cel nedrept și cel făcut cu ușurință pentru lucruri de nimic, ne- 
însemnate sau neadevărate. Jurămintul drept şi făcut pentru lucruri 
înalte fiind o faptă de slujire a lui Dumnezeu — căci prin el se recu- 
noaște că Dumnezeu este atotștiutor și atotprezent — de bună seamă ci 
trebuie ţinut cu sfințenie. Călcarea lui este un păcat. Există și jurămint 
mincinos (Zah., 5, 4), de care creştinul trebuie să se ferească (cf. leş., 
22, 9—11). 

ÎNVĂȚĂCELUL : Da, dar nu cumva prin jurămînt se calcă porunca 
a treia a Decalogului: «Să nu iei îm deşert numele Domnului Dumnezeu- 
lui tău. Căci Domnul nu va cruța pe cel ce va lua numele Său în deşert» 
(leş., 20, 7) ? 

PREOTUL: Jurămnîntul mu poate fi luare în deșeri a numelui lui 
Dumnezeu, deoarece prim el 1 se recunoaşte lui Dumnezeu autoritatea 
supremă, dreptatea Lui și puterea Lui pedepsitoare. Numai atunci poate 
fi jurămîntul o duare în deşert a numelui lui Dumnezeu, și deci o călcare 
a poruncii a treia, cînd el este făcut strimb sau cînd e întrebuințat 
abuziv şi pentru lucruri de nimic. Aceste jurăminte strimbe şi făcute 
în grabă pentru lucruri neînsemnate sînt cu adevărat defăimări la adresa 
numelui (ființei) lui Dumnezeu și, deci, sint în directă opoziție cu po- 
runca a treia. 

Jurământul drept însă este ca o rugăciune, ca o invocare cuviin- 
cioasă şi evlavioasă a lui Dumnezeu pentru stabilirea adevărului şi 
pentru înlăturarea minciunii. Jurămîntul este un factor necesar trium- 
fului adevărului în lume, prin mijlocirea atotştiinței și atotputerii lui 
Dumnezeu. Așa cum nu e cu putință ca rugăciunea evlavioasă să fie 
oprită, tot așa cu neputinţă e să fie oprită invocarea evlavioasă şi cu- 
cemică a numelui lui Dumnezeu în jurămintul drept. 

ÎNVĂȚĂCELUL: Dacă jurămiîntul este bun, ca act prin care se 
recunoaște puterea lui Dumnezeu şi prin care se cere de la El pedep- 
sirea minciunii, atunci, același lucru s-ar putea spune şi despre bles- 
teme, căci şi în ele se cere intervenția pedepsei dumnezeiești şi, prin 
aceasta, se recunoaște puterea și dreptul lui Dumnezeu de a pedepsi 
răul. Or, așa ceva ar fi un mare păcat. 

PREOTUL: Jurămîntul drept, luînd ca martor numele lui Dumne- 
zeu nu este una cu a pomeni numele Lui blestemînd, căci cine oare se 
va împăca cu un asemenea înţeles nebun ? Înjurăturile şi blestemele nu 
se fac spre slava și cinstirea lui Dumnezeu, nici din evlavie și prețuire 
a dreptății şi a atotștiinței Lui, spre a se stabili prin ele vreun adevăr, ci 
ele se fac spre a se necinsti numele lui Dumnezeu şi a! sfinţilor Lui sau al 
vreunui lucru sfint. Ele nu caută altceva decit pedepsirea aproapelui nos- 
iru, care de multe ori este fără vină. Jurămîntul drept se face din frica lui 
Dumnezeu şi din marea considerație față de dreptatea şi atotștiința Lui, 
iar înjurăturile se fac din mîndrie, din răutatea și din ura noastră față de 

aproapele nostru. Așa fiind, blestemul nu este act de cinstire a lui Dum- 
nezeu, ci un act doveditor al răutăţii sufletului nostru, al urii şi al do- 
rinței noastre de răzbunare asupra acelora pe care îi urim. Totodată, 
înjurătura este o luare în deșert a numelui lui Dumnezeu, prin care Il 
chemăm ca pedepsitor al lucrărilor părute nouă nedrepte și, prin aceasta 
— în nebunia noastră — noi am voit să facem pe Dumnezeu oarecum 
părtaş al răutății noastre pedepsind pe acela pe care noi îl urîm, lucru 
care este cu totul spre necainstirea dreptăţii lui Dumnezeu. Așadar, ana- 
lizînd aceste lucruri, putem înţelege destul de bine şi de clar că înju- 
răturile sînt numai de la diavolul şi, deci, nu le putem pune în cîntar ca 
un judecător drept. 

ÎNVĂȚĂCELUL : Dar votul sau făgăduinţa ce este ? 

PREOTUL: Făgăduința — sau votul — este aproape de jurămint 
și este o îndatorire cu care creștinul se leagă de bună voie în faţa lui 
Dumnezeu să facă o faptă deosebită, de vrednicie morală, ca recunoș- 
tință pentru binefacerile primite. Făgăduința nu poate cuprinde faptele 
la care omul este indatorat prin poruncă și nici fapte lipsite de preț 
moral. 

Făgăduinţa poate fi făcută de orice om credincios şi este un mijloc 
pentru întărirea voinței în virtuţi, pentru arătarea evlaviei adevărate 
şi înaintarea spre desăvîrșirea morală. 


ÎNVĂȚĂCELUL : Dar unde se văd în Sfînta Scriptură indicaţii 
asupra făgăduinţei ? 

PREOTUL: În Sfinta Scriptură găsim multe pilde de făgăduințe 
făcute de bărbaţi evlavioși. Astfel Iacov, deșteptindu-se din somn, fä- 
găduiește că piatra care i-a servit de căpătii o va face altar de închinare 
lui Dumnezeu (Fac., 28, 20—22), iar sfîntul apostol Pave: şi-a tuns părul 
capului său pentru împlinirea unei făgăduințe (Fapte, 21, 23—27; 18, 
18 şi altele); odată făgăduinţa făcută, trebuie îndeplinită, căci altfel în- 
seamnă lipsă de credință şi de respect față de Dumnezeu. Acest lucru 
îl adevereşte Sfinta Scriptură cînd zice: «lar de te vei lega cu făgă- 
duință Domnului Dumnezeului tău, să nu întirzii a plini, căci curînd va 
cere Domnul Dumnezeul tău de la tine şi va fi ție păcat» (Deut., 23, 
21—22). Şi iarăși se scrie: «Mai bine este să mu făgăduiești, decit să 
nu împlineşti ce ai făgăduit» (Edl., 5, 4; Învățătura de Credinţă Orto- 
doxă, întrebarea 125). 


| 

Capitolul 15 
CONDIŢIILE MÎNTUIRII SUBIECTIVE 


ÎNVĂŢĂCELUL : Ai pomenit mai înainte, Părinte, și am auzit şi pe 
alţii vorbind despre miîntuire subiectivă. Ce este aceea ? 

PREOTUL: Unele culte învață că mintuirea subiectivă este con- 
diționată numai de harul divin (sola gratia), anume de harul «Justifi- 
cării» — după Calvin — sau de harul credinței, adică al încrederii — 
după Luther — prin care i se atribuie sau i se impută omului «meritele» 
Mintuitorului nostru lisus Hristos, Deci, în general, sint unii creștini, 
protestanți, care cred că mîntuirea vine numai prin credință (sola fide) 
şi că omul nu are propriu-zis nici o contribuţie personală în min- 
tuirea sa. 

Biserica noastră însă învață că mintuirea subiectivă — individua- 
ia — nu este un dar și nici un simplu act, ci este un proces și o lucra- 
re care se dezvoltă lreptat și se înfăptuieşte prin împreună-lucrarea 
a doi factori: Dumnezeu și omul însuși. Din partea lui Dumnezeu ni 
se dăruiește harul divin, iar din partea omului sînt necesare credinţa și 
faptele bune. Deci, condiţiile mîntuirii subiective sint acestea: harul 
divin de la Dumnezeu și credința şi faptele bune ale omului. 

Mintuirea obieclivă s-a realizat numai prin jertfa lui Iisus Hristos, 
iar mîntuirea subiectivă — numită în limbajul Noului Testament și «în- 
dreptare», «sfințire» sau «mîntuire» în sens mai restrins — se înfăptu- 
ieşte ca o urmare a celei obiective, prin acţiunea noastră de a ne apro- 
pia sau de a ne însuși mintuirea obiectivă prin eforturile noastre perso- 
nale, în colaborare cu harul divin. 

Din partea lui Dumnezeu, harul divin este absolut necesar, fiindcă 
toți am păcătuit și sîntem lipsiți de slava lui Dumnezeu; și sîntem în- 
dreptaţi în dar, cu harul Lui, «prin răscumpărarea cea în Hristos Iisus» 
(Rom., 3, 23—24; 5, 15—147). «Căci Dumnezeu este Cel ce lucrează întru 
voi și ca să voiţi şi ca să săvîrșiţi, după a Lui bunăvoință» (Filip., 2, 13). 
«Căci în har sînteţi mîntuiţi, prin credinţă, și aceasta nu este de la voi; 
este darul lui Dumnezeu; nu din fapte, ca să nu se laude nimeni. Pen- 
tru că a Lui făptură sîntem, zidiți în Hristos lisus spre fapte bune, pe 
care Dumnezeu le-a grăit mai înainte, ca să umblăm întru ele» (Efes., 
2, 8). 

Din toate aceste cuvinte rezultă că harul divin este de neapărată 
trebuință pentru mîntuirea subiectivă. Acest adevăr rezultă și din cu- 
vintele Mîntuitorului : «Eu sînt vița, voi mlădițele. Cel ce rămine întru 
Mine şi Eu întru el, acesta aduce roadă multă, căci fără Mine nu puteţi 
face nimic. Dacă cineva nu rămîne întru Mine, se aruncă afară ca o mlă- 
diță și se usucă; şi o adună și o aruncă în foc și arde. Dacă rămineţi 
întru Mine și cuvintele Mele rămîn întru voi, cereţi orice veţi voi și se 
va da vouă» (loan, 15, 5—7). 

Aşadar, harul de la Dumnezeu este pentru noi ceea ce pentru mlă- 
diță este sucul pe care-l are din viță. Din partea omului se cere cre- 
dință miîntuitoare sau credință lucrătoare, adică «credința care lucreazi 
prin dragoste» (Gal., 5, 6); fără această contribuţie a omului, mîntuireu 
nu-i vine nimănui pe de-a gata. Credința cunoscătoare în Dumnezeu, 
fără de fapte bune, o au și diavolii, căci și ei «cred și se cutremură»> (lu- 
cov, 2, 19). 

Faptele bune sint amintite și ele în Sfinta Scriptură ca unele ce sint 
necesare pentru mîntuire. Biblia este foarte bogată în texte care confir- 
mă cu stărnință că mintuirea este condiționată de faptele noastre cele 
bune (Matei, 25, 34—25; Ioan, 5, 29; Rom., 2, 6—13; I Cor., 5, 10; I 
Tim., 6, 18—19; Iacov, 2, 14—26; Apoc., 20, 12—13 ș.a.). 

ÎNVĂȚĂCELUL : Acesta este un subiect foarte interesant, despre 
care am purtat unele discuţii cu cei de altă credință și asupra căruia aș 
vrca să stărui mai mult, chiar dacă vorbele mele, Părinte, te vor mîhni. 
Aceia spun că harul divin lucrează în mod irezistibil. Deci nu poate fi 
vorba nici de libertate, nici de vreun merit al omului în ceea ce priveş- 
te miîntuirea lui. Aşa rezultă din parabola Mîntuitorului: «Atunci stă- 
pinul a poruncit robului: leşi la drumuri şi la garduri și silește pe toţi 
să intre, aşa încît să-mi fie casa plină» (Luca, 14, 23). Iar altă dată a zis 
Mintuitorul : «Nimeni nu poate să vină la Mine dacă nu-l va trage Ta- 
täl care M-a trimis, și Eu îl voi învia în ziua cea de apoi» (Ioan, 6, 44). 
In același înţeles zice şi sfîntul apostol Pavel: «Căci Dumnezeu este Cel 
ce lucrează întru voi şi ca să voiţi și ca să săvirșiți, după a Lui bună- 
voință» (Filip., 2, 13). Din toate acestea ar rezulta că nu există o liber- 
tate a voinţei și că mîntuirea o dă numai Dumnezeu. 

PREOTUL: Dumnezeiasca şi Sfînta Scriptură ne învaţă luminat că 
omul a fost făcut de Dumnezeu liber și încununat de El cu voie liberă, 
după cum ne spune Sfîntul Duh: «Doamne, căci cu arma bunăvoirii 
ne-ai încununat pe noi» (Ps, 5, 12); iar în alt loc zice: (Dumnezeu) 
«dintru început a făcut pe om şi l-a lăsat în mîna sfatului său» (Inţ. Sir., 
15, 14); şi iarăşi: «Pus-a înaintea ta foc şi apă, şi la oricare vei vrea, 
vei întinde mîna ta» (Înţ. Sir., 15, 16); şi iarăşi: «Înaintea oamenilor 
este viața și moartea şi oricare din ele le va plăcea, li se va da» (Înţ. 
Sir., 15, 17). Iar în alt loc, Sfinta Scriptură ne spune: «lată, eu vă pun 
astăzi înainte binecuvîntare și blestem. Binecuvintare veţi avea dacă 
veţi asculta poruncile Domnului Dumnezeului vostru» (Deut., 11, 26— 
27). Și în alt loc zice: «lată, eu astăzi ţi-am pus înainte viaţa și moar- 
tea, binele și răul ... Martori înaintea voastră iau astăzi cerul și pămin- 
tul: viaţă și moarte ţi-am pus eu astăzi înainte și binecuvintare şi bles- 
tem. Alege viaţa, ca să trăiești tu și urmaşii tăi» (Deut., 30, 15, 19). 

Libertatea voinţei omului — și dependenţa miîntuirii de lucrarea li- 
beră şi voluntară a lui — se vede luminat și din cuvintele Mintuitorului : 
«lcrusalime, Icrusalime, care omori pe prooroci şi ucizi cu pietre pe cei 
trimiși la tine ; de cite ori am voit să adun pe fiii tăi, cum adună cloș- 
ca puii săi sub aripi, dar voi nu aţi voit» (Matei, 23, 37; 11, 20). Iar tî- 
ndrului bogat i-a zis: «De vrei să intri în viaţă, păzeşte poruncile» (Ma- 
tei, 19, 17; Evr., 4, 11; Rom., 2, 4). 


CONDIŢIILE MINIUIRII SUBIECTIVE ji 


Și prin marele prooroc Isaia vorbește Dumnezeu: «De veţi vrea 
și Mă veți asculta bunătăţile pămîntului veți mînca ; iar de nu veţi vrea 
şi nu Mă veţi asculta, atunci sabia vă va mînca» (1, 19, 20); și iarăşi, 
către tînărul bogat a zis Mîntuitorul: «De voiești să fii desăvirșit, du-te, 
vinde averile tale, dă-le săracilor și vei avea comoară în cer ... Și au- 
zind tînărul s-a întristat, căci avea multe avuţii» (Matei, 19, 21—22). 
lată deci că el a fost liber să refuze comoara din cer. Și în alt loc zice 
Mintuitorul : «Cel ce vrea să vină după Mine să se lepede de sine, să-și 
ia crucea și să-Mi urmeze Mie» (Matei, 16, 24; Marcu, 8, 34; Luca, 9, 
23 ș.a.) 

Așadar, în toate aceste citate se arată categoric și limpede că Dum- 
nezeu l-a făcut pe om cu voie liberă și de sine stăpinitoare și nu silește 
voia nimănui de a veni la mîntuire. Căci dacă voia omului ar fi forțată 
spre mîntuire, orice pedeapsă sau răsplată în viața viitoare ar fi fără 
rost, iar Dumnezeu ar înceta de a mai fi judecător drept, cum adeseori 
ÎI numește dumnezeiasca Scriptură. Dacă mîntuirea noastră s-ar face 
fără voia noastră proprie, atunci nu am putea înţelege ceea ce zice ma- 
rele apostol Pavel: «noi toţi trebuie să ne înfăţişăm înaintea judecății 
lui Hristos, ca să ia fiecare, după cele ce a făcut prin trup, ori bine, ori 
rău» (II Cor., 5, 10; I Cor., 3, 8). 

ÎNVĂȚĂCELUL : Am o mare nedumerire: nu cumva Dumnezeu a 
hotărît din eternitate soarta fiecăruia ? Pe unii, adică, îi mîntuiește, iar 
pe alții îi osîndește, potrivit hotărîrii sau predestinației Sale absolute, 
din veci. Deci, condiția mîntuirii noastre subiective ar fi numai preho- 
tărirea necondiționată și din veci a lui Dumnezeu în acest sens, potrivit 
căreia harul lucrează automat și irezistibil la mîntuirea noastră. Cuvin- 
tele sfîntului apostol Pavel par a susține această părere: «Căci mai 
înainte de nașterea lor (a lui Isav și a lui Iacov) și fără să fi făcut ei 
ceva bun sau rău, ca să rămînă voia lui Dumnezeu cea fără alegere nu 
din fapte, ci de la Cel care cheamă, i s-a zis ei (Rebecăi) că cel mai ma- 
re va sluji celui mai mic. Precum este scris: Pe Iacov l-am iubit, pe 
Isav l-am urit. Ce vom zice dar? Nu cumva la Dumnezeu este nedrep- 
tate? Nicidecum! Căci grăiește către Moise: Milui-voi pe cine vreau 
să miluiesc și îndura-Mă-voi de cine vreau să Mă îndur. Așadar, nu esto 
nici de la cel care voiește, nici de la cel ce aleargă, ci de la Dumnezou, 
Care miluieşte. Căci Scriptura zice lui Faraon: Pentru aceasta chiar 

te-am ridicat, ca să arăt în tine puterea Mea și ca numele Meu să se 
vestească în tot pămîntul. Deci dar, Dumnezeu pe cine vrea îl miluiește, 
iar pe cine vrea îl împietreşte. Îmi vei zice deci: De ce mă dojenești ? 
Căci voinţei Lui cine i-a stat împotrivă? Dar, omule, tu cine ești ca să 
răspunzi împotriva lui Dumnezeu ? Oare făptura va zice Celui care a 
făcut-o: De ce m-ai făcut așa? Sau nu are putere olarul peste lutul lui, 
ca din aceeași frămintătură să facă un vas de cinste, iar altul, de ne- 
cinste ?» (Rom., 9, 11—21). Același apostol mai zice: «Binecuvintat fie 
Dumnezeu ... Cel care, întru Hristos ne-a binecuvintat pe noi ... Precum 
întru El ne-a și ales, înainte de intemeierea lumii, ca să fim sfinţi şi fără 
de prihană înaintea Lui...» (Efes., 1, 3—4). De aici, de asemenea, ar re- 
zulta că mintuirea se face potrivit alegerii sau hotăririi din veci a lui 
Dumnezeu. Căci mai zice Apostolul: «lar noi ... datori sîntem totdea- 
una să mulțumim lui Dumnezeu pentru voi, că v-a ales Dumnezeu din- 
tru început, spre mîntuire ... la care v-a chemat prin Evanghelia noas- 
tră, spre dobîndirea slavei Domnului nostru lisus Hristos» (II Tes. 2, 
13—14). Şi în alte locuri tot aşa: «Ci propovăduim înţelepciunea de 
taină a lui Dumnezeu, pe cea ascunsă, pe care Dumnezeu mai înainte 
de veci a rînduit-o spre mărirea noastră» (I Cor., 2, 7). «Cine te deose- 
beşte pe tine ? Şi ce ai, pe care să nu-l fi primit 2» (I Cor., 4, 7). «Căci 
Dumnezeu este Cel ce lucrează întru voi și ca să voiţi şi ca să săvirşiţi, 
după a Lui bunăvoință» (Filip., 2, 13). Deci, problema s-ar pune așa: ni- 
meni nu se mîntuieşte decît pe temeiul alegerii din veci sau al predes- 
tinaţiei dumnezeiești. Omul, în viața aceasta, îşi urmează soarta pe care 
i-a hotărit-o Dumnezeu, fără putinţa de a o schimba sau a o înlocui. 

PREOTUL: Sfinta Scriptură are locuri tari, sau, cum zice sfîntul 
Grigorie de Nyssa, are «oase tari» (Comentariu la Viaţa lui Moise). Unii 
ar vrea să spargă oasele Scripturii cu dinţii de lapte ai înțelepciunii lor ; 
dar acest lucru niciodată nu se va putea. El s-a virit în adîncul Scriptu- 
rii fără a putea înota în oceanul fără de fund al înțelepciunii lui Dum- 
nezeu. Așa au pățit Origen, Arie, Macedonie, Nestorie, Sabelie, Dioscor, 
Eutihie şi toți începătorii de eresuri din vechime, care s-au inecat în 
marea cea fără de fund a Sfintei Scripturi. Nu adîncimea Scripturii a 
fost pricina căderii lor, a înecării lor, ci ei înșişi şi-au fost pricină de a 
nu fi putut înota cu slaba lor putere în adincimea tainelor ei. 

Sfinta Scriptură, fiind ca un izvor sau ca o fintînă fără de fundu 
înțelepciunii lui Dumnezeu, din ea ni se cuvine a ne adăpa și a lua cu 
măsură, numai după puterea noastră de înţelegere și după virsta noas- 
tră duhovnicească. Și așa după cum din fintînă scoatem mai întii cu 
ciutura, apoi din ciutură punem in cană și apoi în pahar, pentru a ne 
potoli setea noastră cea trupească, la fel se cade a face şi cu setea noas- 
tră cea duhovnicească, atunci cînd ea ne silește a bea din oceanul cel 
fără de fund al înțelepciunii lui Dumnezeu din Sfînta Scriptură. Căci 
de vom  scotoci în înțelesurile ei cele duhovnicești mai presus de 
curăția minţii și a inimii noastre, ne vom prăpăstui din cauza mîndriei și a 
iscodirii noastre de a cerca cele mai presus de noi şi de puterea noastră 
de înţelegere în cele duhovnicești. Dacă noi, de pildă, am vedea un co- 
pil de clasa întiia chinuindu-se să ştie și să spună la alții ceea ce nu 
ştiu cei din facultate, ce lucru nepotrivit şi de ris ar fi pentru noi! La 
fel, și cu mult mai rău, îi este celui ce vrea să tilcuiască și să deslu- 
şească cele grele din Sfintele Scripturi, cu o minte necoaptă și nelumi- 
nată de Duhul Sfînt. 

Dumnezeieștii prooroci și apostoli, precum și sfinții părinţi ai Bise- 
ricii lui Hristos au ajuns cu curăţia vieţii la nevinovăția pruncilor și cu 
înţelepciunea, la starea de bărbaţi desăvirșiţi {I Cor., 13, 11—12; Efes., 
4, 13), şi totuși nu au îndrăznit a cerca cele neincercate ale înţelepciu- 
nii lui Dumnezeu din Sfînta Scriptură. Ci, faţă de cele prea înalte înţe- 
jesuri ale ei, au rămas în uimire cu mintea zicînd: «Cît s-au mărit lu- 
crurile Tale, Doamne, adinci cu totul sînt gindurile Tale» (Ps. 91, 5); 
şi iarăși: «Mare este Domnul nostru și mare este tăria Lui și priceperea 
Lui nu are hotar» (Ps. 146, 5); și în alt loc: «Nu ştii tu, sau n-ai aflat 
că Domnul Dumnezeu este veșnic, Care a făcut marginile pămîntului, 
Care nu obosește și nici nu Își sleiește puterea? Că înțelepciunea Lui 
este nemărginit de adîncă ?» (Isaia, 40, 28). Îl auzim şi pe vasul alegerii, 
pe marele Pavel, cu multă mirare zicînd: «O, adincul bogăției și al fn- 
țelepciunii și al ştiinţei lui Dumnezeu ! Cit de necercetate sint judeci- 
țile Lui şi cît de repătrunse căile Lui! Căci cine a cunoscut gîndul Dom- 
nului sau cine a fost sfetnicul Lui ?» (Rom., 11, 33—34). 

Deci înțelege, omule, că acest adînc fără de fund al înțelepciunii 
lui Dumnezeu nu poate fi atins de nici o minte raţională a zidirilor Lul 
din cer și de pe pămint. Cu atit mai puţin — nici cu participare -— la 

cei ce nu și-au curățit mintea și inima lor de patimi și vor să pătrundă 
în adincul înțelegerilor celor din Scripturi, fără de lumina harului lui 
Dumnezeu. 

Dumneata ai adus citatele de mai sus, care ți se par că sînt un fel 
de temelie a predestinaţiei, dar adevărul este cu totul altul. 

Citatul întîi (Rom., 9, 11—21) se referă la chemarea oamenilor, la 
harul şi îndreptarea cea în lisus Hristos, Apostolul vrea să dovedească 
prin acest exemplu că chemarea și îndreptarea oamenilor nu depinde 
numai de «faptele legii», ci de bunătatea lui Dumnezeu, Care cheamă, 
prin harul Său, pe toţi oamenii la miîntuire, fie iudei, fie păgini (v. 22— 
24); tără harul lui Dumnezeu oamenii nu pot face nimic în ceea ce pri- 
veşte mîntuirea lor. Dacă totuși se spune aici că Dumnezeu dă oame- 
nilor darul Său numai din nemărginita Lui bunătate şi că hotărăşte cu 
totul liber soarta oamenilor chiar înainte de naşterea lor, prin aceasta 
se pune accent pe importanța condiţiei obiective a mîntuirii sau sfin- 
țirii noastre, fără să se mai repete şi condiția subiectivă : libertatea omu- 
lui de a conlucra cu harul divin prin credință și fapte bune; şi nu se 
mai repetă nici ideea că la baza hotăririi sorții fiecăruia stă preștiinţa 
lui Dumnezeu. Dar ea este subînțeleasă, deoarece apostolul zice că pe 
unii Dumnezeu îi pedepsește şi îi împietreşte, după ce aceștia s-au făcut 
«vase ale miniei» (adică vrednici de a fi împietriți după dreptatea lui 
Dumnezeu) şi după ce Dumnezeu i-a răbdat îndelung (v. 22). Dumnezeu 
ştie totul dinainte, de aceea n-a trebuit ca să treacă mai întîi timpul pen- 
tru a şti că dintre cei doi fii ai 'lui Isaac, unul va fi purtător al făgăduin- 
tei Sale mesianice. Şi atunci nu este nici o mirare că zice: Pe Iacov 
l-am iubit și pe Isav l-am urit. lar dacă se zice apoi că Dumnezeu milu- 
ioște pe cine vrea şi osîndește pe cine vrea, noi trebuie să ne întrebăm: 
oare, pe cine vrea Dumnezeu să miluiască şi pe care oameni vrea să-i 
osîndească ? Oare iubește El numai pe aceia pe care Însuși i-a predes- 
tinat la mîntuire şi care în viață pot să fie răi? Și osindește numai pe 
cei respinşi de El, care totuși în viață pot fi buni? Sau vrea Dumnezeu 
ca din unii buni să facă răi, iar din alţii răi să facă buni, fără nici o 
dreaptă judecată? Dar în acest caz, unde sînt dreptatea, nepărtinirea, 
înțelepciunea și alte însuşiri ale lui Dumnezeu ? Nici măcar între oa- 
meni nu e cu putință așa ceva, iar cînd, totuși, se practică între ei arbi- 
trariul, acesta este o pacoste și o nenorocire. 

În celelalte texte, de asemenea, nu se vorbeşte despre predestina- 
ție la mintuirea cea veșnică, ci despre alegerea sau chemarea la harul 
pe care l-a adus Hristos, nu pe baza vredniciei noastre, ci numai din 
bunătatea lui Dumnezeu. Această chemare nu este mărginită şi dată nu- 
mai unora, așa cum zic predestinaţianiștii, ci se referă la toţi oamenii, 
căci se vorbește numai la plural, deși nu toţi sînt aleși sau chemaţi în 
înțeles de predestinare. În acest înţeles, zice sfîntul apostol Pavel: «Că 
acesta este lucru bun şi primit înaintea lui Dumnezeu, Miîntuitorul nos- 
tru, Care voiește ca toți oamenii să se mîntuiască și la cunoştinţa ade- 
vărului să vină. Căci unul este Dumnezeu, unul este și Mijlocitorul în- 
tre Dumnezeu și oameni: omul Hristos lisus, Care S-a dat pe Sine preţ 
de răscumpărare pentru toţi, mărturia adusă la timpul său» {I Tim., 2, 
3—6). Dacă s-ar înţelege şi aici predestinația absolută la mărirea ce- 
rească, această predestinaţie ar trebui să o înțelegem — după litera și 
spiritul textului — ca nelimitată, și atunci ar însemna că mîntuirea vine 
automat asupra tuturor oamenilor. Or, este știut că nu toţi se mintuiesc 
și înșiși predestinaţianiștii susțin că numărul celor predestinaţi la mîn- 
tuire este limitat. 

Adevărul este însă că Hristos a adus mîntuirea tuturor, ceea ce teo- 
logii numesc mîntuire obiectivă; dar mîntuirea subiectivă nu o reali- 
zează toţi, ci numai cei ce o caută. Mîntuirea obiectivă a fost dăruitii 
tuturor oamenilor, dar cea subiectivă ţine de buna alegere a creștinului, 
iar cei ce doresc să se mîntuiască şi lucrează pentru ea primesc ajutorul 
harului. Am văzut că harul divin nu lucrează în noi cu de-a sila (irezis- 
tibil), ci că noi avem o anume contribuţie la lucrarea mîntuirii noastre. 
Prin urmare, despre o predestinaţie absolută şi necondiționată nu poa- 
te fi vorba. Iată deci care este adevărul în ceea ce priveşte predestina- 
ţia, soarta sau viaţa omului. 


A. — Sfînta Scriptură vorbeşte adeseori despre oarecare preholă- 
rîre, în sensul de precunoaştere, şi anume: 
1. — Direct, numind-o uneori «sfat» (Fapte, 2, 23); «precunoașle- 


re» sau «prehotărire» (Rom., 8, 29); «Sfatul voii lui Dumnezeu» {Efes., 
1, 11); «taina cea ascunsă din veac» (Col, 1, 26; Efes., 3, 9); «cartea 
vieţii» (Luca, 10, 20; Apoc., 20, 15 ş.a.). 

Dar această prehotărire este bazată pe viaţa şi faptele omului, cu- 
noscute de preștiința lui Dumnezeu, căci Sfinta Scriptură vorbeşte de- 

spre anumite vrednicii ale celor «predestinaţi» sau, în orice caz, direct 
sau indirect, despre alte motive decît simpla hotărire arbitrară, pentru 
care unii se miîntuiesc, iar alţii se osîndesc. Doar Sfînta Scriptură spu- 
ne textual: «Știm că Dumnezeu toate le lucrează spre binele celor care 
iubesc pe Dumnezeu, celor care sînt chemaţi după voia Lui; căci pe 
care i-a cunoscut mai înainte, mai înainte i-a și hotărît să fie asemenea 
chipului Fiului Său ..., iar pe care i-a hotărît mai înainte, pe aceștia i-a 
și chemat; și pe care i-a chemat, pe aceștia i-a și îndreptat; iar pe 
care i-a îndreptat, pe aceștia i-a și preamării» (Rom., 8, 28—30). 

Știm apoi că la judecata de apoi vor exista anumite criterii după 
care vor fi judecaţi toţi și că nu vor fi judecaţi arbitrar (Matei, 25, 34— 
36), hotărirea fiind luată în funcţie de vrednicia sau de nevrednicia cu 
care fiecare om s-a conformat acestor criterii, pentru ca judecata să fie 
cît mai dreaptă. Apostolul zice: «Pentru că noi toţi trebuie să ne înfă- 
țișăm înaintea judecății lui Hristos, ca să ia fiecare după cele ce a făcut 
prin trup, ori bine, ori rău» (II Cor., 5, 10; I Cor., 3, 8). «Aceasta însă 
zic: Cel ce seamănă cu zgircenie, cu zgircenie va și secera, iar cel ce 
seamănă cu dărnicie, cu dărnicie va şi secera» (II Cor., 9,6; vezi și Ma- 
tei, 7, 21; 16, 27; 20, 16; loan, 3, 36; 6:47; Rom., 2, 6—11; 8, 17; 
I Cor., 9, 27; II Tim., 2, 20; I Petru, 1, 10 ș.a. 

2. — Sfinta Scriptură confirmă mai ales indirect această învăţătu- 
ră, Astfel, se repetă adeseori că Dumnezeu nu vrea moartea păcătosu- 
lui (lez., 18, 23; 33, 11; II Petru, 3, 9; I Tim., 2, 4; Rom., 3, 29—30; I Cor., 
8, 6; Efes., 4, 6); că toţi oamenii sînt chemaţi la mîntuire (Matei, 28, 19; 
Rom., 10, 18; II Cor., 5, 15; I Tim., 2,6; I Petru, 3, 9 ş.a.) şi că Dumne- 
zeu a înmulţit harul Său spre a copleși păcatul și spre a da tuturor oa- 
menilor posibilitatea de a se mîntui (Rom., 5, 15; Ioan, 3, 16). Toate 
acestea ar fi cu neputinţă dacă numărul aleșilor ar fi limitat. 

B. — Istoria, prin părinţii bisericeşti și prin alţi oameni de toată 
autoritatea, precum și Sfînta Tradiţie prin toate monumentele ei, atestă 
ca aceasta a fost întotdeauna în Biserică tilcuirea învățăturii despre 
preșliința dumnezeiască. 

Sfîntul Irineu { t 202) zice: «Dumnezeu care pe toate le știe a pre- 
«gătit ... locuinţa corespunzătoare : căci acelora care caută lumina cea 
nctrecătoare și năzuiesc spre ca, le dă cu îndurare această lumină». Sfin- 
tul loan Hrisostom ( * 407): «Dumnezeu ne-a predestinat pe noi nu nu- 

mai din iubire, ci și din faptele noastre cele bune, căci dacă aceasta ar 
depinde numai de faptele noastre cele bune, atunci venirea lui Hristos 
şi tot ce a făcut E] pentru miîntuirea noastră ar fi de prisos». De aseme- 
nea, sfîntul Ilariu ( 366) scrie: «Aceia pe care Dumnezeu i-a prevăzut, 
pe aceia i-a şi predestinat». Fericitul Ieronim {t 420): «Despre care 
Dumnezeu a știut că vor fi în viața lor asemenea Fiului Său, pe care i-a 
și predestinat a fi asemenea Lui întru mărire». Sfîntul Ambrozie (f 397) 
arată: «Dumnezeu n-a predestinat decît numai după ce a cunoscut; cå- 
rora le-a prevăzut vrednicia, acelora le-a predestinat și răsplata». 
ÎNVĂȚĂCELUL : Dacă harul este totdeaună de neapărată trebu- 
ință pentru mîntuire și dacă mîntuirea este un dar al lui Dumnezeu dat 
prin har, mai avem și noi vreo parte la lucrarea mîntuirii noastre ? 
PREOTUL: Da, avem și noi o parte; deși harul este de neapărată 
trebuință pentru mîntuirea noastră, el nu poate miîntui singur. Noi nu 
sîntem niște bușteni sau nişte pietre cu care Dumnezeu face ce voiește. 
Dacă harul ar lucra singur, ar însemna că ne duce fără voia noas- 
tră la mîntuire. În acest caz, dacă unii nu se mîntuiesc, aceasta n-ar fi 
din pricina lor, ci a harului care nu-i silește; aceasta însă este o învăți- 
tură a calvinilor numită predestinaţie (mai înainte rînduire). După a- 
ceastă învăţătură, Dumnezeu a hotărît din veci să mîntuiască pe unii 
oameni și să piardă pe alţii, după cum îi place Lui, nu după cum vor 
lucra ei în chipul lor, cu harul celor pe care i-a hotărît să-i mîntuiasciă. 
Unora le dă harul care îi silește să lucreze după voia Lui, celorlalți nu 
li-l dă (Înv. de cred. ort., întreb. 243). 
ÎNVĂȚĂCELUL: Dar învăţătura Bisericii noastre este alta ? 
PREOTUL : Ţi-am arătat mai sus destul de clar și pe larg, La aces- 
tea mai adaug: «Dumnezeu voiește ca toţi oamenii să se mîntuiascu 
şi la cunoștința adevărului să vină» {I Tim., 2, 4). Harul nu silește pe 
nimeni. Oamenii au libertatea să-l primească și să conlucreze cu el, sau 
să-l respingă. Cei dintii se mintuiesc, cei de pe urmă se pierd (Înv. de 
cred. ortodoxă, întreb. 244). Ţine minte, fiule, cu tărie cele ce ai auzil, 
spre a rămîne adevărat ortodox și a fi lămurit în cele ce ai întrebat. 


Capitolul 16 


DESPRE CELE ŞAPTE TAINE 


. 


ÎNVĂȚĂCELUL : Cred că Biserica vorbeşte felurit despre Taină. 

PREOTUL: E adevărat. Mai întîi, Taină este o lucrare sfîntă, in- 
stituită de Dumnezeu întrupat, prin care, într-o formă văzută, se împăr- 
täşeşte primitorului harul divin nevăzut (Teologia Dogmatică şi Simbo- 
lică, Bucureşti, 1958, vol. II, p. 827). 

Cele şapte Taine ale Bisericii lui Hristos cea dreptmăritoare sînt ur- 
mătoarele : 

1. Botezul. 2. Mirungerea. 3. Împărtășania. 4. Pocăinţa. 5. Hirotonia. 
6. Nunta, 7. Maslul. 

Înainte de a arăta însemnătatea celor șapte Taine, însemnăm, pe 
scurt, cîteva date asupra importanţei numărului șapte în Sfinta Scrip- 
tură, căci numărul șapte pecetluiește o mulțime de acte din Vechiul 
Testament și din cel Nou. 

Așa, de pildă, în ziua a șaptea S-a odihnit Dumnezeu de toate lu- 
crările Sale pe care le făcuse (Fac., 2, 1—2); șapte perechi de animale 
și păsări curate a poruncit Dumnezeu lui Noe să bage în corabie ina- 
inte de a începe potopul (Fac., 7, 2—3). Iarăşi, i-a spus că după şapte 

zile va veni potopul (Fac., 6 şi 17). În luna a şaptea și în ziua a 27-a s-a 
oprit corabia pe Munţii Ararat (Fac., 8, 4). După șapte zile a dat drumul 
Noe a doua oară porumbelului din corabie, iar acesta s-a întors, avind 
în cioc o ramură de măslin verde (Fac., 8, 10). Avraam a dat lui Abime- 
leh, împăratul, șapte mielușele, ca mărturie între ei amîndoi. Iacov, pa- 
triarhul, s-a închinat de şapte ori cu fața la pămînt în faţa fratelui său 
Isav (Fac., 33, 1—3). Faraon a visat șapte vaci grase și șapte slabe, șap- 
te spice pline şi șapte seci (Fac., cap. 41). Lui Moise i-a spus Dumnezeu 
că pentru Sfintul locaș să facă şi un sfeșnic de aur curat și deasupra lui 
să pună șapte candele ca să lumineze (leș., 37, 23). Tot lui Moise i-a po- 
runcit Dumnezeu să spună izraeliților să numere şapte săptămîni de 
zile (Lev., 23, 16), iar a cincizecea zi să le fie sărbătoare sfîntă. Înainte 
de a minca Paștele, șapte zile să măniînce piine fără aluat (leș., 12, 19). 
Pe lingă alte daruri ce aveau poruncă să le aducă, în acea zi trebuiau 
să aducă șapte miei (Lev., 23, 15—18). Apoi să numere şapte săptămini 
de ani, iar al cincizecilea să fie an de slobozie (Lev., 25, 8—10; Isaia, 61, 
1—A4; Luca, 4, 16—21). Pe Mariam, sora lui Moise, fiindcă a cîrtit, șap- 
te zile a lovit-o Dumnezeu cu lepră (Num., cap. 12). Lui Iosua Navi i-a 
poruncit Dumnezeu să pună șapte trimbițe să înconjoare Ierihonul de 
şapte ori, iar a șaptea oară să sune în trîmbiță de șapte ori și vor cădea 
zidurile Ierihonului (Ios., cap. 6). În şapte zile s-a primit sfinţirea lui 
Aaron şi a fiilor săi de către Dumnezeu prin Moise (Lev., 8, 33—35). De 
şapte ori în zi David, proorocul, lăuda pe Dumnezeu (Ps. 118, 164). Şap- 
tezeci de ani a proorocit Ieremia că vor fi robi evreii în Babilon (ler., 
25, 11—12; 29, 10). Șapte candele cu şapte brațe a văzut sfintul proo- 
roc Zaharia (Zah., 4, 1—2). Şapte funii a rupt Samson, cel ce avea șapte 
șuvițe de păr care-i dădeau putere (Jud., cap. 13—16). Șaptezeci au fost 
bărbaţii care au tradus Biblia pe vremea Faraonului Ptolomeu Filadelful 
(283 î.Hr.). De șapte ori s-a scăldat Neeman Sirianul în Iordan și s-a cu- 
răţit de lepră (IV, Regi, 5, 14). Cu șapte pedepse a fost pedepsit Cain de 
către Dumnezeu pentru uciderea fratelui său Abel (Fac., 4, 15). De şapte- 
zeci de ori cîte șapte au fost pedepsele asupra lui Lameh, cel cu două 
femei (Fac., 4, 24). 

Apoi, în Noul Testament, Mintuitorul poruncește să iertăm de şapte- 
zeci de ori cite șapte (Matei, 18, 22; Luca, 17, 3—4). Șapte sînt duhurilo 
care stau înaintea lui Dumnezeu și a scaunului Său de domnie (Apoc, 

1, 4). Şapte sînt sfeșnicele cele de aur dinaintea Miîntuitorului și șapte 
sînt stelele din dreapta Sa (Apoc., 2, 1). Șapte sînt Bisericile la care a 
fost trimis sfîntul Ioan evanghelistul să le scrie (Apoc., 15, 6—8; 16). 
Șapte sînt urgiile apocaliptice (Apoc., 15, 6—8; 16). Șapte peceţi avea 
cartea pe care a văzut-o dumnezeiescul loan evanghelistul în mîna lui 
Dumnezeu (Apoc., 5, 1—4). Șapte sînt duhurile lui Dumnezeu pe care 
le trimite în tot pămîntul (Apoc., 5, 6), în Biserici (Apoc., 1, 4). Șapte 
sînt păcatele de moarte. Şapte sînt cele vrednice de Hristos: 1. pute- 
rea; 2. bogăţia; 3. înţelepciunea; 4. tăria; 5. cinstea; 6. slava; 7. 
binecuvîntarea (Apoc., 5, 12). Şapte sint darurile Sfîntului Duh. 

În sensul cel ascuns, neînțeles, taină se numește și rînduiala întru- 
pării lui Dumnezeu-Cuvintul (Col., 1, 6). Tot astfel, sfintul Dionisie Areo- 
pagitul, în trimiterea sa către Gacius, scrie: «Căci taina Întrupării lui 
Dumnezeu-Cuvîntul pururea rămîne taină, deoarece această taină, prin 
nici un cuvînt, prin nici o minte (taina cea despre Hristos) nu s-a scos 
afară, ci, grăindu-se, negrăită rămîne și neînţelegiîndu-se, necunoscută 
rămîne». Încă se zice taină și învăţătura Sfintei Evanghelii, după cum 
zice marele Pavel: «...prin descoperire mi s-a făcut cunoscută taina» 
(Efes., 3, 3). Taină este cea a credinţei, precum acelaşi apostol Pavel 
zice către Timotei: «Cu adevărat, mare este taina dreptei credinţe» (I 
Tim., 3, 16). Numim taină și învierea Mintuitorului nostru lisus Hristos 
și învierea cea din morţi a toată firea omenească şi a doua venire a 
Domnului și multe altele. 

Dar cind se vorbește de sfintele Taine ale Bisericii, înțelegem pe 
cele şapte Taine, care sînt lucrări sfinte întemeiate de Domnul lisus 
Hristos, prin care în mod nevăzut, se comunică celor ce se împărtășesc 
din ele harul mîntuitor nevăzut. 


Capitolul 17 

ÎNVĂŢĂCELUL : Care este temeiul scripturistic al Tainei sfintului 
botez ? 

PREOTUL: Mintuitorul a spus: «Adevărat, adevărat zic ţie, de nu 
se va naște cineva din apă și din Duh nu va putea să intre întru Împă- 
răția lui Dumnezeu» (loan, 3, 5). 

ÎNVĂȚŢĂCELUL : Ce înseamnă de fapt această Taină ? 

PREOTUL: Botezul este Taina în care, prin întreita cufundare în 
apă, în numele Sfintei Treimi, cel ce se botează se curăţeşte de păcatul 
strămoșesc și de toate păcatele făcute pînă la botez, se naște la o viaţă 
spirituală nouă și devine membru al trupului tainic al Domnului, al Bi- 
sericii lui Hristos. 

Botezul din apă și din Duh îşi are pretigurarea în proorociile Ve- 
chiului Testament, deoarece Domnul nostru lisus Hristos a venit să îm- 
plinească tot ce s-a proorocit și s-a dat în Lege. Începindu-Și lucrarea 
Sa mesianică, Mîntuitorul Hristos a dat o mulţime de semne și a lăcut 
minuni, tămăduind bolile şi scoţind demonii din cei ce Îl rugau. Vestea 
minunilor s-a dus departe, punind pe ginduri pe mulţi, căci aşa ceva nu 

se mai pomenise (Matei, 9, 32—38 ; Ioan, 9, 32—33). În aceste împreju- 
rări Sfinta Scriptură ne spune că între farisei era un om cu numele Ni- 
codim, un fruntaș al iudeilor. «Acesta a venit noaptea la Iisus și I-a zis: 
Rabi, știm că de la Dumnezeu ai venit învățător, căci nimeni nu poate 
face aceste minuni pe care le faci Tu, dacă nu este Dumnezeu cu el. Drept 
răspuns, lisus i-a zis: Adevărat, adevărat zic ție: De nu se va naște ci- 
neva de sus, nu va putea să vadă Împărăţia lui Dumnezeu. Nicodim I-a 
zis: Cum poate un om bătrin să se nască din nou? Poate el oare să in- 
tre a doua oară în pintecele maicii sale şi să se nască ? lisus a răspuns: 
Adevărat, adevărat zic ţie, de nu se va naște cineva din apă şi din Duh 
nu va putea să intre în Împărăţia lui Dumnezeu. Ce este născut din trup, 
trup este, şi ceea ce este născut din Duh, duh este» (Ioan, 3, 1—6). Deci, 
nașterea din nou înseamnă a avea botezul din apă și din Duhul Sfînt, pe 
care l-au primit și îl dau apostolii Domnului, cărora le-a zis Domnul 
după învierea Sa: «Mergeţi în toată lumea și propovăduiți Evanghelia 
la toată făptura. Cel ce va crede și se va boteza se va mîntui, iar cel ce 
nu va crede se va osîndi» (Marcu, 16, 15—16) și botezind în numele 
Tatălui și al Fiului și al Sfintului Duh, învăţaţi pe toţi «să păzească toate 
cite am poruncit vouă; și iată, Eu cu voi sînt în toate zilele, pînă la 
sfirșitul veacului. Amin» (Matei, 28, 19—20). 

ÎNVĂȚĂCELUL : I-am auzit pe unii că în Sfinta Scriptură numai 
două Taine sînt pomenite: botezul și Cina Domnului, și că celelalte 
sînt niște născociri omeneşti, pe care ei nu le pot admite. lar cit priveşte 
botezul, nu ar fi o Taină, ci un simbol, o lucrare simbolică în care se 
închipuiește curățirea de păcate şi prin care numai se întăreşte credinţa, 
fiind doar o dovadă pe care o face cineva despre faptul că s-a pocăit, 
sau că el este o moştenire, o pecete a pocăinţei. Curăţirea păcatelor însă 
nu ar face-o botezul, ci credința, care prin botez este pecetluită și con- 
firmată. Credinţa și nu botezul ar fi agentul care transformă pe om în 
tăptură nouă, mîntuindu-l, după cum ar rezulta din cuvintele îngerului 
câtre Cornelie, că prin credința în cele ce îi va spune apostolul Petru 
se va mîntui cu toată casa sa (Fapte, 11, 14), sau din cuvîntul apostolului 
Pavel către temnicerul din Filipi : «Crede în Domnul lisus și te vei mîn- 
lui iu şi casa ta» (Fapte, 16, 31). Deci, spun ei, credința este cea care a 
adus mintuire, iar botezul i-a urmat numai ca un simbol al convertirii 
şi al credinței sau ca o pecete a terminării pocăinţei. 

PREOTUL: Botezul creştin este o Taină Sfîntă, iar nu un simbol, 
deoarece Mintuitorul a numit botezul «naștere de sus», în urma căruia 
omul se curățește de păcate și se sfințește (Ioan, 3, 3—7). Sfintul apostol 
Pavel îl numește «înnoirea vieţii» (Rom., 6, 3—5), prin înnoirea Sfintu- 
lui Duh (Tit, 3, 5). Apostolul Petru spune şi mai lămurit că botezul este 
împărtăşit spre iertarea păcatelor (Fapte, 2, 38) și că nu este numai un 
simbol sau o spălare a trupului — cum li se pare unora — ci este o naş- 
tere adevărată. Botezul, zice el, «vă mîntuiește astăzi și pe voi nu ca 
ştergere a necurăţiei trupului, ci ca deschiderea cugetului bun către 
Dumnezeu» (I Petru, 3, 21). 

Chiar şi dacă nu ni s-ar spune, ar fi totuși de la sine înţeles că toa- 
te aceste urmări ale botezului nu se fac decît prin lucrarea Sfintului Duh 
şi, astfel, botezul nu este un simbol, ci o Taină, adică o lucrare pe care 
o face Dumnezeu asupra noastră, prin apa sfințită. 

ÎNVĂȚĂCELUL : Mai spun aceia că botezul trebuie să fie aplicat 
numai adulţilor, pentru că pe de o parte, cei ce-l primesc trebuie să aibă 
mai întîi credinţă și pocăință și abia apoi să se boteze, iar pe de altă 
parte, cei ce îl aplică trebuie mai întîi să propovăduiască credinţa şi po- 
căinţa şi abia apoi să boteze. Căci iată ce spune Sfînta Scriptură propo- 
văduitorilor: «Mergind, învățați toate neamurile, botezindu-le în nu- 
mele Tatălui, al Fiului și al Sfintului Duh, învățindu-le să păzească toa- 
te cîte v-am poruncit vouă» (Matei, 28, 19—20). lar despre cel ce vo- 
iește să primească botezul zice: «Cel ce va crede și se va boteza se 
va miîntui, iar cel ce nu va crede se va osindi» (Marcu, 16, 16). Altă dată 
li se adresează direct şi le zice: «pocăiţi-vă şi să se boteze fiecare din- 
tre voi în numele lui lisus Hristos, spre iertarea păcatelor voastre şi 
veţi primi darul Duhului Sfînt» (Fapte, 2, 38). Deci, cel ce trebuie sù 
primească botezul trebuie mai întîi să aibă credinţă și să facă pocăință, 
Care este adevărul? 

PREOTUL: Am spus de la început că botezul creștin își are prefl- 
gurarea în Vechiul Testament. Astfel, Dumnezeu i S-a arătat lui Avraam 
cînd acesta era în vîrstă de 99 de ani și, între altele, i-a spus că pu 
toată partea bărbătească să o taie-imprejur, iar pe copiii de parte bär- 
bătească ce li se vor naște de aici încolo să-i taie-imprejur în a opta zi 

de la naştere. lar cel ce nu se va tăia-imprejur va fi nimicit (Fac., 17, 
10—14). Deci, Dumnezeu nu i-a zis lui Avraam, pentru copii și tineri, 
să se taie-împrejur cînd vor fi maturi, sau ca el de 99 de ani, ci toată 
partea bărbătească, de orice virstă ar fi, să o taie-împrejur, iar pe nou 
născuţi, a opta zi după naşterea lor. Unii zic că botezul pruncilor nu 
are valoare, căci ei nu ştiu cînd au fost botezați. Dar ce ştia Isaac, prun- 
cul lui Avraam, la opt zile? Desigur, nimic. Dar știau tatăl și mama sa. 
Aşa trebuie să fie și botezul — cum, de fapt, este practica Bisericii Or- 
todoxe — ştiut fiind că tăierea-imprejur închipuia botezul din Legea 
Nouă (Col., 2, 13). Însuși Mintuitorul nostru lisus Hristos S-a botezat 
cu acest botez al Legii Vechi, la opt zile după nașterea Sa (Luca, 2, 21). 

Altă preînchipuire din Vechiul Testament, prin care se arată că la 
plinirea vremii trebuie să se boteze și copiii, este scoaterea izraeliţilor 
din Egipt şi trecerea lor prin Marea Roșie, de la bătrîn și pînă la cel mai 
mic prunc. Că aceasta închipuie botezul tuturor, adeverește și marele 
apostol Pavel zicînd: «Fraţilor, nu vreau să nu știți voi că părinții noș- 
tri (izraeliţii) au fost toți sub nor şi că toţi au trecut prin mare, și toţi, 
prin Moise s-au botezat în nor și în mare» (f Cor., 10, 1—2). Va să zică 
«toţi», şi copiii, căci Moise spunea lui Faraon: «Vom merge cu copiii 
noştri şi cu bătriînii, cu fiii şi fiicele noastre, cu oile și cu boii noştri» 
(leş., 10, 9). Negreșit, norul şi marea (apa) însemnau «apa şi Duhul Sfint» 
în care trebuie să fie botezat oricine (loan, 3, 5). 

Trecind la Noul Testament, auzim pe Domnul nostru lisus Hristos 
spunînd apostolilor, înainte de răstignirea Sa, că Tatăl le va trimite pe 
Mingiietorul, adică pe Duhul Sfint, în numele Fiului și îi va învăța toa- 
te lucrurile (Ioan, 14, 16—17, 26). Şi venind Duhul Sfînt peste apostoli, 
în ziua Cincizecimii (adică Duminică), la ora nouă dimineaţă, ei au pro- 
povăduit poporului ceea ce-i învăţa Duhul Sfînt, spunindu-le să se po- 
căiască şi fiecare din ei să fie botezat în numele Domnului nostru lisus 
Hristos, «că a voastră și a copiilor voştri este această făgăduinţă». Și au 
tost botezați «ca la trei mii de suflete» (Fapte, 2, 1—39, 41). la aminte: 
«a voastră şi a copiilor voştri este făgăduinţa aceasta», adică a botezu- 
lui. Deci, şi a copiilor. Şi cînd spune că s-au botezat, nu spune că au 
botezat trei mii de bărbaţi şi de femei, ci «trei mii de suflete», ceea ce 
înseamnă că printre cei botezați au fost și copii. Desigur, apostolii pre- 

dicau celor mari, însă, fiind ei inspirați de Duhul Sfînt, spuneau că şi 
a copiilor este «făgăduinţa», iar ascultătorii le dădeau crezare, ca şi 
Avraam, lui Dumnezeu. 

Iată și cîteva cazuri de familii botezate cu copiii lor: «Lidia a fost 
botezată — ea şi casa ei» (Fapte, 16, 14—15); «Temnicerul i-a luat la 
sine (pe Pavel și pe Sila) în acel ceas al nopții, a spălat rănile lor și s-a 
botezat și el şi toți ai lui îndată» (Fapte, 16, 33); «Dar Crispus, fruntașul 
sinagogii, a crezut în Domnul, împreună cu toată casa lui» (Fapte, 18, 
8); iarăși zice sfintul apostol Pavel: «Am botezat și casa lui Stefana» 
(I Cor., 1, 16). Cînd zice «casa», «toată casa», se înţelege de la sine că 
este vorba de toată familia, pînă la cel mai mic, după cum zice Iosua 
Navi: «Eu și casa mea voi sluji Domnului» (los., 24, 15). 

Domnul Hristos a arătat, de asemenea, că trebuie botezați copiii 
mici, deoarece atunci cînd I-au adus niște copilași ca să se roage pen- 
tru ei, iar apostolii opreau pe cei ce i-au adus, Domnul i-a certat zicîn- 
du-le : «Lăsaţi copiii să vină la Mine şi nu-i opriţi, că a unora ca aceş- 
tia va fi Împărăţia Cerului. Şi după ce Şi-a pus mîinile peste ei, S-a dus 
de acolo» (Matei, 19, 13—15). Deci, dacă Dumnezeu cheamă și pe copii 
la mîntuire, de mici, pentru ce i-am opri de la sfîntul botez ? 

ÎNVĂȚĂCELUL : Pot oare copiii să se mintuiască numai cu bote- 
zul fără credință ? Scriptura spune nu numai despre botez, ci şi despre 
credință că este trebuitoare spre mântuirea cuiva: «Cel ce va crede şi 
se va boteza se va mîntui. lar cel ce nu va crede se va osîndi» (Marcu, 
16, 15—16). 

PREOTUL : Într-adevăr, copiii nu pot crede la virsta cînd sînt bo- 
tezaţi, dar nici nu-L pot tăgădui și nici nu-L pot refuza pe Hristos. Nu se 
mintuiește numai acela care crede, ci el trebuie să se și boteze. Aşa 
cum în Vechiul Testament tăierea-împrejur se făcea în baza credinței 
părinților, tot așa botezul copiilor se face pe temeiul credinţei părinți- 
lor sufleteşti, care sînt naşii (Marcu, 9, 36—37). Copiii nu au credinţii, 
dar au naşii. Naşii sînt persoane în vîrstă care însoțesc pe prunci la bo- 
tez şi fac cuvenita mărturisire de credinţă în locul lor. Nașii sint părin- 
ţii sufleteşti ai pruncilor care se botează şi care se naso prin botez lu o 
viață nouă cu Duhul. 

Așa cum părinţii trupești ai pruncului l-au născut pe el spre viaţă 
trupească, după cum scrie: «Ce este născut din trup, trup este» (Ioan, 
2, 6), tot așa naşii sînt părinţii sufletești ai pruncilor care se botează, 
garanţi în faţa lui Dumnezeu și a Bisericii Sale, că pruncul (finul) va fi 
crescut în credinţa creștină și va fi un bun credincios (Sfintul Simeon 
Tesaloniceanul, Despre Sfintele Taine, cap. XLII, p. 7). 

ÎNVĂȚĂCELUL : Dar unde se scrie în Sfînta Scriptură că naşii pot 
fi chezaşi pentru mîntuirea altora şi că prin credinţa lor se pot mintui 
copiii ? 

PREOTUL : Mîntuitorul spune : «...din gura a doi sau trei martori să 
se statornicească adevărul» (Matei, 18, 16; I Tim., 5, 19). În Scriptură 
se arată că lisus, luînd un copil, l-a pus în mijlocul lor şi luîndu-l în 
braţe le-a zis: «Oricine va primi în numele Meu pe unul din acești co- 
pii, pe Mine Mă primește» (Matei, 18, 5). Deci, pe baza credinţei părin- 
ților, a nașilor și a celorlalţi martori care sînt la botezul pruncului, preo- 
tul botează pruncul. Iar fiindcă ai întrebat unde se găsesc în Sfinta Scrip- 
tură mărturii prin care să se arate că credinţa unora a miîntuit pe alţii, 
apoi din cele multe, unele îţi voi spune: . 

Prin credința sutașului roman s-a vindecat sluga sa (Matei, 8, 13). 
Robul nu credea, dar prin credința stăpinului său și-a dobîndit de la 
Mintuitorul sănătatea. 

Patru oameni aduc la Mîntuitorul un slăbănog: «Și văzînd lisus 
credinţa lor, a zis slăbănogului: «Fiule, iertate sînt păcatele tale!» 
(Marcu, 2, 3—13). Deci credinţa era a celor patru, nu numai a slăbăno- 
gului. 

Pe temeiul credinței lui Iair, Domnul a înviat copila de 12 ani (Ma- 
tei, 9, 18—26). Pe temeiul credinței altora, Domnul a vindecat pe un mut 
şi îndrăcit (Matei, 9, 32—34 ; 12, 22). Pentru credința canaanencei, Mîn- 
tuitorul a vindecat pe fiica acesteia, scoțînd demonul din ea (Matei, 15, 
21 —28). Tot astfel, pentru credinţa unui tată, Domnul i-a tămăduit copi- 
lul lunatic (Matei, 17, 14—18). Așadar, acestea şi încă multe alte mărturii 
ale Sfintei Scripturi, ne arată că pentru credința părinților, a nașilor și 
a martorilor care sînt la botez, Dumnezeu le dă copiilor sfințire și mîn- 
tuire, după cum adeverește şi marele apostol Pavel zicînd: «Căci băr- 

batul necredincios se sfințește prin femeia credincioasă ... femeia necre- 
dincioasă se sfințește prin bărbatul credincios» (I Cor., 7, 14). 

ÎNVĂȚĂCELUL : Totuși nici Hristos n-a primit botezul decît ca 
adult, la virsta de 30 de ani, iar loan Botezătorul mu a botezat decît 
adulţi. N-ar trebui oare ca și noi să aplicăm botezul numai adulţilor ? 

PREOTUL: Dar botezul primit de El n-a fost același cu al nostru, 
deoarece n-a avut același efect, acela fiind numai un botez cu apă, un 
botez al «pocăinţei», al lui Ioan, iar nu unul cu «apă și Duh» ca botezul 
creştin, instituit de Hristos. El nu S-a botezat spre a Se curăţi de păcate 
— cum facem noi cu botezul nostru — pentru că El nu avea păcate și, 
deci, nici trebuință nu avea ca mai întîi să Se pocăiască. Altul era rostul 
acelui botez şi altul este al botezului nostru. 

Știm că botezul «cu apă şi cu Duh», care a venit mai tirziu, se îm- 
părtășește spre iertarea păcatelor. lisus Hristos însă nu S-a botezat cu 
acest botez, pentru că pe atunci nu Se pogorise încă Duhul Sfînt, iar pe 
de altă parte, Hristos era fără de păcate și, deci, n-ar fi avut nevoie de 
acest botez. 

ÎNVĂȚĂCELUL : În acest caz de ce S-a botezat lisus cu acest bo- 
tez al lui Ioan ? 

PREOTUL : Sfintul loan Gură de Aur spune următoarele: «La bo- 
tezul Său în apele Iordanului, loan Botezătorul cerea tuturor pocăință. 
Însuși botezul era numit «al pocăinţei». Cu toate acestea lui lisus nu l-a 
cerut pocăință. Dimpotrivă, în faţa Lui s-a simţit umilit, zicînd că el fn- 
suşi ar avea nevoie a se boteza de la lisus şi nu invers (Matei, 3, 14). 
Nici nu-l putea cere, deoarece lisus nu avea păcate, era «zămislit de 
la Duhul Sfint», iar nu din trup bărbătesc, «nu din poftă trupească, nici 
din poftă bărbătească» (loan, 1, 13; Matei, 1, 20; Luca, 1, 34—35) și, 
deci, nu moștenise păcatul strămoșesc. Dar El nu avea nici păcate 
personale (loan, 8, 16), după cum El nu avea trebuinţă nici de 
o mai mare revărsare a Duhului Sfint asupra Sa, pe care, de altfel, bo- 
tezul lui loan nu l-o putea oferi. Dar atunci, de ce S-a botezat? Iată 
de ce: mai întii, pentru ca loan să-L facă cunoscut oamenilor, arălin- 
du-L lor. «lată Mielul lui Dumnezeu ... Acesta este despre care eu am 
spus...» (loan, 1, 29—30). loan Îl mărturisește oamenilor, iar acum ÎI și 

arată, pentru ca mărturisirea lui Ioan despre «Cel ce vine» după el (Lu- 
ca, 3, 16; Ioan, 1, 27), să nu rămînă îndoielnică. Tot acum Îl mărturisesc 
pe lisus, pe Dumnezeu-Tatăl și pe Sfîntul Duh în chip de porumbel (Ma- 
tei, 3, 16—17). De acum, mulțimile nu aveau să mai pună la îndoială cele 
mărturisite de loan. Acum lisus S-a făcut cunoscut, căci înainte nici 
chiar loan nu-L cunoscuse (Ioan, 1, 31), pentru că, deși îi era rudenie 
(Luca, 1, 36), el își petrecuse viața în pustie propovăduind şi botezind, 
Dumnezeu întocmind astfel lucrurile, pentru ca lumea să nu-l poată 
învinui pe Ioan că L-ar propovădui pe lisus pentru legăturile de rudenie 
şi de prietenie cele are cu El. 

În al doilea rînd, lisus a primit botezul de la loan pentru ca să îm- 
plinească «toată dreptatea» (Matei, 3, 14—15). «Dreptate» îmsemnează 
împlimirea poruncilor lui Dumnezeu, iar «drept» era cel ce împlinise 
aceste porunci (Luca, 1, 6, $.a.). Deci, S-a botezat Domnul de la Ioan 
pentru ca nici această orinduire de la Dumnezeu — de a se boteza — 
să nu rămînă neîndeplinită de El, singurul care împlinește toată drep- 
tatea. 

Iată rolul botezului omului și motivele pentru care S-a botezat El 
de la loan. Botezul creștin de mai tîrziu — «cu apă şi cu Duh» — se face 
din alte motive și are cu totul alt rost. 

Iar dacă este vorba de virstă, nici eterodocșii nu aleg virsta de 30 
de ani la botezul lor. Mîntuitorul n-a stabilit nici o vîrstă sau limită de 
vîrstă. El însă, cînd a vorbit despre botezul pe care îl va așeza, a arătat 
marea importanță pe care o avea lucrarea acelui botez și de aceea n-a 
mai fost nevoie să spună că va trebui aplicat tuturor, deci: şi copiilor. 
tar dacă n-a spus-o direct, a spus-o indirect, cu toată ciaritatea, cuvintul 
«cineva» cuprinzindu-i pe toţi. 

Cît despre loan Botezătorul, e adevărat că el predica pocăinţa și 
că îi boteza numai pe cei ce făcuseră pocăință și că aceștia nu puteau 
fi decit adulţi. Dar botezul lui nu era identic cu al nostru, ci ena numai 
un botez pregătitor, un rit simbolic, sau cu caracter ceremonial —— cum 
am arătat și mai sus — nefiind de neapărată trebuinţă tuturor. De aceea, 
cra de prisos a se aplica și copiilor. 

Aș fi şi eu de părere să nu se boteze copiii, dacă ar trăi orice parte 
bărbătească sau femeiască oricît ar vrea, pînă la adinci bătrînțe și să 

se boteze cînd ar dori. Dar ce zici dumneata, sîntem noi siguri că trăim 
30, 50 sau 100 de ani ? Nu ştii ce spune Sfinta Scriptură? «Voi nu ştiţi 
ce aduce ziua de mîine» (lacov, 4, 14); şi iarăşi: «Nebune, în noaptea 
aceasta ţi se va lua sufletul» (Luca, 12, 20); şi iarăși: «Fiţi gata, căci nu 
ştiţi ziua, nici ceasul» (Matei, 24, 44). 

ÎNVĂȚĂCELUL : Nu cumva copiii se pot mîntui şi fără botez ? Des- 
pre ei se spune că sînt sfinţi și, ca atare, m-ar avea trebuinţă să-și cu- 
reţe păcatele — pe care nu le au. Așa găsim în Sfînta Scriptură, prin 
cuvintele Miîntuitorului: «Lăsaţi copiii şi nu-i opriţi să vină la Mine, 
că a unora ca aceștia este Împărăţia cerurilor» (Matei, 19, 14). Deci, 
copiii pot intra şi fără botez întru Împărăţia cerurilor. În același înțeles 
pare a fi grăit Mîntuitorul și altă dată: «De mu vă veţi întoarce şi nu 
veţi fi ca pruncii, nu veţi intra întru Împărăţia cerurilor» (Matei, 18, 3; 
Marcu, 10, 15; Luca, 18, 15-—17). Apostolul Pavel spune chiar direct că 
copiii sînt sfinți : «Bărbatul necredincios se sfințește prin femeia credin- 
cioasă și femeia necredincioasă prin bărbatul credincios. Altminterea, 
copiii voştri ar fi necuraţi, dar acum ei sint sfinți» (1 Cor., 7, 14). Deci, 
dacă părinţii sînt sfinţi (creştini botezați), atunci și copiii lor sint sfinţi. 

PREOTUL : Mai întîi de toate, trebuie ştiut că copiii nu sînt sfinți, 
pentru că «ce este născut din trup, trup este» (loan, 3, 6); deci, copiii 
născuți numai din trup, nu şi din «apă și Duh», sînt numai trup, cu pä- 
catul lui Adam în ei. Botezul la copii aduce spălarea păcatului strămo- 
șesc intrat în lume prin călcarea poruncii de către Adam și Eva Ìn rai 
(Fac., cap. 3). «Printr-un singur om (Adam) a intrat păcatul în lume şi 
prin păcat, moartea — și astfel moartea a trecut asupra tuturor oameni- 
lor prin acela în care toți au păcătuit» (Rom., 5, 12). lar acum: «Ciţi în 
Hristos v-aţi botezat, în Hristos v-aţi şi îmbrăcat» (Gal., 3, 27) şi iarăși: 
«Au nu știți că toţi 'cîţi în lisus Hristos ne-am botezat, întru moartea 
Lui ne-am botezat ?» (Rom., 6, 3). Așadar, afundarea de trei ori în apă, 
în numele Tatălui şi al Fiului și al Sfîntului Duh (Matei, 28, 19) în- 
seamnă botezul în moartea lui Hristos, adică cel nou botezat a murit 
față de păcatul strămoșesc şi față de Legea lui Moise (Rom., 6, 4—25; 
7, 1—6). Şi prin Cruce, noul botezat este răstignit față de lume şi lumoa 
faţă de el. 

Încă să ştii şi aceasta, că nimeni nu are voie să boteze a doua oară 
pe cei botezați în numele Sfintei Treimi — după Iimduiala Bisericii 
dreptmăritoare a lui Hristos, căci zice marele apostol Pavel: «Un Domn, 
o credință, un botez» (Efes., 4, 5). Numai dacă au fost botezați de ere- 
tici (sectanţi), îi botezăm din nou. 

ÎNVĂȚĂCELUL : Dar mai sînt în Sfinta Scriptură mărturii prin care 
să se arate că copiii sînt păcătoşi şi au nevoie să se boteze ? 

PREOTUL: Dacă mai vrei mărturii în această privinţă, caută în 
Sfinta Scriptură în aceste locuri: Fac., 3, 6—12; I Tim., 2, 14; Fac, 
8, 21; lov, 15, 14; 24, 4; Ps. 50,5; 57,3; Isaia, 48, 8; loan, 3, 6; Ps. 13, 
1; 52, 1-—3; 105, 6; Pilde, 20, 9; Rom., 3, 10; 5, 12; I Ioan, 1, 8 ş.a. 

Aşadar, Sfînta Scriptură ne-a arătat că tot omul este păcătos, iar 
cel ce se crede fără de păcat este un mincinos (I Ioan, 1, 10). Mai mult, 
se spune că cei păcătoşi sînt fiii diavolului (Matei, 13, 38; loan, 8, 44; 
I loan, 3, 8). lată, deci, pentru ce toţi oamenii au nevoie de botez spre 
a se curăţi de păcate. 


Capitolul 18 


DESPRE TAINA SFÎNTULUI MIR 


ÎNVĂȚĂCELUL : Oare botezul creștin nu este suficient pentru mîn- 
tuire ? De ce Biserica a mai așezat și Taina Mirumgerii ? 

PREOTUL: Auzi ce spune sfintul evanghelist loan: «Dar voi aţi 
primit ungere din partea Celui Sfînt şi ştiţi toate» (loan, 2, 20). 

Taina sfintului mir este o lucrare sfintă instituită de lisus Hristos, 
prin care, ungindu-se cu mir sfințit membrele celui botezat și rostindu-se 
cuvintele rinduite : «Pecetea darului Sfîntului Duh, Amin», se împăr- 
tășește primitorului harul perfecțiunii vieţii duhovnicești începute prin 
botez. 

Această sfintă Taină a «peceţii Duhului Sfînt», sau ungerea cu Sfin- 
tul mir, se administrează îndată după sfintul botez, de către episcop sau 
preot, noului botezat. Această «ungere» cu untdelemn sfințit a noului 
botezat a fost profeţită prin Iacov, patriarhul. Pe cînd acesta dormea cu 
capul pe o piatră, noaptea i S-a arătat Dumnezeu în vis deasupra unci 
scări ce ajungea pînă la cer şi pe care se suiau și se pogorau îngerii 
Lui. Şi deştepîndu-se lacov din somn, a zis: «Cît de înfricoșat este locul 
acesta ! Aici este casa lui Dumnezeu, aici este poarta cerurilor! Şi Iacov 

s-a sculat dimineața şi a luat piatra pe care o pusese căpătii și a pus-o 
stilp de aducere aminte și a turnat untdelemn pe virful ei» (Fac., 28, 
11—18). Ungerea pietrei cu untdelemn închipuie ungerea creștinului cu 
untdelemn sfințit sub pecetea Sfintului Duh, căci zice Sfînta Scriptură : 
«Şi voi (creştinii) ca niște pietre vii sinteţi zidiți ca să fiţi casă duhov- 
nicească» (I Petru, 2, 5; Evr., 3, 6). «Pietre vii» sînt numiți creştinii, și 
ungerea pietrei, de către Iacov, cu untdelemn a însemnat ungerea pie- 
trelor celor vii (a creștinilor) — prin Duhul Sfint — cu untdelemn sfinţit. 

În Legea Veche a lui Moise numai pe. împărați aveau poruncă preo- 
ţii cei mari — arhiereii — să-i ungă cu untdelemn sfinţit {I Regi, 10; 16, 
1—13), iar aceasta era o profeție despre ungerea creştinilor cu untde- 
lemn sfinţit. În Legea Darului, a Noului Testament, această sfintă Taină 
a mirului, a «ungerii», era administrată numai de către apostoli, prin 
punerea miinilor, și numai celor ce primiseră botezul creștin. Din cauza 
formei prim care este împărtășită această Taină se mai chema și «pune- 
rea miinilor» (Fapte, 8, 15—18), spre deosebire de hirotonie, ce se 
chema «punerea mîinilor preoţiei» (I Tim., 4, 14). Despre această Taină 
vorbeşte Sfinta Scriptură cînd zice : «Iar apostolii din Ierusalim, auzind 
că Samaria a primit cuvintul lui Dumnezeu, au trimis la ei pe Petru și 
pe loan, care, coborînd, s-au rugat pentru ei, ca să primească Duh Sfint, 
căci nu Se pogorise încă peste nici uhul dintre ei, ci erau numai bote- 
zați în numele Domnului Iisus. Atunci își puneau mîinile peste ei și 
luau Duh Sfînt» (Fapte, 8, 14—19). Din acest text se vede că este vorba 
de împărtășirea Duhului Sfint celor ce primiseră botezul şi că această 
împărtășire o făceau numai apostolii, prin punerea miinilor (vezi și 
Fapte, 19, 1—6). Și marele apostol Pavel adevereşte că această sfintă 
Taină se dădea și pe atunci, îndată după botez, cînd zice : «Nu întristați 
pe Duhul cel Sfint al lui Dumnezeu, întru Care ați fost pecetluiţi pentru 
ziua răscumpărării» (Efes., 4, 30). 

Iată, dar, de ce se dă această mirungere sau «pecetea Duhului 
Sfint», îndată după botez: 

— Întîi, pentru că aşa s-a moştenit de la sfinţii apostoli, prin Tra- 
diție ; 

— Al doilea, pentru că aşa ne arată şi Sfinta Evanghelie cînd zice: 
«Întru care voi (creștinii), auzind cuvîntul adevărului, Evanghelia mîn- 
tuirii voastre, crezind în El (lisus), ați fost pecetluiţi cu Sfintul Duh al 

făgăduinţei, Care este arvuna moştenirii noastre, spre răscumpărarea 
celor dobindiţi de El și spre lauda slavei Sale» (Efes., 1, 13—14). Așadar, 
întîi se arată credinţa în Evanghelie şi în lisus şi apoi se pune pecetea 
Duhului Sfint. 

ÎNVĂȚĂCELUL : Sfinta Scriptură mu pomenește nimic despre o 
“Taină a Mirului» împărtășită prin ungere. Ea pomenește, cel mult, 
despre «punerea miîinilor» în această Taină. Nu cumva este o inovație 
care nu poate fi socotită nici ca provenind de la Hristos, nici ca fiind 
o Taină sfintă ? 

PREOTUL : Nu este nici o inovaţie, deoarece lucrarea de transmi- 
tere a Sfintului Duh în om prin această Taină se numește în Sfinta Scrip- 
tură «ungere» {II Cor., 1, 21—22 și I loan, 2, 20—27). În aceste locuri, 
deși se vorbește în special despre întărirea lăuntrică prin Duhul Sfînt, 
totuși cuvintele «întărire» și «ungere» presupun și ungere externă, prin 
care se împărtășește harul. Că punerea mîinilor peste cei botezați şi un- 
gerea cu mir este una şi aceeași Taină, se adeverește prin aceea că 
sfinţii părinţi şi scriitori bisericești din vechime arată, ca temeiuri scrip- 
turistice ale Tainei mirului, locurile din Faptele Apostolilor care vor- 
besc de punerea miinilor. Prin urmare, atit punerea miinilor, cît şi un- 
gerea cu mir sint apostolice. Apostolii au săvirşit aceasta sub ambele 
forme, mai ales atunci cînd, răspindindu-se creștinismul, ei n-au mai 
putut merge personal la toate comunitățile şi au administrat această 
Taină prin ungere cu sfintul mir. În nici un caz nu se poate presupune 
că practicarea ungerii cu sfîntul mir s-ar fi introdus într-un timp post- 
apostolic, deoarece Biserica n-a introdus și n-a permis nici o schimbare 
în cele orinduite de apostoli; şi chiar dacă s-ar fi încercat vreo schim- 
bare, s-ar fi născut opoziții despre care ar fi cu neputinţă să n-avem 
vreo mărturie, dacă ele ar fi existat (vezi Teologia dogmatică și simbo- 
lică, manual pentru institutele teologice, București, 1958, vol. II, p. 859). 

Esenţialul în această Taină este revărsarea Sfintului Duh, ungerea, 
în acest caz, reprezentind ceva secundar și fiind identică cu «punerea 
miinilor»,  «Umgerea» şi «punerea miinilor» sint cuvinte reprezentind 
două acţiuni care în cazul de față sint deosebite numai ca formă, dar 
în fond avînd același efect. 

ÎNVĂȚĂCELUL : Dacă prin Taina Mirului se împărtășește Sfintul 
Duh și dacă ea se aplică numai celor botezați, în ce măsură mai este 

ea necesară, de vreme ce cei botezați au primit la botez și Sfintul Duh ? 
În acest sens se lămuresc cuvintele Scripturii: «v-aţi spălat, v-aţi sfin- 
ţit, v-aţi îndreptat întru numele Domnului lisus Hristos și întru Duhul 
Dumnezeului nostru» (1 Cor., 6, 11). De ce mai este nevoie de o altă 
Taină prin care să se împărtășească Duhul Sfint, mai ales imediat după 
botez ? 

PREOTUL: Trebuie să știi că, într-adevăr, botezul și mirungerea 
sînt două Taine ale Bisericii lui Hristos, deosebite una de alta, dar și 
darurile Sfîntului Duh sînt deosebite și felurite (Rom., 12, 6; I Cor., 12, 
4—6). Aşa încît în Taina sfintului botez se dă darul Sfintului Duh spre şter- 
gerea păcatului strămoșesc și a celorlalte păcate, pe cînd în Taina sfin- 
tului mir se dă darul Sfintului Duh de a stărui în curăţia primită de la 
botez. Mai mult, prin această Sfintă Taină se dă și darul cunoștinței, 
care este unul din cele șapte daruri ale Sfintului Duh. Sfinta Scriptură, 
arătind acest adevăr zice: «Dar voi aţi primit ungerea din partea Celui 
Sfint şi ştiţi toate» (I Ioan, 2, 20); și iarăşi: «Cit despre voi, ungerea 
pe care aţi primit-o de ła El rămîne întru voi și nu aveți trebuinţă să 
vă înveţe cineva, ci precum ungerea Lui vă învaţă despre toate, şi în- 
văţătura aceasta este adevărată şi nu este minciună, rămîneți întru EI, 
aşa cum v-a învățat» (I Ioan, 2, 27). Din aceste cuvinte dumnezeiești 
putem destul de clar a înţelege că ungerea cu sfintul mir are o mare 
importanță pentru mintuirea noastră. 

Mai întîi de toate, prin pecetluire ni se dă Duhul Sfînt, Care ne 
fusese făgăduit și Care este «...arvuna moștenirii noastre, spre răscum- 
părarea celor dobindiţi de El și spre lauda slavei Sale» (Efes., 1, 14; 
4, 30). În al doilea rînd, ni se dă darul cunoștinței prin care știm toate 
lucrurile (I loan, 2, 20, 27). Deci, «ungerea» ne învaţă tot ce trebuie să 
cunoaștem spre a ne mintui, adică: să credem statornic în lisus Hristos 
şi în cuvintele Evangheliei Lui; să fim ascultători față de apostolii Lui 
(Evr., 13, 17; Luca, 10, 16; loan, 13, 20; 20, 19—21); să răbdăm pînă 
la moarte, cind vom fi prigoniţi, pentru adevărul lui Hristos și pentru 
Evanghelia Lui; să dăm dovadă de aceste virtuţi creștineşti, pentru ca 
să rămînă cu noi «ungerea», «pecetea Duhului Sfint», arvuna luată pen- 
tru ziua răscumpărării, căci altfel ni se va lua «arvuna» înapoi și nu 
mai avem răscumpărare, «Eu vin curînd, ține ce ai, ca nimeni să nu-ți 
ia cununa» (Apoc, 3, 11). 


DESPRE TAINA SFEINTULUI MIR 145 


Prin urmare, iată pe scurt în ce constă puterea Tainei Sfintului Mir. 
Formula prin care se împărtășește Taina Sfîntului Mir este deci: «Pe- 
cetea darului Sfîntului Duh». Această formulă este alcătuită pe baza 
textelor biblice care sînt în legătură cu sfinta Taină a Mirului, ţinîn- 
du-se seama de sensul și de esenţa sa, de partea internă a acestei sfinte 
Taine. În Sfinta Scriptură sînt texte în care Taina aceasta este numită 
«pecetluire» (II Cor., 1, 21—22 ; Efes., 4, 30) și în care se spune că prin 
ea se impărtășește darul Sfîntului Duh, după cum este scris: «Petru 
le-a răspuns: «Pocăiţi-vă și să se boteze fiecare dintre voi în numele 
lui lisus Hristos, spre iertarea păcatelor voastre, și veţi primi darul Du- 
hului Sfint» (Fapte, 2, 38). 

Primirea darului Sfintului Duh se face, cum am văzut, prin Taina ce 
urmează imediat botezului, prin punerea miinilor sau prin ungerea cu 
mir, Sfinta Scriptură deosebește «punerea miîinilor» (Fapte, 8, 15—18; 
19, 6) de «punerea miîinilor preoţiei» (1 Tim., 5, 22; II Tim., 1, 6). 

De la început această Taină se chema «punerea miinilor» (Faple, 
8, 15—18), dar se chema şi «ungere» (loan, 2, 20—27) şi «pecetluire» 
(Il Cor., 1, 22—23 ş.a.). 

Atit «punerea miinilor» cit şi «ungerea» sînt de origine apostolică 
și se referă la una şi aceeaşi Taină: Taina Sfîntului Mir sau Taina mi- 
rungerii. 

ÎNVĂȚĂCELUL : Care este materia văzută, folosită în Taina mirun- 
gerii ? 

PREOTUL : Sfintul și Marele Mir se compune din untdelemn ame- 
stecat cu mirodenii, pregătit (fiert) după o riînduială anumită, în fic- 
care an, în primele trei zile din Săptămîna Patimilor, apoi sfințit do 
către episcopii unei Biserici autocefale, în frunte cu cel dintii dintre 
ei, Joi în aceeași săptămînă, la Sfînta Liturghie, apoi se împarte episco- 
pilor şi tuturor bisericilor. Prin mulțimea mirodeniilor din care se com- 
pune, el închipuiește felurimea darurilor şi puterilor Duhului Sfint. Sfin- 
tul Mir e folosit nu numai la a doua Taină după botez, ci şi la sfințirea 
bisericilor (cf. Înv. de Cred. Ort., întreb. 178). 

ÎNVĂȚĂCELUL : Dar cum se face, practic, ungerea cu Sfintul și 
Marele Mir ? 

PREOTUL : După săvîrşirea botezului, preotul citeşte îndată rugă- 
ciunea în care cere lui Dumnezeu să iînvrednicească pe noul botezat 
de Darul ungerii cu Sfintul Mir şi de împărtășirea cu Sfintele Daruri ale 
Sfîntului Duh. Apoi unge pe botezat cu Sfintul Mir, făcindu-i semnul 
crucii: la frunte, pentru sfinţirea minţii și a gîndurilor; la ochi, gură, 
urechi, pentru sfinţirea simţurilor ; la piept şi pe spate, pentru sfințirea 
inimii și a dorințelor: la miîini şi la picioare, pentru sfinţirea faptelor 
şi a căilor creștinului. De fiecare dată zice cuvintele : «Pecetea Darului 
Sfintului Duh», «Amin». Aceste cuvinte sînt luate din a doua epistolă 
a sfintului apostol Pavel către corinteni, unde spune: «lar cel ce ne 
adeverește pe noi împreună cu voi, întru Hristos, și ne-a uns pe noi, 
este Dumnezeu Care ne-a și pecetluit pe noi și a dat arvuna Duhului în 
inimile noastre» {II Cor., 1, 21—22). 

Ungerea aceasta este, așadar, semnul Darului Sfintului Duh, Care 
S-a pogorît în chip nevăzut asupra Mintuitorului ca om și asupra sfin- 
ților apostoli şi care ni se dă și nouă după botez, în chip nevăzut. Prin 
ungere, noul botezat devine creștin adevărat și deplin, un nou Hristos, 
adică uns al Domnului, căci cuvintul grecesc «Hristos» înseamnă «uns» 
(Înv. de Cred. Ort., întreb. 179). 


Capitolul 19 


DESPRE TAINA 
SFINTEI ÎMPĂRTĂŞANII 


ÎNVĂȚĂCELUL : Te rog acum, Părinte, să-mi vorbeşti despre Taina 
cuminecării, 

PREOTUL: Miîntuitorul spune: «De nu veţi mînca Trupul Fiului 
Omului şi de nu veţi bea Singele Lui, nu veţi avea viaţă întru voi». 
(loan, 6, 55). 

Sfînta Împărtășanie (Euharistia sau Cuminecătura) este Taina în 
care, sub chipul pîinii și al vinului, se împărtășește creștinului însuşi 
Trupul şi Singele lui lisus Hristos, spre iertarea păcatelor și spre viața 
de veci, înfăţișîndu-se totodată, real și nesingeros, jertfa de pe Cruce 
a Mintuitorului. 

Această Sfintă Taină a orinduit-o Însuşi Domnul nostru lisus IIris- 
tos, care nu numai că a vorbit despre ea, ci a şi înfăptuit-o Însuşi, în 
ajunul răstignirii Sale. După ce a mincat cu apostolii Săi, luînd o piine 
și rugindu-se Tatălui ceresc, a binecuvîntat-o şi, frîngind-o, a zis: «Lu- 
aţi, mincaţi, acesta este Trupul Meu». Apoi a luat um pahar şi, după ce 
a mulțumit, le-a dat zicînd: «Beţi dintru acesta toţi, acesta este Singole 
Meu, al Legii celei noi, care pentru mulți se varsă spre iertarea păcuto- 

lor» (Matei, 26, 26—28; Marcu, 14, 22—24); «Să faceți lucrul acesta 
întru pomenirea Mea» (Luca, 22, 19—20). 

Iată cum Miîntuitorul a poruncit ca acei ce vor să aibă viață veș- 
nică să-l mănînce Trupul și să-I bea Singele sub forma pîinii şi a vi- 
nuiui, pîinea și vinul sfințite prin slujba sfintă către Tatăl, prin rugă- 
ciuni şi cîntări de laudă (Matei, 26, 26—30 ; Marcu, 14, 22—26). 

Iar această minune a minunilor — ca piinea și vinul să fie prefă- 
cute în Trupul și Sîngele Domnului, spre a le mînca și a le bea creștinii 
— a fost dată spre săvîrșire numai apostolilor Săi, episcopilor şi preo- 
ților hirotoniți prin alegerea și punerea miinilor preoțești (Tit, 1, 3—9). 
Creștinii ceilalți — oricât de buni ar fi ei înaintea lui Dumnezeu şi ori- 
cîte minuni ar face — nu pot săvirși Taina «fringerii piinii», ci numai 
episcopii și preoţii. Acest lucru este dovedit în mod limpede de Scrip- 
tura Vechiului și Noului Testament. Astfel, în Legea Veche, Dumnezeu 
a orînduit preot pe Aaron şi pe copiii copiilor lui, din neam în neam, 
pînă avea să vină Mesia Hristos, iar cei ce au îndrăznit să slujească 
fără să fie din neamul lui Aaron preotul au fost pedepsiţi groaznic 
(Num., 3, 10; 16, 1—50 ; I Regi, 13, 1—14; II Par., 26, 16—18). În Noul 
Testament, Domnul nostru lisus Hristos, schimbind preoţia și Legea 
Veche (Evr., 7, 12), a orimduit preoţia nouă ca putere de a lucra cele 
sfinte şi de a ierta păcatele — ca şi, El însuşi — celor ce se pocăiesc 
(loan, 20, 19—23; Apoc., 1,6; 5, 10; II Cor., 5, 18—20; I Cor., 4,1; Ps. 
13, 9—16). 

Astfel, această minunată hrană — Trupul și Singele Domnului — se 
dăruiește numai prin preoţii creștini. Cine vrea să se mîntuiască merge 
la Biserică; și primește, chiar şi cei ce n-au bani, căci se dă în dar (Isaia, 
55, 1—13; Mal., 1, 11; Apoc., 21, 6; Rom., 5, 14—16). Sfintul apostol 
Pavel spune: «Paharul binecuvintării pe care-l binecuvintăm nu este, 
oare, împărtășirea cu sîngele lui Hristos? Piinea pe care o fringem nu 
este, oare, împărtășirea cu trupul lui Hristos ?» (I Cor., 10, 16). Da, nu 
este o închipuire, căci cine nu are această credinţă este rătăcit și nu are 
mântuire (cf. Rom., 14, 23). Despre acest singe euharistic ni se spune: 
«Singele lui lisus, Fiul Lui, ne curăţește pe noi de orice păcat» (1 Ioan, 
1,7). 

Trupul și Singele Domnului se poate mînca şi mai des, atunci cînd 
ne ferim de rele și cînd avem viaţa neprihănită și conștiința noastră 

curată și neosîndită, pe cind botezul nu se mai poate repeta, după cum 
este scris (Efes., 4, 5). A ne împărtăşi cu Trupul și Singele Domnului 
este chiar poruncă de la Dumnezeu, ca toți — de la prunci pînă la cei 
mai bătrîni — să se împărtășească cel puţin o dată pe an. Acest lucru 
ni se arată prin închipuire cu mielul pascal din Vechiul Testament (leș., 
12, 1—28 ; Num., 9, 1—14). Însă sfinţii apostoli — ni se istoriseşte — îi îm- 
părtășeau pe creștini în fiecare Duminică, deoarece aceia care credeau 
în lisus stăruiau în învăţătura apostolilor şi în comuniune, fiind ne- 
lipsiţi de la biserică în toate zilele. Pentru aceasta, apostolii fringeau 
pîinea și luau împreună hrana cu bucurie şi întru curăția inimii (Fapte, 
2, 42—46 ; 20, 7—11). 

Mai tirziu, Biserica a statornicit ca creştinii să se împărtășească 
de patru ori pe an, în cele patru posturi. Desigur, unii din cei evlavioşi 
s-au împărtăşit şi de mai multe ori, după cum şi astăzi sînt mulţi care 
se împărtășesc mai adeseori într-un an şi e cu atit mai bine, numai să 
aibă pregătirea cuvenită, căci ori de cîte ori miîncăm și bem Trupul 
şi Singele Domnului, vestim moartea Lui, pînă va veni a doua oară 
(I Cor., 11, 26). 

Această Stfintă Taină este administrată de preoţi și noului botezat 
chiar la botez, după ce a fost uns cu sfintul mir sau cu pecetea Duhului 
Sfînt. Astfel li se dă pînă la virsta de 7 ami, urmind ca de la această 
virstă mai înainte să se spovedească la preotul duhovnic (să-și măr- 
turisească păcatele, cf. Ioan, 1, 9) și să se vadă dacă e vrednic de Trupul 
Şi Singele Domnului. Pentru cei ce vor să se împărtășească fiind maturi, 
sfintul apostol Pavel recomandă ca fiecare să se cerceteze pe sine și 
numai apoi — după spovedanie și cu dezlegarea duhovnicului — să se 
împărtăşească cu Trupul şi cu Singele Domnului. Căci cine va minca 
și va bea cu nevrednicie Trupul şi Sîngele Domnului, judecată lui îşi 
mănîncă și bea, nesocotind Trupul şi Singele Domnului {I Cor., 11, 27— 
29 ; Evr., 9, 4—6). 

INVĂȚĂCELUL : Sint unii creștini care afirmă că piinea şi vinul 
de la «Cina Domnului» este pîine naturală și vin natural. Ele numai 
închipuiesc sau simbolizează Trupul și Singele Domnului, fără să fie 
de fapt. Așa a fost chiar și la Cina cea de Taină, ceea ce se vede în 
cuvintele de atunci ale Mintuitorului: «Adevăr grăiesc vouă, că do 
acum nu voi mai bea din rodul viței pînă în ziua aceea cînd îl voi boa 

nou, întru împărăţia lui Dumnezeu» (Marcu, 14, 25; Matei, 26, 29). Deci, 
este vorba de «rodul viței», ceea ce inseamnă că vinul a rămas vin na- 
tural şi nu s-a prefăcut în Singe. De aici rezultă că el simbolizează nu- 
mai, iar nu și este, Sîngele Domnului. 

PREOTUL: Cuvintele de mai sus (Marcu, 14, 25; Matei, 26, 29) au 
fost spuse de Mintuitorul cu privire la primul pahar care, în adevăr, 
conţinea vinul natural, însă Sfinta Împărtășanie a fost aşezată de Mîn- 
tuitorul după cină, la al doilea pahar, căci atunci a zis Mintuitorul: 
«Acest pahar este Legea cea nouă, întru Singele Meu...» (Luca, 21, 17— 
20). Deci, ceea ce la Marcu este incomplet se completează și se lămu- 
reşte la Luca. Matei nu vorbește decit de un singur pahar, anume de cel 
euharistic (al Cuminecăturii) ; la Luca însă observăm că este vorba de 
două pahare — şi că Sfinta Taină a fost așezată la al doilea pa- 
har. Astfel, cuvintele care se referă la primul pahar nu sint în legătură 
cu Sfînta Împărtășanie, cum este cazul şi cu citatul de la Marcu (14,25). 


ÎNVĂȚĂCELUL : În legătură cu ce spuneam mai sus, acei creștini 
spun că Împărtășania sau «Cina Domnului» ar fi o simplă cină come- 
morativă, un ospăț, un banchet sau o masă colegială, la care se consumă 
piine și vin, în amintirea Cinei celei de Taină, d patimii și a morţii Dom- 
nului. Așa a rînduit Mîntuitorul zicînd apostolilor Săi: «...aceasta să 
faceţi întru pomenirea Mea» (Luca, 22, 19; I Cor., 11, 24—25). Jar sfin- 
tul apostol Pavel zice: «De cite orj mincaţi această piine și beţi acest 
pahar, moartea Domnului vestiți, pînă la venirea Lui» (I Cor., 11, 26). 
Scopul ar fi, așadar, adincirea credinţei şi a evlaviei creștine, prim sim- 
bolul ce-l reprezintă, iar nu mîncarea cu adevărat a Trupului şi a Sîn- 
gelui Mintuitorului, nici permanentizarea jertfei de pe Golgota. 

PREOTUL : «Cina Domnului» nu este o simplă comemorare a morţii 
Domnului, căci pîinea și vinul de la această «Cină» sfîntă nu au fost 
numai simboluri ale Trupului și Singelui Domnului, ci cu adevărat Trup 
şi Singe al Său. Mintuitorul ne-a învăţat acest adevăr. Căci El nu a zis: 
Luaţi, mîncaţi, căci acesta este un simbol al Singelui Meu. Nu ! Ci a zis: 
«Aceasta (piinea) este Trupul Meu» și «acesta (vinul) este Singele Meu» 
(Matei, 26, 26—28; Luca, 22, 19—20). Așadar, după cum pîinea și vinul 
cuharistic nu sint numai niște simboluri, ci adevărat Trup și Singe al 
Mintuitorutui, tot astfel și «Cina Domnuiui» — cum o numesc unii — 
nu este doar o simpiă cină prielenească unde se mănîncă piine și se bea 

vin, ci această cină a Mîntuitorului are caracterul de Taină, deoarece 
prin ea se împărtășește darul Sfîntului Duh, care iartă păcatele și sfin- 
țeşte ; totodată, ea are și un caracter de jertfă, pentru că ea întruneşte 
toate condițiile unei jertfe : Trupul și Singele Domnului care se fringe 
şi se varsă pentru noi spre iertarea păcatelor, deci, și însuşirea de jertfä 
ispășitoare. Aceste caracteristici, fiind de cea mai mare însemnătate 
pentru noi, nu trebuie să fie trecute cu vederea şi interpretate greșit. 

ÎNVĂȚĂCELUL : Cum poate să fie Euharistia o jertfă nesingeroasii 
a Mintuitorului, de vreme ce Mintuitorul S-a adus pe Sine jertfă o sin- 
gură dată, pe Golgota, şi ea nu se mai poate repeta niciodată (Evr,, 9, 
28; 10, 14)? Or, dacă Euharistia ar fi acea jertfă, ar însemna că se re- 
petă de atitea ori de cite ori este săvirșită Sfinta Împărtășanie, ceea ce 
ar fi în contradicţie cu Sfînta Scriptură. 

PREOTUL: Într-adevăr, Hristos S-a jertfit o singură dată și jertfa 
Lui nu se mai repetă, pentru că, de s-ar repeta, ar însemna că n-a avut 
efectul așteptat şi ar îi fost asemenea jertfelor din Vechiul Testament. 
De vreme ce ea, însă, a avut acel efect, orice repetare a ei ar fi fări 
rost. Pînă aici sîntem de perfect acord. 

Dar din aceasta mai rezultă că Sfinta Euharistie nu poate să fie 
jertfa unică a Domnului de pe Golgota, adusă în chip nesingeros. Ea 
repetă jertfa de pe Golgota, o oferă, o actualizează şi o permanenti- 
zează, făcînd ca roadele ei să fie întotdeauna prezente și vii în trupurile 
și sufletele noastre, pînă la a doua venire a Domnului. Jertfa euharis- 
tică repetă jentfa de pe Golgota, care atunci a fost în chip singeros, iar 
acum nesingeros. Mintuitorul însuși ne-a îndemnat ca jertfa Trupului şi 
Siîmgelui Său — şi în același timp aducerea ei — să nu înceteze pînă lu 
venirea Sa cea de apoi (Luca, 22, 19; I Cor., 11, 25—26). Pe de altă 
parte, se spune că jertfa Sa se aduce o singură dată, iar pe de alta, cu 
acea jertfă va trebui să o aducem pînă la venirea a doua. 

ÎNVĂȚĂCELUL : Cum poate un preot, care este și el un om păcătos, 
să săvirșească o minune ca aceasta, neînchipuit de mare, de a preface 
piinea și vinul, în Trupul și Singele Domnului: ? 

PREOTUL: Preoţii, în adevăr, pot fi păcătoşi, pentru că și ei sint 
oameni; totuși nu toți sînt atît de păcătoşi pe cît sînt învinuiți. luă 
trebuie să se știe următorul iucru : nu preoţii sint cei care prefac piinon 

şi vinul în Trupul și Sîngele Domnului, ci Duhul Sfint. Preoţii numai se 
roagă lui Dumnezeu împreună cu obştea credincioşilor, ca să trimită 
Duhul Sfînt și să prefacă aceste Sfinte Daruri în Trupul şi Singele Mîn- 
tuitorului. Oricit de păcătoşi ar fi preoţii, au de la hirotonie darul spe- 
cial al Sfintului Duh pentru săvirşirea slujbei şi a celor sfinte. Darul 
acesta nu-l au nici îngerii din cer şi nimeni dintre oameni, afară de 
preoţi. lată de ce le este cu putință această minune, mai presus de 
minte și de cuvînt. 

ÎNVĂȚĂCELUL : Dar ce pregătire trebuie să-și facă cei ce voiesc 
a se împărtăși cu Sfintele Taine ? 

PREOTUL : Pregătirea pentru Sfinta Împărtășanie este de două fe- 
luri : trupească şi sufletească. Ea constă în: 

A a) Mărturisirea păcatelor, fără de care nimeni nu se poate împăr- 
tăși, Numai copiii pînă la virsta de 7 ani sînt scutiţi de spovedanie ; 

b) Împăcarea cu toţi; să nu fie certat cu nimeni și să nu aibă nimic 
împotriva cuiva ; 

c) Întrînarea de la orice faptă rea şi de la împreunare trupească 
(cel puţin cu cîteva zile înainte) (1 Cor., 7, 5; Sf. Timotei al Alexandriei, 
Canon 5, la Milaş, op. cit, p. 162), abţinere de la mîncare şi băutură în 
ziua împărtășaniei şi seara în ajun. Numai bolnavilor pe moarte li se 
poale da Sfinta Împărtășanie pe mîncate (Sf. Nichifor Mărturisitorul, 
Can. 9, la Nicodim Milaș, op. cit., p. 231); 

d) Citirea pravilei pentru Sfînta Împărtășanie, cu vrednicie. Unele 
rugăciuni din ea le citește preotul în numele credincioșilor, în sfinta 
biserică, înainte de împărtășire. În Cartea de rugăciuni se găsește 
pravila de cuviincioasă pregătire sufletească şi trupească pentru împăr- 
tășire. 

ÎNVĂȚĂCELUL : Dar împărtăşirea bolnavilor cum se face ? 

PREOTUL : Bolnavii pot fi împărtășiți de preoţi și în afara Bisericii, 
pe la casele lor sau la spital, cu părticele din Sfintul Trup sfințit anume 
pentru acest scop, în Joia cea Mare, şi păstrate în sfintul Altar, în chi- 
votul de pe sfinta masă. În aceste cazuri împărtășirea se face după o 
rinduială deosebită, scrisă în Molitfelnic (Rinduiala grabnicei împărtă- 
siri). Nu se poate da însă Sfinta Împărtășanie bolnavilor căzuţi în stare 
de inconştienţă (nesimţire) sau celor ieşiţi din minte (nebuni) (Înv. de 
cred. ort., întreb. 198). 


Capitolul 20 


DESPRE TAINA POCĂINŢEI 


ÎNVĂȚĂCELUL : În ce fel este pocăinţa o Taină ? 

PREOTUL : Pocăinţa este Taină pentru că Dumnezeu iartă, prin du- 
hovnic, păcatele creștinilor care se căiesc sincer și se mărturisesc îna- 
intea preotului. 

Pocăinţa este, după sfintul loan Damaschin, întoarcerea dintru cel 
afară din fire la cel după fire și de la diavolul la Dumnezeu, prin nevo- 
ință și 'osteneală. Altfel spus, ea este întoarcerea, de bunăvoie, de la 
greşeală la starea de curăţenie. Pocăinţa are patru părţi: 1. căinţa; 2. 
mărturisirea păcatelor prin viu grai; 3. împlinirea canonului dat de du- 
hovnic; 4. dezlegarea păcatelor. Nici un duhovnic nu are voie de a 
face dezlegarea aceluia care nu primește de a face un anumit canon ce 
i se rînduiește (Sfintul Nicodim Aghioritul, Învățătura către duhovnic). 

Pocăinţa, ca Taină, a fost anunţată și instituită de către Mîntuitorul, 
Care a vestit-o atunci cînd le-a spus tuturor apostolilor Săi: «Adevărat 
grăiesc vouă, oricîte veţi lega pe pămînt vor fi legate şi în cer și oricite 
veţi dezlega pe pămînt vor fi dezlegate și în cer» (Matei, 18, 18) și a 
instituit-o după Învierea Sa, ca pe una din roadele Învierii Sale, cînd, 

arătindu-Se apostolilor Săi, le-a zis: «Luaţi Duh Sfint, cărora le veţi 
ierta păcatele, le vor fi iertate și cărora le veţi ţine, vor fi ţinute» (Ioan, 
20, 22—25). 

În legea lui Moise nu există pocăință, nici răbdare împotriva păcă- 
tosului, moartea răsplătindu-se cu moarte, ucigașul fiind scos chiar de la 
altar spre a fi omorît: «Viaţă pentru viaţă, ochi pentru ochi, dinte pen- 
tru dinte, mînă pentru mînă, picior pentru picior, arsură pentru arsură, 
rană pentru rană, vinătaie pentru vinătaie» (leş., 21, 12—25). Cine purta 
vreo povară pe el sîmbăta sau făcea vreo lucrare, chiar de s-ar fi căit 
și ar fi făgăduit că nu mai face, nu era iertat, ci trebuia neapărat să 
moară. Cine ar fi făcut foc în casă simbăta nu era iertat, trebuia omorît 
(ieș., 31, 13—15; Num., 15, 32—36). De făcea cineva desirinare, negreşit 
trebuia omorît (Lev., 20, 10—21) şi altele de acest fel. 

Astfel era legea dată evreilor. Dar în legea cea nouă, a lui Hristos, 
Evanghelia sau Legea Credinței, oare este tot aşa? Nu, hotărît, nu! 
Căci Dumnezeu a trimis pe sfîntul loan Botezătorul să strige: «Pocăiţi- 
vă, că s-a apropiat Împărăţia cerurilor... Faceţi deci roade vrednice de 
pocăință» (Matei, 3, 1—8). «Cel ce are două haine să dea celui ce nu 
are şi cel ce are bucate să facă la fel». Vameșilor le spunea: «Să nu 
cereţi nimic mai mult decit ce vă este rînduit». Ostaşilor, care întrebau 
şi ei ce să facă spre a fi iertaţi, le spunea: «Să nu asupriţi pe nimeni, 
nici să pirîţi şi să vă mulţumiţi cu solda voastră» (Luca, 3, 11—14). Ve- 
nind Domnul Hristos zicea : «Pocăiţi-vă și credeţi în Evanghelie» (Mar- 
cu, 1, 15); «Legea şi proorocii au fost pînă la Ioan; de atunci Împărăţia 
lui Dumnezeu se vestește și fiecare se silește spre ea» (Luca, 16, 16). 
«Căci Legea a fost dată prin Moise, iar harul şi adevărul au venit prin 
lisus Hristos» (loan, 1, 17). lar marele apostol Pavel ne spune: «Hristos 
este sfîrşitul Legii» (Rom., 10, 4; 6, 14; 7, 1—6) și cine crede în Iisus este 
prin El iertat de toate lucrurile de care n-a putut fi iertat prin Legea lui 

foise (Fapte, 13, 38—39). 

Pocăinţa a fost prezisă de prooroci, după cum este scris: «Spune-le: 
viu sînt Eu, zice Domnul, nu voiesc moartea (osinda) păcătosului, ci să 
se întoarcă la calea lui și să fie viu. Întoarceţi-vă, întoarceţi-vă de la 
calea voastră cea rea! Pentru ce vreţi să muriţi în păcat, casa lui 
Israel 2» (Ioz., 33, 11; Isaia, 1, 16—18; 43, 25—26 ; 44, 21—23). Şi prin 
ceea ce Duhul Sfînt zice: «Întoarce-te, Israele la- Domnul Dumnezeul 

tău, că tu te-ai pocăit prin fărădelegea ta. Găsiţi rugi de pocăință, în- 
toarceţi-vă la Domnul și-l ziceţi Lui: lartă-ne orice fărădelege, ca să 
ne bucurăm de milostivirea Ta și să aducem, în loc de tauri, lauda bu- 
zelor noastre» (Os., 14, 2—3). În psalmi, de asemenea, se vorbește mult 
despre iertarea prin pocăință. 

Pocăinţa constă în întoarcerea la Domnul Hristos și la învăţătura 
Evangheliei Sale, în întoarcerea de la calea cea rea, la cea bună, adică 
pe calea Bisericii. Pocăinţa constă în a fugi de calea cea rea a desfătă- 
rilor și a umbla pe calea cea strîmtă și aspră (Matei, 7, 13—14). Pocăinţa 
constă în a-ți părea rău de relele pe care le-ai făcut și să te hotărăşti 
să nu le mai faci (II Petru, 2, 20—22). Potăinţa constă în a-ți mărturisi 
păcatele la preot (I Ioan, 1, 9; Luca, 17, 11—14; Ioan, 20, 19—23; Ma- 
tei, 14, 18—19; 18, 18; Ioan, 1, 9; Fapte, 19, 18). Pilde de iertarea păca- 
telor prin preot a arătat Domnul Hristos în iertarea slăbănogului (Ma- 
tei, 9, 1—8), a femeii păcătoase, Maria Magdalena (Luca, 7, 36—50), la 
întoarcerea fiului risipitor (Luca, 15, 11—32), în neosindirea femeii care 
a fost prinsă în desfrinare (loan, 8, 1—11). În scurt, Domnul nostru Iisus 
Hristos, după cum Însuși arată, «...a venit ca să mintuiască pe cel pier- 
dut», să mîntuiască pe cei păcătoşi ce se pocăiesc (Matei, 18, 11—14), 
căci «nu cei sănătoși au nevoie de doctor, ci cei bolnavi» (Matei, 9, 12; 
Luca, 19, 1—10). Idealul credinţei creștine esie ca nimeni să nu mai pă- 
cătuiască. Mai spune însă sfiîntul evanghelist Ioan: «Copiii mei, vă 
scriu aceste lucruri, ca să nu păcătuiți. Dar dacă cineva a păcătuit, 
avem la Tatăl un mijlocitor, pe lisus Hristos cel drept. El este jertfa de 
ispășire pentru păcatele noastre, dar nu numai pentru ale noastre, ci și 
pentru ale lumii întregi», adică jertfa ce se face în Sfîntul Altar, la Bi- 
serică (Í Ioan, 2, 1—2). 

ÎNVĂŢĂCELUL : Nu cumva mărturisirea păcatelor nu trebuie fă- 
cută preotului, ci celorlalți credincioși ? Nu cumva ea nu trebuie să fie 
secretă, ci, dimpotrivă, publică ? Așa ar reieși din cuvintele Scripturii: 
«Mărturisiţi-vă unul altuia păcatele și vă rugați unul pentru altul» 
(lacov, 5, 16). 

PREOTUL: Nu este rău să ne mărturisim, cum zice sfintul Iacov ; 
dar numai cei ce au darul preoţiei pot da și iertarea păcatelor, dezle- 
garea lăsată de Mintuitorul, pentru că numai apostolilor — și, prin el, 
urmașilor lor care au darul preoţiei — le-a încredințat Miîntuitorul pu- 


156 DESPRE CREDINŢA ORTODOXĂ 


terea și dreptul de a ierta și de a ține păcatele, de a lega și a dezlega 
(Matei, 16, 19; 18, 18 ş.a.). Expresia «unul altuia» (Iacov, 5, 16) înseam- 
nă preotul care primeşte pocăinţa, pe de o parte, şi credinciosul care 
se pocăiește şi cere dezlegarea păcatelor, pe de alta. Cînd marele apos- 
tol Pavel a predicat Evanghelia lui Hristos în Efes, mulţi dintre cei ce 
crezuseră veneau să se mărturisească și să-și spună faptele (Fapte, 19, 
18). Dar la cine veneau, decît la Pavel, spre a primi de la el iertarea 
păcatelor ? Fiindcă numai apostolii lui Hristos au primit puterea de a 
lega sau dezlega păcatele oamenilor. Sfintul apostol Pavel a excomuni- 
cat și iarăși a primit în Biserică — după ce s-a pocăit — pe cel ce făp- 
tuise un mare păcat în Corint (vezi I Cor., cap. 5 și II Cor., 2, 5—11). 
Același apostol Pavel a dat satanei pe Imeneu şi pe Alexandru, ca și 
alții să se înveţe să nu hulească (I Tim., 1, 20). Așadar, puterea de a 
lega și a dezlega păcatele oamenilor, precum și puterea disciplinară în 
Biserica Sa, Hristos a dat-o sfinţilor Săi ucenici şi apostoli, iar nu ori- 
cui, cum înţeleg unii. La dreapta judecată a lui Hristos se va vedea cine 
a avut putere pe pămînt, dată de la El, spre a dezlega şi ierta păcatele 
oamenilor, dar atunci, pentru unii, va fi prea tirziu. 


ÎNVĂȚŢĂCELUL : Într-adevăr, spun unii că mărturisirea trebuie fă- 
cută direct lui Dumnezeu: «Miluiește-mă, Dumnezeule, după mare mila 
Ta şi, după mulțimea îndurărilor Tale, şterge fărădelegea mea. Mai vir- 
tos mă spală de fărădelegea mea şi de păcatul meu mă curățește. Că 
fărădelegea mea eu o cunosc și păcatul meu înaintea mea este pururea» 
(Ps. 50, 1—4). Același psalmist zice, adresindu-se, de asemenea, direct 
lui Dumnezeu: «Păcatul meu l-am cunoscut și tărădelegea mea n-am 
ascuns-o împotriva mea. Zis-am: mărturisi-voi fărădelegea mea Dom- 
nului; şi Tu ai iertat nelegiuirea păcatului meu» (Ps. 31, 5). 

PREOTUL : În cele de mai sus ţi-am arătat că dezlegarea vine după 
Jertfa Miîntuitorului. El o dă prin preoţi. 

În Vechiul Testament mărturisirea se făcea direct lui Dumnezeu, 
căci în altă formă nu se putea face. Dar mărturisirea aceasta era numai 
o pocăință, nu o Taină o pocăinţei, de vreme ce în Legea Veche nici 
preoţia nu era o Taină prin care preoţii să fi primit de la Dumnezeu pu- 
terea de «a lega» sau «a dezlega», de «a ierta» sau de «a ţine» păcatele 
oamenilor. Aceste două Taine s-au instituit de abia în Noul Testament, 

anume după Învierea Domnului și după ce El a trimis în lume pe Duhul 
Sfînt cu darurile Sale sfințitoare. 

Cu toate acestea, chiar și în Vechiul Testament se întîlnesc cazuri 
cînd mărturisirea păcatelor nu se făcea direct lui Dumnezeu. Așa, de 
pildă, însuși psalmistul David s-a mărturisit lui Nathan Proorocul 
(II Regi, 12, 13), iar Aaron s-a mărturisit cu căință lui Moise, iar nu direct 
lui Dumnezeu (Num., 3, 11—22). Iată, deci, că și în pocăința Vechiului 
Testament există posibilitatea mărturisirii indirecte. 

ÎNVĂȚĂCELUL : Mai spun aceia că iertarea păcatelor vine direct 
de la Dumnezeu, nu prin mijlocirea preoţilor, căci așa ne-a învăţat 
Mintuitorul să cerem : «Și ne iartă nouă greșelile noastre...» (Matei, 6, 
12). De la Dumnezeu direct au primit iertare: slăbănogul din Caper- 
naum (Marcu, 2, 5; Luca, 5, 20); femeia păcătoasă în casa lui Simon 
(Luca, 7, 48); vameșul în templu (Luca, 18, 14); tilharul pe cruce (Luca, 
23, 43) ş.a. Nici unul dintre aceştia nu a avut nevoie de mijlocirea 
preoţilor spre a primi iertarea. 

PREOTUL : Textele de mai sus nu au nimic de-a face cu Taina po- 
căinței şi cu mărturisirea păcatelor la preot, căci ele se referă la întîm- 
plări petrecute pe vremea cînd Mintuitorul încă nu instituise pocăința 
ca Taină și nici preoţia cu putere de a lega şi a dezlega păcatele. Pe 
atunci Mîntuitorul încă era de față şi, deci, ca Dumnezeu adevărat, El 
însuși făcea dezlegările de păcate. Noi ştim că această putere a dat-o 
apostolilor Săi după Învierea Sa cea din morți, cînd S-a arătat şi le-a 
zis : «Pace vouă! Precum M-a trimis pe Mine Tatăl, și Eu vă trimit pe 
voi. Și zicînd acestea, a suflat asupra lor şi le-a zis: «Luaţi Duh Sfint! 
Cărora veţi ierta păcatele, le vor fi iertate și cărora le veţi ţine vor fi 
ținute» (Ioan, 20, 21—23). Vezi că atit darul Preasfintului Dub, cît și 
puterea de a ierta le-a dat Mintuitorul ucenicilor Săi, după Înviere. În 
ce privește rugăciunea — sau mai bine zis cuvintele din rugăciunea 
«Tatăl nostru» — prin care ne adresăm direct lui Dumnezeu pentru ier- 
tarea păcatelor, ele nu înlătură mijlocirea preoţilor la dezlegarea păca- 
telor din Taina pocăinţei, pentru că ele nu au nici o legătură cu această 
Taină. Noi putem cere de la Dumnezeu iertarea păcatelor şi în afară de 
Taina pocăinţei. Aceasta o putem cere direct, în orice pocăință și în 
orice rugăciune, mai ales atunci cînd făgăduim să facem fapte bune, 
după cum este cazul aici, cînd zicem în continuare: «...precum și nul 

iertăm greșiților noştri». Iertarea unor păcate se poate obţine și altfel 
decît prin Taina pocăinţei sau prin rugăciunea preoților. De pildă, prin 
rugăciune, căinţă, fapte bune etc. Însă Taina pocăinţei este un mijloc 
mult mai sigur și mai la îndemiînă. Iertarea prin ea este totală, în mă- 
Sura în care şi ea este completă, de la temelia ei nelipsind nici faptele 
care atrag de la Dumnezeu iertarea: rugăciunea, postul, evlavia, dra- 
gostea ș.a. În plus, în ea obţinem și dezlegarea prin puterea pe care 
Însuși Mîntuitorul a dat-o apostolilor Săi și, prin aceștia, urmașilor lor. 
Astfel, textele de mai sus nu contrazic învăţătura și practica noastră 
privitoare la Taina pocăinţei, în care preoţii duhovnici dau dezlegare. 

ÎNVĂȚĂCELUL : Oare preoții au puterea de a ierta păcatele ? Scris 
este: «Cine poate să ierte păcatele decît Unul Dumnezeu ?» (Luca, 
5, 21). 

PREOTUL : În adevăr, numai Dumnezeu poate ierta păcatele. Dar 
în însăși Taina pocăinţei, nu preotul este cel ce iartă păcatele, ci tot 
Dumnezeu, prin mijlocirea preotului. Dumnezeu este izvorul şi stăpînul 
darului, al puterii de a ierta păcatele; preotul este numai un adminis- 
trator al acestui dar. Deci și noi, la mărturisire, nu dela preot primim 
dezlegarea, ci de la Dumnezeu — prin harul Său — pe care îl transmite 
preotul. Preotul este acela care are calitatea de a da mai departe sau a 
mijloci harul. Harul nu este al său, ci al lui Dumnezeu (H Cor., 4, 7) şi, 
chiar păcătos fiind, preotul primește și păstrează acest dar. Și apostolul 
Petru a fost păcătos, căci s-a lepădat de Domnul și Învățătorul său, și 
totuși a primit acest dar. De asemenea, l-a primit și apostolul Ioan, deși 
el însuși mărturisește că nu există om fără de păcat {I Ioan, 1, 8; Apoc., 
15, 4). lar apostolul Pavel se socotește cel dintii dintre păcătoşi (I Tim., 
1, 15). 

În această situaţie este și preotul, el avînd darul pe care l-a primit 
prin Taina preoţiei, de a lega și a dezlega păcatele (Matei, 18, 18; loan, 
20, 21—23). 

ÎNVĂŢĂCELUL : Dar cum trebuie făcută mărturisirea la preot, 
adică spovedania ? 

PREOTUL: Mărturisirea păcatelor înaintea preotului duhovnic 
trebuie să se facă astfel: 

1) Să fie completă, adică să cuprindă toate păcatele săvirşite de 
la ultima spovedanie și să nu ascundă nici umul din cele făptuite. 

2) Spovedania trebuie să fie sinceră și de bună voie. 

3) Spovedania trebuie să fie secretă, adică în taină. 

4) Spovedania trebuie făcută cu umilință și cu zdrobire de inimă, 
adică cu părere de rău pentru păcatele săvirşite și cu dorința sinceră 
de a nu le mai săvirși. Simpla mărturisire sau înşirare a păcatelor nu 
aduce iertarea lor, căci zice Domnul: «De nu vă veţi pocăi, toţi veți 
pieri» (Luca, 13, 5). Important este ca, de la o mărturisire la alta, creş- 
tinul să se ostenească să-și îndrepteze cît mai mult viața, desăvirşindu-se 
în virtute (vezi și Înv. de Cred. Ort., întreb. 187). 

ÎNVĂȚĂCELUL : Dar cînd şi de cite ori trebuie să se spovedească 
creștinii ? 

PREOTUL : Spovedania nu este legată de termene și de soroace din 
timpul anului. Putem alerga la duhovnic ori de cite ori simțim nevoia 
de a ne ușura sufletul de povara păcatelor, sau de a primi mingiierea 
harului și nădejdea iertării. Cu cît ne vom spovedi mai des, cu atit mai 
bine. De obicei însă spovedania este legată de posturi. De aceea, po- 
runca a patra a Bisericii ne învaţă să ne mărturisim păcatele de patru 
ori pe an, adică în cele patru posturi: al Paștelui, al Crăciunului, al 
Sfintei Marii și al Sfinţilor Apostoli. Cei mai evlavioşi pot să se mărtu- 
risească o dată pe lună, iar ceilalți, cel puţin o dată pe an (Ibidem, 
întreb. 188). 

DESPRE TAINA PREOŢIEI 
(HIROTONIA) 


ÎNVĂŢĂCELUL : Preoţia este cu adevărat o Taină ? Sînt unii croş- 
tini care nu cred lucrul acesta. 

PREOTUL: Ascultă cuvintul Mintuitorului: «Adevărat grăiesc 
vouă: oricîte veţi lega pe pămînt vor fi legate şi în cer și oricite veţi 
dezlega pe pămînt vor fi dezlegate și în cer» (Matei, 18, 18; Ioan, 2028). 
lar Pavel scrie lui Timotei : «...iți amintesc să aprinzi... harul lui Dumne- 
zcu, cel ce este în tine prin punerea miinilor mele» (H Tim., 1, 6). 

Preoţia este cu adevărat o Taină, în care, prin punerea miinilor 
arhiereilor și prin rugăciune, se împărtășește persoanei anume pregă- 
lite harul care dă puterea de a învăţa cuvîntul lui Dumnezeu, a săvirși 
Sfintele Taine și a conduce pe credincioși la mîntuire (Matei, 28, 19; 18, 
18; loan, 20, 23). 

În vechime, numărul funcţiilor preoțești era șapte: 1. portarii și 
urmdtorii lor; 2. jurătorii; 3. citeţii; 4. ipodiaconii, 5. diaconii; 6. 
preoţii; 7. episcopii. Despre aceste funcţii și rînduieli bisericești din 

vechime aminteşte și canonul X din Antiohia, precum şi canonul IV al 
Sinodului al IV-lea Ecumenic ş.a. 

În Sfinta Scriptură sînt pomenite trei trepte ale preoţiei: episcopii, 
preoţii şi diaconii (vezi Tit, 1, 5—9; I Tim., 5, 19—22 ; Fapte, 20, 17, 28; 
6, 6 ş.a.) Oricare alte grade ierarhice nu sint trepte harice, ci doar 
distincţii, grade administrative sau numai onorifice. Ele nu sînt rîndu- 
ială dumnezeiască, ci omenească și sînt acordate de episcopi, tot prin 
rugăciuni şi punerea miîinilor, dar nu prin Taina «hirotoniei», ci prin 
ierurgia «hirotesiei». Astfel de grade onorifice sau administrative exi- 
stă în fiecare treaptă a preoţiei, ca de exemplu : la treapta de episcop 
există : arhiepiscop, mitropolit, mitropolit primat, patriarh; la treapta 
de preot: sachelar, protoiereu, iconom, iconom stavrofor (purtător de 
cruce) ; la treapta diaconiei : arhidiacon sau protodiacon. 

Trebuie ținut în seamă că în Biserică sînt două feluri de membri, 
deosebiți între ei: preoții (sau păstorii) şi credincioșii (sau turma). În 
Biserică, nu oricine dintre credincioşi poate fi preot, ci numai cei care 
sint chemaţi de Dumnezeu şi cărora li s-a împărtăşit darul preoţiei prin 
sfinta Taină numită «punerea miinilor preoţiei» sau «hirotonia». Iar 
această Taină se administrează numai celor chemaţi care au calitățile 
cerute de Sfinta Scriptură (I Tim., 1, 2, 3, 8). 

ÎNVĂȚŢĂCELUL : Există în Sfînta Scriptură o seamă de texte care 
se referă la o preoţie generală, ca de exemplu: «Și voi înșivă, ca pietre 
vii, să fiţi zidiți casă duhovnicească, spre preoţia sfîntă, ca să aduceți 
jertfe duhovniceşti, plăcute lui Dumnezeu, prin lisus Hristos» (I Petru, 
2, 5). «Şi I-ai făcut Dumnezeului nostru împărăție și preoţi şi vor îm- 
părăți pe pămînt» (Apoc., 5, 10). Și iarăși: «Fericit şi sfint este cel ce 
are parte de învierea celui dintii. Peste aceștia moartea cea de a doua 
oară nu are putere, ci vor fi preoţi ai lui Dumnezeu și ai lui Hristos şi 
vor împărăţi cu El mii de ani» (Apoc., 20, 6); sau: «lar voi sînteţi se- 
minție aleasă, preoție împărătească, neam sfint, popor agonisit de Dum- 
nezeu, ca să vestiți în lume bunătăţile Celui ce v-a chemat din îmtu- 
neric la lumina Sa cea minunată» (I Petru, 2, 9); sau: «Și acum de veţi 
asculta cuvîntul Meu și veți păzi legămintul Meu, veţi fi Mie popor 
ales din toate neamurile, că al Meu este tot pămîntul. Îmi veţi fi Mie 
preoţie împărătească şi neam sfint...» (leș., 19, 5—6). Şi iarăși: «lar vol 
veţi fi numiţi preoţi ai Domnului, slujitori ai Dumnezeului nostru» (Isula, 

61, 6). Cum trebuie ele înțelese față de ceea ce noi ortodocșii numim 
preoţie ca Taină ? 

PREOTUL : Pentru a putea răspunde cît mai complet, este nevoie 
ca mai întîi să cercetăm istoria din vechime și apoi să stăruim asupra 
Noulni Testament. Deși Dumnezeu, prin Moise, a zis către poporul is- 
raelit că acesta Îi va fi preoție împărătească dacă va păzi așezămîntul 
încheiat cu El, totuși, încă în Vechiul Testament, chiar Dumnezeu în- 
suşi a instituit şi preoţia ca funcţie specială (leș., 40, 12—15). Se înţe- 
lege clar că preoţia generală, de care ai amintit în textele de mai sus 
— prin care tot poporul este numit preoție împărătească și neam sfint 
(leş., 19, 5—6) — nu era tot una cu această preoţie instituită de Dum- 
nezeu ca o preoție conducătoare, aleasă de El numai din neamul lui 
Aaron. Această preoţie conducătoare a poporului a ținut de genealogia 
lui Aaron pînă la venirea lui Hristos. Această preoție avea chemarea 
de la Dumnezeu (leș., 18, 1—3) și era riînduită printr-o anumită slujbă 
de sfințire și o ceremonie religioasă, după cum mărturisește Sfînta 
Scriptură în această privință: «Să aduci pe Aaron şi pe fiii săi la ușa 
cortului mărturiei... și să-l ungi şi să-l sfințeşti, ca să-Mi fie preot; şi 
să aduci şi pe fiii lui... și să-i ungi, cum ai uns pe tatăl lor, ca să-Mi fie 
Mie preoţi, Și această ungere îi va sfinţi preoți pentru totdeauna în 
neamul lor» (leș., 40, 13—15; Lev., cap. 8 ș-a.). Deci, prin ungere și 
sfințire, Aaron a fost consacrat mare preot, iar fiii lui, preoţi. De ase- 
menea, ca ajutoare ale preoţilor la serviciul divin — după porunca lui 
Dumnezeu — s-au consfințit leviții (Num., 3, 6). 

Îndeplinirea unor anumite ierurgii cădea numai în seama acestei 
ierarhii instituite de Dumnezeu. Astfel, regele Osia, îndrăznind să să- 
virșească acte pe care nu le puteau face decit preoții, a fost lovit de 
Dumnezeu cu lepră (II Par., 26, 16—23). Pe Core, pe Datan şi pe Gabi- 
ron, care s-au ridicat împotriva acestei ierarhii bisericeşti puse de Dum- 
nezeu, i-a înghiţit pămîntul de vii (Num., 16). Pe împăratul Saul l-a le- 
pădat Dumnezeu de la împărăție ca pe un nebun și a murit străpuns de 
sabia lui, pentru că a adus jertfă lui Dumnezeu în locul preotului (I 
Regi, 13, 1—14; 31, 1—6). 

Prin urmare, se vede lămurit că un lucru se înţelege prin preoție 
generală, prin care Sfînta Scriptură înțelege tot poporul, numindu-l 
«preoție împărătească și neam sfînt» (leş., 19, 5—6), şi cu totul altceva 

a fost preoția cea instituită de Dumnezeu din neamul lui Aaron, pe 
care, cu porunca lui Dumnezeu, Moise a împărţit-o în trei trepte : arhi- 
erească, preoțească şi levitică (Ieș., 28, 1—3). Dar tot Dumnezeu însuși 
a fost Acela care — în vremile profetice, cu șapte sute de ani înainte 
de Hristos — a arătat că va veni vremea cînd El şi va alege preoții nu 
numai din seminția lui Levi şi din urmașii lui Aaron, ci, în general, 
dintre credincioşi: «iată, vin să strîng la un loc toate popoarele şi 
limbile. Ele vor veni şi vor vedea slava Mea, și le voi da un semn 
(Sfînta Cruce). Și pe cei scăpaţi cu viaţă îi voi trimite către popoare... 
şi ei (sfinţii apostoli) vor vesti neamurilor slava Mea și din toate nea- 
murile vor aduce pe fraţii voştri prinos Domnului... în sfinta cetate a 
Ierusalimului... Și din ei vor lua preoţi și leviţi, zice Domnul» (Isaia, 66, 
18—21). 

Să vedem acum în ce fel a fost instituirea și aşezarea de către Min- 
tuitorul a preoţiei Noului Testament şi cu ce puteri a înzestrat El aceas- 
tă preoţie nouă și desăvirșită, care este după rînduiala lui Melchisedec, 
fiindcă slujeşte lui Dumnezeu cu pîine şi cu vin (Evr., 7, 1—3). 

Hristos, fiind sfîrșitul Legii (R:om., 10, 4) şi venind în lume, a așezat 
mai întîi noua preoţie, pentru că, odată schimbată preoţia, numaidecit 
trebuie să aibă loc şi schimbarea Legii (Evr., 7, 12). Deci, întîi s-a rîn- 
duit preoţia și apoi Legea. Dar iată cum a instituit şi a aşezat Hristos 
ierarhia preoţiei Legii Domnului (Noului Testament). El Și-a ales din 
mulțimea ucenicilor mai întîi doisprezece, pe care i-a numit apostoli 
(Luca, 6, 12—16; Matei, cap. 10; Marcu, 3, 13—19), și apoi alți şaptezeci 
de ucenici (Luca, 10, 1—24). Mai tirziu, apostolii au aşezat în Biserică 
şi șapte diaconi (Fapte, 6, 3—6). Pe cei doisprezece apostoli Mîntuitorul 
i-a învățat cum să boteze, iar ei botezau poporul chiar în timpul cind 
Domnul propovăduia Evanghelia, căci se spune : «Deşi lisus nu boteza 
El însuși, ci ucenicii Lui» (loan, 4, 1—2). Pe acești doisprezece apostoli 
i-a învățat cum să ungă pe bolnavi cu untdelemn şi să scoată demonii 
din oameni (Marcu, 6, 7—13; Iacov, 5, 14—15). Pe acești doisprezece 
apostoli i-a învăţat cum să se roage şi să facă fringerea pîinii — Litur- 
ghia de astăzi (Matei, 26, 26—28 ; Marcu, 14, 22—23 ; Luca, 22, 19—20). 
Apostolilor, după Înviere, timp de patruzeci de zile li S-a arătat ade- 
seori şi i-a învățat cele pentru împărăţia lui Dumnezeu. Peste cei doisprw- 
zece apostoli, în ziua dintii a săptăminii (Duminica) la cincizeci de zile 

după Înviere (Cincizecime) S-a pogorit Duhul Sfînt în chip de limbi de 
foc, îmbrăcindu-i cu putere de sus, spre a propovădui Evanghelia lui 
Hristos (Luca, 24, 48—49 ; Fapte, 1, 5; 2, 1). Pe cei doisprezece apostoli i-a 
trimis, după Înviere, să facă ucenici din toate neamurile, să-i boteze în 
numele Tatălui şi al Fiului şi al Sfîntului Duh şi să-i înveţe să păzească 
cele ce le-a poruncit (Matei, 28, 19—20). După pogorirea Duhului Sfînt, 
înmulțindu-se numărul creştinilor, sfinţii apostoli — din îndemnul Du- 
huiui Sfint — au rînduit, prin rugăciune către Dumnezeu și prin punerea 
mîinilor pe capul ce:or aleși — hirotonie — darul diaconiei, al preoţiei 
și al episcopiei (arhieria), ei mai numindu-se prezbiteri sau bătrîni (Fapte, 
6, 1—6; 8, 14—17; 13, 1—3; 14, 3; 20, 17—28; I Petru, 5, 1—4; Apoc, 
1, 6; 5, 10; I Tim., 1,6; I Tim., 5, 14). Episcopilor hirotoniți (Filip., 1, 1) 
li s-a poruncit să hirotonească dintre creștini pe unii diaconi și preoți, 
iar pe alţii la treapta episcopatului (Tit, 1, 5; I Tim., 5, 21—22; 3, 1—13; 
Tit, 1, 6—7). Pe acești episcopi şi preoţi îi numește Dumnezeu și «slu- 
jitori» și «iconomi» ţispravnici) «ai Taimelor lui Dumnezeu» (I Cor., 
4, 1; Tit, 1, 7), robi puşi peste alţi robi (Matei, 24, 45). Acești apostoli, 
numiţi episcopi și preoţi, sînt lucrătorii cărora le-a încredinţat Domnul 
via — lumea creștină — să o lucreze, în locul celor din Lumea Veche 
(Matei, 21, 33—43). Aceşti episcopi şi preoţi sînt slugile ce pregătesc 
masa şi amestecă vinul şi cheamă lumea la mîntuire (Prov., 9, 2—6). 
Aceştia se mai numesc și părinţi şi învăţători (1 Cor., 4, 15). De aceștia 
au creștinii poruncă să asculte și să facă cele ce îi învaţă, căci aceștia 
vor da socoteală pentru sufletele lor (Evr., 13, 17; I Tes., 15, 12—13). Pe 
acești episcopi și preoţi îi numește Domnul Hristos «sarea pămîntului» 
(Matei, 5, 13). Acestora le-a dat Hristos-Dumnezeu puterea de a ierta 
păcatele celor ce vor mîntuirea sufletelor (Ioan, 20, 19—23 ; Fapte, 19, 18). 
Aceştia au cheile împărăției cerurilor și puterea să încuie și să descuie, 
să lege și să dezlege (Matei, 16, 18—19). Acestora le este dat să cu- 
noască tainele împărăției cerurilor (Matei, 13, 10—11). Despre acești 
episcopi şi preoţi s-a proorocit că vor fi preoți ai lui Dumnezeu, îmbră- 
caţi cu miîntuire (Ps. 131, 16; Ier., 23, 3—5). Cu aceştia S-a făgăduit 
Domnul Hristos a fi în toate zilele, pînă la sfîrşitul veacului (Matei, 
23, 20). 

INVĂȚĂCELUL : Înţeleg. Cum poate fi înţeles însă textul din I Pe- 
tru, 2, 5, referitor la o preoţie universală, menită să aducă «jertfe du- 
hovnicești» 2 Nu anuiează textul acesta principiul preoţiei ierarhice ? 

PREOTUL: Nu-l anulează nicidecum. Jertfele duhovnicești pe care 
le poate aduce fiecare creștin sînt deosebite — după cum se vede din 
Sfînta Scriptură — constind în dispoziţia sufletuiui către pocăință, în 
părerea de rău pentru păcate : «Jertfa lui Dumnezeu : duhul umilit; inima 
îmfrîntă şi smerită Dumnezeu nu o va urgisi» (Ps. 50, 18); în laudă şi 
rugăciune (Ps. 49, 15); în milă: «milă voiesc, iar nu jertfă» (Matei, 9, 
13); de asemenea, «facerea de bine şi dărnicia nu le uitaţi, căci jertfe 
ca acestea sînt bine-plăcute lui Dumnezeu» (Evr., 13, 16). Ele mai constau 
în aducerea de voie bună a trupurilor noastre ca jertfă: «Rogu-vă dar 
pe voi, fraţilor,... să înfăţisaţi trupurile voastre ca pe o jertfă vie, sfintă, 
bine-plăcută lui Dumnezeu, ca închinarea voastră cea duhovnicească» 
(Rom., 12, 1); jertfele cer ca creștinii să nu-şi facă din mădularele. tor 
arme ale .nedreptăţii și ale păcatului, ci să se înfăţișeze pe ei înaintea 
lui Dumnezeu ca vii, sculaţi din morți, iar mădularele lor să fie arme 
ale dreptăţii înaintea lui Dumnezeu (Rom., 6, 13). În sfîrşit, jertfa supremă 
creştină sau adevărata ardere-de-tot este mucenicia pentru credința cea 
în Hristos, despre care Apostolul a scris lui Timotei: «Că eu, iată, eu 
de acum mă jertfesc...» (Il Tim., 4, 6). Astfel de jertfe duhovnicești, stinte, 
se pot aduce lui Dumnezeu în Biserica lui Hristos, căci zice Apostolul: 
«Și de se va lupta cineva... nu se încununează dacă nu se va lupta după 
lege» (II Tim., 2, 5). i 

Aceste jertfe duhovniceşti însă nu pot înlocui darurile harului 
dumnezeiesc, primite de credincioși în Tainele săvirşite de păstori, fără 
de care Taine — cum este, de pildă, Taina botezului sau a Împărtăşaniei 
— după cuvintul lui Dumnezeu, nimeni nu poate moșteni viaţa de veci. 

INVĂȚĂCELUL : Despre cei ce săvirșesc slujba preoțească şi pre- 
dică, se spune că nu trebuie să fie oameni învăţaţi pentru că nici apos- 
tolii n-au fost învăţaţi la școli înalte. Mintuitorul a spus chiar că Dum- 
nezeu ascunde celor învăţaţi şi ştiutori tainele cerurilor și le descoperă 
numai «pruncilor» (Matei, 11, 25). Sfintul apostol Pavel citează cu- 
vintele lui Dumnezeu : «Pierde-se-va înţelepciunea inţelepţilor și isteți- 
mea celor isteţi se va nimici» (Isaia, 29, 14), apoi adaugă: «Au n-a dovedit 
Dumnezeu nebună înțelepciunea lumii ?. (I Cor., 1, 19—20). Unui pre- 
dicator Dumnezeu îi descoperă ceea ce trebuie să știe și el nu ar aveau, 
deci, trebuinţă de știință (învăţătură) omenească și de școli înalte (Ma- 
tei, 10, 19—20 ; Ioan, 14, 26; I loan, 2, 20—27). 

PREOTUL : Într-adevăr, apostolii n-au fost oameni învăţaţi în școli, 
ba chiar dintre cei mai simpli şi neştiutori pescari galileeni. Dar Dum- 
nezeu le-a descoperit lor — fie direct, prin gura Mîntuitorului, fie prin 
inspiraţie de la Duhul Sfînt — învăţătura sfîntă și adevărurile de cre- 
dință (I Cor., 2, 10; 11, 23; II Cor., 12, 1; Gal., 1, 12 ş.a.), dîndu-le şi 
priceperea necesară. Deci ei nu aveau nevoie de școală și de învăţătură 
omenească. Nu tot așa stau lucrurile cu ceilalți oameni, adică cu cre- 
dincioşii de rînd. Mintuitorul a zis către apostoli: «Vouă vi s-a dat să 
cunoașteţi tainele Împărăției cerurilor, pe cînd acelora nu li s-a dat» 
(Matei, 13, 11). Ar fi de neînțeles ca prin textele de mai sus, citate de 
dumneata, să fie osiîndită adevărata știință și înţelepciune, cînd știm, 
de pildă, că Apostolul Neamurilor a fost un om cu școală înaltă, după 
cum el însuși ne mărturisește şi cum rezultă din scrierile sale, care vă- 
deso un autor cultivat, cu un stil superior, cu cunoștințe temeinice, 
avind o logică și o dialectică de fier. Cu toate acestea, a fost chemat 
la apostolat chiar de Mântuitorul, și cine mu ştie cît de mare folos ne 
este nouă — celor de azi — ştiinţa și înțelepciunea lui ? Deci, cum ar fi 
putut să osindească chiar el însuşi știința cea adevărată, pe care o avea 
şi el? Sutaşul Cornelie (Fapte, 10, 1), Iosif din Arimateea (Luca, 23, 50), 
Nicodim (loan, 3, 1) ş.a. sînt cazuri care arată luminat că ştiinţa cea 
adevărată nu este osîndită și nici măcar dispreţuită. Însă există «ştiinţă» 
Și «înţelepciune» care depărtează pe om de la Dumnezeu; numai aces- 
tea sînt osîndite, nu adevărata ştiinţă și învăţătură — mai ales teologia 
— care ne învaţă cunoștința amănunţită a Sfintei Scripturi şi a lui 
Dumnezeu. Însuși Mîntuitorul ne-a poruncit să ne îndeletnicim cu aceas- 
tă învățătură cînd a zis: «Cercetaţi Scripturile, că socotiți că în ele 
aveţi viaţa veşnică. Și acelea sînt care mărturisesc despre Mine» (1 Ioan, 
5, 39). Dacă este un păcat a învăța, apoi ar însemna un păcat a cer- 
ceta și Sfintele Scripturi, prin care învăţăm moi cele spre mîntuire. 

ÎNVĂȚĂCELUL : Preoţii trebuie să fie fără prihană, nebeţivi, blinzi, 
pașnici etc. (I Tim., 3, 3—6; Tit, 1, 7—9). Or, mulţi dintre preoţii noştri 
sînt tocmai dimpotrivă, asemenea cu păcătoşii de rînd: beţivi, lacomi, 
zgirciţi etc. Merită ei, oare, ascultare și cinstire ? 

PREOTUL: În adevăr, mulți preoţi mu sint așa cum ar trebui să 
fie şi nici noi nu zicem că sînt sfinţi. Totuși, nu toţi sînt așa de vinovaţi 
şi de păcătoşi cum sint acuzaţi îndeobște. Dar cine poate afirma că este 

Sfint şi fără prihană ? Numai Dumnezeu știe și cunoaşte așezarea fie- 
cărui suflet. De ce să ne facem noi judecători înainte de vreme ? (Matei, 
7, 1—2; Luca, 6, 27; Rom., 14, 10—13; Iacov, 3, 1; 5, 9). În al doilea 
rînd, trebuie ştiut că validitatea Taineior nu depinde de vrednicia preo- 
tului, ci de darul Sfîntului Duh pe care l-a primit el prin Taina hirotoniei 
(preoţiei) (I Tim., 4, 14; II Tim., 1, 6). Fariseii erau și ei păcătoşi, ba 
chiar dintre cei mai mari, numai că încercau să se ascundă de faţa oa- 
menilor. Mintuitorul, ca un adevărat Dumnezeu, văzind cele ascunse ale 
fariseilor, după dreptate i-a mustrat, dar m-a dat acest drept și oameni- 
lor de rînd, cărora ie-a zis: «Toate cite vă vor zice vouă (fariseii), fa- 
ceţi-le și păziţi-le, dar după faptele lor să nu faceţi, că ei zic, dar nu fac» 
(Matei, 23, 3). Faceţi ce zic ei, dar nu faceţi ce fac ei. Acest răspuns 
poate fi dat și tuturor acelora care imvinuiesa pe preoţi de imoralitate, 
dar nu vor să vadă birna din ochii lor (Matei, 7, 3—A4). 

ÎNVĂȚĂCELUL : «În dar aţi luat, în dar să daţi». Așa le-a spus 
Miîntuitorul apostolilor Săi, cînd i-a trimis să predice Evanghelia şi să 
vindece pe cei bolnavi prin puterea şi darurile minunate cu care i-a 
înzestrat (Matei, 10, 8). Preoţii însă nu fac nimic în dar, ci iau plată 
pentru orice slujbă. Nu înseamnă, oare, că ei calcă porunca Mintuito- 
rului, și ca atare, nu pot fi recunoscuţi ca trimiși ai Lui ? 

PREOTUL: Preoţii nu iau plata aceasta pentru darul pe care îl au 
sau pe care îl împărtășesc, ci pentru munca lor. «Căci vrednic este lu- 
crătorul de plata sa» (Luca, 10, 4—7; Matei, 10, 9—14). Marele apostol 
Pavel zice în această privință: «Cine slujeşte vreodată în oaste pe 
cheltuiala lui? Cine sădeşte vie și nu mănîncă din roada ei? Sau cine 
paşte turmă și nu bea din laptele turmei? Nu după om spun eu acestea. 
Nu și legea zice așa ? Căci în legea lui Moise este scris : «să nu legi gura 
boului care ttreieră». Oare de boi se îngrijește Dumnezeu ? Sau în ade- 
văr pentru noi zice? Căci pentru moi s-a scris : Cel ce ară trebuie să are 
cu nădejde, şi cel ce treieră trebuie să treiere cu nădejdea că la treieriş 
va avea parte de roade... Au nu știți că cei ce lucrează cele sfinte mä- 
nîncă din prinoasele templului și cei ce slujesc altarului au parte de la 
altar ? Tot așa a rînduit și Domnul pentru cei ce propovăduiesc Evan- 
ghelia, ca să trăiască din Evanghelie» (I Cor., 9, 7—14; Deut., 25, 4). lată 
deci că întreţinerea preoţilor este un drept al acestora, care este în 
conformitate și cu Testamentul Vechi, şi cu porunca. Mintuitorului. 

ÎNVĂȚĂCELUL : Preoţii n-ar trebui să poarte îmbrăcăminte spe- 
cială, cum purtau din mîndrie fariseii și cărturarii, fapt pentru care Min- 
tuitorul i-a osîndit (Matei, 23, 5). De asemenea, nu li se cere nicăieri în 
Biblie să poarte barbă și să-şi lase părul lung, aşa cum își lasă și azi 
unii dintre ei. Căci sfintul apostol Pavel spune: «Nu vă învaţă însăși 
firea că bărbatul dacă își lasă părul lung este de ocară ?» (I Cor., 11, 14). 
De aceea, bănuiesc, se spune că preoţii, chiar și prin portul lor se poartă 
împotriva cuvintelor Domnului și a firii înseşi. 

PREOTUL : Mintuitorul n-a osîndit îmbrăcămintea și portul fariseilor 
și cărturarilor, căci acestea fuseseră rîinduite în Testamentul. Vechi (Num,, 
15, 38; Deut., 22, 12), ci a 'osîndit trufia acestora, deoarece nu purtau 
cele prescrise dintr-un sentiment de evlavie, ci numai din mindrie. De 
altfel, pe atunci încă nu existau preoţi ai Testamentului Nou şi deci cu- 
vintele de mustrare adresate de către Miîntuitorul fariseilor și cărturari- 
lor nu pot fi nicidecum considerate ca adresate preoţilor Noului Tes- 
tament. 


În ce priveşte citatul din sfîntul apostol Pavel, el are, de asemenea, 
alt înțeles, referindu-se la preoţie. Din el, dar mai ales din context {I Cor., 
11, 1—16) se arată următoarele: capul descoperit — după credința de 
atunci — simbolizează independenţa, iar capul acoperit arată supunerea 
sub stăpînirea cuiva. Bărbatul nu are un stăpin peste el, și de aceea el 
trebuie să-şi ţină capul descoperit. Femeia, avind ca stăpîn pe bărbat, 
nu poate sta (la cultul public) cu capul descoperit. În caz că ar sta astfel, 
ar dovedi nesupunere, cum făceau numai cele văduve și cele stricate. 
Prin aceasta ele şi-ar necinsti capul — adică pe bărbatul lor — sau s-ar 
necinsti pe ele însele, arătîndu-se ca avînd o purtare uşuratică. Părul lor 
e o podoabă, dar fiindcă ele au aici de stăpin pe bărbat, nu au voie să-l 
lase descoperit. Iar faptul că preoţii poartă haină lungă și îmbrăcăminte 
specială se bazează pe argumente și mărturii dintre cele mai trainice; 
imbrăcămintea lor este un semn distinctiv și simbolic, amintind haina 
lungă a Mintuitorului numită «hiton» (loan, 19, 23; leş., 28, 4). Iar dacă 
preoţii poartă uneori culioane sau episcopii, mitre, o fac după exemplul 
preoților din Testamentul Vechi (vezi leş., 28, 4—40; Lev., 8, 9—13). 
Ei poartă barbă și păr lung după modelul nazireilor din Testamentul 
Vechi (Num., cap. 6; Jud., 13, 5). Sfintul apostol Pavel a avut şi el 
asupra sa această făgăduinţă de nazireu (Fapte, 18, 18; 21, 20—24). Cită 

vreme țineau această juruinţă, nazireii nu-şi tundeau părul și barba. 
Preoţii Noului Testament au și ei juruință asupră-le, pe care — ca şi 
nazireii Vechiului Testament — o exprimă prin această formă exterioară 
a părului lung şi prin barbă. La Levitic se vede că Dumnezeu poruncește 
preotului să nu-și radă (tundă) capul şi să nu-şi reteze barba (Lev,., 21, 5). 

lată, așadar, pentru ce preoții poartă îmbrăcăminte specială, barbă 
şi părul lung. Așa au purtat proorocii, patriarhii, apostolii şi Însuși Domnul 
nostru lisus Hristos şi aşa trebuie să poarte și preoții Legii Domnului. 

ÎNVĂȚĂCELUL : Dar cine are dreptul să săvirşească hirotonia şi 
hirotesia ? 

PREOTUL: Am arătat mai sus, dar fiindcă nu ai înțeles repet: Atit 
hirotesiile, premergătoare diaconiei, cît şi hirotoniile se săvirşesc numai 
de episcopi (arhierei). 

ÎNVĂȚŢĂCELUL : Unde se săviîrşesc hirotoniile și hirotesiile ? 

PREOTUL : Atit hirotoniile cît şi hirotesiile, după sfintele Canoane, 
se săvirșesc în biserică (Canonul 37 al Sfintului Teofil al Alexandriei) 
și anume: «Hirotoniile se săvirşesc îm lăuntrui altarului, înaintea Sfin- 
tei Mese, iar hirotesii:e se fac în faţa altarului, pe locul dinaintea ușilor 
împărătești» (Cf. Înv. de Cred. Ort., întreb. 200—201). 

ÎNVĂȚĂCELUL : Ce fel de slujbă se face pentru hirotonie și hi- 
rotesie ? 

PREOTUL: Hirotonia preotului și a arhiereuiui se săvirşește în 
timpul Liturghiei, adică la Liturghia sf;intului loan Gură de Aur sau la 
aceea a stintului Vasile cel Mare, adăugindu-se un scurt ritual, după 
caz, în anumite momente. Hirotonia diaconului se poate face și la Li- 
turghia Darurilor mai înainte sfințite (Sf. Simion Tesaloniceanul, Răsp. la 
întreb. 25, şi Arhieraticonul, ed. 1926, p. 12). 

Nu pot fi hirotonite mai multe persoane pentru aceeași treaptă la 
o Liturghie; dar hirotesii se pot face mai multe la una şi aceeași Li- 
turghie (Sfintul Simeon Tesaioniceanul, Răsp. la întreb. 38), adică mai 
mulți citeți sau ipodiaconi. 

Hirotonia diaconului se face după sfințirea Darurilor şi anume după 
ce arhiereul zice ecfonisul: «Şi să fie milele Marelui Dumnezeu...». HH- 
rotonia preotuiui se face înainte de sfințirea Darurilor (după Heruvic) ș 
iar a arhiereului se face mai înainte, şi anume după cintarea «Sfinte Dum- 
nezeule» (vezi Înv. de Cred. Ort., întreb. 202). 


Capitolul 22 


DESPRE TAINA NUNȚII 
(CĂSĂTORIA) 


ÎNVĂȚĂCBLUL : Te rog, Părinte, să-mi spui acum dacă și Taina 
nunții a fost întemeiată de Mintuitorul, și ce anume oferă ea. 


PREOTUL: Nunta este Taina prin care un bărbat și o femeie, invo- 
indu-se în mod liber să trăiască împreună toată viaţa, pentru a se ajuta 
reciproc și a naște și a crește prunci, primesc prin preot harul care le 
sfințește legătura și ajută la împlinirea scopului lor. 

Taina munţii a fost reașezată în omenire de Domnul nostru lisus 
Hristos, dar Dumnezeu a rînduit-o chiar de ia întemeierea lumii, dăruind 
o dublă vieţuire primului om: «Nu este bine să fie omul singur, să-i 
facem ajutor asemenea lui» (Fac., 2, 18). Și îndată Dumnezeu i-a făcut 
omului femeie dim oasele și carnea lui (Fac., 2, 21—24). După chipul şi 
asemănarea Sa făcindu-i bărbat şi femeie, Dumnezeu i-a binecuvintat 
zicindu-le : «Creșteţi și vă înmulţiţi» (Fac., 1, 27—28). La noi ortodocșii, 
Taima căsătoriei se mai numește și «cununie». Putem spune, deci, că 
primii oameni au fost cununaţi direct de Dumnezeu, adică binecuvintaţi 

pentru a vieţui împreună şi a spori viaţa. Păcătuind primii oameni faţă 
de Dumnezeu prin călcarea poruncii şi mîncind din fructul oprit (Fac,, 
2, 15—17), Dumnezeu i-a scos afară din grădina raiului celui pămîntesc 
(Fac., 3, 1—24), iar binecuviîntarea primă a lui Dumnezeu se însoţeşte 
cu blestemul, astfel încît relaţiile între oameni au decăzut. E adevărat 
că Dumnezeu a repetat binecuvintarea în multe rînduri, zicînd multor 
perechi: «Creşteţi şi vă înmulţiţi și umpleţi pămîntul» (Fac., 9, 1). Dum- 
nezeu a mai binecuvîntat pe Avraam (Fac., 22, 17), apoi pe Isaac (Fac. 
26, 1—4), iar prin Isaac Dumnezeu a binecuvintat pe Iacov (Fac., 26, 
1—29). Dar starea de păcat a stricat şi raporturile între oameni. Astfel, 
bărbatul avea dreptul să-şi ia soţie şi dacă aceasta nu-i mai plăcea îi 
da la mină o scrisoare, o «carte de despărţire», o lăsa și-și putea lua 
alta pe care — dacă nu-i mai plăcea — de asemenea putea s-o înde- 
părteze (Deut., 24, 1—4; Matei, 5, 31 ; 18, 7). 

Venind în lume înţelepciunea lui Dumnezeu, Cuvîntul întrupat (loan, 
1, 1—14), Şi-a zidit casa Sa întărindu-Și cei şapte stilpi (Pilde, 9, 1). 
Într-adevăr, Domnul nostru lisus Hristos, prin şapte Taine a venit să 
împlinească tot ce a fost proorocit în lege și în profeţi (Matei, 5, 17; 
11, 13), căsătoria fiind şi ea reașezată ca un stilp al credinţei, ca o Taină 
a învăţăturii Dumnezeului și Miîntuitorului nostru. Astfel, schimbind 
Legea lui Moise (Evr., 7, 12) cu Legea credinţei (Rom., 3, 27), adică Legea 
cea Nouă (Matei, 26, 26—28; Marcu, 1, 15; Gal., 6, 2), El a schimbat și 
imperfecţiunea rinduielii căsătoriei Legii Vechi (Evr., 8, 7—13), care nu 
numai că nu se mai bucura de binecuviîntarea cerului, dar mai avea și 
neajunsul că omul îşi putea lăsa soţia din orice pricină. 

Venind Domnul Hristos spre a îndrepta toate strimbătăţile, spunea 
celor ce Îl ascultau: «S-a zis iarăși (celor din vechime): cine va lăsa 
pe femeia sa, să-i dea carte de despărţire. Dar Eu vă spun că oricine 
își va lăsa femeia, afară de cuvint de destrinare, o face să săvirşească 
adulter și cine va lua pe cea lăsată săvirseşte adulter» (Matei, 5, 31—32). 
Altădată, fariseii au venit la lisus ca să-L ispitească şi I-au zis: «Se cu- 
vine, oare, omului să-și lase femeia pentru orice pricină ? Răspunzind, DI 
a zis: N-aţi citit că Cel ce i-a făcut de la început, i-a făcut bărbat și 
femeie ? Și a zis: Pentru aceea va lăsa omul. pe tatăl său și pe mama su 
și se va însoţi cu femeia sa şi vor fi amindoi un trup. Așa încît nu mai 
sînt doi, ci unul. Deci ce a unit Dumnezeu omul să nu despartă. Și i-au 
zis Lui : Pentru ce, dar, Moise a poruncit să-i dea femeii carte de despăr- 

tire și să o lase? El le-a zis: Din pricina învirtoșării inimii voastre... 
dar dintru început nu a fost așa. Eu însă zic vouă că oricine va lăsa pe 
femeia sa, în afară de vina de destrinare, și va lua alta, săvirşește adulter ; 
şi cine s-a însurat cu cea lăsată, săvirșeşte adulter» (Matei, 19, 3—9). 
Astfel, prin Hristos căsătoria este ridicată pe o treaptă superioară: El 
tace din ea Taină. 

ÎNVĂȚĂCELUL : Totuși în Sfinta Scriptură nu ni se spune că nunta 
sau căsătoria este o Taină, în înțeles ortodox. 

PREOTUL: Chiar dacă Mintuitorul nu ne spune direct acest luctu, 
este de-ajuns că ea ne este înfățișată ca atare, cum sînt și celelalte Taine, 
Nici nu este nevoie să se spună deschis acest lucru, de vreme ce ele 
sînt înfățișate ca lucrări văzute prin care se împărtășeşte harul cel ne- 
văzut al lui Dumnezeu. Despre căsătorie ni se arată, totuși, că în ea este 
ceva tainic, ascuns vederii și priceperii noastre, și anume: unirea, prin 
puterea iui Dumnezeu, a celor doi soți, în așa fel încît nu mai sînt doi, 
ci unul singur; prin aceasta ni s-a spus îndeajuns. Dar Sfinta Scriptură 
ne spune chiar și direct că unitatea rezultată din împreunarea celor doi 
soți în căsătorie e Taină şi încă «Taină mare» (Efes., 5, 32), asemuită 
fiind cu unirea dintre Hristos și Biserică. 

ÎNVĂȚĂCELUL : În epistola către Efeseni, 5, 32, sfintul apostol Pavel 
nu vorbeşte despre căsătorie ca Taină, ci numai despre Taina unirii 
între Hristos și Biserică: «Taina aceasta este mare; iar eu zic în Hristos 
şi în Biserică». S-ar părea că apostoiul însuşi îl previne pe cititor să nu 
înțeleagă ceva greşit, că anume ar vorbi despre căsătorie în sens de 
Taină. Nu cumva noi, ortodocșii, forțăm înţelesul textului ? 

PREOTUL : Pentru a vedea mai limpede de ce este vorba cînd zice 
apostolul «taina aceasta», trebuie să recurgem la context. Or, din con- 
text, rezultă ciar că este vorba de căsătorie, căci începînd de la versetul 
22, apostolul vorbește despre raporturile speciale dintre soţi. Iar pentru 
a le explica în chip mai convingător și mai potrivit însemnătăţii lor, le 
ascamănă cu cele dintre Hristos și Biserică. Se știe că Hristos însuși 
S-a numit pe Sine «Mire» (Matei, 9, 15; Marcu, 2, 19—20), iar Biserica Sa. 
este reprezentată ca o mireasă de către apostol, chiar aici în context (vezi 
și Apoc., 22, 17), comparaţia fiind cît se poate de potrivită. 

Domnul nostru lisus Hristos a arătat că aprobă și binecuvintează 
căsătoria prin prezența Sa la nunta din Cana Galileii, impreună cu Maica 


DESPRE IAINA NUNȚII 173 


Sa și ucenicii Săi, făcînd cu acest prilej şi prima minune, prin prefacerea 
apei în vin (loan, 2, 1—11). Apoi, prin sfintul Pavel zice: «Cinstită să 
fie nunta întru toate și patul neiîntinat. Iar pe desfrinaţi îi va judeca 
Dumnezeu» (Evr., 13, 4; Apoc., 21, 8). Beţiile și jocuriie care atrag pe- 
deapsa lui Dumnezeu n-au ce căuta cu acest prilej (I Cor., 10,7; I Petru, 
4, 3—6). În cazul cînd moare unul din soţi, celălalt este liber să se căsă- 
torească, nefiind nici un păcat (Rom., 7, 2—8), dar cine trăiește necu- 
munat (nebinecuviîntat de Biserică) trăiește în desfrinare (I Cor., 6, 16— 
20). Bărbaţii trebuie să-și iubească soțiile lor cum își iubește Hristos 
Biserica, iar soțiile să se teamă de soţii lor și să le fie supuse ca Domnu- 
lui Hristos (Efes., 5, 22—33; I Petru, 4, 1—7). 

ÎNVĂȚĂCELUL : Nicăieri nu se vorbeşte de un anumit ceremonial 
al căsătoriei, săvîrşit numai de preoți. Unii spun că ritualul ei nu trebuie 
să fie altceva decit o solemnitate religioasă în care viitorii soți își dau 
consimțămintul în mod solemn de a convieţui în vederea întemeierii 
unei familii sau a nașterii de fii. 


PREOTUL : Deși nu se vorbeşte nicăieri ce un ceremonial special 
pentru săvîrşirea acestei Taine, totuși, deoarece este o Taină, trebuie să 
aibă un ritual al ei, aşa cum de altfel are fiecare Taină. Ritualul — în 
centrul căruia e formula «Cunună-se robul lui Dumnezeu...» — constituie 
partea extemă, văzută a Tainei căsătoriei, partea necesară în săvîrşirea 
oricărei Taine. În ceremonialul Taimei căsătoriei au fost rinduite de Bi- 
serică diferite acte simbolice (încununarea, schimbarea inelelor, gusta- 
rea de vin, ocolirea mesei ș.a.), care își au rostul și importanţa lor, 
alături de binecuvîntarea lui Dumnezeu pentru întemeierea unei fa- 
milii. Astfel, încununarea simbolizează cununa virtuţilor pe care mirii 
trebuie să o aibă în viață; legarea — unirea celor doi miri într-un 
singur trup; schimbarea inelelor — credința și dragostea reciprocă 
între soţi, care trebuie să fie fără sfirşit ca şi inelul; gustarea de vin — 
conviețuirea mirilor în armonie între ei, şi la bine şi la rău. 

ÎNVĂȚĂCELUL : Unde se face slujba cununiei ? 

PREOTUL : Slujba cununiei se cuvine a se face în biserică, deoarece 
cununia este una din cele șapte Taine și aici e locul sfimt în care sc să- 
virşesc şi celelalte Taine, pentru că aici se adună lumea şi Biserica, — 
în înţelesul de comunitate — adică obștea credincioşilor care iau parto 
și se bucură împreună cu noi la unul din cele mai de seamă prilejuri do 

bucurie din viaţa noastră, după cum iau parte și la durerile și necazurile 
noastre. De aceea, săvîrşirea cununiei se face în biserică și este numai 
rareori îngăduită, din motive binecuvîntate, a se face şi prin case, cu 
dezlegarea arhiereului, care hotărăște de la caz la caz. 

ÎNVĂȚĂCELUL : Dar cînd se săvîrşeşte cununia ? 

PREOTUL: Cununia, fiind prilej de bucurie și de veselie, se săvir- 
șește în zile de sărbători, îndată după Sfinta Liturghie, cind toţi creş- 
tinii se află în sfinta biserică. 

ÎNVĂȚĂCELUL : Cînd se pot face nunţi ? 

PREOTUL : Potrivit poruncii a 9-a a Bisericii, nu se pot face nunţi 
în următoarele zile și răstimpuri din cursul anului: în cele patru posturi 
de peste an, ca și în toate zilele de post ale anului; miercurea și vinerea ; 
Ziua Crucii (14 septembrie); Tăierea Capului sfintului loan Botezătorul 
(29 august). Aceasta, pentru că petrecerile — ospeţele ce însoțesc de 
obicei nunta — nu se potrivesc cu pocăința și înfrinarea pe care ne-o 
impune postul (vezi tălmăcirea la canonul 69 Apostolic, canonul 52 al Si- 
nodului din Laodiceea și la sfîntul Simeon Tesaloniceanul, răspuns la 
întrebarea 25). 

În Păresimi este îngăduită, la nevoie, logodna, şi aceasta numai în 
ziua Bună-Vestirii, dacă nu cade în săptămina Sfintelor Patimi sau în 
Duminica Floriilor (Înv. de Cred. Ort., întreb. 206). 


Capitolul 23 


DESPRE TAINA SFÎNTULUI MASLU 


ÎNVĂȚĂCELUL: A mai rămas, Părinte, să-mi vorbeşti despre Taina 
maslului. Ce temei avem în Noul Testament ? 

PREOTUL : Sfintul apostol Iacov ne dă următoarea îndrumare : «Este 
cineva bolnav între voi ? Să cheme preoţii Bisericii şi să se roage pentru 
el, ungindu-l cu untdelemn întru numele Domnului. Și rugăciunea cre- 
dinţei va mîntui pe cel bolnav și Domnul îl va ridica și de va fi făcut 
păcate, se vor ierta lui» (5, 14—15). 

Înţelegem deci că maslul este Taina prim care creştinul bolnav care 
este uns cu untdelemn sfinţit dobindește, cu rugăciunile preoţilor, harul 
vindecării de bolile trupești și sufleteşti. 

Această Sfintă Taină dovedeşte, o dată mai mult, cît adevăr este 
în sfinta noastră credință, cîtă întemeiere este în privința celor ce se 
săvirşesc de către preoţi. Sfinta rugăciune a preoţilor cu ungerea cu 
untdelemn a celor bolnavi noi o numim «maslu», dar, pe lîngă aceasta, 
ea mai are și alte numiri — care se folosesc mai rar — cum ar fi: untde- 
lemn împreunat cu rugăciune (evheleon), ungere cu untdelemn sfințit 
etc. Potrivit învățăturii Domnului nostru lisus Hristos, Biserica a prac- 


176 DESPRE CREDINŢA ORTODOXĂ 


ticat această slujbă îndeosebi pentru cei bolnavi care nu și-au găsit lea- 
curi la doctori. Deși doctorii sînt şi ei buni pentru bolile trupești, căci 
și pe ei i-a hărăzit Domnul (În. Sir., 28, 12), sînt totuşi boli cărora pînă 
azi nu li s-a găsit leacul. Însă ce nu este cu putință la oameni este cu 
putinţă la Dumnezeu (Matei, 19, 26; Luca, 1, 37). Astfel vedem că Domnul 
nostru lisus Hristos, propovăduind Evanghelia prin sate și prin cetăți, 
tămăduia orice boală şi orice neputinţă în popor (Matei, 4, 23—25; 8, 
1—4; 9, 27—35). Tămăduirea o dădea însă numai pe temeiul credinţei 
că El poate vindeca. 

Prin puterea Duhului Sfînt și pe temeiul credinţei, Domnul Hristos 
le-a dat și apostolilor Săi puterea să scoată afară duhurile necurate și 
să tămăduiască orice fe! de boală și orice neputinţă, spunîndu-le: «Și 
mergimd, propovăduiţi şi ziceţi: Împărăţia cerurilor este aproape! Tă- 
măduiți pe cei bolnavi, înviaţi pe cei morți, curăţiți pe cei leproși, pe 
demoni scoateţi-i» (Matei, 10, 1, 7—8). Apostolii tămăduiau pe boinavi 
— după cum îi învățase Domnu! (Marcu, 6, 12—13), iar pe temeiul acesta 
ne-a lăsat scris și sfintul apostol Iacov acele cuvinte pe care le-am amintit 
mai sus (Iacov, 5, 14—15). Astfel, prin faptul că se spune «preoţii», Sfinta 
Biserică învaţă că la bolnavul căruia i se face sfintul maslu este necesar 
să fie chemaţi cel puţin 2—3 preoți. Pot fi și mai muiţi (cel mai indicat 
este șapte), dar în cazul cînd ecest lucru nu este posibil, să fie cel puţin 
doi. Numai la cazuri de mare urgenţă şi nefiind posibilă reuniunea a 
minimum doi preoţi, se admite şi unul. 

ÎNVĂȚĂCELUL : Bine, car Sfinta Scriptură nu spune nicăieri că 
această Taină ar fi fost instituită de Mîntuitorul. 

PREOTUL : Nu ţi-am arătat în cele de mai sus că această Taină a 
fost practicată de sfinţii apostoli din însăși porunca Domnului (Marcu, 
6, 12—13) ? N-ai auzit pe sfintul apostol Iacov cit de clar vorbește des- 
pre această Taină și cum învaţă să o practicăm și noi (Iacov, 5, 14—15) ? 
Apostolii nu se numesc întemeietorii ai Tainelor, ci «iconomi», adică 
administratori (1 Cor., 4, 1). Deci Taina este întemeiată de Hristos, nu 
de apostoli. 

ÎNVĂȚĂCELUL : Totuși, unii pretind că maslu] n-a fost o Taină, ci 
o simpiă ungere simbolică, sau chiar numai o punere a miinilor peste 
coi bolnavi, de către apostoii. Vindecări.e puteau fi făcute și fără untde- 
lemn, elementul principal fiind rugăciunea. Untdelemnul putea să fie 

folosit sau nu, deoarece vindecări s-au făcut și fără untdelemn (Marcu, 
16, 18; Fapte, 14, 10 ș.a.). 

PREOTUL: Sfîntul maslu este o Taină aşezată de Mintuitorul prin 
sfinții apostoli, iar nu o lucrare simbolică. Din faptul că Mintuitorul sau 
sfinţii apostoli făceau vindecări şi fără a se folosi de untdelemn, nu re- 
zultă nicidecum că maslul nu ar fi Taină sau că untdelemnul poate lipsi 
de la săvîrşirea acestei Taine. Noi vom crede învăţătura sfinților apos- 
toli, care ne arată prea clar şi luminat să ungem cu untdelemn pe cei 
bolnavi (Marcu, 6, 12—13; Iacov, 5, 14—15). 

ÎNVĂȚĂCELUL : Dacă maslul este o Taină prin care se împărtă- 
șește harul vindecărilor de către Sfintul Duh, de ce nu se vindecă toţi 
bolnavii cărora li se administrează ? 

PREOTUL: Nu știi că nici Însuși Mîntuitorul mu a putut face mi- 
nuni «în patria Sa», la localnici, pricina fiind numai «necredința» lor 
(Marcu, 6, 1, 5—6) ? Cind vindeca pe bolnavi mărturisea în faţa tuturor 
credința celor ce se învredniceau de binefacerile și tămăduirile Sale 
(Matei, 9, 22—29 ; 8, 10). 

În afară de aceasta, rugăciunile de la maslu cer şi iertarea de pa- 
cate. Iar dacă cineva bolnav moare totuși după slujba maslului, socotim 
că Dumnezeu i-a iertat păcatele de care era bolnav sufletul său, dacă 
nu a voit să-l lase să se mai bucure de sănătate, în viaţă. 

ÎNVĂȚĂCELUL: Dar de ce la romano-catolici Taina maslului nu 
poate fi săvirşită decît de episcopi şi numai pentru cei bolnavi pe patul 
de moarte? De ce ei o numesc «ungere din urmă» (extrema unctio)? 

PREOTUL: În Sfînta Scriptură, şi anume unde se vorbeşte despre 
practicarea acestei Taine (Iacov, 5, 14—15), nu ni se spune să fie che- 
maţi episcopii la săvîrşirea ei, ci «preoţii». E adevărat că, pe acele vre- 
muri, cuvîntul preot putea să «desemneze și pe episcopi, așa cum alteori 
cuvintul episcop desemna pe preot; de asemenea, este adevărat că Taina 
maslului a fost practicată de sfinţii apostoli (Marcu, 6, 7, 12—13). Dar 
nu ni se spune că săvirşirea ei ar fi rezervată numai episcopilor şi mici 
că trebuie aplicată numai celor ce sînt pe moarte, ci, «dacă este cineva 
bolnav», apostoiul spunînd limpede că Dumnezeu «va ridica» pe cel su- 
ferind. Or, dacă Taina aceasta ar fi o «ungere din urmă», ar fi trebuit sa 
spună că Dumnezeu ia la Sine pe cel muribund. Unde crezi că este ade- 
vărul ? 


12 — Credinţa Ortodoxă 

Iar pentru iertarea păcatelor înaintea morţii, ortodocșii cred că este 
necesară împărtășirea muribundului, sau a bolnavului, și pe aceasta o 
practică, iar nu ungerea cu untdelemnul sfinţit, ca la catolici. 

ÎNVĂŢĂCELUL : E limpede. Am înţeles că adevărul este de partea 
ortodocșilor. Dar unde se face sfintul maslu ? 

PREOTUL: În biserică sau în casa bolnavului pentru care se face 
sfintul maslu. 

ÎNVĂȚĂCELUL : Dar în ce zile se face sfintul maslu ? 

PREOTUL : Nu sînt zile sau timpuri anumite pentru săvirșirea sfin- 
tului maslu. Se poate face oricind este nevoie. În popor se obișnuiește 
a se face mai ales în zilele de post. În săptămina Sfintelor Patimi se 
obișnuiește a se face miercurea, joia și vinerea, dar mai ales în sfinta și 
marea Miercuri, înaintea ceasurilor, în amintirea ungerii Mintuitorului 
cu mir de către femeia cea păcătoasă (Luca, 7, 37—38). Atunci se face 
în biserică maslu de obşte, adică pentru mai mulţi boinavi, cu sobor 
de mai mulţi preoţi. De regulă, bolnavul pentru care se face sfintul 
maslu trebuie mai înainte să se spovedească, pentru ca să i se dea prin 
sfintul masiu curăţire sufletească, adică iertarea păcatelor sale şi tămă- 
duirea trupului său de boală (vezi Molitfelnicul, povăţuirea de la înce- 
putul rînduielii sfintului maslu). 

ÎNVĂȚĂCELUL : Dar se poate face sfîntul maslu şi pentru cei sä- 
nătoși ? 

PREOTUL: Întrucât prin sfîntul maslu se dobindește nu numai tă- 
măduire de bolile trupului, ci și iertarea păcatelor, se poate face sfintul 
maslu nu numai pentru cei bolnavi, ci și pentru cei sănătoși, și nu numai 
o singură dată, ci și de mai multe ori (Sfintul Simion Tesaloniceanul, 
Despre stîntul maslu, cap. 291). 


2 


ai 


Capitolul 24 


DESPRE PUTEREA DISCIPLINARĂ 


Noi credem că dreptul şi puterea disciplinară asupra credincioşi- 
lor, pentru diferite abateri, le are Biserica. Sînt însă unii creștini care 
prin cuvîntul «Biserică» înțeleg comunitatea credincioșilor, fără distinc- 
ţie între laici și clerici, pe cînd noi, ortodocşii, înțelegem că puterea 
disciplinară o are numai ierarhia superioară a Bisericii, deoarece știm 
precis că Hristos — Mintuitorul nostru — a dat puterea de «a lega și 
a dezlega» ucenicilor Săi; El le-a dat, în general, «toată puterea» (Ma- 
tei, 18, 18—19; 23, 18—19) și, de asemenea, cunoaștem că după învie- 
rea Sa «...a suflat asupra lor (a ucenicilor Săi) și le-a zis: Luaţi Duh 
Sfint; cărora le veţi ierta păcatele, vor fi iertate și cărora le veţi ţine, 
vor fi ținute» (Ioan, 20, 22—23). 

ÎNVĂŢĂCELUL : Cu toate acestea, cînd Mintuitorul, vorbind de- 
spre pedepsele disciplinare, zice: «...spune-l Bisericii» (Matei, 18, 15 
—17), înţelege : «spune-l comunităţii», nu spune-l conducătorilor (epis- 
copilor), căci despre ei nu este vorba nicidecum. Cuvintul Biserică ar 
însemna deci comunitatea credincioşilor. Despre pedepse, de asemenca, 
a vorbit limpede: prima — este mustrarea între patru ochi; a doua 

ceste mustrarea în faţa a doi sau trei martori; cea de a treia este mustra- 
rea în faţa întregii comunităţi; iar a patra — scoaterea din sînul co- 
munităţii. 

PREOTUL: Cuvîntul Biserică nu poate însemna numai adunarea 
credincioșilor, deoarece numai apostolilor și ucenicilor li s-a dat drep- 
tul să facă uz de puterea disciplinară în Biserică. «Biserica» despre care 
este vorba la Matei (18, 17) are același înțeles ca și în cazul nelegiui- 
tului din Corint, unde comunitatea ia hotărîrea excomunicării lui nu- 
mai la porunca şi împreună cu apostolul Pavel, după cum arată textul: 
«Ci eu, deși departe cu trupul, însă de faţă cu duhul, am și judecat, ca 
și cum aș fi de faţă, pe cel ce a făcut una ca aceasta: în numele Dom- 
nului nostru Iisus Hristos, adunîndu-vă voi și cu duhul meu, cu puterea 
Domnului nostru lisus Hristos, să daţi pe unul ca acesta satanei, spre 
pieirea trupului, ca sufletul să se mîntuiască în ziua Domnului lisus» (| 
Cor., 5, 3—5). lar mai departe: «Scoateţi afară dintre voi pe cel rău» (I 
Cor., 5, 13). Iar ceva mai jos, apostolul Pavel scrie acelorași: «Gata sîn- 
tem să pedepsim orice neascultare, atunci cînd supunerea voastră va 
fi deplină» (II Cor., 10, 6). Deci, cel ce are dreptul de a se pronunţa în 
materie disciplinară este episcopul locului. Mai este oare cu putință ca 
în urma analizei acestor exemple să se mai facă obiecţia că nu Aposto- 
lul, ci comunitatea deține acest drept? Și tesalonicenilor le scrie în 
același înţeles: «Dacă vreunul nu ascultă de cuvintul nostru prin epis- 
tolă, pe acela să-l însemnați și să nu mai aveţi cu el nici un amestec, 
ca să-i fie ruşine» (II Tes., 3, 14). Tot apostolul Pavel a făcut uz de a- 
ceastă putere în cazul excomunicării lui Imeneu și a lui Alexandru, căci 
îi scrie lui Timotei: «...i-am dat satanei, ca să se înveţe să nu huleas- 
că» (I Tim., 1, 19—20). 

Prin urmare, apostolii au avut putere disciplinară în Biserică, nu 
comunitatea. De la apostoli, această putere a trecut asupra urmaşilor 
lor, episcopii și preoţii; apostolii au instituit şi alți apostoli, aşa cum 
au fost Timotei în Efes și Tit în Creta. Iar lui Timotei, marele Pavel îi 
scrie: «Piră împotriva preotului să nu primeşti, decit din gura a doi 
sau trei martori. Pe cei ce păcătuiesc mustră-i de faţă cu toţi, ca și cei- 
lalți să aibă teamă» (I Tim., 5, 19—20). Așadar, Timotei avea dreptul şi 
pulerca de a aplica pedepse disciplinare chiar și preoţilor. 

ÎNVĂȚĂCELUL : Dar, după sfinţii apostoli, cine are puterea dis- 
ciplinară în Biserică ? 

PREOTUL: După sfinţii apostoli, puterea disciplinară în Biserică 
a rămas la urmaşii lor, episcopii şi preoţii, care au întemeiat legiuirile 
bisericești. 

ÎNVĂȚĂCELUL : Dar ce sînt legiuirile bisericeşti ? 

PREOTUL: Legiuirile bisericești sint legile date de conducătorii 
Bisericii, în virtutea puterii primite de la Întemeietorul ei de a cîrmui 
pe credincioși în numele Său și a-i îndatora la ascultare spre buna lor 
vieţuire (Matei, 10, 40; Luca, 10, 16; Ioan, 13, 20). 

ÎNVĂȚĂCELUL: Unde sînt cuprinse legile bisericeşti ? 

PREOTUL: Cele mai însemnate sînt canoanele și cele nouă po- 
runci bisericești. 

ÎNVĂȚĂCELUL : Dar canoanele ce sînt ? 

PREOTUL: Canoanele sint legi date de sinoadele ecumenice ale 
Bisericii şi de sinoadele locale ale ei, dar întărite de cele ecumenice. 
Pe temeiul învăţăturii Mîntuitorului și a sfinților Săi apostoli, canoa- 
nele statornicesc felul de organizare şi conducere a Bisericii, precum 
și drepturile și îndatoririle membrilor ei — clerici, monahi și credin- 
cioși — spre buna lor vieţuire. 

ÎNVĂȚĂCELUL: Dar cum se numesc poruncile privitoare la în- 
datoririle credincioșilor față de Biserică și cîte sînt ? 

PREOTUL: Se numesc porunci bisericești şi sint nouă la număr, 
iar dacă vrei să știi pe larg despre aceste nouă porunci bisericești, ca 
și despre Canoane, citeşte cu atenţie în Pidalionul de Neamţ, ediţia 1844 
și Înv. de Cred. Ort., întreb. 29, 30, 31 şi mai departe. 


Capitolul 25 


DESPRE SFINŢȚIREA NATURII 


ÎNVĂȚĂCELUL : Dar în natura creată sînt și lucruri spurcate, de 
care nu trebuie să ne atingem ? 

PREOTUL : Prin căderea lui Adam, toată făptura a fost supusă «de- 
sertăciunii și stricăciunii» (Rom., 8, 20—21), îngreuindu-se mai mult via- 
ţa omului. Odată cu omul a căzut și natura sub blestem, trecînd, îm- 
preună cu acesta, sub stăpînirea diavolului, care este numit de atunci 
încoace «stăpînitorul acestei lumi» (Ioan, 12, 31; 14, 30; 16, 11; Efes., 
2, 2; 6, 12). Nu numai omul, ci şi natura tinde să se elibereze de 
sub puterea tiranică a diavolului, «împreună suspină și împreună are 
dureri», dar eliberarea ei deplină se va face abia la venirea a doua a 
Mintuitorului, căci pînă atunci și ea rămîne în deșertăciune, ca urmare 
a căderii omului (Rom., 8, 15—22). Dar, precum omul — după venirea 
Mintuitorului — poate fi scos de sub stăpînirea diavolului prin botez, 
și lucrurile din natură, prin sfințire, se eliberează și pot fi folosite ast- 
fel în slujba lui Dumnezeu. Cînd Mîntuitorul a săviîrșit în pustie minu- 
nea înmulțirii pîinilor, sfintul evanghelist ne spune că mai întîi El S-a 
rugat şi a binecuvintat pîinile, pe care apoi le-a înmulţit (Matei, 14, 19; 

15, 36). A făcut rugăciunea (ce se obișnuiește pentru masă) și a bine- 
cuvîntat pîinile pentru a le scoate de sub blestem și a le pune în slujba 
măririi lui Dumnezeu, prin minunea ce avea să facă. La fel a procedat 
şi la aşezarea Sfintei Împărtășanii, cînd, luînd pîinea, a binecuvintat-o 
şi, luînd paharul şi mulțumind, le-a dat ucenicilor (Matei 26, 26—27), 
căci, şi în această împrejurare, pîinea şi vinul trebuiau scoase de sub 
blestem spre a putea fi puse în slujba lui Dumnezeu. Tot așa şi după 
înviere, cinînd cu doi ucenici la Emaus, a luat pîinea și a binecuvîntat-o 
(Luca, 24, 30). Iată deci mai multe împrejurări în care Mîntuitorul ne-a 
dat pildă ca, prin rugăciune şi binecuvîntare, să sfințim obiectele de 
care ne folosim. 

ÎNVĂȚĂCELUL : În Sfînta Scriptură se spune că nimic nu este ne- 
curat (Fapte, 10, 15; Rom., 14, 14—20; I Tim., 4, 4—5; Tit, 1,5 ș.a.) 
Iar dacă Dumnezeu le-a curăţit, pentru ce le mai trebuie sfințire ? 

PREOTUL: Într-adevăr, Apostolul arată că «...orice făptură a lui 
Dumnezeu este bună şi nimic nu este de lepădat, dacă se ia cu mulţu- 
mire. Căci se sfințește prin cuvîntul lui Dumnezeu și prin rugăciune» 
(I Tim., 4, 4—5). Dar prin aceasta e de la sine înțeles că sfințirea nu o 
pot face decît persoanele liturgice, cărora li s-a încredințat misiunea 
de a fi «iconomi ai Tainelor lui Dumnezeu» (I Cor., 4, 1) și de a face 
lucrul slujbei (Efes., 4, 12) «spre cele către Dumnezeu» (Evr., 5, 1). 

Cel mai obișnuit element spre sfințire este apa, care devine apoi 
ea însăși un agent curăţitor şi sfințitor, stropind alte obiecte (le$. 30, 
18—20; Lev., 8, 6; 14, 8; Num., 8, 7; 19, 9—12). În Testamentul Vechi 
sint numeroase mărturii ce arată rolul apei în istoria lumii. Astfel, încă 
de la începutul lumii, Duhul lui Dumnezeu Se purta deasupra apei (Fac. 
1, 2). Prin apa sfinţită — potrivit legii — se curăţă tot cel necurat, 
spălindu-se, pînă chiar și hainele sale, cu apă (Lev., 15, 10). De pildă, 
lie a udat cu apă jertfa (IH Regi, 18, 28—32) etc. Tot în Legea Veche 
s-a prezis că și în creștinism va fi o apă curăţitoare, care va curdţi nu 
numai trupul, ci și sufletul omului (lez., 36, 25—26). În Noul Testament, 
apa sfinţită este întrebuințată ca element curăţitor şi sfinţitor (loun, », 
4; 3, 2—7). 

Alt element de sfințire arătat în Scriptură este și untdelemnul, cum 
am mai arătat în cele spuse mai înainte. 

În afară de aceasta, Biserica sfințește pămîntul, arăturile, roadele, 
casele etc., cu diferite slujbe (ierurgii), aduciînd darul Sfîntului Duh pes- 
te toate aceste elemente care intră în viețuirea zilnică a credincioşilor. 

ÎNVĂȚĂCELUL : Dar unde se vede în Sfinta Scriptură că elemen- 
te ca apa, untdelemnul, precum şi alte obiecte, trebuie să fie sfințite ? 

PREOTUL: i-am arătat destul de clar în cele de mai sus, dar văd 
că ai rămas nelămurit. De aceea, ascultă! Să ştii că, chiar în Legea Ve- 
che se sfințeau și se curățau atît oamenii, cît şi elementele prin diferite 
rituri şi rugăciuni, ca de exemplu: curățirea femeii lehuze la 40 de 
zile după naștere (Lev., 12; Luca, 2, 22—24), iar rugăciunea pentru sfin- 
țirea untdelemnului și a apei (aghiazma), binecuvîntarea pruncilor, a 
pîinii şi a vinului şi a paştelor le găsim la sfinţii părinți și scriitori ai 
Bisericii din primele veacuri creștine, ca: Iustin Martirul și Filosoful 
(Apologia 1, cap. 61, 65), Tertulian (De baptismo, cap. 7, De corona mi- 
litis, cap. 3, 4 ş.a.) sau sfîntul Vasile cel Mare (Despre Sfintul Duh, 
cap. 67). 

Rugăciuni pentru binecuvîntarea și sfințirea apei (aghiazma), a unt- 
delemnului şi a fructelor, sfeştanii pentru ploaie și altele, le găsim amin- 
tite chiar şi în cele mai vechi rînduieli și așezăminte bisericești, ca Așe- 
zămintele Sfinţilor Apostoli din veacurile III, IV (cartea VII, cap. 27, 
42, 43; cartea VIII, cap. 29, 40, 41, 42 ş.a.), precum şi în cele mai vechi 
cărţi de slujbă ca Evhologhionul (Molittelnicul) lui Serapion de Thmuis 
din Egipt, din veacul IV. Pe toate le găsim în aceeeaşi carte de slujbă, 
unde aflăm și rinduiala Sfintelor Taine, adică în Evhologiu sau Molit- 
felnic (cartea de rugăciuni sau de molitfe, vezi Înv. de Cred. Ort., în- 
treb., 229). 


Capitolul 26 


DESPRE SERBAREA DUMINICII 
ÎN LOCUL SÎMBETEI 


ÎNVĂŢĂCELUL : Dacă Noul Testament este urmarea Vechiului 
Testament, de ce nu urmăm noi și sărbătorirea sîmbetei ? 

PREOTUL: De la Adam pînă la sfîrşitul lui Avraam au trecut, după 
unii cronografi, 3678 de ani (Gronograful lui Gheorghe Kedranos, trad. 
rom. de Mitrop. Veniamin Costachi, Minăstirea Neamţu, 1837, p. 44— 
45; vezi și prefața Mineiului pe februarie, de stareţul Miînăstirii Neam- 
țu-Secu, Neonil), la care, adăugind cei 430 de ani cît au stat israeliţii 
robi în Egipt (Gal., 3, 17), fac 4108 ani. În această perioadă de timp, de 
la Adam pînă la Moise, nici Scriptura nu era scrisă, nici simbăta nu se 
ținea ca sărbătoare de vreun popor. Timp de atitea mii de ani, patriarhii 
cei de mai înainte de lege și toţi cei credincioși s-au povăţuit la calea 
mâîntuirii numai prin Sfinta Tradiţie şi abia după acest îndelungat räs- 
timp a fost instituită de Dumnezeu prăznuirea simbetei — în timpul tre- 
cerii poporului Israel prin pustia Arabiei — în amintirea facerii lumii 
în șapte zile, după care, în ziua a şaptea, Dumnezeu S-a odihnit, pro- 

cum și în amintirea ieșirii din robia Egiptului a poporului Său, Israel. 
Căci Sfinta Scriptură spune: «Şi a binecuvîntat Dumnezeu ziua a şap- 
lea și a sfinţit-o; căci întru ea S-a odihnit de toată lucrarea Sa pe care 
a făcut-o Dumnezeu» (Fac., 2, 3). Şi iarăși este scris, referitor la ieșirea 
israeliților din robie: «Adu-ţi aminte că ai fost rob în pămîntul Egip- 
tului și te-a scos Domnul Dumnezeul tău de acolo cu mînă tare și cu 
braţ înalt; pentru aceea ţi-a poruncit Domnul-Dumnezeul tău să pă- 
zeşti ziua simbetei» (Deut., 5, 15). 

Dar trebuie știut şi faptul că sîmbăta nu a fost dată de Dumnezeu 
ca Sărbătoare obligatorie pentru toate popoarele lumii, ci a rînduit-o, 
ca sărbătoare şi ca legămînt veșnic, numai pentru poporul Său, Israel. 
Acest lucru îl arată Sfinta Scriptură clar, cînd zice: «Să păzească fiii 
lui Israel sîmbăta, prăznuind ziua odihnei din neam în neam, ca un le- 
gămînt veșnic. Şi să fie aceasta semn veșnic între Mine și fiii lui Israel, 
pentru că în șase zile a făcut Domnul cerul și pămintul, iar în ziua a 
șaptea a încetat și S-a odihnit» (leș., 31, 16—17). 

În alt loc, Sfînta Scriptură ne arată, de asemenea, că atit simbăta, 
cit şi celelalte porunci ale Legii nu au fost date decît poporului Israel: 
«Ce] ce vestește cuvintul Său lui Iacov, îndreptările și judecăţile Sale 
lui Israel (adică poporului scos de El din robie), n-a făcut așa nici unui 
alt neam (adică necredincios, care nu se trăgea din sămînța lui Iacov) 
și judecăţile Sale nu le-a arătat lor» (poruncile și simbăta) (Ps. 147, 8— 
9). Cînd păginii au venit la Neemia, dorind să ia parte la zidirea tem- 
plului, el le-a zis: «Dumnezeu cel ceresc ne va ajuta. Noi, slugile Lui, 
vom zidi; iar voi n-aveţi parte, nici drept, nici pomenire în Ierusalim» 
(II Ez. 2, 19). Dacă păginii ar fi avut sîmbăta, mai avea Neemia dreptul 
sä le vorbească aşa ? Păgiînii i-ar fi putut răspunde că și ei au sîmbăta 
ca semn al așezămîntului, la fel ca israeliţii. Aici însă Neemia vorbește 
hotărît și limpede, spunîndu-le că nu au «parte, nici drept». Că păgini- 
lor nu li s-a dat nici Legea și nici sîmbăta reiese și din epistola sfîntu- 
lui apostol Pavel către romani, unde le spune: «Căci păginii care. nu 
au lege, din fire fac ale Legii» (Rom., 2, 14). Iar mai departe, același 
apostol mărturisește că israeliților le aparţine înfierea și slava și așe- 
vimintul (deci şi semnul legăturii — sîmbăta) și punerea legii (simbăta 
face parte din ea) şi slujba (legea ceremonială) și făgăduinţele (Rom., 9, 
4; Deut, 6—13). 

Așadar, pe temeiul mărturiilor de mai sus reiese clar că sîmbăta cra 
un semn de legătură între Dumnezeu și Israel şi că a fost dată în urmă, 
numai pentru israeliți (leș., 3, 16—17), nicidecum pentru întreaga ome- 
nire. 

Dar legiuirea sîmbetei nu s-a făcut pentru o durată nedeterminată, 
Apostolul Pavel, în epistola sa către galateni, ne arată că «Legea a fost 
adăugată pentru călcările de lege, pînă cînd era să vină Urmașul (prin 
urmare pînă la venirea Urmașului), Căruia I s-a dat făgăduinţa» (Gal., 
3, 19). De asemenea, știm că «sfîrşitul legii este Hristos» (Rom., 10, 4). 
Deci, iată durata de timp pentru care a fost dată Legea: pînă la veni- 
rea Urmașului, Care este Hristos. Legea a fost — după cum știm — nu- 
mai povăţuitor către Hristos, ca să ne justificăm prin credinţă. După 
venirea credinţei, nu mai sîntem sub povăţuitor (Lege) (Gal., 3, 24—25). 
Vechiul Testament fiind înlocuit, s-a împlinit porunca lui Ieremia în 
care se zice: «Iată, vin zile — zice Domnul — cînd Eu voi incheia cu casa 
lui Israel şi cu casa lui Iuda legămiînt nou. Însă nu ca legămîntul pe care 
l-am încheiat cu părinţii lor în ziua cînd i-am luat de mînă, ca să-i scot 
din pămîntul Egiptului ... Voi pune Legea Mea în lăuntrul lor şi pe ini- 
mile lor voi scrie şi le voi fi Dumnezeu, iar ei Îmi vor fi Mie popor» 
(ler., 31, 31—33; Evr., 8, 8—10). Aici se vorbește despre încheierea unei 
noi legături și se arată și timpul cînd aşezămîntul va fi înlocuit cu cel 
nou. Se naște întrebarea: care legămiînt va fi înlocuit? Proorocul Ie- 
remia a arătat: «...acela pe care l-am făcut cu părinţii lor în ziua cînd 
i-am luat de mînă, ca să-i scot din pămîntul Egiptului...». 

În ce constă acest legămint ne arată proorocul Moise: «Domnul 
Dumnezeul vostru a încheiat cu voi legămiînt în Horeb. Nu cu părinţii 
noștri a făcut Domnul legămîntul acesta, ci cu noi, cei ce sîntem vii aici 
astăzi ... Eu am stat în vremea aceea între Domnul şi între voi ... El a 
zis: Eu sînt Domnul Dumnezeul tău, Cel ce te-am scos din pămintul 
Egiptului, din casa robiei ... Cuvintele acestea le-a grăit Domnul către 
toată adunarea voastră pe munte, din mijlocul focului, al norului, întu- 
nericului și al furtunii, cu glas de tunet şi altceva n-a mai griit. Și le-a 
scris pe două lespezi de piatră și mi lc-a dat mie» (Deut., 5, 2—22). 

Acest Așezămiînt, această legătură trebuie să-i lase loc Noului 
Așezămînt. Deci, înlocuindu-se și dîndu-se la o parte legătura cea vo- 
che, de la sine cade și sîmbăta — semnul acestei legături. 

ÎNVĂȚĂCELUL : Hristos Mintuitorul nostru n-a desființat Legea 
Testamentului Vechi, căci Însuşi a mărturisit: «Să nu socotiți că am 
venit să stric Legea sau proorocii. N-am venit să stric, ci să împlinesc, 
Căci adevărat, zic vouă: înainte de a trece cerul și pămîntul, o iotă sau 
o cirtă din lege nu va trece, pînă ce nu se vor face toate» (Matei, 5, 17 
—18). Ar însemna, deci, că și sfințenia sîmbetei rămîne în vigoare pen- 
tru totdeauna. 

PREOTUL : Mintuitorul n-a stricat Legea și proorocii, sau, în gene- 
ral, Vechiul Testament, ci numai l-a înlocuit cu Cel Nou, care este de- 
săvîrşirea celui Vechi. Testamentul cel Vechi — după cum s-a arătat 
și mai sus — a avut numai un rol de învăţător, spre a pregăti omenirea 
pentru primirea lui Mesia : «Astfel că Legea ne-a fost nouă călăuză spre 
Hristos, pentru ca să ne îndreptăm din credinţă. Iar dacă a venit cre- 
„dința, nu mai sîntem sub călăuză» (Gal., 3, 24—25). Mîntuirea noastră 
nu mai atirnă de împlinirea faptelor poruncite de Testamentul Vechi 
sau de ţinerea sîmbetei, ci de credinţa în Iisus, Mintuitorul nostru. Prin 
lisus Hristos, Legea (Testamentul Vechi) s-a împlinit și a încetat, «Căci 
Hristos este sfîrşitul Legii, spre îndreptarea a tot celui care crede» 
(Rom., 10, 4). Legea Veche a ținut numai pînă la Ioan Botezătorul, ulti- 
mul pregătitor al venirii lui Hristos (Matei, 11, 13). Cei de sub regimul 
ei au fost născuţi sub robie, întocmai ca fiul lui Avraam, din roaba sa, 
Agar; pe cînd cei din Testamentul Nou sînt ca fiul lui Avraam, din so- 
ţia sa liberă, Sara, fiind născuţi spre libertate și moștenire. Căci Agar 
şi Sara sînt închipuiri ale celor două Testamente (Gal., 4, 22—31). Prin 
urmare, cuvintele Miîntuitorului: «Să nu socotiți că am venit să stric 
Legea sau proorocii» au acest înțeles: Eu n-am venit împotriva 
Legii și a proorocilor, sau: Venirea Mea nu îi este ceva străin, ci, dìm- 
potrivă, ea este în deplin acord atît cu Legea lui Moise, cît și cu învă- 
țătura din celelalte cărţi ale proorocilor (Vechiului Testament). În acest 
chip, Legea se împlineşte desăvirșit prin Mine — adică prin venirea 
Mea — deoarece această venire a Mea este însăși ținta ei (Rom., 10, 4). 

Iar cuvintele prin care Mîntuitorul spune că nu va trece o iotă sau 
o cirtă din Lege pînă ce nu se vor face toate, se referă la împlinirea 
lucrurilor proorocite despre El, care s-au împlinit întocmai — pînă la 
încheierea Noului Legămînt făcut prin Sîngele Său și instituit în seara 
Cinci celei de Taină, cînd legămîntul Vechiului Testament a luat sfir- 

şit. După ce a mincat cu ucenicii Săi, Mîntuitorul a luat paharul și l-a 
dat lor zicînd: «Acest pahar este Legea cea nouă, întru Sîngele Meu, 
care se varsă pentru voi» (Luca, 22, 20). 

ÎNVĂȚĂCELUL: Dumnezeu a binecuvîntat și a sfințit ziua a şap- 
tea încă de la începutul lumii, cînd a isprăvit creaţia, după cum este 
scris: «Și a sfîrșit Dumnezeu în ziua a şasea lucrarea Sa pe care o fă- 
cuse și S-a odihnit în ziua a șaptea și a sfinţit-o, căci întru ea S-a odih- 
nit de toată lucrarea Sa, pe care a făcut-o Dumnezeu» (Fac., 2, 2—3). 
Deci, după cele șase zile ale creaţiei, ziua a şaptea a fost cel dintii sa- 
bat sfinţit de Însuși Dumnezeu şi, datorită acestui fapt, ea a rămas sfin- 
tă pentru toți oamenii și pentru toate timpurile. 

PREOTUL: În aceste două versete nu se vorbește decit despre 
Dumnezeu și lucrarea Sa, arătîndu-se că Dumnezeu Și-a sfîrşit lucra- 
rea, S-a odihnit, a binecuvintat şi a sfinţit ziua a șaptea. Însă despre 
om nu se spune nimic, și nici n-ar fi avut omul pentru ce să se odih- 
nească, avind el abia o zi de la crearea sa (Fac., 1, 26—31). Fiind așe- 
zat de Dumnezeu «...în grădina cea din Eden, ca s-o lucreze şi s-o pă- 
zească» (Fac., 2, 15), primul om n-a primit nici o poruncă privind serba- 
rea zilei a şaptea. Singura poruncă pe care i-a dat-o Dumnezeu a fost 
aceea de a nu mînca din pomul cunoștinței binelui și răului (Fac, 2, 16 
—17). Pentru om, toate zilele erau deopotrivă. Ba, mai mult, nici chiar 
atunci cînd Adam și Eva au călcat porunoa și au cunoscut binele şi răul, 
și nici după ce au fost izgoniți din rai, nu au primit poruncă să serbeze 
vreo zi. Dimpotrivă, toată viața omului devine o continuă muncă, fiind 
obligat ca în toate zilele să muncească pămîntul — blestemat întru toate 
lucrurile sale — pentru a-și dobîndi hrana. «Cu osteneală să te hrăncști 
din el (din pămînt) în toate zilele vieţii tale »(Fac., 3, 17). 

Se arată, într-adevăr, că Dumnezeu S-a odihnit în a șaptea zi de 
lucrarea Sa, dar cum se numea acea zi, nu ni se spune. Ca atare, se ri- 
dică următoarele întrebări : 

— Este ziua a șaptea una și aceeași cu sabatul ? 

— Se numărau pe atunci zilele săptămînii în așa fel ca ziua a şap- 
tea să corespundă cu sîmbăta de azi ? 

— Unde se spune că se numărau zilele și cum se numeau ele în 
acel timp ? 

— Sau, cel puţin, cuvîntul «sabat» — atit de scump unora din cei 
cu care ai stat de vorbă — ai putea să-mi arăţi unde este scris? 

Vrînd, nevrînd, trebuie să recunoști că sîmbăta ca zi de odihnă 
nu-și are originea în rai și nici n-a fost dată primilor oameni ca zi de 
repaos, ci că începutul ei este abia cu circa 2500 de ani mai tîrziu. Date 
lămuritoare asupra felului de prăznuire — și al zilei anume care este 
prăznuită — nu avem nicăieri în Biblie. 

Problema mai poate fi pusă şi astfel: Dumnezeu, într-adevăr, S-a 
odihnit în ziua a șaptea și a sfinţit-o. Dar ce înseamnă ziua a șaptea? 
Căci nu ni se mai spune că în această zi «s-a făcut seară și s-a făcut 
dimineață», cum ni se spune despre celelalte zile ale creaţiei. Astfel, ar 
urma că în a opta zi — adică în întiia a săptămînii viitoare — Dumne- 
zeu să fi început din nou a crea sau a lucra ceva, pentru ca apoi, după 
șase zile, iarăși să Se odihnească ... și să serbeze și El, în fiecare săptă- 
mînă, ziua a șaptea ... Ar însemna, prin urmare, că serbarea sîmbetei ar 
trebui să o ţinem după exemplul lui Dumnezeu, iar nu pe baza vreunei 
porunci de la început. Porunca a venit însă mult mai tîrziu, iar a sus- 
tine că şi Dumnezeu serbează simbăta și că numai după exemplul Lui 
— cel puţin pînă la venirea acestei porunci — trebuie să o fi serbat oa- 
menii, însemnează a cădea în cea mai mare rătăcire. 

Deci, «ziua a șaptea» nu este decit ziua în care Dumnezeu a încetat 
creaţia universului. Nicăieri nu ni se spune în Biblie că, la început, și 
omul «s-a odihnit» în ziua a șaptea. 

ÎNVĂȚĂCELUL : Există un text din care s-ar înțelege că porunca 
sfințirii zilei a șaptea nu ar fi fost dată abia în vremea lui Moise, în 
pustie, ci că ea a existat încă de la început: «Adu-ţi aminte de ziua 
sîmbetei, ca să o sfinţești» (leş., 20, 8). Iată, deci, că Dumnezeu atrage 
doar atenţia (adu-ți aminte) asupra unei porunci deja existente și nu 
o statornicește acum pentru prima oară. Și, de vreme ce ea este de la 
început, înseamnă că este obligatorie pentru lumea de totdeauna, nu 
numai pentru cea de la Moise încoace. 

PREOTUL: «Adu-ţi aminte» se referă la ceea ce a existat mai dina- 
inte (adică «adu-ți aminte» de ceva ce ţi-am spus eu altă dată), căci, 
într-adevăr, porunca de a serba simbăta nu s-a dat, pentru prima oară, 
o dată cu celelalte porunci, pe Muntele Sinai. Dar nu este nici așa cum 
ți se pare dumitale, că ea a fost dată de la început, lui Adam, în rai. 

Această poruncă s-a dat cu puțin mai înainte — și pentru prima oară — 
în pustia Sin, cînd Dumnezeu a poruncit evreilor, prin Moise, să nu 
adune mană în ziua sîmbetei (ziua a șaptea) (Ieş., 16, 25). Deci, atunci 
cînd a fost dată legea pe Sinai, evreii aveau cunoștință despre sabat — 
căci îl serbaseră, ba chiar îl și călcaseră, pentru care pricină au fost 
dojeniți de Dumnezeu (leș., 16, 27—29). De aceea, porunca întîia începe 
cu cuvintele: «Adu-ţi aminte...» spre a aminti evreilor că această po- 
runcă le-o dăduse cu puţin mai înainte. Deci, originea sabațului nu este 
în rai, iar el nu a fost serbat pînă la Moise. 

ÎNVĂȚĂCELUL : Oare poate fi serbarea sîmbetei înlocuită de vre- 
me ce ea este un semn și un legămînt veșnic între Dumnezeu și oameni, 
făcut pe temeiul cuvintelor lui Dumnezeu însuşi ? «Să păzească deci 
fiii lui Israel simbăta, păznuind ziua odihnei din neam în neam, ca un 
legămint veșnic. Să fie aceasta semn veșnic între Mine și fiii lui Isra- 
el...» (leș., 31, 16—17). Deci, înlocuirea simbetei prin Duminică sau prin 
oricare zi ar însemna înlocuirea unui așezămînt veșnic prin unul ome- 
nesc. 

PREOTUL: Cu adevărat, sabatul este un legămînt veșnic, instituit 
de Dumnezeu, dar nu pentru toate popoarele lumii, ci numai pentru po- 
porul lui Israel. Acest fapt se poate înţelege destul de clar din mărtu- 
riile Sfintei Scripturi. Mai întii, vedem că Domnul a vorbit lui Moise și 
i-a zis să păzească fiii lui Israel sîmbăta, prăznuind ziua odihnei din 
neam în neam, ca un legămiînt veșnic (ileș., 31, 16). În al doilea rind, 
acest legămînt este o aducere aminte de robia egipteană din care Dum- 
nezeu îi scosese pe israeliți, poruncindu-le, spre amintire, să ție sabatul 
ca zi de odihnă: «Adu-ţi aminte că ai fost rob în pămîntul Egiptului şi 
te-a scos Domnul Dumnezeul tău de acolo, cu mînă tare și cu braț înalt; 
pentru aceea ţi-a poruncit ție Domnul Dumnezeul tău să păzești ziua 
sîmbetei» (Deut., 5, 15). În al treilea rînd, vedem că sabatul este «semn» 
vizibil între Dumnezeu și copiii lui Israel. «Domnul a grăit către Moise 
zicînd: vorbește-le copiilor lui Israel și spune-le: «Vedeţi și păziți zi- 
lele Mele de odihnă, căci acestea vor fi între Mine și voi și urmașii voș- 
tri un semn, ca să cunoașteţi că Eu sint Domnul, Cel ce vă sfințește» 
(leș., 31, 12—13). Tot în felul acesta se exprimă și proorocul Iezechiel : 
«Așa vorbește Domnul...; ..Le-am dat zilele Mele de odihnă, ca să fio 
semn între Mine și ei, ca să cunoască că Eu sînt Domnul, Siinţitorul 

lor» (lez., 20, 5, 12). În al patrulea rînd, reiese că sabatul și întreaga 
Lege sînt date numai evreilor — iar nu și celorlalte neamuri — din măr- 
turia conducătorilor poporului ales întors din exil; căci atunci cînd cei 
străini din neamul lor au venit și le-au cerut permisiunea să ajute și ei 
la zidirea templului Domnului, zicînd: «Să zidim și noi împreună cu 
voi, pentru că și noi, ca și voi, căutăm pe Dumnezeul vostru și-l adu- 
cem jertfe încă din vremea lui Asarhadon, regele Asiriei...» (I Ez., 4, 2), 
la aceste cuvinte, trimișii neamurilor au primit un răspuns clar şi cate- 
goric din partea lui Neemia: «Dumnezeul cel ceresc ne va ajuta. Noi, 
slujitorii Lui, vom zidi; iar voi nu aveţi parte, nici drept, nici pomenire 
în Ierusalim» (II Ez., 2, 19). De subliniat ultimul cuvînt: «pomenire», 
care este repetat ori de cîte ori Dumnezeu sau Moise atrag atenţia asu- 
pra serbării sabatului sau asupra legămîntului făcut, prin el, între Dum- 
nezeu și poporul scos din robia Egiptului: «Adu-ţi aminte de ziua sa- 
batului...» (leș., 20, 8); «Adu-ţi aminte că ai fost rob în pămîntul Egip- 
tului... să păzești ziua sîmbetei» (Deut., 5, 15). Deci, această «aducere 
aminte» se referă la legămintul sabatului pe care l-a făcut Dumnezeu 
cu poporul evreu, atunci cînd l-a scos din robia egipteană. Celelalte 
neamuri nu au acest legămiînt, pentru că ele nu au avut nici un alt le- 
gămînt cu Domnul-Dumnezeu, ca poporul evreu, și nu au deci a-şi adu- 
ce aminte de vreo promisiune. 

După aducerea evreilor în robia babilonică, neamurile care au fost 
aduse în Palestina — și le-au luat locul — s-au amestecat cu evreii ră- 
mași și au crezut în Dumnezeul lor {I Ez., 4, 2). Această credință însă 
nu a putut să-i facă părtași la istoria poporului ales și la legămintul lui 
Dumnezeu : sabatul. Pentru aceea ei sînt respinși de la zidirea templu- 
lui, spunîndu-li-se că nu au «pomenire» (aducere aminte). Cu alte cu- 
vinte, sabatul este o sărbătoare exclusiv evreiască şi nu se transmite 
altor popoare, chiar dacă acelea cred în Dumnezeul lui Israel. Acesta 
este un adevăr care nu poate fi răstălmăcit și de care ar trebui să ţină 
seama toţi cei ce serbează simbăta, adevăr care se poate vedea clar atit 
în Vechiul cît și în Noul Testament. 

lar dacă acest așezămiîni al sabatului este numit «veșnic», trebuie 
să înțelegem că cuvintul «veșnic» are aici înțelesul de ceva durabil, 
care nu poate fi schimbat sau înlocuit de oameni. Dar nici nu se poate 
susține că Dumnezeu nu are putere să-l schimbe sau să-l înlocuiască, 

deoarece știm că Miîntuitorul a schimbat acest așezămînt «veșnic» ul 
sabatului. Deci cuvîntul «veșnic» înseamnă aici epoca  Testamentului 
celui Vechi, după sfîrşitul căruia începe un veac nou şi un legămînt 
nou, care fusese făgăduit chiar de Dumnezeu încă din Testamentul 
Vechi (ler., 31, 31—33). Dar cuvîntul «veșnic» este folosit în Testamen- 
tul Vechi şi cu alte prilejuri, cum ar fi, de pildă, la porunca prăznuirii 
mielului pascal, pentru care Dumnezeu poruncește evreilor: «...ca așe- 
zare veșnică să o prăznuiți» ; sau la sărbătoarea azimilor, pe care, de 
asemenea, li se poruncește să o păzească, fiind «așezămînt veșnic» (leș., 
12, 3, 14, 17, 21). Cu toate acestea, nici cei ce ţin astăzi sîmbăta nu mai 
serbează mielul pascal după porunca «veșnică» de atunci, spre a-l min- 
ca ritual, cu azimă și cu ierburi amare, stind în picioare, cu toiege în 
miîini, gata de plecare (leș., 12, 1, 24; Num., 9, 11 ș.a.). «Legea veșnică» 
este și arderea neîntreruptă a candelei în fața perdelei de dinaintea 
chivotului Legii în templul din Ierusalim (leș., 27, 20—21), «așezămînt 
veşnic» este numit și modul de junghiere a animalelor de jertfă (Lev., 
17, 7); cu toate acestea, nici cei ce ţin legămîntul «veşnic» al sîmbetei 
nu le mai respectă pe acelea, căci, altfel, ar trebui să se întoarcă întru 
toate la cele ale Vechiului Testament. 

ÎNVĂȚĂCELUL : Mi s-au adus și mie o seamă de mărturii biblice 
prin care s-ar dovedi că serbarea sîmbetei este obligatorie pentru toţi 
creştinii, de toate neamurile. Astfel, Mîntuitoul «...a venit în Nazaret, 
unde fusese crescut și, după obiceiul Său, a intrat în ziua simbetei în 
sinagogă și S-a sculat să citească» (Luca, 4, 16, 31; Marcu, 6, 2 șa.). 

De asemenea, este scris despre apostolul neamurilor că «...după 
obiceiul său, Pavel a intrat la ei (în sinagoga iudeilor din Tesalonic) și 
în trei sîmbete le-a grăit din Scripturi» (Fapte, 17, 2). Apoi: «Şi femeile, 
care veniseră cu lisus din Galileea, au privit mormîntul... și, întorcîn- 
du-se, au pregătit miresme și miruri; iar sîmbăta s-au odihnit, după 
Lege» (Luca, 23, 55—56). Deci, și ele au respectat porunca Legii, ţinînd 
simbăta. Mîntuitorul, vorbind despre sfîrșitul lumii, a arătat că sîmbăta 
va rămine pină la sfirșit şi de aceea a zis: «Rugaţi-vă ca să nu fie fuga 
voastră iarna, nici sîimbăta» (Matei, 24, 20). Marele apostol Pavel, vor- 
bind despre odihna din ziua sîmbetei, spune că Dumnezeu a dat po- 
porului Său «odihnă» (Evr., 4, 4—11). «Poporul Său» sînt creștinii de 

toate neamurile și din toate vremurile. Sînt ei obligaţi să ţină odihna 
simbetei ? 

PREOTUL : Noi nu mai avem nici o obligaţie de a serba simbăta. 
Testamentul Nou a înlocuit pe cel Vechi și a instituit o altă zi de odih- 
nă și de serbare, şi anume — ziua dintii a săptămînii sau Duminica. In- 
stituirea acestei zile ca zi de sărbătoare și de odihnă este independentă 
de cea a sîmbetei vechi. Sîmbăta Legii Vechi — după cum am arătat 
mai sus, a fost instituită de Dumnezeu ca zi de sărbătoare și de odihnă 
în amintirea ieșirii din robia Egiptului a unui singur popor: a poporului 
Său, Israel. Iar Duminica creștină o serbăm în amintirea Învierii Dom- 
nului, prin care s-a făcut recrearea și înnoirea întregii lumi, și totodată 
ieșirea noastră din robia păcatului și a morţii, precum și dobîndirea 
Canaanului ceresc. 

Învățătura despre desființarea simbetei în Testamentul Nou se ba- 
zează :; 1. pe temeiuri indirecte (de principiu sau generale) și 2. pe te- 
meiuri directe, din practica Mintuitorului și a sfinților apostoli, și iată 
cum : 

1. Testamentul Nou a «învechit» pe cel dinaintea lui, numit 
«Vechi», şi a înnoit toate vechile aşezăminte, între care, desigur, și 
simbăta. Așezămîntul vechi nu era desăvirșit; el era mai mult ca o 
umbră, o icoană (Evr., 10, 1; Col, 2, 16—17). Iată pentru ce a trebuit 
să se întemeieze «..un Testament mai bun», «...un Testament Nou» 
(Evr., 8, 5—8). «Şi zicînd «unul Nou» Domnul a învechit pe cel dintii» 
(Evr., 8, 13), care a fost pus numai la «vremea îndreptării», adică pînă 
cînd avea să fie îndreptat și desăvirșit de altul nou (Evr., 9, 10; 10, 9). 
«Căci dacă Testamentul cel dintii ar fi fost fără prihană, nu s-ar fi cău- 
tat loc pentru al doilea» (Evr., 8, 7; Gal., 2, 21). lar pentru al doilea, 
toate cele ale Vechiului Așezămint «...au trecut, iată, toate s-au făcut 
noi» (II Cor., 5, 17). Odată cu celelalte așezăminte ale Legii Vechi a fost 
scoasă din vigoare și înlocuită și sărbătoarea sabatului (Rom, 7, 1—6; 
Gal, 2, 18—19). 

Acestea avîndu-le în vedere, marele apostol Pavel scrie împotriva 
acelora ce voiau să se mai țină cele ale Legii Vechi și învinuiau pe cei 
ce nu le mai ţineau, adresindu-se acestora din urmă astfel: «Nimeni 
deci să nu vă judece pentru mîncare sau băutură, sau cu privire la sîm- 

bete, sau lună nouă, care sînt umbra celor viitoare, iar trupul este al 
lui Hristos» (Col., 2, 16—17). Cei ce voiesc să dobindească miîntuirea 
trebuie să fie urmași ai lui Avraam. Aceștia însă nu sînt descendenții 
trupești ai patriarhului, ci cei care au credința lui în împlinirea făgădu- 
ințelor mesianice ; iar aceştia sînt creștinii, deveniți fii ai lui Dumnezeu 
și eliberați de sub poruncile nefolositoare ale legii (Gal., cap. 3—5) pe 
care Hristos, prin poruncile Evangheliei, a şters-o ca pe un zapis ce ne 
era potrivnic (Col., 2, 14): «căci dacă dreptatea vine prin Lege, atunci 
Hristos a murit în zadar» (Gal., 2, 16—21). Nu din faptele Legii vine 
mâîntuirea, ci prin credinţa cea în Hristos lisus, «căci dreptul prin cre- 
dință va fi viu» (Avac., 2, 4; Rom., 1, 17). Deci, Testamentul Vechi tre- 
buie să se bucure în creştinism de cinstea ce i se cuvine, dar în nici un 
caz el nu trebuie prețuit mai mult decit cel Nou sau în paguba celui Nou. 

2. Mîntuitorul nostru Iisus Hristos, Care n-a venit să strice Legea 
sau proorocii (Matei, 5, 17), a ţinut toate poruncile Legii în afară de 
una singură: aceea a sîmbetei. Căci dacă El mergea, ca fiecare iudeu, 
sîmbăta la sinagogă, mergea cu scopul de a propovădui poporului adu- 
nat aici sau pentru a vindeca pe bolnavi, dar nicidecum pentru a ne da 
nouă, creştinilor, pildă că trebuie să serbăm sîmbăta. Iudeii mai aveau 
obiceiul de a se aduna şi vineri seara pentru rugăciunea în sinagogă, 
după cum se adună și azi. Dacă Mîntuitorul nostru lisus Hristos S-ar fi 
dus și în această zi în sinagogă, ar urma pentru noi că trebuie să ser- 
băm și vinerea ? 

Dumneata ești ispitit să admiţi că Hristos și apostolii au respectat 
sîmbăta. Da, dar în ce fel? Se știe atît numai, că El a făcut o mulţime 
din minunile Sale sîmbăta, fapt pentru care era ameninţat cu moartea 
(loan, 5, 16). Simbăta au fost vindecaţi: omul cu mîna uscată (Matei, 
12, 9—14 ; Marcu, 3, 1—6 ; Luca, 6, 6—11); femeia cu duhul neputinței 
(girbovă) (Luca, 13, 10—17); bolnavul de idropică (Luca, 14, 1—6); o- 
mul cu duhul necurat (Marcu, 1, 21—26 ; Luca, 4, 31—37) ; slăbănogul 
bolnav de 38 de ani (loan, 5, 1—18) și orbul din naștere (loan, 9, 1--—-18). 
Trei din aceste vindecări : a omului cu mîna uscată, a femeii girbove și 
a omului cu duh necurat au fost făcute nu numai sîmbăta, ci și în 
sinagogă. 

Cit despre textul: «Rugaţi-vă ca să nu fie fuga voastră iarna, nici 
sîmbăta» (Matei, 24, 20) e bine să știți că aici nu se vorbeşte de sfinți- 
rea sau respectarea sîmbetei. Sfîntul Efrem Sirul, un mare dascăl al 
adevărului, tilcuiește «iarna» cu «să nu ne apuce iarna nepregătiţi» ; iar 
«sîmbăta» cu «să nu fim căzuţi în .eres». Prin aceasta, Mîntuitorul nu a 
oprit călcarea sîmbetei, de vreme ce El însuşi o călcase zicînd: «Sîm- 
băta a fost făcută pentru om, iar nu omul pentru sîmbătă, astfel că Fiul 
Omului este Domn și al simbetei» (Marcu, 2, 27—28). De asemenea, nici 
apostolii nu respectau ziua sabatului, căci au smuls și au mîncat spice 
de grîu chiar în această zi (Matei, 12, 1—3). Sfînta Evanghelie ne spune 
chiar că iudeii căutau să-L omoare pe lisus «...pentru că nesocotea ziua 
simbetei» (Ioan, 5, 18), pe care Hristos, ca Domn al Sabatului, a desfiin- 
țat-o. «Desfiinţind vrăjmăşia în Trupul Său, Legea poruncilor și învă- 
țăturile...» (Efes., 2, 15), Mîntuitorul a făcut un nou legămint, întru Sîn- 
gele Său (Luca, 22, 20), şi ne-a dat exemplu cu fapta să nu mai ţinem 
ziua sabatului (sîmbetei). lar dacă Însuși Hirstos ne-a învăţat pe noi cu 
cuvîntul și cu fapta acest lucru, putem oare să nu-L ascultăm pe El noi, 
cei ce ne-am botezat şi ne-am îmbrăcat în EI (Gal., 3, 27) ? 

Ai amintit și faptul că sfintele mironosițe au respectat ziua simbe- 
tei, în care «s-au odihnit după Lege» (Luca, 23, 56). Într-adevăr, miro- 
nosiţele, ca nişte femei credincioase ce erau, respectau Legea şi toate 
prevederile ei. Ele urmau pe Hristos, dar împlineau și Legea de teama 
iudeilor, așa cum o împlinea și Iosif din Arimateea, despre care Sfinta 
Evanghelie spune că era un sfetnic al Sinedriului  «...bărbat bun şi 
drept» (Luca, 23, 50—51). Şi dacă Iosif din Arimateea, «om bogat» (Ma- 
toi, 27, 57) şi «sfetnic cu bun chip» (Marcu, 15, 43), se temea de iudei, 
urmînd pe lisus «într-ascuns» (loan, 19, 38), iar pe faţă lucra ca orice 
iudeu, făcînd parte chiar și din Sinedriu, cu cît mai mult nu aveau să se 
teamă nişte femei și să se odihnească în ziua sabatului, după Lege? 

Dacă cercetăm cu atenție Noul Testament, vedem că toate porun- 
cile Decalogului sînt reproduse în cuprinsul lui, de către Mintuitorul 
sau de către sfinţii apostoli, în afară de aceea a sabatului. Astfel: 

Porunca întîi o găsim la Matei, 12, 31—32 şi la Marcu, 3, 29. 

Porunca a doua, în I Corinteni, 10, 14 şi I Ioan, 5, 21. 

Porunca a treia, la Iacov, 4, 12; 5, 12. 


DESPRE SERBAREA DUMINICII IN LOCUL SIMBETEI 197 


Porunca a cincea, la Matei, 15, 4; 19, 19. 

Porunca a şasea, la Matei, 19, 18. şi la Marcu, 10, 19. 

Poruncile a şaptea, a opta şi a noua, la Matei, 19, 18; la Marcu, 10, 
19 și în Romani, 13, 9. 

Porunca a zecea, în Romani, 13, 9. 

Dar în nici o parte a Evangheliei sau a epistolelor apostolești nu 
găsim vorbindu-se — sau făcîndu-se măcar o aluzie — la porunca a 
patra sau la ziua sabatului, ceea ce dovedește că ea nu există pentru 
Mîntuitorul și apostoli; iar despre ceea ce nu mai există, e firesc ca 
nici să nu se mai vorbească. Miîntuitorul nostru lisus Hristos a rezumat 
toate poruncile în două : iubirea de Dumnezeu și de aproapele, zicînd: 
«În aceste două porunci se cuprind toată legea și proorocii» (Matei, 
22, 40). Și marele apostol Pavel a zis că «dragostea este plinirea legii» 
(Rom., 12, 9—10). 

ÎNVĂȚĂCELUL : Se mai spune că apostolii și primii creștini — du- 
pă mărturia istoriei — au serbat sîmbăta, și numai de la Constantin 
cel Mare, din anul 321, a fost introdusă, de către acest împărat, inova- 
ţia de a se serba Duminica în mod obligatoriu. 

PREOTUL: Nu este adevărat că apostolii și primii creștini au ser- 
bat sîmbăta. Marele apostol Pavel, dacă mergea sîmbăta la sinagogă, 
nu mergea acolo ca să prăznuiască simbăta, ci pentru că acolo se adu- 
nau iudeii (loan, 18, 20) și avea prilejul să le vorbească din Scripturi 
(Fapte, 17, 2). Dar apostolul Pavel vorbea nu numai prin sinagogi, ci și 
în piețe și prin case (Fapte, 17, 17; 18, 6—7), ba chiar şi în afară de 
porţile cetăţii, în cîmp (Fapte, 16, 13); apoi, el vorbea nu numai sîm- 
băta, ci și în fiecare zi și noapte (Fapte, 20, 31). Și ce fel de odihnă avea 
Pavel în ziua sabatului, de vreme ce el se ostenea lucrind pe ogorul ini- 
milor, în slujba cuvîntului lui Dumnezeu ? (Fapte, 6, 2). 

Dar nu numai apostolii au nesocotit serbarea simbetei, ci și urmaşii 
lor: Varnava, Ignatie Teoforul, Policarp al Smirnei, Clement al Romei, 
Iustin Martirul, Tertulian și alți mulţi din secolele I, II și III; ei már- 
turisesc că creștinii din vremea lor serbau Duminica, întocmai cum știm 
din Scriptură că făceau și apostolii. 

Istoria mărturisește despre Constantin cel Mare numai faptul că în 
timpul domniei lui, creştinismul a devenit religie liberă de stat, favori- 

zindu-se astfel generalizarea ulterioară, în Imperiul Roman, a practici- 
lor religioase creștine, între care era şi serbarea Duminicii, astfel încît 
statul roman nu a făcut altceva decit a recunoscut şi a consfințit o stare 
de fapt. 

ÎNVĂȚĂCELUL : Care sînt temeiurile scripturistice pentru serba- 
rea Duminicii în locul sîmbetei ? 

PREOTUL : Pentru noi, creștinii dreptmăritori, sărbătoarea cea mai 
mare este Învierea lui Hristos, zi de bucurie, căci Însuşi Domnul a în- 
tîmpinat în acea zi pe femeile mironosițe zicîndu-le: «Bucuraţi-vă !» 
(Matei, 28, 9). Ziua Învierii este ziua în care Mintuitorul nostru lisus 
Hristos ne-a eliberat pe noi de robia păcatului (I Petru, 2, 24), aşa cum 
oarecînd Iehova a eliberat poporul Său ales, din robia Egiptului. Ziua 
Învierii este ziua sfințită prin Însuşi scump Singele Său, este ziua încre- 
dințării că am înviat din moartea păcatului și că vom învia și din moar- 
tea trupească spre viaţa veşnică, dacă vom adormi în credința neîndo- 
ită în Hristos, căci zice sfintul apostol Pavel: «lar dacă Hristos n-a în- 
viat, zadarnică este credința voastră, sînteţi încă în păcatele voastre; 
şi atunci şi cei ce au adormit în Hristos au pierit» (I Cor., 15, 17—18). 
În alt loc: «Şi dacă Hristos n-a înviat, zadarnică este atunci propovă- 
duirea noastră, zadarnică şi credința voastră» (I Cor., 15, 14). Deci după 
mărturia marelui apostol Pavel credința creștinului nu valorează nimic 
fără încredințarea deplină că Hristos a înviat a treia zi din morți, așa 
cum El însuși spunea mai înainte. Și dacă Învierea lui Hristos este atit 
de însemnată pentru orice creştin, nu se cade oare să fie mereu în min- 
tea sa şi să o cinstească, serbiînd-o îmbrăcat în hainele albe ale cură- 
ției, ca şi ale îngerilor care au prăvălit piatra de pe mormînt (Matei, 
28, 3; Marcu, 16, 5; Luca, 24, 4; I loan, 20, 11—12) ? 

Duminica — ziua izbăvirii noastre — se mai numeşte în Sfinta 
Scriptură şi «una a simbetelor» sau «ziua întiia a săptămînii» (Matei, 
28, 1; Marcu, 16, 1; Luca, 24, 1; loan, 20, 1), «a treia zi» (Matei, 16,21; 
17, 23; Marcu, 8, 31; 9, 31, 10, 34; Luca, 9, 22; 24, 7) sau «după opt 
zile» (loan, 20, 26) sau «ziua Domnului» (Apoc, 1, 10). Cele trei zile 
despre care vorbește Sfinta Scriptură sînt zilele ín care Mintuitorul a 
Stat în mormint, numărul lor fiind preînchipuit de cele trei zile cît a 
stat proorocul Iona în pîntecele chituiui (Matei, 12, 40); numărul lor 

corespunde, de asemenea, numărului zilelor în care Mîntuitorul a spus 
că va ridica templul dărîmat (loan, 2, 19—22). Și ceea ce spusese mal 
înainte ucenicilor Săi, că va învia a treia zi din morţi (Matei, 17, 23; 
Marcu, 9, 31), Mintuitorul a adeverit prin invierea Sa (Marcu, 16, 9; 
Matei, 28, 1—10). În ziua întiia a săptămînii s-a săvirșit, la Emaus, pri- 
ma Liturghie prin «frîngerea pîinii» de către Mintuitorul (Luca, 24, 30). 
În seara zilei celei dintii a săptămînii, Mîntuitorul S-a arătat ucenicilor 
Săi, care erau adunaţi, cu ușile încuiate, de frica iudeilor, zicîndu-le: 
«Pace vouă» (Ioan, 20, 19—20). În ziua cea dintii a săptămînii (Dumi- 
nica), Miîntuitorul a suflat peste ucenicii Săi, dîndu-le puterea de a lega 
şi a dezlega păcatele oamenilor. Apoi, tot în ziua Duminicii S-a arătat 
Mintuitorul iarăși ucenicilor Săi și lui Toma pe care l-a încredințat des- 
pre Învierea Sa (Ioan, 20, 26). Şi tot Duminica S-a arătat Mintuitorul în 
Galileea (Marcu, 16, 14). Duminica S-a pogorit Sfintul Duh peste sfinţii 
apostoli (Fapte, 2, 1—10). În ziua Duminicii, sfinţii apostoli săvirşeau 
«fringerea pîinii», adică Sfinta Liturghie (Fapte, 20, 7—12). În ziua Du- 
minicii se făcea, de către apostoli, stringerea de ajutoare pentru creş- 
tini (I Cor., 16, 1—2), astfel că Duminica, sfinţită prin Învierea Domnu- 
lui — ca zi de slăvire a Sa — devenea şi sărbătoarea dragostei de fraţi. 
Despre ziua Duminicii a zis psalmistul: «Aceasta este ziua pe care a 
făcut-o Domnul să ne veselim într-însa» (Ps. 117, 24), iar prin Apocalip- 
să i S-a descoperit evanghelistului Ioan tot în ziua Duminicii (Apoc. 
1, 10). 

ÎNVĂŢȚĂCELUL : Mai sînt și alte mărturii din vechime că creștinii 
din primele veacuri au serbat ziua Duminicii ? 

PREOTUL: Cred că ţi-am arătat destule mărturii din Sfînta Scrip- 
tură, despre serbarea Duminicii de către creștinii de la început şi, tot- 
odată, şi pentru care pricină ei țineau Duminica zi de odihnă, în locul 
simbetei. Să știi însă că, pe lingă mărturiile din Sfînta Scriptură, pe 
care le-ai auzit mai sus, mai sînt foarte multe mărturii vrednice de cre- 
zare, de la sfinţii bărbaţi apostolici, adică de la ucenicii sfinţilor apos- 
toli, care au fost următorii lor și împreună-vorbitori cu ei. Unul din 
aceștia a fost şi sfintul Ignatie Teoforul, episcop al Antiohiei (t 107). 
Acesta, în scrisoarea trimisă creştinilor din Magnezia (cap. 9), zice aşa: 

«Cei care au trăit în riînduielile cele vechi (adică evreii n.n.) și au ve- 
nit la nădejdea cea nouă, să nu mai țină sîmbăta, ci Duminica, în care 
și viața noastră a răsărit» (Scrierile Părinților Apostolici, trad. de Pr. 
D. Fecioru, Buc., 1979, p. 167). Apoi sfintul Iustin Martirul (f 155) scrie, 
pe la mijlocul veacului al doilea după Hristos: «Duminica ne adunăm 
cu toţii la un loc, pentru că aceasta este ziua în care Dumnezeu, la zi- 
direa lumii, a despărțit lumina de întuneric și în care Mintuitorul nos- 
tru a înviat din morţi...» (Apologia 1, cap. 67). Asemenea mărturii mai 
găsim și în Așezămintele Sfinților Apostoli (cartea a Il-a, cap. 59), în ca- 
noane și la o mulţime de sfinţi părinţi şi scriitori bisericești din veacu- 
rile I—IV, ca de pildă: Tertulian, sfîntul Irineu, sfîntul Ambrozie, sfin- 
tul Ioan Gură de Aur şi alţii. 

De aceea, odată cu legalizarea creştinismului de către împăratul 
Constantin cel Mare (313), Duminica a fost recunoscută și consfinţită de 
către stat ca zi de odihnă, chiar și pentru necreștini, rămînînd astfel 
pînă azi la toate popoarele creștine ca zi săptăminală de odihnă (Înv. 
de Cred. Ort., întreb. 287; vezi și canonul 29 Laodiceea, anul 364). 


Capitolul 27 


DESPRE MÎNCĂRURI CURATE 
SI NECURATE 


ÎNVĂȚĂCELUL : Ce alte deosebiri sînt între poruncile Vechiului 
Testament, față de Noul Testament ? 

PREOTUL: Sint deosebiri şi cu privire la ceea ce e permis creşti- 
nilor să mănînce. 

În Sfînta Scriptură a Vechiului Testament se vede că Dumnezeu a 
poruncit poporului Său Israel să se abțină de a minca dim carnea unor 
animale, păsări și a altor vietăţi ce trăiesc în mare şi pe uscat. În acest 
sens, Dumnezeu a vorbit cu Moise şi cu Aaron, zicîndu-le: «Grăiţi fiilor 
lui Israel şi le ziceţi: Iată animalele pe care le puteţi minca, din toate 
dobitoacele de pe pămînt: orice animal cu copita despicată, care are 
copita despărțită în două şi își rumegă mîncarea, îl puteţi minca. Dar și 
din cele ce îşi rumegă mincarea sau își au copita despicată sau împărţiti 
în două, nu veţi mînca pe acestea: cămila, pentru că aceasta își rumegă 
mâîncarea, dar nu are copita despicată; aceasta e necurată pentru voi. 
Iepurele de casă își rumegă mîncarea, dar laba n-o are despicată; acesta 
e necurat pentru voi. Iepurele de cîmp își rumegă mîncarea, dar laba n-o 

are despicată; acesta e necurat pentru voi. Porcul are copita despicată 
în două, dar nu rumegă; acesta e necurat pentru voi. Din carnea aces- 
tora să nu miîncaţi și de stirvurile lor să nu vă atingeţi, că acestea sint 
necurate pentru voi. Din toate vieţuitoarele care sint în apă, veţi mînca 
pe acestea : toate cîte sînt în ape, în mări, în rîuri și în bălți și au aripi 
și solzi, pe acelea să le mincaţi. Iar toate cîte sînt în ape, în mări, în 
rîuri și în bălți, toate cele ce mișună în ape, dar n-au aripi și solzi, 
spurcăciune sînt pentru voi. De acestea să vă îngreţoșaţi, carnea lor să 
nu o mincaţi și de stîrvurile lor să vă îngreţoșaţi. Toate vietăţile din 
ape, care n-au aripi și solzi, sînt spurcate pentru voi. Din păsări să nu 
mîncaţi și să vă îngreţoșaţi de acestea, că sînt spurcate : vulturul, zgrib- 
torul și vulturul de mare; corbul şi șoimul cu soiurile lor; toată cioara 
și soiurile ei; struţul, cucuveaua, rindunica și uliul cu soiurile lui; 
huhurezul, pescarul și ibisul; lebăda, pelicanul şi cocorul; cocostircul, 
bitlanul, cu soiurile lui; pupăza și liliacul. Toate insectele înaripate care 
umblă pe patru picioare sînt spurcate pentru voi... Din toate fiarele 
cu patru picioare, cele care calcă pe labe sînt necurate pentru voi...; 
cîrtița, șoarecele și şopirla cu soiurile lor; ariciul, crocodilul și sala- 
mandra, melcul și cameleonul... Tot cel ce se va atinge de stirvurile 
lor necurat va fi pînă seara» (Lev., 11, 2—31 ; Deut., cap. 14, 3—21). 

În Legea Nouă nu avem aceleași porunci cu privire la mimcărurile 
curate și mecurate deoarece nici Avraam n-a primit îndreptarea prin 
împlinirea faptelor poruncite de Lege (tăierea împrejur, simbăta, jert- 
fele, mîncărurile curate ş.a.), ci numai prin credinţă (Rom., 4, 9). Fiindcă 
cei ce au umblat după «dreptatea din Lege» sau după dreptatea lor (10, 
3—4) n-au putut dobîndi dreptatea cea adevărată, pe care numai Mîn- 
tuitorul nostru lisus Hristos ne-a adus-o, iar noi ne-o fînsușim prin 
credinţă, fără faptele Legii (Rom., cap. 10); «Căci dacă dreptatea vine 
prin lege, atunci Hristos a murit în zadar» (Gal., 2, 16—21). Legea 
Veche «...ne-a fost călăuză spre Hristos pentru ca să ne îndreptăm din 
credinţă. lar dacă a venit credinţa, nu mai sîntem sub călăuză» (Gal., 2, 
24—25). 

ÎNVĂȚĂCELUL : Totuşi, s-ar părea că sîntem datori să facem deo- 
sobire între mîncăruri «curate» sau permise și mîncăruri «necurate», 
«spurcate» sau oprite consumației, de vreme ce în Sfînta Scriptură avem, 
în acest sens, porunci răspicate, după cum se poate vedea chiar din cita- 
tul pe care l-ai folosit (Lev., cap. 11; Deut., cap. 14). 

PREOTUL : Acelaşi Dumnezeu care a dat poporului Israel lege în 
privința mîncărurilor curate şi necurate, prin Legea Darului (a Noului 
Testament) ne-a izbăvit şi ne-a scos pe noi de sub «jugul greu» al Legii 
Vechi (Fapte, 10). Însuși Dumnezeu Domnul şi Mimtuitorul nostru Iisus 
Hristos ne-a arătat că mecurăţia omului nu vine din afară (de la anumite 
mîncăruri), ci din lăuntrul lui, din inimă, căci zice: «Nu ceea ce intră 
în gură spurcă pe om... Nu înțelegeţi că tot ce intră în gură se duce în 
pintece şi se aruncă afară? lar cele ce ies din gură pornesc din inimă 
şi acelea spurcă pe om. Căci din inimă ies: gînduri rele, ucideri, adul- 
tere, desfrinări, furtișaguri, mărturii mincinoase, hule. Acestea sînt care 
spurcă pe om...» (Matei, 15, 11, 17—20). 

Dar și sfinţii apostoli, urmînd învăţăturii Mintuitorului şi în această 
privință — cînd s-au adunat în Ierusalim la primul Sinod, spre a stabili 
dacă legea lui Moise este obligatorie şi pentru neamuri, au hotărit că 
Legea Vechiului Testament este o sarcină nefolositoare, «un jug» prea 
greu (Fapte, 15, 10) şi de aceea nu mai trebuie pusă asupra creştinilor. 
Pentru aceasta, dintre toate poruncile, aşezămintele, legile, legămintele 
şi semnele veşnice ale Vechiului Testament, au stabilit ca obligatorii ur- 
mătoarele : 1) ferirea de desfrinare; 2) de cele jertiite idolilor; 3) de 
mîncarea dobitoacelor sugrumate și 4) de singe (Fapte, 15, 20—29). 

Dar chiar şi în privinţa acestora, marele apostol Pavel a mai făcut 
unele pogorăminte (Rom., 14, 14—23; I Cor., 8, 4—13; 10, 25—32). Prin 
urmare, numai din punct de vedere subiectiv se mai poate face deose- 
bire între mîncăruri; dar această deosebire, tocmai pentru că este su- 
biectivă, este greşită, căci altfel, toate mîncărurile sînt curate (Rom., 
14, 14 ş.a.). 

Sfintul apostol Petru, în vedenia pe care a avut-o (Fapte, 10, 10— 
16), a mincat din animalele pe care — după Legile Testamentului 
Vechi — el însuși le numise «spurcate». Hotăritoare sînt următoarele: 
stăruința cu care Petru a fost îndemnat «de trei ori» să mănînce (Fapte, 
11, 10); asigurarea ce i s-a dat că Dumnezeu a curățit mîncărurile ce 
erau socotite în Vechiul Testament ca «necurate» (Fapte, 10, 15; 11, 9); 
a mers îndată să încreştineze pe păginul Cornelie, pe baza tiicuirii în 
acest sens a vedceniei (Fapte, 10, 28, 4); a fost învinuit de iudeo-creş- 
tinii rigoriști (iudaizanţi) care i-au zis: «Ai intrat la oameni metăiaţi 
împrejur şi ai mîncat cu ei» (Fapte, 11, 3), dar n-a tăgăduit, ci numai 

s-a apărat, justificîndu-și comportarea prin vedenia ce a avut-o (Fapte, 
11, 3—18) ; la Sinodul Apostolic, ţinut mai apoi în Ierusalim (anul 51), 
pentru a se lua o hotărire în legătură cu obligativitatea Legii, sfintul 
apostol Petru ia cuvîntul și susține — încredinţat fiind, în urma vedeniei 
ce i s-a arătat — că poruncile din Vechiul Testament, între care se aflau 
și cele privitoare la mîncăruri, nu mai trebuie ţinute în Testamentul cel 
Nou (Fapte, 15, 7—11). 

ÎNVĂȚĂCELUL : Dacă, după creștinism, toate animalele sînt curate, 
atunci de ce nu mîncăm și șerpi, şopirle, broaște, șoareci, cîini, pisici și 
alte jivine care mișună în lume ? 

PREOTUL: Cu adevărat, toate jivinele sînt curate în sine. Dacă 
însă noi nu consumăm carnea anumitor jivine, nu înseamnă că ele sînt 
în Sine spurcate, ci numai că nu ne prieşte carnea lor sau nu se potri- 
vește cu gustul nostru, care adeseori este numai o obişnuinţă sau un 
moft, iar nu o lege pe care o urmează toţi oamenii de pretutindeni. 
Știut este că pe alocuri oamenii s-au deprins a mînca și animale care 
în alte locuri „sînt socotite greţoase. Astfel, unii mănîncă pisici, alţii 
cîini, alţii broaște sau altele de acest fel. Deci, dacă un anumit fel de 
came i se pare unuia greţos, apoi nu inseamnă neapărat că ea este 
spurcată, deoarece, în același timp, un altul o mănîncă. lar dacă o carne 
a vreunei insecte sau a oricărei alte vietăţi, mai mică sau mai mare, 
produce dureri, tulburări stomacale sau intoxicații, iarăși nu înseamnă 
neapărat că ea ar fi spurcată. 

Dumnezeu pe toate le-a făcut bune și le-a curăţit tuturor, dîndu-le 
un anumit rost și o anumită folosință. Vipera este un animal otrăvitor, 
dar dacă oamenii nu-i pot folosi carnea ca aliment, nu înseamnă că ea 
este «spurcată», deoarece chiar otrava ei aduce un mare folos, fiind știut 
că azi e utilizată în tratamentul contra reumatismului și a altor boli. 

Așadar, noi ştim că toate cîte a făcut Dumnezeu dintru început 
«erau foarte bune» (Fac., 1, 31), iar dacă noi nu consumăm carnea unor 
animale ca hrană, deoarece nu ne place sau nu este de folos sănătăţii 
noastre, nu trebuie să le socotim necurate; pe cele ce Dumnezeu le-a 
curăţit, noi nu le numim spurcate (Fapte, 10, 15). Dacă vrei ceva mai 
mult și mai pe larg, recitește cu atenţie capitolul 13 din această carte, 
«Despre Post», și vei înțelege. 


Capitolul 28 


DESPRE DATA CELEI DE A DOUA 
VENIRI A DOMNULUI 


ÎNVĂȚŢĂCELUL : Despre data exactă a celei de a doua veniri a 
Domnului ce ne puteţi preciza ? 

PREOTUL : Biserica Sa dreptmăritoare are numeroase mărturii 
biblice prin care dovedeşte că această dată nu a încredinţat-o Dumnezeu 
nici îngerilor, nici oamenilor și nici chiar Fiului Său, ca om. lată care 
sînt cuvintele dumnezeieștii Scripturi: «lar de ziua și de ceasul acela 
nimeni nu știe, nici îngerii din ceruri, nici Fiul, ci numai Tatăl. Și pre- 
cum a fost în zilele lui Noe, așa va fi și venirea Fiului Omului; căci 
precum în zilele acelea dinainte de potop oamenii mincau și beau, se 
însurau și se măritau... și n-au știut pînă ce a venit potopul și i-a luat 
pe toți, la fel va fi și venirea Fiului Omului... Privegheațţi, deci, că nu 
știți în care zi vine Domnul vostru. Însă aceea cunoașteţi că, de-ar şil 
stăpînul casei ia ce strajă din noapte vine furul, ar priveghea şi n-ar 
lăsa să i se spargă casa. De aceea și voi fiți gata, că îm ceasul în caro 

nu gîndiţi, Fiul Omului va veni» (Matei 24, 36—51). Dacă nici îngerii 
din cer și nici Fiul, ca om, nu ştiu cu precizie această dată, cum ar 
putea ea oare să fie cunoscută de către oameni ? De aici înţelegem nu- 
mai că trebuie să fim pururea cu mare grijă de mintuirea noastră — 
spre a fi pregătiţi pentru venirea Domnului — de vreme ce nu ştim 
nici ziua, nici ceasul cînd va veni Domnul și nici ceasul sfirșitului 
nostru. Venirea Sa va fi pe neaşteptate, după cum ne-a prevenit Domnul 
atunci cînd a spus: «Drept aceea, privegheaţi, că nu ştiţi ziua, nici 
ceasul cînd a venit Fiul Omului» (Matei, 25, 13). 

INVĂŢĂ CELUL: Adevărat este că la început apostolii n-au știut 
data exactă a venirii a doua a Miîntuitorului (Matei, 24, 36 ș.a.), dar 
după ce ei au fost întăriţi cu putere de sus, prin venirea Sfintului Duh, 
au devenit cunoscători a toate; căci Duhul Sfint le-a descoperit toate 
Tainele, după cum le spusese înainte Mîntuitorul : «Încă multe am a 
vă spune, dar nu le puteţi purta acum. Iar cind va veni Acela, Duhul 
Adevărului, vă va călăuzi la tot adevărul; căci nu va vorbi de la Sine, 
ci cite va auzi va vorbi şi cele viitoare vă va vesti» (Ioan, 16, 12—13), 
Sfintul Duh a fost trimis apostolilor la Cincizecime și de atunci încoace, 
atît apostolii, cit şi bumii creștini — prin priceperea și înţelepciunea pe 
care le-o insuflă Sfîntul Duh — pot cunoaște «tot adevărul», adică în- 
treg planul divin al istoriei lumii şi al sfirşitului ei («planul divin al 
vîrstelor») şi pot calcula din Sfinta Scriptură «cele viitoare», adică data 
venirii a doua. Este oare posibil un asemenea 'calcul ? 

PREOTUL : William Miller a calculat «după Scriptură» că între 
1 martie 1843 şi 1 martie 1844 va fi a doua venire a Domnului. El anun- 
tase această dată încă din anul 1833, în broşura sa, Invederare din Sfînta 
Scriptură despre venirea a doua a Domnului în anul 1843. Un alt «pro- 
oroc», Iosua Himes, calculase în revistele «Strigătul dim „miezul nopţii» 
(1842) şi «Trimbiţa de alarmă» (1842), că Domnul vine în 1843. 

Snow, ucenicul cel mai apropiat al lui Miller, care calculase că 
trebuie să adauge la «proorocia» lui Miller încă șapte luni şi zece zile, 
fixind data venirii a doua a Domnului la 10 octombrie 1844, a rămas 
şi el de ruşine. Aceștia anunţaseră, prin revistele lor, prin ziare și prin 
discursuri publice, data exactă a venirii Domnului. Toţi cei ce au crezut 

ca ei şi-au cheltuit averile, împărțind tot ce aveau și cumpărîndu-și 
haine albe ba chiar şi lumînări, cu care să întimpine pe Domnul. Oare 
nu erau pe atunci pline vitrinele magazinelor din America de haine 
albe spre vinzare pentru cei ce vor călători la cer la 10 octombrie 1844? 
Și oare n-a trecut şi acea zi ca toate zilele ? Oare n-au rămas «proorocii» 
de toată ruşinea și ocara, scăpind numai cu fuga pentru a nu fi omoriţi 
de oamenii cei înșelaţi de ei, care își risipiseră toate avuţiile în baza 
«proorociei» lor ? i 

Cel puţin după aceste jalnice experienţe toţi ar trebui să priceapă 
că făgăduinţa Miîntuitorului nostru lisus Hristos despre descoperirea 
«celor viitoare» prin Duhul Sfînt nu s-a referit la data venirii Sale de 
a doua — cum li se pare unora — ci la proorociile ce se vor face în 
Biserică cu privire la diferite întîmplări și evenimente viitoare, Astfel 
de descoperiri, într-adevăr, s-au făcut prin Sfintul Duh, căci vedem — 
de exemplu — că Apocalipsa este plină de ele, expuse în diferite cărţi 
ale Sfintei Scripturi (vezi II Tim. 3, 1—8 ; II Petru, 2, 1—3; Fapte, 9, 29— 
30; 11, 27—28; Iuda, v. 17—18 ş.a.). Ele aveau să cuprindă îndeosebi 
învățături eshatologice (privind ivirea lui Antihrist, a proorocilor min- 
cinoşi, dezlănţuirea prigoanelor în viitor asupra creştinilor), precum și 
înțelepciunea necesară apostolilor spre a se putea apăra atunci cînd 
vor fi trași la răspundere în faţa judecătorilor pentru învăţătura ce o 
propovăduiesc (Matei 10, 19—20). Acestea sînt «cele viitoare» despre 
care Mintuitorul vorbește în textul pe care l-ai citat. 

ÎNVĂȚĂCELUL : Apostolul Pavel scrie: «Voi însă, fraţilor, nu 
sînteți în întuneric ca să vă apuce ziua aceea ca un fur. Căci voi sinteţi 
fii ai luminii și fii ai zilei: nu sîntem ai nopţii, nici ai întunericului» 
(I Tes., 5, 4—5). Din cuvintele acestea ar rezulta că noi, creştinii, putem 
şi chiar trebuie să cunoaştem data exactă a venirii a doua, spre a fi 
pregătiţi să o întimpinăm. 

PREOTUL : Pentru ce ai luat versetele 4 şi 5 din capitolul 5 al epis- 
tolei către tesaloniceni, înlăturind versetele 1 şi 2, de mai sus, care îl 
tilcuiesc pe cel de al 4-lea și al 5-lea și pe cele de mai jos? Auzi ce 
zice marele apostol Pavel acolo: «lar despre ani și despre vremuri, fra- 
ților, nu aveţi nevoie să vă scriem, căci voi înşivă știți bine că ziua 

Domnului vine așa, ca un fur, noaptea» {I Tes., 5, 1—2). Deci, acesta 
este adevărul pe care îl păstrează Biserica lui Hristos. Căci Biserica 
cea dreptmăritoare învață, deopotrivă cu marele Pavel, că ziua Domnu- 
lui va veni ca un fur, «noaptea» și nimeni nu știe «ziua și mici ceasul 
cînd vine Fiul Omului» (Matei, 25, 13). 

Numai apropierea venirii celei de a doua poate fi cunoscută, după 
semnele ce vor trebui să se arate mai înainte și care sînt următoarele; 

Propovăduirea Evangheliei la toate popoarele lumii (Matei, 24, 14); 
convertirea poporului evreu la creștinism, în urma propovăduirii Evan- 
gheliei la toată lumea (Rom., 11, 25, 34); apariţia lui Antihrist {I loan, 
2, 18), «omul nelegiuirii» (II Tes., 2, 3—11) sau «fiara» (Apoc., 13, 1—18), 
lucrind împreună cu agenţii săi — prooroci şi hristoşi mincinoși — și 
tot felul de semne, prin puterea satanei, pentru a amăgi pe oameni 
(Apoc., 20, i—10); el se va substitui lui Dumnezeu și ca o fiară crudă 
va prigoni cu toată furia pe cei aleși ai Domnului (Matei, 24, 9); înmul- 
țirea fărădelegilor şi răcirea iubirii dintre oameni, care se vor uri şi se 
vor trăda unii pe alţii (Matei, 24, 10—12, 24); înmulţirea războaielor și 
a veştilor de războaie între neamurile, popoarele și statele lumii (Matei, 
24, 6—7) ; producerea unor calamităţi ca : foamete, ciumă ș.a. (Matei, 
24, 7, 9); producerea unor semne cosmice: întunecări de soare și de 
lună, cădere de stele, zguduiri ale cerului și pămîntului (Matei, 24, 7, 
29) ; arătarea pe cer a semnului Fiului Omului (Matei, 24, 30), adică a 
Crucii, căci ea este semnul de biruinţă al Domnului nostru Iisus Hristos 
$i nici un alt semn nu-L vestește atit de caracteristic precum Crucea. 

Despre tilcul acestor semne a grăit Domnul: «Învăţaţi de la smo- 
chin pilda : cînd mlădiţa lui se face fragedă și odrăslește frunze, cunoaş- 
teți că vara este aproape. Asemenea și voi, cînd veţi vedea toate aces- 
lea, să ştiţi că este aproape la uși» (Matei, 24, 32—33). Așadar, despre 
semnele premergătoare celei de a doua veniri a Domnului avem tilcuire 
şi adeverire chiar de la Mintuitorul Hristos, iar despre data exactă a 
venirii Lui, nimeni nu ştie, nici chiar îngerii Lui și nici Fiul ca om 
(Matei, 24, 36), ci numai Tatăl. 

INVĂȚĂCELUL : Dar pentru ce va veni Domnul, dacă nimeni nu 
ştie ? 

PREOTUL : Ți-am spus că va veni fără de veste și că nimeni nu 
știe «ziua și ceasul cînd vine Fiul Omului» (Matei, 25, 13). Ți-am arătat, 
cu mărturii din Sfinta Scriptură, semnele prevestitoare ale venirii Lui, 
iar acum trebuie să știi că Domnul Se va arăta cu mare slavă la a doua 
venire a Sa, după cum Însuși a arătat zicînd: «Şi vor vedea pe Fiul 
Omului venind pe norii cerului, cu putere și cu slavă multă (Matei, 
24, 30). Şi iarăși vorbind despre a doua Sa venire, că va fi cu mare și 
negrăită slavă, zice: «lar cînd va veni Fiul Omului întru slava Sa și 
toţi sfinţii îngeri cu El, atunci va şedea pe scaunul slavei Sale» (Matei, 
25, 31). Pînă şi stihiile lumii se vor înfricoșa de slava Lui, după cum ne 
mărturisește Sfinta Scriptură : «Şi am văzut un tron alb, mare și pe Cel 
ce şedea pe el, de a Cărui față pămîntul și cerul au fugit şi loc nu și-au 
mai aflat» (Apoc., 20, 11). 

Deci, înţelege, frate, că venirea Domnului va fi cu mare și negrăită 
slavă, dar fără de veste, şi nimeni nu știe ziua și ceasul venirii Dom- 
nului, fără numai Tatăl, după cum ţi-am arătat mai sus. Iar fiindcă nu 
știm ziua şi ceasul venirii Domnului, datoria noastră cea mai sfîntă este 
ca în toată vremea să priveghem, petrecind în fapte bune și fiind gata 
de a întîmpina venirea Mirelui (Matei, 25, 1—13). 


14 — Credinţa Ortodoxă 


MY 


Capitolul 29 


DESPRE ÎMPĂRĂȚIA DE MII DE ANI 
(MILENIUL) 


ÎNVĂȚĂCELUL : Unii susțin că între venirea a doua şi sfîrşitul 
lumii, Hristos va întemeia pe pămînt o împărăție în care El va domni, 
împreună cu cei aleşi ai Săi, vreme de o mie de ani. Ce este adevărat 
în această privință ? 

PREOTUL : Ideea aceasta este veche: în primele veacuri ale creș- 
tinismului ea a fost susținută de aşa zișii «hiliaşti» (în greceşte hilia +- 
mii). Împotriva lor s-a ridicat, încă de atunci, toată Biserica veche și 
i-a combătut prin cei mai aleşi slujitori ai ei. Cei ce o susţin azi se nu- 
mesc, în general, «milenariști» sau «mileniști». 

Sfinţii și dumnezeieştii părinţi ai Bisericii lui Hristos au arătat că 
această împărăție de mii de ani — despre care se amintește în Apoca- 
lipsă — este un număr nedeterminat, iar nicidecum un termen fix, căci 
tim bine, din Sfînta Scriptură, că «Împărăţia lui Hristos nu este din lu- 
mea aceasta» (loan, 18, 36). Sfinta Scriptură ne arată luminat că «Împă- 
răția cerurilor» se mai numeşte și «Împărăţia lui Dumnezeu» sau «Împă- 
răția lui Hristos», ea fiind vestită de către dumnezeiescul Ioan Botezăto- 

rul, precum și de Însuşi Mîntuitorul (Matei, 3, 2; 4, 17; Luca, 8, 1; Efes., 
5, 5 Ş.a.). Această împărăție a lui Hristos va fi duhovnicească şi va 
Stăpini viaţa lăuntrică a omului, :nanifestindu-se în afară prin 
«dreptate şi pace» şi bucurie în Duhul Sfînt (Rom., 14, 17). Această îm- 
părăție Însuși Hristos a întemeiat-o (Col., 2, 13; II Tim., 4,1; Apoc., 12, 
10 ş.a.) şi Însuși Mintuitorul a arătat în pildele Sale cum va crește ea, 
pe cine va cuprinde şi ce putere va avea; iar durata acestei împărăţii 
a lui Hristos nu va fi de o mie de ani, ci veşnică, fără sfîrșit (Luca, 1, 
33). Ea va cuprinde pe toţi oamenii credincioşi şi aleși din popoarele 
lumii (Ps. 116, 1—2), va domni peste toate făpturile (Dan., 7, 13—14; 
Matei, 28, 18; Fapte, 10, 36; Rom., 10, 12; I Cor., 15, 27; Efes., 1, 20—23; 
Filip., 2, 9—11 ş.a.) și va fi o împărăție a dreptăţii (Ps. 44; Evr., 1, 8—9; 
Isaia, 16, 5; 32, 1; Ier., 23, 5). Această împărăție duhovnicească va fi o 
împărăție a sufletelor şi în suflete (Luca, 17, 21) și numai aceia vor intra 
în ea, care o au deja în ei (Luca, 18, 17). 

Această Împărăţie a lui Hristos, organizată în afară, alcătuiește 
Biserica sau «Trupul lui Hristos», capul ei fiind Însuşi Hristos (Efes., 
1, 22; 5, 25; Col, 1, 24; I Cor., 11, 3; 12, 27 ș.a.); înfierea şi intrarea 
în această împărăție este numai prin «baia nașterii celei de a doua» 
(Tit, 3, 5) sau prin naștere «de sus» (Ioan, 3, 3; Rom., 6, 3; Efes., 5,26; 
Col., 2, 12—13; I Cor., 6, 11 ș.a.). Nimeni nu poate intra în această Împără- 
ție decît numai prin botez, adică prin «nașterea cea de sus» sau «nașterea 
din apă şi din Duh», după cuvîntul Miîntuitorului: «de nu se va naște 
cineva din apă și din Duh nu va putea să intre în Împărăţia lui Dum- 
nezeu» (loan, 3, 5). Această «naștere de sus» prin puterea Duhului Sfint 
este o adevărată înviere din morți, fapt pentru care botezul este numit 
adeseori «înviere» (Col., 2, 12—13; Rom., 6, 3—5; II Tim., 2, 11; Gal, 
3, 27 ş.a.). Deci, botezul creștin este o înnoire a vieţii, «o naștere din 
nou», «o înviere din morți». Cind marele apostol Pavel scrie: «Deș- 
teaptă-te cel ce dormi și te scoală din morţi și te va lumina Hristos» 
(Efes., 5, 14), el are în vedere tocmai această înnoire și înviere prin 
botezul creștin, căci în Împărăţia lui Hristos nu întră decit cel ce «în- 
vie» din morţi prin botezul creștin. 

În termeni profetici și simbolici, Sfinta Scriptură ne vorbeşte şi 
despre «o impărăție de mii de ani»; această împărăție de mii de 
ani este identică cu cea despre care am vorbit mai sus. Iată ce ne spune 

siîntul Ioan în descoperirea sa: «Și am văzut un înger pogorindu-se din 
cer, avind ioheia adincului și un lanț mare în mîna lui. Și a prins pe 
balaur, pe şarpele cel vechi care este diavolul și satana, și l-a legat pe 
mii de ani și l-a aruncat în adînc și l-a închis și a pecetluit deasupra 
lui ca să nu mai amăgească neamurile pină ce se vor sfirși miile de ani. 
După aceea, trebuie să fie dezlegat cîtăva vreme ... Și am văzut sufle- 
tele celor tăiaţi pentru mărturia lui lisus..., care nu s-au închinat fiarei, 
nici chipului ei, și nu au primit semnul ei pe fruntea și pe mîna lor. Şi 
ei au înviat și au împărăţit cu Hristos mii de ani... Aceasta este învierea 
cea dintii. Fericit și sfint este cel ce are parte de învierea cea dintii, 
Peste aceștia, moartea cea de a doua nu are putere, ci vor fi preoţi ai 
lui Dumnezeu și ai lui Hristos și vor împărăţi cu El mii de ani... Apoi, 
moartea şi iadul au fost aruncate în riul cel de foc. Aceasta este moartea 
cea de a doua : «iezerul cel de foc» (Apoc., 20, 1—14). 

Din acest context constatăm mai întîi următoarele : 

1. Împărăţia lui Hristos de mii de ani este răstimpul în care Hristos 
a limitat (a legat) puterea diavolului asupra oamenilor (versetele 1—2). 

2. La sfîrşitul acestui răstimp, diavolul va fi lăsat din nou, pentru 
cîtva timp, să acționeze asupra oamenilor (versetul 3). 

3. Membrii acestei împărăţii de mii de ani sînt numaicei ce nu 
s-au închinat fiarei și semnului ei, au înviat la învierea cea dintii (ver- 
setele 4—5). 

4. Cei ce nu s-au învrednicit de această înviere vor învia abia la 
sfîrşitul acelor mii de ani, adică la «învierea a doua», căci această în- 
viere, în raport cu cea dintii, este a doua (versetul 5). 

5. Peste aceștia (membri ai împărăției de mii de ami) moartea cea 
de a doua nu are putere (versetul 6). 

6. La sfîrşitul acelor mii de ani şi după un răstimp de acțiune ne- 
fastă asupra sfinţilor, diavolul, împreună cu cei ai lui, va fi aruncat în 
focul iadului care este «moartea cea de a doua» (versetele 4—15). 

Din toate acestea rezultă evident că «împărăția de mii de ani» nu 
este altceva decit «Împărăţia lui Hristos», «Împărăția lui Dumnezeu» 
sau «Împărăţia cerurilor» despre care a fost vorba mai sus, deoarece: 

1. În răstimpul acestei împărăţii, diavolul a fost învins și legat, 
luîndu-i-se puterea asupra oamenilor. Hristos a intrat în casa lui și «l-a 
legat» limitîndu-i puterea asupra omenirii răscumpărate (Matei, 19, 29 
şi contextul). 

2. Intrarea în această Împărăţie este condiționată de «Înviere» — 
numită «cea dintii», care nu poate fi altceva decît botezul creștin, numit 
adeseori chiar «înviere», «naşterea de sus» sau «naștere din nou»; 
această înviere prin botez este «intiia», în raport cu cea de a doua sau 
generală a trupurilor, care este numită învierea «cea de apoi» (Ioan, 
11, 24 ș.a.). 

3. La stirșitul acestei împărăţii, diavolul va fi din nou slobozit ca 
să amăgească popoarele și să lucreze cu putere și cu furie împotriva 
sfinților, sub formă de antihrist, fiară, sau prooroc mincinos (Apoc., 13, 
1—11). 

4. Durata acestei perioade va fi de scurtă vreme (Apoc., 13,5; 20, 3; 
Matei, 24, 22) şi ea va constitui unul din semnele care vor prevesti apro- 
pierea venirii a doua (a se vedea mai pe larg la cap. 22 din Apoc.). 

Prin urmare, să se ştie lămurit că «învierea cea dintîi» este învie- 
rea cea prin botez, iar cea de a «doua» este învierea cea de apoi. De 
asemenea, moartea «cea dintii» este cea naturală sau despărțirea sufle- 
tului de trup, iar cea de a doua este chinul cel veșnic, denumită astfel 
în opoziţie cu fericirea cea de veci numită «viață» (Matei, 18, 8; 19, 17; 
Marcu, 9, 43; loan, 5, 24 ș.a.). Se arată că această moarte de a doua nu 
are putere asupra celor învredniciți cu învierea cea dintii; de aici rezultă 
că moartea cea dintii — de care nici sfinții nu scapă — este moartea na- 
turală, trupească. 

Moartea se mai numeşte în Biblie şi starea păcătoasă a cuiva și, în 
acest sens, a spus Miîntuitorul că numai cei «morţi» au mai mare grijă de 
a-și îngropa morţii lor, decît a-L. urma pe El (Matei, 8, 22) și că, prin 
credinţa în El, cineva devine, din mort, viu, chiar dacă, în mod firesc, 
va muri (loan, 11, 25). Acest înţeles l-a avut în vedere apostolul, scriind 
despre «cei morţi păcatului» (Rom., 6, 11; 8, 10) și, tot în acest sens, 
grăiește îngerul descoperitor căpeteniei Bisericii din Sardes : «...trăieşti, 
dar ești mort» (Apoc., 13, 1; vezi şi Ioan, 5, 25; Efes., 2, 1—5 ; Col., 2, 13 
ş.a.). Ea însă nu constituie «moartea cea dintii», aşa cum învierea prin 
botez constituie «învierea cea dintii», deoarece această moarte este o 
stare ce duce la moarte, iar nu faptul de a muri. Or, în expresiile de mai 
sus, prin «înviere» şi «moarte» se înțelege nu o stare, ci o acţiune, 
anume : de a învia și, respectiv, de a muri. 

Durata acestei împărăţii a lui Hristos determinată în general ca 
fiind «de mii de ani» trebuie să o înțelegem ca indicînd o perioadă do 

timp relativ lungă sau nehotărită. De aceea, și în ultima traducere ro- 
mânească a Noului Testament s-a tradus, ca și în alte cîteva ediţii, prin 
«mii de ani» și nu prin o mie de ani, cum greșit s-a înţeles alteori 
(vezi şi explicaţiile preotului loan Mircea în revista «Biserica Ortodoxă 
Română» nr. 5—6/1979). Oricum ar fi tradus literal, înţelesul spiritual 
al expresiei rămîne acelaşi : mii de ani. Durata aceasta nu este altceva 
decît răstimpul dintre venirea întiia şi venirea a doua a Domnului, sau, 
mai precis, răstimpul de la «întemeierea împărăției lui Dumnezeu» și 
pină la venirea a doua. Așadar, este vorba de împărăţia lui Dumnezeu, 
şi durata ei în lume. 

ÎNVĂȚĂCELUL : Am avut cu unii discuţii foarte aprinse pe această 
temă și am reținut că «împărăţia de mii de ani» nu ar putea fi confundată 
cu nici o altă împărăție, deoarece: 

— se va întemeia abia la venirea a doua; — va fi precedată de 
învierea drepţilor care vor împărăţi cu Hristos; — va dura o mie de ani, 
după care — se va petrece învierea celor păcătoși, judecarea și sfirși- 
tul lumii. 

Așa rezultă din capitolul 20 al Apocalipsei, citat mai sus. Din acest 
capitol ar reieși că vor fi două învieri de apoi: învierea «cea dintii», a 
drepţilor, la începutul mileniului, și o alta, a păcătoşilor, care, în ra- 
port cu cea dintii, este «a doua», la sfîrșitul mileniului (v. 4—5). 

În răstimpul mileniului, puterea de acțiune a diavolului va fi limitată 
pînă către sfîrșit, cînd, după o scurtă activitate nefastă, va fi aruncat în 
iad, împreună cu toți cei amăgiţi de el (versetele 7—14), înviați acum și 
ei (verset 5) şi judecaţi și condamnaţi la osindă (versetele 12—15), după 
ce mai întii se va petrece sfîrşitul lumii (verset 11). Învățătura despre 
mileniu, precedat de «învierea întiia» a celor sfinţi și urmat de «invierea 
a doua», a păcătoșilor, ar fi confirmată și de alte texte biblice. Așa, de 
pildă, sfintul apostol Pavel scrie creștinilor din Tesaionic: «Dacă cre- 
dem că lisus a murit şi a înviat, tot așa (credem) că Dumnezeu pe cei 
adormiţi întru lisus îi va aduce împreună cu El... pentru că Însuși Dom- 
nul, întru poruncă, la glasul arhanghelului și întru trimbița lui Dunne- 
zeu, Se va pogori din cer şi cei morţi întru Hristos vor învia întîi» (I Tes., 
4, 14—16). Deci, la venirea a doua, Hristos îi va învia pe cei morţi întru 
EI, căci despre ei zice apostolul «că vor învia întîi» și aceasta este «în- 
vierea cea dintii». Învierea celor păcătoşi, adică «a doua», va urma mai 

tîrziu, fără a ni se spune cînd, dar după Apocalipsă, capitolul 20, ea va 
fi după o mie de ani, așa cum citesc în Biblia mea. Iată ce zice sfintul 
apostol Pavel: fiecare va învia «în rîndul cetei sale: Hristos, începă- 
tură, apoi cei ai lui Hristos, la venirea Lui» (I Cor., 15, 23), adică drepţii 
în ceata drepţilor, la începutul mileniului, iar păcătoşii în ceata lor, la 
sfirşitul mileniului. Care este adevărul ? 

PREOTUL: După cum ţi-am mai spus, Biserica lui Hristos cea drept- 
măritoare, prin cuvintele Sfintei Scripturi «o mie de ani», înţelege tainic 
și simbolic mii de ani, oricare ar fi traducerea. Dar, oare numai prin 
acest cuvint vorbește Sfinta Scriptură — în chip tainic și acoperit — 
unele lucruri cu greu de înțeles? Oare nu are ea multe cuvinte sim- 
bolice, tainice şi alegorice, care nu se pot tilcui prin slovă, ci au cu 
totul alt înţeles, mai înalt şi mai duhovnicesc? Cum să tilcuim după 
slovă ce este cartea «cea pecetluită cu șapte peceţi» din aceeaşi carte 
a Apocalipsei (5, 1)? Ce este «calul roșu ca focul» (Apoc., 6, 4)? Dar 
acel «cal negru» (v. 5) sau cel «galben-vinăt» pe care călărea Moartea 
(Apoc., 6, 8)? Apoi ce sînt cei şapte îngeri cărora li s-au dat şapte 
trimbiţe (Apoc., 15, 1,7) ? 

Unii vorbesc de două învieri la sfîrşitul lumii și astfel, după ei, ve- 
nirea Domnului se înțelege ca şi cum El ar trebui să vină de trei ori; 
dar acest lucru nu poate fi adevărat. Am arătat în cele de mai sus ci 
învierea «cea dintii» este cea prin botezul creștin, iar «cea de a doua» 
este «cea de apoi». Sfîntul loan Evanghelistul reproduce cuvintele Min- 
tuitorului referitoare la cele două învieri: «Adevărat, adevărat zic 
vouă : cel ce ascultă cuvintul Meu şi crede în Cel ce M-a trimis are viață 
veşnică și la judecată nu va veni, ci s-a mutat din moarte la viaţă. Ade- 
vărat, adevărat zic vouă, că vine ceasul — şi acum este — cînd morţii 
vor auzi glasul Fiului lui Dumnezeu și cei care vor auzi vor învia» (Ioan, 
5, 24—25). Fiind vorba de învierea celor ce ascultă glasul Fiului lui 
Dumnezeu — şi de vreme ce această înviere «acum este» — îm nici un 
caz nu poate fi vorba aici de invierea «de apoi», ci de «învierea de 
acum» a celor ce învie din moartea păcatului la viața cea în Hristos, de 
învierea la o viață nouă prin credința creștină sau — așa cum comple- 
tează același apostol şi evanghelist în altă parte — prin botezul creştin 
(Ioan, 3, 3—5) ; aceasta este «învierea cea dintii» despre care se vorbesti 
în Apocalipsă. Apoi, Mintuitorul continuă să vorbească şi despre o «tii 

înviere care mai este «acum» și care va fi la sfîrșitul lumii, care nu este 
sufletească, ci trupească, și anume a celor ce sînt morţi în morminte, și 
nu numai morţi prin păcate sau sufletește. «Nu vă miraţi de aceasta; căci 
vine ceasul în care toţi cei din morminte vor auzi glasul Lui și vor ieși 
cei ce au făcut cele bune, spre învierea vieții, iar cei ce au făcut cele 
rele, spre învierea judecății» (loan, 5, 28—29). Adică, nu vă miraţi de 
puterea ce o are Hristos de a învia sufletește (învierea cea dintii), pen- 
tru că El va învia şi pe toți morţii din morminte. Textul acesta exclude 
clar posibilitatea existenţei unei perioade de o mie de ani între învierea 
drepţilor și cea a păcătoşilor, arătînd lămurit că învierea cea de apoi 
este una singură și a tuturor, deodată; aceasta este «învierea a doua». 
Iar în ce privește pe «cea dintii» s-a văzut că ea nu este «cea de apoi», 
ci «cea de acum». lată deci cum înțelesurile se lămuresc de la sine, prin 
analiza și compararea acestor texte biblice, excluzindu-se astfel orice 
posibilitate de a intercala «mileniul» între cele două «învieri», Miile de 
ani, după învăţătura Bisericii celei dreptmăritoare a lui Hristos, pot fi în- 
telese ca existind între învierea cea dintii, prin botez, și învierea cea de a 
doua, «cea de apoi». 

La fel stau lucrurile şi cu textul I Tes., 4, 14—16, deoarece nici 
acolo nu este vorba despre a doua înviere, de apoi, ci despre una singură. 
Este adevărat că aici nu se vorbește decît despre învierea celor drepţi, 
«morți în Hristos», despre cea a păcătoşilor neamintindu-se nimic, dar 
aceasta nu pentru că ei ar învia mai tirziu, peste o mie de ani, ci pentru 
că pe apostolul Pavel și pe cititorii săi nu-i interesa decit soarta «celor 
morţi în Hristos», despre cea a păcătoşilor neamintindu-se nimic, dar 
aceasta nu pentru că ei ar învia mai tîrziu, peste o mie de ani. Însă de 
ceilalți apostolul nu se preocupă deloc, scopul său în această epistolă 
fiind numai acela de a-i miîngiia pe cititorii săi (v. 18), neliniștiţi și ne- 
lămuriţi în această privinţă, iar nu de a-i întrista (v. 13). 

În Epistola I către Corinteni (15, 23) se vorbeşte, în adevăr, de 
«cete», dar nu de două cete, așa cum înțeleg mileniștii, anume de a drep- 
ților şi de a păcătoşilor, ale căror învieri ar fi despărțite de un răstimp 
de o mie de ani, ci de mai multe cete, potrivit gradelor de sfințenie sau 
păcătoşenie a celor ce vor învia, după cum rezultă din versetele 39—41. 

Sfinta Scriptură este clară şi categorică, mărturisind în multe locuri 
că venirea a doua a Domnului va fi o singură dată şi a tuturor deodată, 

atit pentru drepţi cit şi pentru cei păcătoşi, fără ca între învierea şi ju- 
decarea unora sau a altora să mai fie vreun răstimp de «o mie de ani». 
Mintuitorul a zis: «Vine ceasul în care toţi cei din morminte vor auzi 
glasul Lui şi vor ieşi : cei ce au făcut cele bune, spre învierea vieţii, iar 
cei ce au făcut cele rele, spre învierea judecății» (loan, 5, 28-—29). Deci, 
un singur şi acelaşi glas va rosti pentru învierea celor păcătoşi și a celor 
drepți. Iar în altă parte, de asemenea, zice: «Iar cînd va veni Fiul Omu- 
lui întru slava Sa și toţi sfinţii îngeri cu El, atunci va ședea Domnul pe 
scaunul slavei Sale. Și se vor aduna înaintea Lui toate neamurile și îi 
va despărți pe unii de alţii, precum păstorul desparte oile de capre. Și va 
pune oile de-a dreapta Sa, iar caprele de-a stinga. Atunci va zice Împă- 
ratul celor de-a dreapta Lui: Veniţi, binecuviîntaţii Tatălui Meu... Atunci 
va zice și celor de-a stinga: Duceţi-vă de la Mine, blestemaţilor...» (Ma- 
tei, 25, 31—46). Mintuitorul vorbeşte precis și limpede despre venirea a 
doua și despre judecata de apoi, arătind că atît una cît și cealaltă vor 
fi deodată, şi pentru drepţi, şi pentru păcătoşi. În atitea pilde frumoase 
El ne-a arătat acest adevăr: un singur seceriș va fi şi pentru grîu și pen- 
tru neghină (Matei, 13, 30, 42—43) ; o singură dată va veni Mirele pen- 
tru toate fecioarele (Matei, 25, 1—13); o singură dată va veni Stăpinul 
ca să ceară socoteală tuturor lucrătorilor din via Sa (Matei, 21, 33—41); 
în același timp va cere socoteala slugilor cărora le-a încredințat talam- 
ţii (Matei, 25, 14—30; 18, 23—35 ş.a.). Deci, o singură venire de apoi, 
o singură înviere și înfățișare a tuturor în fața Împăratului Judecător şi 
o singură judecată pentru toți deodată va fi. 

ÎNVĂȚĂCELUL : Am citit într-o bnroşură că data începerii mileniului 
poate fi precizată. Ea nu ar fi chiar identică cu data venirii a doua 
(din 1874), ci abia în anul 1914, căci acestea reprezintă sfîrşitul «timpului 
păgiînilor». Data începerii mileniului în 1914 se calculează acolo astfel: 

În anul 606 înainte de Hristos a început primul guvernămînt păgi- 
nesc, prin ducerea poporului ales în robia babilonică pentru 70 de ani 
(pînă în anul 536 î.d.Hr.) de către Nabucodonosor. Pe baza celor spuse în 
Levitic, la 26, 18, timpul păgînilor este înșeptit, adică de şapte ori un an 
de ani (ale cărui 360 de zile trebuie socotite ani 7, deci 7 X 360 — 2520 
de ani). Astfel, de la începutul timpului păginilor și pină la Hristos au 
trecut 606 ani, iar de la Hristos mai trebuie să treacă încă 1914, ca să 
se împlinească cei 2520 de ani. Deci, odată cu mileniul, începe epoca do 

viață veşnică, inaugurînd sfirșitul lumii, adică prăbușirea tuturor rega- 
telor, conducerea lumii fiind încredințată lui Avraam, Moise, Iosif, Noe 
și tuturor drepţilor pomeniţi în Epistola către Evrei, la cap. 11. Istoria 
se împarte în trei epoci: 

— întiia epocă, de Ja Adam pînă la potop, în care a domnit Dum- 
nezeu cu îngerii Săi; 

— a doua epocă, de la potop pînă la 1914, în care a domnit satana 
asupra lumii; această epocă, la rîndul ei, se subimparte în trei: 1) de 
la potop pînă la moartea lui Iacov; 2) de la moartea lui Iacov pînă la 
moartea lui lisus, sau răstimpul domniei evreilor; 3) de la învierea lui 
Iisus pînă la 1914, răstimpul creștin; 

— a treia epocă, de la 1914, începînd cu epoca împărăției de o mie 
de ani şi durînd în veci. 

De la crearea lui Adam sînt 6000 de ani, căci fiecare din cele şase 
zile ale creației — care au fost de cîte 7000 de ani una — reprezintă 
pentru istoria omenirii cîte o mie de ani, deoarece, după II Petru 3, 8 
şi Psalmul 89, 4, o zi este o mie de ani, cei ai mileniului. Deci, în cursul 
celor 6000 de ani omenirea trebuie să lucreze, deoarece după ei urmează 
mia a şaptea, închipuită prin ziua a şaptea, a odihnei, care este «mile- 
niul» şi care a început deja, deoarece de la Adam și pînă acum au trecut 
mai mult de 6000 de ani. Care este adevărul? 

PREOTUL : Mai întîi de toate să ştii cu toată încredințarea că nu 
există nici un mileniu în înțelesul acelei broşuri. Și dacă data venirii 
a doua nu poate fi stabilită — deoarece nici îngerii şi nici Fiul după 
omenitate nu o ştiu (Matei, 24, 36—44) — atunci desigur că nu poate fi 
stabilită nici data începutului «mileniului». De ce trebuie neapărat ca 
între a doua venire a Domnului, și mileniu, să intercalăm 40 de ani? 
De ce tocmai 40? Numai ca să iasă anumite socoteli tilcuite dinainte ? 
Cum se poate susține că venirea a doua s-a făcut pe neașteptate, cînd 
scris este că va fi «ca fulgerul» și întru răsunătorul glas de trîmbiţă al 
«Arhanghelului», tocmai ca să constituie un eveniment măreț şi univer- 
sal, săvirșit şi văzut în auzul tuturor (I Tes., 4, 16; Matei, 24, 27—31 ; 
25, 31) 2 Îl vor vedea pe Iisus cei drepţi ai Săi, care Îl vor întîmpina în 
văzduh și Îl vor vedea și cei păcătoşi, care vor plinge şi se vor jeli (Ma- 
tei, 24, 30; Marcu, 13, 26; Zah., 12, 12). Cum și cînd ar fi fost învierea 
morţilor ? Oare ştim că trebuie să aibă loc la venirea Domnului ? 

Dacă la începutul «mileniului» nu învie decit drepţii, cum și cind 
au înviat, de nu ştie nimeni ? Nici cele «trei epoci» nu au vreun temei bi- 
blic : de ce trei ani şi nu șapte, zece ș.a.m.d. ? Noi știm că în ce privește 
mîntuirea, istoria lumii nu se poate împărţi decit în două epoci mari: 
una a Testamentului Vechi și alta a Testamentului Nou. O altă epocă 
nu va fi decît venirea a doua, iar aceasta va dura veșnic. În istoria mîn- 
tuirii lumii, de pînă acum, au fost şi evenimente mai mici, care au sub- 
împărțit cele două epoci mari amintite, dar acestea n-au fost două sau 
trei, ci mai multe, putîndu-se în acest înţeles vorbi de epoca patriarhilor, 
a apostolilor,a persecuțiilor ș.a. Nu se poate trece peste anul 1 spre a 
ajunge la 1914, socotind anul 1914 ca un an epocal, iar anul 1 al Naşterii 
Domnului, numai ca început al unei subdiviziuni de epocă și nu al unei 
epoci de mare importanță; pentru că nu anul 1914, ci anul 1 — respectiv 
anii de la 1 la 33 după Hristos — au determinat întorsătura fără seamăn 
în istoria mîntuirii noastre. lar epoca a treia va fi, de asemenea, inau- 
gurată prin evenimente reale, de o importanţă capitală pentru toată ome- 
nirea şi vizibile tuturor, iar nu imaginare și impuse de anumite socoteli 
făcute tendenţios şi fără a fi verificate prin ceva concret. 

În ce privește cifrele din Testamentul Vechi, ele nu au tilcuiri caba- 
listice, ca şi cînd ar fi magice sau vrăjitoreşti, ci ele sînt reale sau sim- 
bolice, după cum este caracterul cărții din care sînt luate. De unde se 
poate şti că cele șase zile ale creației au fost de cite șapte mii de ani 
şi că ele reprezintă, totuși, fiecare, pentru durata omenirii, cîte o mie 
de ani ? Dacă o zi este ca o mie de ani, de ce au fost ele totuși de cite 
şapte mii de ani fiecare și nu de cîte o mie? De unde ştim că nu au fost 
de cîte douăzeci și patru de ore, ca orice zi obișnuită, sau numai de o 
clipă, sau, în sfîrşit, de cîte o sută de mii de ani? 

Orice am face și orice am dori noi, ele nu pot fi combinate ca să 
ajungem la cifra dorită. Dacă unele cifre biblice sînt reale sau concrete, 
altele, în schimb, — recunoaștem și noi — sînt simbolice. Cele reale 
vor fi înţelese numai după valoarea lor aritmetică, însă celelalte vor fi 
înțelese simbolic, ele alcătuind o durată mai mică sau mai mare, sau 
foarte mare, dar o durată nedeterminată precis. Astfel, dacă cele șase 
zile reprezintă cite șapte mii de ani fiecare, iar cele o mie două sute 
șaizeci de zile ale lui Antihrist reprezintă o mie două sute șaizeci de anl, 

atunci cei o mie de ani ai «mileniului» trebuie să reprezinte atiția ani 
cîte zile cuprind ei, sau chiar de șapte ori atitea... 

Nicăieri nu ni se spune că o zi din Biblie este egală cu o mie de ani, 
ci numai că înaintea lui Dumnezeu nu există timp și că timpul pentru 
El nu contează ca durată, o zi înaintea Lui fiind ca o mie de ani și o mie 
de ani, ca o zi (II Petru, 3, 8) sau chiar numai ca o strajă de noapte. De 
aici însă nu urmează că cifrele care reprezintă în Sfînta Scriptură un 
număr de zile să le socotim în ani; tot așa le-am putea socoti atunci și 
pe cele ce reprezintă mii de ani; și iarăşi, atunci am putea zice cu același 
drept că şi cei 1000 de ani ai mileniului însemnează o zi. În cazul acesta, 
ce mai rămîne din socoteala mileniștilor ? Toate calculele lor au fost 
dezminţite de însuși adevărul lucrurilor. 

ÎNVĂȚĂCELUL : Despre ceea ce se spune în Simbolul Credinței: 
«A Cărui împărăție nu va avea sfîrșit», mileniștii (cei cu mia de ani) zic 
că Domnul va veni mai înainte de Judecata cea de apoi, ca să împără- 
țească cu ei o mie de ani, ca apoi să-i învie și pe cei păcătoşi spre ju- 
decată. Oare nu va impărăți Domnul în veacuri nesfirșite după Judecata 
cea din urmă ? 

PREOTUL : Biserica noastră dreptmăritoare mărturiseşte că «mpără- 
ţia Domnului nu va avea sfîrşit» (Simbolul Credinței). Împărăţia lui lisus 
Hristos, ca om, şi Slava Lui nu vor înceta niciodată, deci vor dura veșnic. 
Căci, pe de o parte, [isus Hristos nu este numai om, a cărui slavă să-i fie 
luată cîndva de Dumnezeu, iar, pe de altă parte, Fiul lui Dumnezeu nu 
va lepăda niciodată firea Sa omenească. El nu va înceta în veci să fie şi 
om, deci om plin de slavă dumnezeiască. Așadar, nici cinstea dumne- 
zeiască a omenităţii noastre nu va înceta vreodată, ca să apară alt neam 
de ființe mai înalt. 

Împărăţia fără de sfîrşit a lui lisus Hristos a fost prevestită de ar- 
hanghelul Gavriil (Luca, 1, 33). Este drept că apostolul Pavel spune că, 
întru sfîrşit, lisus va supune toate Tatălui și apoi pe Sine (I Cor., 15, 
25—28). Dar aceasta înseamnă aducerea lumii întregi la supunere față 
de Tatăl și încetarea lucrării Sale mîntuitoare, ca o lucrare deosebită a 
Sa, primită la întrupare (cf. Înv. de Cred. Ort., întreb. 221). 

Așadar, cei cu mia de ani să înțeleagă că cu tainele cele neștiute 
de îngeri şi de Însuşi Fiul lui Dumnezeu, ca om, nu se pot face calcule 
omenești și de aritmetică. 


Capitolul 30 


DESPRE VEŞNICIA 
CHINURILOR IADULUI 


ÎNVĂȚĂCELUL: Am auzit pe unii creştini spunînd că iadul nu 
poate fi veșnic, căci această veşnicie ar contrazice bunătatea lui Dum- 
nezeu. 

PREOTUL : Noi ştim cu bună întemeiere, din mărturiile Sfintei Scrip- 
turi, că muncile iadului pentru păcătoşi vor fi veșnice. Iată ce zice Sfinta 
Evanghelie în această privință: «Atunci (la Judecata de apoi) va zice (Îm- 
păratul) și celor de-a stînga : Duceţi-vă de la Mine, blestemaţilor, în fo- 
cul cel veșnic, care este gătit diavolului și îngerilor lui» (Matei, 25, 41). 
Apoi, în continuare, arătind rezultatul Judecăţii de apoi, zice: «Și vor 
merge aceștia (păcătoşii) la osindă veșnică, iar drepții, la viață veșnică» 
(Matei, 25, 46). De asemenea, Mintuitorul, voind să definească veșnicia 
chinurilor iadului, le-a numit «...gheena, focul cel nestins, unde vier- 
mele nu moare și focul nu se stinge» (Marcu, 9, 43—48). Și în alt loc 
Mîntuitorul, referindu-Se tot la veşnicia chinurilor iadului, a zis: «lar 
dacă mina ta sau piciorul tău te smintește, taie-l și aruncă-l de la tine, 

căci este mai bine pentru tine să intri în viață ciung și şchiop, decit, 
avind amindouă mîinile și amindouă picioarele, să fii aruncat în focul 
cel veșnic» (Matei, 18, 8). Marele prooroc Isaia, adeverind realitatea 
veșniciei focurilor iadului, a spus următoarele: «Şi cînd vor ieşi, vor 
vedea trupurile moarte ale celor ce s-au răzvrătit împotriva Mea, căci 
viermele lor nu va muri și focul lor nu se va stinge. Şi ei vor fi pentru 
toată făptura priveliște de groază» (Isaia, 66, 24). lar Daniel proorocul 
zice, arătînd același lucru : «Şi mulţi dintre cei ce dorm în ţărina pămîn- 
tului se vor scula, unii la viață veșnică, iar alţii spre ocară și osîndă 
veșnică» (Dan., 12, 2). Cuvîntul «mulţi» înseamnă aici «toţi», fiind vorba 
de «mulţi» în înţeles de mulțime a morţilor care vor învia. 

ÎNVĂȚŢĂCELUL : Unii spun că nu se poate ca chinurile iadului să fie 
veşnice, de vreme ce citim în Sfinta Scriptură: «Vrăjmaşul cel din urmă 
care va fi nimicit este moartea» (I Cor., 15, 26). De aici ar rezulta că 
moartea — adică iadul — nu va fi. Deci, ceea ce se numește iad sau 
moartea cea veșnică nu va fi altceva decit o distrugere sau o nimicire 
a celor păcătoşi, spre a nu fi în veci (Apoc., 20, 9). Iadul propriu-zis nu 
ar fi altceva decît ebraicul «şeol» (groapă de mormînt) sau grecescul «ha- 
des» (infern, adică loc subteran, locuinţa celor morţi). lar expresia «foc» 
sau «chin» veșnic nu ar însemna ceva fără sfîrşit, ci numai o moarte, 
o aruncare în pămînt. Căci omul nu are suflet nemuritor şi de aceea 
moartea însemnează numai întoarcerea în pămînt. 

PREOTUL: Dacă ar fi după această înţelegere, atunci nici Judecata 
de apoi nu ar trebui să mai fie, nemaiavind nici un rost. Noi însă știm, 
atît din dumnezeiasca Scriptură, cît şi de la sfinţii părinţi și dascăli 
ai Bisericii lui Hristos, că Judecata cea de apoi urmează a se face, mai 
ales pentru patru lucruri : 

1) ca să arate dreptatea lui Dumnezeu; 2) ca să arate nedreptăţile 
oamenilor; 3) ca să fie răsplătite faptele cele bune ale celor drepţi; 4) 
ca să fie pedepsite cu chinuri veşnice păcatele celor răi (Rom., 2, 5; II 
Petru, 3, 7; lov, 34, 11; Ps. 61, 11; 95, 13; Pilde, 24, 12; Ecl., 11, 9; 
12, 14; Ier., 17, 10; Matei, 16, 27; 13, 43 ; 25, 46; Isaia, 13, 11 Ș.a.). 

Dacă omul nu este decit «pămint», fără suflet, muritor, cum se face 
totuşi că unii vor învia? Şi cum se face că Mintuitorul ne învață să 
prețuim sufletul mai mult decît trupul și, de asemenea, să nu căutăm 
spre cele ale trupului, ci spre cele ale sufletului, ca unele care sint — 

ca şi sufletul — netrecătoare ? Ţi-am dat explicaţii mai pe larg la capi- 
tolul despre cinstirea sfinților. Mintuitorul ne învaţă că sufletul nostru 
este mai scump decît toată lumea (Matei, 16, 26; Marcu, 8, 36) şi că este 
nemuritor (Matei, 22, 31 ; Marcu, 9, 4 ş.a.). Mîntuitorul Hristos ne spune 
că iadul este un loc de chin veșnic (Matei, 18, 8; Marcu, 9, 45; Luca, 
16, 23—28; Apoc., 14, 10—11 ; 20, 10). Dumnezeiasca Scriptură ne arată 
că în iad suferă trupul și sufletul chinuri veșnice (Deut., 21, 21; Marcu, 
9, 43; Rom., 2, 9) și că va exista o osîndă veşnică (Matei, 5, 22; 25, 
46; Marcu, 3, 29; II Tes., 1, 9; Apoc., 14, 11; 20, 10; Isaia, 66, 24; 10, 
26—27 ş.a.). 

ÎNVĂȚĂCELUL : Mai este o părere, foarte veche, că Dumnezeu este 
atotbun, că iubirea Lui este nemărginită faţă de oameni și de aceea este 
cu neputinţă să pedepsească pe oameni cu chinuri veşnice, El le este 
tuturor Tată, şi ce fel de Tată ar fi, dacă și-ar pedepsi fiii neascultători 
cu pedepse veșnice ? Oare un tată nu este întotdeauna iertător faţă de 
fiii lui? Cu atit mai mult Dumnezeu, Tatăl nostru, va fi iertător faţă de 
noi, 

PREOTUL : Într-adevăr, Dumnezeu este iertător şi îndelung răbdă- 
tor față de cei ce greşesc asupra noastră numai în viața aceasta, fiindcă 
numai acum este timpul nostru de îndreptare, iar dobindirea iertării din 
partea Lui depinde de pocăinţa noastră. În viaţa de dincolo însă, noi nu 
ne mai putem pocăi (loan, 9, 4), deoarece acolo Dumnezeu nu ne maâi ju- 
decă după atotputernicia şi iubirea Sa, ci după dreptatea Sa, răsplătind 
fiecăruia după faptele sale (Înţ. Sir., 16, 16; Matei, 25, 35; 10, 41 g.a.). 
Dacă Dumnezeu ar fi iertat toate păcatele oamenilor fără dreptate, atunci 
ce rost ar mai fi avut ca El să ne înfricoșeze necontenit cu grovăzia chi- 
nurilor celor veșnice, dacă ele nu ar exista ? Cum ar fi cu putinţă, oare, 
ca Dumnezeu să ne mintă pe noi, în loc de a ne spune adevărat? 

ÎNVĂȚĂCELUL: Totuși, cum se poate ca, pentru niște păcate sä- 
vîrşite în viaţa trecătoare, de aici, să primească cineva pedeapsă ne- 
trecătoare ? Această pedeapsă trebuie să fie, și sub raportul durabili- 
tăţii, în proporţie cu păcatul; un păcat trecător nu poate fi pedepsit cu 
o pedeapsă eternă, căci aceasta ar constitui o judecată nedreaptă din 
partea lui Dumnezeu, Care se numește drept și atotbun. 


PREOTUL : În cazul acesta, nici fericirea drepţilor nu ar trebui să fio 
veșnică, fiindcă aceeași proporţie există între această fericire şi faptele 

de vrednicie pe care ea le răsplătește. Sau poate ai vrea ca răsplata 
și fericirea drepţilor să ţină o veșnicie, iar munca şi osînda celor răi să fie 
vremelnice ? Dumnezeu dă fericire veșnică pentru faptele cele bune făcute 
de cei drepţi vremelnic, pe acest pămînt, dar fiind Dumnezeu drept, pe- 
depsește tot veşnic pe cei păcătoşi ce au păcătuit vremelnic. Pentru ce ? 
Pentru că urmările păcatului neispășit în viața de aici, prin pocăință 
corespunzătoare, rămin veșnic neșterse înaintea lui Dumnezeu; pentru 
că şi fața lui Dumnezeu — pe care o defăimăm noi făcînd păcate cu 
voie liberă — nu are sfîrșit îmtru slavă, putere, dreptate și întru toată de- 
săvîrşirea însușirilor Sale. De aceea chinul pentru păcate nu are sfîrșit. 

Nu ai văzut sau nu ai auzit atîtea cazuri întimplate chiar în viața 
de aici, cînd cineva, pentru păcatele făcute într-o clipă sau într-un mi- 
nut, primește osîndă pe ani îndelungați sau chiar pe viaţă, pînă la moar- 
te ? Căci nu durata de timp în care s-a săvirşit greșeala este hotăritoare 
în stabilirea pedepsei, ci gravitatea ei și intenția. Unul, cu o armă auto- 
mată, seceră sute de oameni într-un minut, dar dacă a făcut atitea uci- 
deri nedrepte în acest timp, pentru fapta sa nu va fi pedepsit numai un 
minut. Trebuie știut că cel ce moare în păcate grele moare îndepărtat 
de Dumnezeu, iar în viața de dincolo nu se mai poate îndrepta (Ioan, 
9, 4) ; acolo păcatele lui rămîn veșnice și de aceea și chinul lui urmează 
să fie veşnic. , 

ÎNVĂȚĂCELUL : Mai sînt și alte mărturii în Sfînta Scriptură despre 
veșnicia chinurilor iadului ? 

PREOTUL : Sînt destule. Dacă vrei să le cunoști, citeşte în Sfînta 
Scriptură la aceste locuri : Matei, 18, 8; 23, 33 ; 25, 41—46 ; Marcu, 9, 44; 
3, 29; Luca, 3, 17; II Tes., 1, 9; Evrei, 10, 27; Apoc., 14, 11; 20, 10; 
Isaia, 33, 14; 66, 24; Dan., 12, 2 ş.a. 

Capitolul 31 


STATUL ÎN CONCEPŢIA BIBLICĂ 
sau 
DATORIILE CELOR CREDINCIOȘI 
FAŢĂ DE STAT 


ÎNVĂȚĂCELUL : Unele secte, cum sînt studenţii în Biblie sau russe- 
liștii (următorii lui Carol Russel), apoi o grupare a ior zisă «martorii 
lui Iehova», adventiștii reformiști, inochentiștii ş.a. susțin că, după în- 
vățătura biblică, statul și autorităţile de stat nu trebuie recunoscute, 
deoarece ele sînt unelte ale lui Antihrist, întocmai cum sînt şi organiza- 
tiile bisericești ; ca atare, ele trebuie să dispară, iar nu să fie recunoscute 
şi respectate. Autorităţile de stat — zic ei — procedează la fel ca și 
«instrumentul clerical» în Biserici : susțin deosebirile de clasă şi vrăjmă- 
şia între oameni şi popoare, produciînd războaie, conflicte economice cte. 
Îmi dau seama că nu poate fi adevărat tot ce susţin ei. Dar care este 
realitatea și adevărul expus de Biserica noastră ? 

PREOTUL : Învățătura aceasta ei o propagă mai mult prin gral — 
șoptind-o cu precauţie — fără a-i preciza în scris temeiurile biblice, fie 

de teama de a nu fi urmăriţi, fie în scopul de a nu produce ezitări în 
ceea ce priveşte recunoaşterea lor din partea statului ca asociaţii libere 
religioase. Se supun numai de silă sau de frică, unii dintre ei uneori 
nevenind să depună jurămîntul la înrolarea în armată şi să ia arma, 
alţii refuzînd serviciul militar, cel puțin sîmbăta (ca și activitatea în 
această zi, în instituţiile și serviciile de stat), iar alții, neîmpotrivimdu-se 
cu fapta, îndeplinesc totul împotriva convingerii lor, încredințaţi fiind 
că nu sînt «vinovaţi» de faptele pe care le săvirşesc sub presiune. 

Faţă de aceste învățături și practici străine literei și spiritului Evan- 
gheliei, noi învăţăm cu totul altceva, precum urmează: 

1. Organizațiile de stat și instituţiile trebuie să fie recunoscute, de- 
oarece autoritățile garantează și realizează ordinea societăţii. Tot ceea 
ce este ordine este de la Dumnezeu, căci numai dezordinea și anarhia 
sînt de la diavolul. Dacă autoritățile de stat garantează ordinea, 
ele nu pot fi decît de la Dumnezeu, indiferent dacă puterea acestor 
autorităţi este deţinută de persoane care plac unora și nu plac altora. 
Iată ce scrie sfîntul apostol Pavel, în timpul cînd în fruntea imperiu- 
lui roman se afla Nero, unul din cei mai aprigi prigonitori ai creștinismu- 
lui: «Tot sufletul să se supună înaltelor stăpîniri, căci nu este stăpînire, 
decit de la Dumnezeu; iar cele ce sînt, de Dumnezeu sint rînduite. Pen- 
tru aceea, cel ce se împotriveşte stăpînirii se împotriveşte rinduielii lui 
Dumnezeu. lar cei ce se împotrivesc își vor iua osînda. Căci dregătorii 
nu sînt frică pentru fapta bună, ci pentru cea rea. Voiești, deci, să nu-ţi 
fie frică de stăpînire ? Fă binele și vei avea laudă de la ea. Căci ea este 
slujitoare a lui Dumnezeu, spre binele tău. Iar dacă faci răul, teme-te, 
căci nu în zadar poartă sabia; pentru că ea este slujitoarea lui Dum- 
nezeu și răzbunătoarea miîniei Lui asupra celui ce săvirșeşte răul. De 
aceea este nevoie să vă supuneţi, nu numai de frica pedepsei, ci și pen- 
tru cugetul vostru» (Rom., 13, 1—5). 

Prin aceste cuvinte clare şi firești pentru oricine, apostolul arată 
că, de vreme ce ordinea este de la Dumnezeu, atunci și cei ce o repre- 
vintă, reprezintă ceva dumnezeiesc; nu persoanele în concret, ci autori- 
tatea sau instituţia în abstract. Autoritatea poate fi deţinută — uneori — 
de persoane abuzive. Dar, oricum ar fi, Dumnezeu nu-i împiedică nici pe 
abuzivi şi nu le ridică libertatea, fiecare urmind a răspunde direct și per- 
sonal de abuzurile sale, la judecata ce-l aşteaptă. lar dacă unii oameni 

pot fi răi, nu înseamnă că şi ordinea pe care ei o reprezintă, prin calitatea 
lor, este rea. lată pentru ce spune sfintul apostol Petru următoarele: 
«Supuneţi-vă, pentru Domnul, oricărei orînduiri omeneşti, fie împăratu- 
lui, ca înalt stăpinitor, fie dregătorilor, ca unora ce sînt trimişi de el, 
spre pedepsirea făcătorilor de rele și spre lauda făcătorilor de bine; căci 
așa este voia lui Dumnezeu, ca voi, prin faptele voastre cele bune, să în- 
chideţi gura oamenilor fără de cunoștință și fără de minte...» (I Petru, 
2, 13—18). 

Apostolii Petru și Pavel trăiau în aceeași vreme și cuvintele lor au 
înţelesuri identice. Sfîntul Pavel spune : instituţiile de stat trebuie respec- 
tate ca unele ce reprezintă ordinea, supunerea faţă de ele fiind «voia 
lui Dumnezeu», arătîndu-i lui Tit cum să înveţe pe credincioşi în privinţa 
atitudinii lor faţă de autorităţile statului: «Adu-le aminte să se supună 
stăpînirilor și dregătorilor, să asculte, să fie gata la orice lucru bun...» 
(Tit, 3, 1). Iar lui Timotei îi scrie mai mult: «Vă îndemn deci, înainte 
de toate, să faceţi cereri, rugăciuni, mij:ociri, mulţumiri, pentru toţi oa- 
menii, pentru împărați şi pentru toţi care sînt în înalte dregătorii, ca să 
petrecem viaţă pașnică şi liniştită... că acesta este lucru bun și primit 
înaintea lui Dumnezeu» {I Tim., 2, 1—3). Cînd apostolul Petru a scos 
sabia pentru a lovi pe unul din cei ce veniseră cu oaste romană ca să 
prindă pe Mintuitorul, a auzit de la El cuvintele: «Întoarce sabia ta la 
locul ei, că toţi cei ce scot sabie de sabie vor pieri» (Matei, 26, 52). Se 
găseau în faţa ostașilor romani şi deci, nu era cazul să faci uz de forţă 
împotriva lor. Împotrivirea cu arma în mînă ar fi fost socotită ca nesu- 
punere faţă de stăpînire și ca o vrăjmăşie împotriva imperiului şi ar fi 
avut ca urmare uciderea împotrivitorului, conform prescripţiilor dreptu- 
lui roman. Din cele arătate pînă aici, rezultă două aspecte, două adevă- 
ruri : 

a) Datoria noastră de a ne supune autorităților de stat. 

b) Dreptul lor de a fi respectate și ascultate în această calitate, ca 
unele ce «nu în zadar poartă sabie» (Rom., 13, 4), avînd dreptul şi 
puterea legiuită de a impune supușilor ascultare și de a pedepsi neascul- 
tarea și încălcarea legilor statului. 

2. Împreună cu statul şi rolul său, în Sfînta Scriptură sînt recunos- 
cute și diferite alte așezăminte prin care se susține, cum ar fi, de pildă, 
serviciul militar şi impozitul. 

În ce privește serviciul militar, nu se cere nicăieri în Scriptură des- 
ființarea lui. Cînd au venit ostașii la sfîntul loan Botezătorul, între- 
biîndu-l ce să facă, le-a răspuns: «Să nu asupriţi pe nimeni, nici să învi- 
nuiți pe nedrept, și să fiți mulţumiţi cu solda voastră» (Luca, 3, 14). 
Nu le-a cerut să-şi lase slujba de ostași (mercenari) ca să se ocupe cu 
alta, ci numai să fie corecţi, de unde rezultă că serviciul militar corect 
îndeplinit este admis. Apoi, cînd un sutaș din Capernaum I-a cerut Mîn- 
tuitorului să vindece pe sluga sa, Miîntuitorul nu i-a condiţionat împli- 
nirea cererii de lăsarea slujbei sale ostășești, ci de credinţa lui (Matei, 
8, 5—15; Luca, 7, 1—10). De asemenea este semnificativ și faptul că cel 
dintii păgin încreştinat a fost un ostaș: sutașul Cornelie, ofițer în co- 
horta «Italica», în Cezareea Palestinei (Fapte, cap. 10), tocmai prin exem- 
plul încreștinării lui arătînd Dumnezeu că păginii sînt chemaţi la 
creștinism. Sfînta Scriptură nu are nici un cuvînt împotriva slujbei ostă- 
şești, căci de cîte ori este vorba de vreun ostaș, nu i se face nici un re- 
proș pentru slujba lui, ci numai i se laudă credința — dacă o are — sau 
cel puţin este sfătuit să fie corect în slujba lui de ostaş, fără a i se 
adresa vreun cuvînt batjocoritor pentru această calitate (I Cor., 9, 7; 
Matei, 27, 54 ș.a.). 

În ceea ce priveşte plata impozitului către stat, Mintuitorul S-a pro- 
munțat clar și categoric: «Daţi cezarului cele ce sint ale cezarului...»; 
un răspuns afirmativ și răspicat adresat celor ce, cu gîndul de a-L ispiti, 
I-au pus întrebarea privind legitimitatea plăţii impozituiui către stă- 
pînirea politică păgină (romană) de atunci (Matei, 23, 13—33). Altădată, 
cînd I s-a cerut impozitul către templu, i-a zis lui Petru: «Ce ţi se pare, 
Simone ? Împărații pămîntului de la cine iau dări sau bir? De la fiii lor 
sau de la străini? El I-a zis : De la străini. lisus i-a zis: Așadar, fiii sînt 
scutiţi» (Matei, 17, 24—27). Deci numai fiii împăratului sînt scutiți de 
impozite, nu și ceilalţi supuși ai lui. 

Iată pentru ce apostolul Pavel îndemna pe credincioșii din Roma 
să-și achite impozitele către stat fără nici o ezitare: «Daţi deci tuturor 
cele cu care sînteţi datori; celui cu dajdia — dajdie; celui cu vama — 
vamă ; celui cu frica — frică; celui cu cinstea — cinste». 

3. În Sfinta Scriptură este admis și patriotismul ca sentiment de sim- 
patie și adeziune față de națiunea din care ne tragem și faţă de patria 
unde locuim. Însuşi Miîntuitorul a dat precădere celor de un neam cu 
El după trup («oile cele pierdute ale casei lui Israel»), față de păgini 

(Matei, 15, 24—25) și tot El a poruncit apostolilor Săi să propovăduiască 
la toate neamurile, începînd de la Ierusalim (Luca, 24, 47; Fapte, 1, 8). 
Apoi a vorbit despre conducătorii de state, fără a arăta că nu ar fi 
nevoie de ei (Matei, 22, 21). 

Apostolul Pavel, de asemenea, respectă dreptul oricărui popor la 
«mărire» și «cinste» înaintea lui Dumnezeu dacă «lucrează binele» (Rom,, 
2, 10), iar cînd a fost maltratat pe nedrept, el a făcut apel la dreptul lui 
de «cetăţean roman» şi la judecata împăratului (Fapte, 22, 25), deşi îm- 
păratul era păgîn și deși el însuşi mustrase pe cei ce judecaseră înaintea 
păginilor (I Cor., 6, 1—5). De aici rezultă nu numai importanţa statului 
ca garant al dreptului omului, ci şi dreptul acestuia de a face uz de cali- 
tatea sa de cetăţean al statului, ca un supus loial. Din această situaţie 
se naște un sentiment de demnitate. Cînd, la primele Rusalii, alături de 
creștini erau de faţă în Ierusalim și iudeii din diaspora (împrăștiați prin- 
tre neamuri) de peste 15 limbi diferite — apostolii, fiind insuflaţi de Du- 
hul Sfint, mu i-au învăţat să se împotrivească rinduielii din statele lor, 
ci le-au vorbit în limba fiecăruia din ei (Fapte, 2, 1—11), respectind 
prin aceasta dreptul fiecărui popor la specificul său — cum este bună- 
oară limba — şi confirmînd că Dumnezeu a lăsat ca toate neamurile să 
meargă în căile lor (Fapte, 19, 16). Deci, recunoașterea statelor naţionale 
nu este nicidecum un păcat, Împărăţia cerurilor nefiind împotriva condu- 
cerii pămînteşti a popoarelor. Hotarele ei atotstăpinitoare cuprind toate 
celelalte guvernăminte și popoare, fără să le desființeze. De la ameste- 
carea limbilor, la Turnul Babel, existenţa naţiunilor grupate în state na- 
tionale e ceva firesc. Diversitatea limbilor înseamnă şi tradiţii diferite, 
la care s-au grupat mai ales cei care simt și vorbesc la fel. Însă adesea, 
între diferitele popoare păcatul a pus vrăjmăşie, ridicînd între ele ziduri 
de ură şi venin, din cauza șovinismului şi naţionalismului exagerat, de- 
naturat și abuziv, naționalismul exclusivist. 

În creștinism, însă, s-au auzit cuvinte ca acestea: «Nu mai este 
iudeu, nici elin; nu mai este nici rob, nici slobod; nu mai este parte 
bărbătească şi parte femeiască, pentru că voi toţi sînteţi una întru Hris- 
tos lisus» (Gal., 3, 28). Aici nu mai încape elin sau iudeu, tăiere îm- 
prejur şi netăiere împrejur, barbar, scit, rob, slobod, ci toate şi întru 
toate e Hristos (Col., 3, 11). Dar prin aceasta nu se înțelege că s-ar des- 
ființa popoarele, ci numai că ele sînt datoare a se înfrăţi şi a trăi cu 

dragoste și în colaborare frățească, spre binele lor și spre slava lui 
Dumnezeu, Care iubeşte toate neamurile deopotrivă. 

4. Dacă în Sfînta Scriptură serviciul militar este admis, atunci e de 
la sine înţeles că e admis și războiul de apărare. Tocmai acest rol îl 
are armata: de a asigura apărarea statului în eventualitatea răzvrăti- 
rilor din lăuntru sau a năvălirilor unor armate din afară. 

Așadar, armata are în general datoria de a păzi statul, patria sau 
pe cetăţeni în totalitatea lor, faţă de cei ce îi periclitează din afară 
sau altfel, precum şi de a apăra integritatea teritorială sau suverani- 
tatea morală a statului și drepturile pe care le garantează cetățenilor săi. 
Statul — după învățătura Sfintei Scripturi — nu are voie să atace cu 
armata un popor, ci numai să se apare, ca orice individ, dacă este ata- 
cat. Dacă, după învăţătura Bibliei, se admite existenţa statelor, a armatei, 
precum și războiul de apărare şi dacă, potrivit cuvîntului Sfintei Scrip- 
turi, se cere ascultare, supunere și respect faţă de stat, fără îndoială că 
și cetăţenii din acel stat au datoria sfintă de a se jertfi pentru apă- 
rarea statului şi a patriei în care trăiesc. 

5. Însăşi buna chibzuinţă a oricărei minţi sănătoase cere supunere 
faţă de stat. Căci dacă statul garantează viaţa, libertatea și avutul ce- 
tățenilor săi — adică bunurile şi drepturile lor sfinte — atunci aceştia 
trebuie negreșit să aibă datorii față de stat: să-și plătească impozitele, 
să contribuie la apărarea lui, să facă serviciul militar, să fie supuși auto- 
rităţilor, să le dea cinstea cuvenită și să contribuie cu toată convingerea 
la ordinea impusă de cei ce au menirea de a veghea la executarea le- 
gilor statului. 

Dacă am încerca să ne închipuim ce ar fi dacă nu ar exista auto- 
ritatea de stat și legile sale, am descoperi o lume în care ar domni bunul 
plac și anarhia, în care nimeni nu ar mai putea fi sigur de viaţa sa, de 
libertatea sa, deoarece nu și le-ar putea asigura singur, Prin stat însă, 
toate acestea îi sînt garantate, căci statul reprezintă ordinea și sigu- 
ranța. lată pentru ce existenţa lui nu poate fi împotriva voii lui Dum- 
nezcu, ci numai în conformitate cu ea. Anarhia, dezordinea și bunul 
plac sînt de la diavolul, deoarece sînt tot atitea pricini care duc la rău 
şi la dezbinare în lume. 

ÎNVĂŢĂCELUL : Mai pe scurt, care sînt datoriile cetăţenilor față 
de stat ? 

PREOTUL : Mai pe scurt, datoriile creștinului și ale fiecărui cetățean 
față de stat sînt acestea: 

1) Dragostea de patrie și de poporul din care face parte. 

2) Supunerea și ascultarea față de ocîrmuitori și de legile statului 
(Rom., 13, 1—2). 

3) Munca conștiincioasă peniru sporirea și binele obșteso și plata 
tuturor impozitelor față de stat (Rom., 13, 7, Matei, 22, 15—21). 

4) Rugăciuni pentru sănătatea şi luminarea ocîrmuitorilor statului 
(I Tim., 2, 1—2). 

5) Rugăciuni pentru înflorirea țării și ferirea ei de dușmani. 

6) Apărarea ţării, chiar și cu preţul vieţii, în timp de război. Sfîntul 
Atanasie cel Mare spune că învăţătura creștină opreşte uciderile. «Dar 
în războaie — adaugă el — a ucide pe vrăjmaș este vrednic de laudă 
şi îngăduit». De asemenea, sfintul Vasile cel Mare zice: «Uciderile din 
războaie nu le-au socotit părinţii noştri între ucideri; unii se pare că 
le dau iertare celor ce luptă în apărare, pentru cuminţenie și buna cinstire 
de Dumnezeu» (Canonul 13 ; vezi Înv. de Cred. Ort., întreb. 229 și altele). 


Capitolul 32 


DESPRE VORBIREA ÎN LIMBI 
(GLOSOLALIA) 


ÎNVĂȚĂCELUL : Ce este aceea glosolalie ? 

PREOTUL : Glosolalia — ca dar al Sfîntului Duh — este facultatea 
de a vorbi într-o limbă străină, fără a o fi învăţat și cunoscut mai di- 
nainte. Așa reiese din textul biblic care ne descrie întimplarea de la 
primele Rusalii creștine, cînd a început a se arăta acest dar. Textul este 
complet și limpede, istorisind o întîmplare adevărată și, ca atare, însuși 
textul nu poate fi tîlcuit în sens spiritual sau mistic, ci numai literal. Dar 
să lăsăm să ne vorbească însuși textul, ce este și în ce constă vorbirea 
în limbi prin darul Sfîntului Duh. lată ce spune: «Și cînd a sosit ziua 
Cincizecimii, erau toţi apostolii împreună în același loc. Și din cer, fără 
de veste, s-a făcut un vuiet, ca de suflare de vînt ce vine repede, și a 
umplut toată casa unde ședeau ei. Și li s-au arătat, împărţite, limbi ca de 
foc şi au șezut pe fiecare dintre ei. Și s-au umplut toţi de Duhul Sfint și 
au început să vorbească în alte limbi, precum le dădea lor Duhul a grăi. 
Şi erau în Ierusalim locuitori iudei, bărbaţi cucernici din toate neamu- 

rile care sînt sub cer. Şi, iscîndu-se vuietul acela, s-a adunat mulțimea 
și s-a tulburat, căci fiecare îi auzea pe ei vorbind în limba sa. Și erau 
uimiţi toţi şi se minunau zicînd: iată, nu sînt aceștia care vorbesc toţi 
galileeni ? Și cum auzim noi, fiecare, limba noastră în care ne-am năs- 
cut? Parţi și mezi și elamiţi şi cei ce locuiesc în Mesopotamia, în Iu- 
deea și în Capadocia, în Pont și în Asia, în Frigia și în Pamfilia, în 
Egipt și în părţile Libiei, cea de lingă Cirene, și romani în treacăt, iu- 
dei și prozeliţi, cretani și arabi, îi auzim pe ei vorbind în limbile noas- 
tre despre faptele minunate ale lui Dumnezeu! Și toţi erau uimiţi și 
nu se dumireau, zicînd unul către altul: Ce va să fie aceasta ? Iar alţii, 
batjocorindu-i, ziceau că sînt plini de must» (Fapte, 2, 1—13). 

Din analiza celor 13 versete care alcătuiesc cheia dezlegării pro- 
blemei, constatăm următoarele : 

a) Vorbirea în limbi — prin darul Sfîntului Duh și ca minune (glo- 
solalia) — acum s-a manifestat întiia dată. De aceea și este descrisă pe 
larg, pentru ca cititorii să poată ști ce este și în ce constă. 

b) Apostolii, prin darul harismatic al Sfîntului Duh, au început a 
predica în alte limbi, şi anume în peste cincisprezece limbi diferite, iu- 
deilor de alte limbi, aflaţi la acea dată în Ierusalim, cu ocazia sărbătorii. 

c) Acești iudei de alte limbi (străine) se minunau auzind predicîn- 
du-se în limba lor maternă de către nişte oameni simpli, galileeni, care 
nu aveau de unde să cunoască altă limbă decît pe cea galileană (ara- 
maică) vorbită la ei acasă. 

d) Ascultătorii de alte limbi înțelegeau tot ce li se predica — fiind- 
că li se vorbea de-a 'dreptul în limba lor — neavînd trebuință de vreo 
tălmăcire, şi tocmai în aceasta consta minunea de care nu se puteau 
dumiri, fiind uimiţi ; căci înțelegeau perfect ce li se predica, auzind și 
ştiind bine ce li se vorbește «despre faptele minunate ale lui Dum- 
nezeu». 

e) Totuși, printre ascultători erau şi unii care nu înțelegeau nimic 
din cele ce se predicau acolo și de aceea îi luau în ris pe apostoli, învi- 
nuindu-i că sînt beţi. Acești ascultători nu pot fi alţii decit localnicii 
din Ierusalim, şi poate, din alte părţi ale Palestinei, care nu cunoşteau 
alte limbi decît pe cea ebraică (aramaică). Pentru aceștia, vorbirea 
apostolilor era cu totul neînţeleasă, socotind-o simplă bolborosire — lar 
dacă noi ţinem cont și de faptul că apostolii predicau «în alte limbi», 

cu toată însuflețirea, nu ne mai miră că iudeilor localnici le făceau im- 
presia unor oameni beţi care bolboroseau cu exaltare cuvinte neîn- 
telese. 

Astfel, localnicii nu înțelegeau nimic din cele predicate decît doar 
dacă le-ar fi tălmăcit cineva, iar tălmaci nu se găsea. Dar, după cum 
există darul glosolaliei, tot așa există și un alt dar, al tălmăcirii. Acesta 
era dat — după cum se va vedea mai jos — atunci cînd ascultătorii 
erau numai localnici necunoscători de alte limbi, cum erau de pildă în 
Corint (1 Cor., cap. 14). În Ierusalim însă, de data aceasta nu i se simțea 
lipsa, Darul tălmăcirii era și el minunat și uimitor, întocmai cum era și 
cel a! vorbirii în limbi, cu care era în strinsă legătură. Neavîndu-l, as- 
cultătorii localnici judecau lucrurile numai după aparenţă. 

Dar — se poate întreba cineva — cum se face că în Ierusalim erau 
atunci de faţă două feluri de iudei: localnici (de limbă ebraică) și stră- 
ini (de peste 15 limbi diferite) 2 Se ştie că mulţi dintre evrei trăiau în 
«diaspora» (în împrăștiere), risipiţi prin alte țări şi printre alte popoare, 
atrași acolo de felurite interese. Aceștia — după citeva generaţii — nu 
mai aveau ca limbă maternă ebraica, ci pe cea a poporului sau a țării 
în care se stabiliseră, limba evreiască devenindu-le cu vremea total ne- 
cunoscută. Așa erau, de pildă, iudeii așezați în Alexandria Egiptului, 
unde se vorbea limba greacă. Așezarea lor de aici fiind puternică, își 
zidiseră și un templu și puseseră să li se traducă în limba lor Legea 
(Testamentul Vechi), pentru a o putea citi, înţelege și folosi în rînduie- 
lile cultului de la templul lor, deoarece în limba ebraică nu o mai înțe- 
legeau. Aceasta este «Septuaginta» sau traducerea «celor șaptezeci», 
adeseori citată cu scrierea numărului în cifre romane: LXX. Din cauza 
limbii grecești pe care o vorbeau, aceşti iudei purtau numele de «ele- 
niști». Dau doar un exemplu, dar astfel de iudei — deși în număr mai 
mic, formînd așezări mai puţin puternice — erau stabiliți în toate 
părţile. 

Toţi iudeii însă, indiferent unde s-ar fi aflat așezați, erau obligaţi 
prin Lege ca în fiecare an să meargă de trei ori la templul din Ierusa- 
lim, şi anume, cu prilejul celor trei mari sărbători: a Paştilor, a Cinci- 
„ecimii și a Corturilor (colibelor), pentru a ține legătura cu Legea și cu 
cultul de la templu și a-și împlini jertfele și curăţirile cerute, precum 
şi pentru a-și plăti impozitul către templu. impozitul către templu se 

plătea atunci în bani evreiești numiţi «sicli», şi era de o jumătate de si- 
clu de fiecare evreu major (Matei, 17, 24—27). Cei din împrăștiere, ve- 
niți aici, nu aveau sicli, ci numai bani din ţările lor, dar în templu se gä- 
seau zarafi sau schimbători de bani care se îndeletniceau cu aceasta. De 
asemenea, aici se găseau şi vinzători de animale de jertfă, pentru cei 
care, venind de departe, nu-şi puteau aduce cu ei animalele de jertfă 
cu care erau datori după lege. Se știe că Miîntuitorul i-a scos afară şi 
pe unii și pe alţii, cu biciul, din acest locaș, la o sărbătoare a Paștelui 
(Matei, 21, 12—13; Ioan, 2, 14—16). Numai în caz de mari impedimente 
putea cineva lipsi de la una din cele trei mari sărbători de la templul 
din Ierusalim ; participarea era cu totul obligatorie (leș., 23, 17; 34, 23; 
Deut., 16, 16). 

Așa se explică pentru ce la această Cincizecime se găseau în Ieru- 
salim două feluri de iudei: localnicii din Ierusalim, din Palestina, care 
vorbeau numai limba lor evreiască, și iudeii «străini» sau «risipiţi», din 
«împrăștiere», care nu mai vorbeau limba ebraică, ci numai pe aceea a 
țării în care se așezaseră. Deci, din analiza versetului 5 din text, se în- 
țelege lămurit că acești iudei de limbi străine, din toate neamurile care 
sînt sub cer, erau fie din Ierusalim, veniți vremelnic, cu ocazia sărbă- 
torii, fie, probabil — unii dintre ei — acum stabiliți aici definitiv, rein- 
torşi fiind de prin alte țări. Textul era desăvirșit de clar: el istorisește 
o întîmplare și, ca atare, nu poate avea decit o interpretare literală. 
Din el sa poate deduce cu ușurință și scopul darului duhovnicesc al 
«vorbirii în limbi»: de a li se da apostolilor posibilitatea să propovi- 
duiască credința creștină la toţi oamenii a căror limbă ei nu o cunosc 
şi de a face ca toate popoarele să rămînă uimite de darurile care se ma- 
nifestă în creştinism, spre a se lăsa mai ușor convinse de noua credință 
și a se converti (versetele 6—7 și 11). Contextul este și el perfect de 
acord cu cele zise mai sus despre «glosolalie», iar textele paralele con- 
cordă de asemenea cu textul și contextul, fără a le contrazice decit 
doar în aparenţă şi numai pentru cei ce nu vor să pornească de la acest 
capitol-cheie din Faptele Apostolilor, atunci cînd vor să definească 
«glosolalia». 

Lămuririle date în context de apostolul Petru asupra vorbirii în 
limbi, care pe unii îi uimea, iar pe alţii îi făcea să-i ia în ris pe apos- 
toli, sint în deplin acord cu cele constatate mai înainte, din textul citat. 

Într-adevăr, în atmosfera contradictorie creată pentru ascultători se ma- 
nifestă darul «glosolaliei», care atunci s-a arătat pentru prima oară. 
Apostolul Petru se vede silit să dea următoarele explicaţii: «Și stînd 
Petru cu cei unsprezece, a ridicat glasul și le-a vorbit: Bărbaţi iudei și 
toţi care locuiți în Ierusalim, aceasta să fie cunoscută şi luaţi în urechi 
cuvintele mele, că aceștia nu sînt beţi, cum vi se pare vouă, căci este 
al treilea ceas din zi; ci aceasta este ce s-a spus prin proorocul Ioel: 
Jar în zilele din urmă, zice Domnul, voi turna din Duhul Meu peste tot 
trupul şi fiii voştri și fiicele voastre vor prooroci și cei mai tineri ai 
voştri vor vedea vedenii și bătrinii voştri vise vor visa. Încă și peste 
slugile Mele voi turna în acele zile din Duhul Meu și vor prooroci. Și 
minuni voi face sus în cer și jos pe pămînt semne: sînge, foc și fume- 
gare de fum. Soarele se va schimba în întuneric și luna în sînge, înainte 
de a veni ziua Domnului cea mare şi strălucită» (Fapte, 2, 14—20). (La 
iudei pe atunci ziua se începea cu ceasul I și se sfirşea cu al XII-lea, 
cupă cum începea noaptea cu ceasul I şi se sfirșea dimineaţa cu ceasul 
al XII-lea. Ceasul al «treilea din zi» era ora 9 dimineaţa, după felul nos- 
tru de a număra ceasurile). 

Constatăm, mai înainte de toate, că apostolul se adresează numai 
iudeilor localnici și de aceea lor nu le vorbeşte în vreo limbă străină, 
ci în limba ebraică. Iar după felul cum apostolul se justifică în faţa lor, 
înțelegem că numai acești iudei îi luaseră în rîs pe apostoli zicînd că 
sînt beţi, pe cînd pentru străini — cei de altă limbă — am văzut că ceea 
ce auzeau era perfect înţeles și minunat. Deci, este în perfect acord cu 
cele constatate deja în text. Pentru că le spune că vorbirea în limbi nu 
provine dintr-o stare de beție, ci dintr-un dar al Sfîntului Duh, consti- 
tuind o minune dumnezeiască prezisă din vechime de Dumnezeu, prin 
profetul Ioel care a scris că în zilele din urmă — adică în ultima epocă 
a lumii, care este epoca creştină a Noului Testament — Dumnezeu va 
face această minune (Ioel, 3, 1—3). 

O parte din aceste semne au început deja să se arate acum, de 
vreme ce proorocia, prin puterea Darului Sfîntului Duh revărsat peste 
apostoli — ceea ce iudeii localnici au socotit ca o bolborosire de oa- 
meni beți — nu este . altceva decit o proorocie sau un dar special al 
Stintului Duh. Aceste adevăruri sînt în legătură uneori cu tainele viito- 
rului (Fapte, 11, 27—28), însă nu totdeauna. Cei ce prezic sau descoperă 

anumite taine de viitor printr-o inspiraţie specială a Duhului Sfînt sînt 
profeţii sau proorocii. Aşa au fost cei patru profeţi «mari» şi cei doi- 
sprezece profeţi «mici» din Testamentul Vechi, plus Moise, Ilie, Elisei 
ș.a. Dar şi ei, nu numai pentru aceasta au fost numiţi prooroci, căci unii 
nu prezic nimic din cele viitoare și totuşi sînt prooroci. Numele sau 
atributul de «prooroci» îl au — cel puţin în creştinism — toţi cei ce au 
darul dumnezeiesc de a lămuri cu însufleţire adevărurile de credinţă 
ale creştinismului (I Cor., 12, 1—10; 14, 1—5, 24, 29, 32 ş.a.). 

Astfel, vorbirea în limbi din Duminica Pogoririi Duhului Sfint este 
o descoperire predicată cu însuflețire, adică o proorocie. Ea este o 
vorbire cu înțeles, deoarece străinii prezenţi erau «uimiţi» și știau că 
li se vorbeşte despre faptele minunate ale lui Dumnezeu (Fapte, 2, 11). 
Așadar, după lămuririle date de sfîntul apostol Pavel, vorbirea în limbi 
de la Pogorirea Sfintului Duh era o proorocire, adică o predicare în 
grai și cu înțeles, prin insuflare îmbelșugată («turnare») de la Sfîntul 
Duh, era o predică lămuritoare. 

Proorocul a mai prezis și alte semne, dar unele din ele se vor im- 
plini în apropierea sfirșitului lumii, după cum ne-a învăţat Însuși Min- 
tuitorul (Matei, 24, 6—7, 29 ş.a.). 

Este cu totul exclus ca vorbirea în limbi prin darul Sfîntului Duh 
să însemneze o bolborosire de vorbe într-o limbă inexistentă şi de ni- 
meni pricepută, căci atunci nu s-ar mai vorbi de limbi şi nici de «limbi 
noi» (Marcu, 16, 17); iar, mai presus de toate, ar fi de neînlăturat con- 
trazicerea cu textul atît de limpede al cap. 2 din Faptele Apostolilor. 

Să se știe că «glosolalia» (vorbirea în limbi) numai atunci este pro- 
orocire, cînd ascultătorii sînt străini şi înţeleg ce li se vorbeşte. În adu- 
narea unde se găseau numai localnici, fie la Corint, fie la Ierusalim sau 
oriunde, vorbirea în limbi nu avea nici un rost. 

ÎNVĂȚĂCELUL : Da, dar unii afirmă că ei nu au nevoie să înţe- 
leagă oamenii care vorbesc «în limbi», pentru că cine vorbește în limbă 
«insuflată» nu vorbeşte oamenilor, ci lui Dumnezeu; şi nimeni nu-l 
înţelege «fiindcă el, în duh, grăiește taine» (1 Cor., 14, 2). 

PREOTUL: Dar cum se face, atunci, că la Cincizecime, cînd S-a 
pogorit Duhul Sfint şi apostolii au început a vorbi «în limbi», fiecare 
din cei adunaţi acolo la praznicul Cincizecimii, din diferite ţări, îi au- 
zea și îi înţelegea pe ei «vorbind în limba sa» (Fapte, 2, 6)? 

ÎNVĂȚĂCELUL : Dar nu înțelegeau toți cele ce vorbeau apostolii 
prin insuflarea Duhului Sfînt, fiindcă unii îi luau pe ei în ris, socotin- 
du-i că sînt beţi (Fapte, 2, 13). 

PREOTUL : Am arătat în cele de mai sus, pe larg, că numai cei lo- 
calnici din Ierusalim și din Palestina, care nu știau altă limbă decit pe 
cea aramaică — ce se vorbea pe atunci în Galileea — numai aceia, ne- 
înțelegind «limbile noi» (Marcu, 16, 17) în care vorbeau apostolii, aveau 
impresia că vorbirea lor este o bolborosire și că sînt «beţi». Iar cei 
străini, care veniseră la praznicul Cincizecimii din mai mult de 15 ţări, 
îi auzeau vorbind în limbile lor «faptele minunate ale lui Dumnezeu !» 
(Fapte, 2, 11). Dacă unii vorbesc în limbi și nimeni nu-i înțelege, cum 
zidesc ei Biserica și cum o folosesc? Căci scopul glosolaliei și al vor- 
birii în limbi străine tocmai acesta a fost ca, prin vorbirea în limbile 
străine, sfinții apostoli să poată răspîndi creştinismul la toate popoa- 
rele lumii și să vestească Evanghelia în tot pămîntul, după cum era 
scris : cÎn tot pămîntul a ieşit vestirea lor şi la marginile lumii, cuvin- 
lele lor» (Ps. 18, 4). Așadar, glosolalia a fost un semn al puterii lui 
Dumnezeu manifestat între necredincioşi și ca mijloc hotăriîtor de con- 
vertire (I Cor., 14, 22—25). Ce rost are însă să-mi vorbeşti mie într-o 
limbă străină despre Hristos, dacă eu am crezut, am învățat şi mi-am 
însuşit credinţa lui Hristos din pruncie ? 

Chiar de ar avea cineva un dar ca acesta, irebuie să înțeleagă că 
«vorbirea în limbi» nu este cel mai mare dar. Marele apostol Pavel ne 
arată că sînt alte daruri ale Sfîntului Duh mai mari decît vorbirea în 
limbi, căci auzi ce zice: «Voiesc ca voi toți să grăiţi în limbi; dar mai 
cu seamă să proorociți. Cel ce prooroceşte este mai mare decit cel ce 
vorbeşte în limbi, afară numai dacă tălmăcește, ca Biserica să ia înlă- 
rire» (I Cor., 14, 5). Vezi că sint daruri mai mari decît «vorbirea în 
limbi» — precum sînt darul proorocirii şi al tălmăcirii — prin care Bi- 
serica primește mai mult folos decît prin vorbirea în limbi? Acest 
lucru arătîndu-l, apostolul Pavel spune: «Deci, dacă s-ar aduna Biserica 
oală laolaltă și toţi ar vorbi în limbi, și ar intra în lăuntru cineva dintre 
cei neștiutori, din cei necredincioși, nu va zice oare că sînteţi nebuni ?» 
(| Cor., 14, 23). «Înțelegeţi, deci, că prin vorbirea voastră neînțeleasă 
şi bolborosită, sînteți ca niște oameni care vorbiţi în vînt» (I Cor., 14, 9). 

Așadar, darurile proorocirii, al predicării și al tălmăcirii sînt mult su- 
perioare darului «vorbirii în limbi», deoarece prin aceste daruri mai mult 
se zideşte și se folosește Biserica lui Hristos decît prin vorbirea în limbi 
(I Cor., 14, 2—4). lar mai presus de toate darurile este dragostea, căci 
auzi numai ce zice marele apostol Pavel: «De aș grăi în limbile oame- 
nilor și ale îngerilor, dar dragoste nu am, făcutu-m-am aramă sunătoare 
şi chimval răsunător» (I Cor., 13, 1). 

ÎNVĂȚĂCELUL : Cei despre care spuneam pretind că, atunci cind 
vine darul Sfintului Duh peste ei și vorbesc în limbi, se află în stare 
de extaz (răpire) și atunci numai cu limba mai pot șopti anumite 
sunete nearticulate şi neînțelese de oameni, sau au unele mani- 
festări de înălțare sufletească, cum ar fi exclamările de bucurie sau 
strigătele de întristare pentru păcatele lor, precum şi alte mişcări ale 
corpului, care se fac atunci în ei prin lucrarea Duhului Sfint. O ase- 
menea manifestare sufletească ar fi avut şi Saul, atunci cînd urmărea 
pe David şi, venind în Rama, a fost cuprins de un Duh proorocesc şi 
profeţea zbuciumîndu-se ca profet, aruncîndu-și hainele de pe el și 
stînd gol toată ziua şi toată noaptea la pămînt (I Regi, 19, 22—24). 

PREOTUL : E de neînțeles pentru o minte sănătoasă, clară și chib- 
zuită, cum ar fi posibil ca prin sunete nearticulate — adică prin ceva 
neserios — să-Și descopere Dumnezeu tainele Sale cele mărețe, cum 
știm că Și le descoperă în glosolalie {I Cor., 14, 2—4). 

Asemenea manifestări aveau și păginii greci, din vechime, cînd se 
rugau zeului lor, Dionisos. Aceștia, cînd ajungeau în fața unui idol 
diavolesc, cădeau în extaz (în transă), tremurau făcînd mișcări ritmice 
ale trupului, cădeau la pămînt, se tăvăleau pe jos și unii spumegau la 
fel cu îndrăciţii din vremile biblice, apoi se sculau şi cîntau cintece 
diatribice, scoțînd exclamaţii de bucurie drăcească. La fel cu ei făceau 
și montaniștii, ereticii secolelor I—II ale erei creştine, gnosticii, iar mai 
tîrziu metodiștii, quakerii ș.a. care aveau mișcări extravagante și halu- 
cinaţii pe care ei le socoteau că le au de la Dumnezeu, dar pe care 
de fapt le aveau de la «teologii întunericului» și «filosofii iadului» şi de 
la dracii numiţi arhiconi, care, știind Scripturile, duc la rătăcire pe cei 
neiscusiți, înşelîndu-i pe ei cu cuvinte luate din chiar Sfînta Scriptură. 

ÎNVĂȚĂCELUL : Mai spun că prin «darul vorbirii în limbi», ei țin 
trează lucrarea Duhului Sfînt între oameni și în Biserica lui Hristos 

ca şi la începutul creștinismului, căci şi acum, ca şi atunci, prin acest 
semn simţit al darului, Sfîntul Duh aduce mirare şi uimire asupra celor 
necredincioși. De asemenea, prin această lucrare văzută a darului vor- 
birii în limbi străine, se face cunoscut celor credincioși că încă există 
o lucrare a Sfintului Duh în Biserică, cum a fost la primele Rusalii ale 
creştinilor. 

PREOTUL : Acest dar, al vorbirii în limbi, nu a fost dat de Dum- 
nezeu pentru toate veacurile, pînă la sfîrşitul lumii. El a fost un semn 
dat Bisericii numai pentru o vreme, cu scopul de a se converti mai ușor 
neamurile păgine la creștinism. Căci iudeii localnici — care nu înţe- 
legeau cele ce vorbeau apostolii la pogorirea acestui mare dar — nici 
aşa nu au crezut, ci le spuneau că sînt «plini de must» (Fapte, 2, 13). 
Această necredinţă a lor în fața acestui mare dar a proorocit-o marele 
prooroc Isaia zicînd: «Grăi-voi către acest popor prin oameni de altă 
limbă şi prin buzele străinilor, şi nici aşa nu vor asculta de Mine, zice 
Domnul» (Isaia, 28, 11—12). Și într-adevăr, la Rusalii le-a vorbit prin 
buzele străinilor, căci, după cum se vede, cei străini de limba 
lor i-au auzit pe apostoli vorbind «în limbile lor» despre «faptele 
minunate ale lui Dumnezeu» (Fapte, 2, 11) și au crezut. Despre acest 
dar al vorbirii în limbi, apostolul Pavel a proorocit că «va înceta» (1 Cor., 
13, 8), în Biserică, deoarece a fost un dar şi un semn numai pentru 
vremea cea de la început a creștinismului și pentru cei necredincioși 
(I Cor., 14, 22—28). Acest adevăr al încetării darului vorbirii în limbi 
în Biserică îl arată şi sfintul loan Gură de Aur, marele dascăl și lumi- 
nător al Bisericii lui Hristos, care zice în această privinţă: 

Dar poate că cineva ar spune: pentru care pricină nu se fac acum 
semne ? În această privinţă, ascultaţi-mă cu dinadinsul, căci de la mulți 
aud acestea și adeseori şi pururea se întreabă: pentru ce toţi cei bote- 
zați vorbeau în limbi atunci, dar acum nu ? 

Să cunoaștem mai întîi ce înseamnă să vorbim în limbi și atunci 
vom spune şi pricina. Ce înseamnă, așadar, a vorbi în limbi? Cel bo- 
lezat grăia în limba indienilor, în a egiptenilor, a perșilor, a sciţilor, a 
tracilor, căci omul primea darul vorbirii în multe limbi; chiar aceștia 
de acum, dacă ar fi fost botezați atunci, îndată i-ar fi auzit glăsuind în 
diferite limbi. Pavel, după cum se spune în Sfinta Scriptură, a găsit pe 
unii botezați cu botezul lui Ioan și le-a spus: «Primit-aţi Duhul Sfint 


DESPRE VORBIREA IN LIMBI 211 


cînd aţi crezut 2 Iar ei au zis către el: Dar nici n-am auzit dacă este 
Duh Sfînt» (Fapte, 19, 2). Și îndată a poruncit ca să fie botezați. «Și 
punindu-și Pavel mîinile peste ei, a venit asupra lor Duhul Sfint și 
vorbeau toţi în limbi și prooroceau» (Fapte, 19, 6). Pentru care pricină 
dar, a fost dus și a fost luat dintre oameni acest'dar? Nu pentru mo- 
tivul că Dumnezeu nu ne cinstește, ci pentru că ne cinstește foarte mult. 
Și iată cum: Oamenii erau atunci mai nepregătiţi, deoarece erau de 
curînd izbăviți de idoli și mintea lor era încă neascuţită și mai nesim- 
țitoare ; erau atrași și încîntaţi de toate cele trupești, nu aveau însă 
nici o idee de darurile netrupești și nici nu ştiau ce este darui spiritual, 
care se contemplă numai prin credinţă. Pentru aceea se făceau atunci 
semne. Unele dintre harismele cele duhovnicești sînt nevăzute şi se în- 
teleg numai prin credinţă. Iar altele se dau prin semne văzute, pentru 
încredințarea celor necredincioşi. Spre exemplu : iertarea păcatelor este 
un lucru spiritual, este o harismă nevăzută, căci nu vedem cu ochii 
trupului cum ni se curăţesc păcatele. Pentru ce ? Pentru că sufletul este 
cel curăţit ; iar sufletul nu este văzut cu ochii trupului. Așadar, curățirea 
păcatelor este un dar spiritual care nu poate fi dat vederii trupeşti. A 
vorbi însă în diferite limbi este și aceasta una din lucrările spirituale 
ale Duhului, dar este un semn văzut şi ușor de priceput de cei necre- 
dincioși. 

Într-adevăr, vorbirea care se aude în afară este o învederare și o 
dovadă a lucrării lăuntrice petrecute în suflet, adică a celei nevăzute. 
Pentru aceasta și Pavel zice: «Fiecăruia se dă arătarea Duhului spre 
folos» (1 Cor., 12, 7). Eu, acum deci, nu am nevoie de semne. Cel care 
nu crede are nevoie de zălog, dar eu cred, n-am nevoie de zălog şi 
nici de semne. Știu că am fost curățit de păcate, chiar dacă nu aş vorbi 
în limbi. Cei de atunci însă nu credeau dacă nu primeau semn. Pentru 
aceasta li se dădeau semne, ca un gaj al adevărului în care credeau. 
Prin urmare, nu li se dădeau semne ca la niște credincioşi, ci ca la 
niște necredincioşi, ca să ajungă credincioși ; în acest sens zice și Pavel: 
«Limbile sînt spre semne, nu credincioşilor, ci necredincioșilor» (I Cor., 
14, 22). Vedeţi, dar, că dacă s-au îndepărtat de noi semnele, nu se da- 
toreşte faptului că Dumnezeu ne necinsteşte, ci că ne cinstește. A 
făcut astfel, voind să arate credința noastră. Că noi credem în El fără 
gajuri și fără semne. Cei de la început, dacă n-ar fi avut mai întii gaj 

și semn, n-ar fi crezut în El, cu privire la cele nevăzute. Eu însă, şi 
fără semn, îi arăt toată credinţa. Aceasta este pricina pentru care nu 
se fac semne» (Sfintul Ioan Gură de Aur, Cuv. I la Rusalii, în vol. «Cu- 
vîntări din Praznicele împărăteşti», trad. de Pr. Dumitru Fecioru, Bu- 
curești, 1942, pp. 258—260). 

ÎNVĂȚĂCELUL : Cei cu care am stat eu de vorbă pretind că, pe 
lîngă darul «vorbirii în limbi», ei mai au şi alt dar, botezul cu «Duh 
Sfint şi cu foc» (Luca, 3, 16), care este cu totul deosebit de cel cu apă. 
Acest botez revarsă asupra lor diferite daruri minunate ale Sfîntului 
Duh, dar mai ales darul «vorbirii în limbi» și al tălmăcirii, cum a re- 
vărsat la Cincizecime peste apostoli (Fapte 2, 1—13). 

PREOTUL: Exislă oare două botezuri creștine? Oare nu spune 
Sfînta Scriptură că este un singur botez (Efes., 4, 5; I Cor., 12, 13)2 Iar 
«botezul cu Duh Sfînt și cu foc», de la Cincizecime, ce este altceva decit 
botezul creștin pe care îl vestise atit Ioan Botezătorul (Matei, 3, 11; 
Marcu, 1, 8; loan, 1, 33) cît şi Mintuitorul (Fapte, 1, 5) și despre care 
El a spus că va fi «cu apă şi cu Duh» (loan, 3, 5); nu numai cu apă, 
ca al lui loan dar nici numai cu Duh. Însăși practica apostolică ne 
dovedește că, de cîte ori se împărtășește botezul creștin, se împărtășește 
cu apă și cu duh deodată, apa și duhul constituind două realităţi de 
neapărată trebuinţă ale unuia și aceluiași botez care este botezul creștin. 

Chiar dacă, uneori, în legătură cu practica acestei Taine se vorbește 
fie numai de apă, fie numai de Duh, botezul creștin este unul singur și 
nedespărţit, «cu apă și cu Duh» (loan, 3, 5). 

ÎNVĂŢĂCELUL : Mai pretind ei că vorbirea în limbi prin darul Sfîn- 
tului Duh constă în pronunţarea unor sunete care nu pot fi înțelese decit 
numai prin tălmăcire și deci printr-un alt dar al Sfintului Duh. 

PREOTUL : Limbile vorbite prin darul Sfîntului Duh pot fi înțelese 
de ascultători și nu întotdeauna au trebuință de darul tălmăcirii; ele 
nu sînt nedeslușite și încîlcite, ci limbi cu înţeles și, deci, proprii unui 
popor străin. În virtutea celor constatate mai sus, se pot spune urmă- 
toarele : 

a) «Glosolalia» este «vorbire» ; în vreme ce pronunțarea unui ames- 
tec ciudat de sunete nu poate fi numită vorbire, ci bolborosire, 

b) În Sfinta Scriptură este vorba de «limbă» sau «limbi»; un ames- 
tec ciudat de sunete nu poate fi numit vorbire, iar sunetele încilcite și 

gîngave nu pot fi numite limbi, cîtă vreme sint neînțtelese și fără nici 
o noimă. 

-c) Prin darul vorbirii în limbi, Dumnezeu Își descoperă Tainele Sale 
cele minunate (Fapte, 2, 11; I Cor., 14, 2), însă este de neconceput ca 
Dumnezeu să facă vreo descoperire prin bolborosire. Dumnezeu ne-a dat 
la îndemină, fiecăruia, limba noastră maternă, care este mijlocul cel mai 
bun și mai potrivit pentru a ne face să înţelegem ceea ce El ne desco- 
peră. Prin mijlocirea bolborosirilor, El mai mult ne-ar încurca decit 
ne-ar lămuri. 

d) Cînd cei de față nu sînt străini ci numai localnici, cel înzestrat 
cu acest dar este singurul care are un oarecare cîştig, folosindu-l însă 
cel mult ca mijloc de închinare și rugăciune (I Cor., 14, 2). Dar și 
această rugăciune nu e de prea mare valoare deoarece e făcută numai 
cu duhul, fără să fie și cu mintea (I Cor., 14, 14—15), adică fără să fie 
înţeleasă şi cu judecata (Rom., 12, 1), spre a ne fi și nouă înșine și altora 
de folos (I Cor., 14, 16—17). 

ÎNVĂȚĂCELUL: Aş vrea să fiu mai lămurit asupra textului citat 
mai înainte dar lăsat în suspensie: «Cel ce vorbește în limbă străină 
nu vorbește oamenilor, ci lui Dumnezeu ; și nimeni nu-l înţelege, fiindcă 
el, în duh, grăiește taine» {I Cor., 14, 2). Ar fi oarecum firesc ca ascul- 
tătorii să nu înţeleagă fără tălmăcire. 

PREOTUL : Într-adevăr, în textul acesta ni se spune că cel insuflat 
de darul duhovnicesc al glosolaliei nu vorbește oamenilor, ci lui Dum- 
nezeu. Dar în Faptele Apostolilor (2, 1—12), unde este descoperită pon- 
tru întiia dată manifestarea acestui dar, precum și în ce a constat acea 
vorbire minunată în limbi, apostolii nu au vorbit lui Dumnezeu, ci oa- 
menilor. Ei s-au adresat direct ascultătorilor în mai mult de cincispre- 
zece limbi diferite, iar aceștia au înţeles totul fără tălmăcire ; numai lo- 
calnicii (unii) nu înțelegeau nimic. Deci, după I Cor., 14, 2, cel «insuflat 
nu vorbește oamenilor, ci lui Dumnezeu», iar după Fapte, 2, 1—12, el 
nu vorbește lui Dumnezeu, ci oamenilor. 

Să ne găsim oare în fața unei contraziceri a Scripturii, care într-un 
loc spune într-un fel, iar în altul, cu totul altfel? Aceasta e cu nepu- 
tință, de vreme ce Scriptura toată a fost inspirată de Duhul Sfînt, Caro 
este Unul singur și Care nu Se contrazice. Atunci, care este adevarul ? 
Cui vorbesc în limbi cei insuflaţi ? Lui Dumnezeu sau oamenilor? lu 

ascultătorii pot înţelege totul, fără tălmăcire, sau nu pot înţelege nimic ? 
Iată întrebarea care cere un răspuns! S-ar părea că răspunsul e greu 
de dat, totuși contradicții nu există, pentru că și într-un text și în altul 
se spune adevărul : cei insuflaţi vorbesc și oamenilor şi lui Dumnezeu, 
uneori putind fi înţeleși, iar alteori nu, în funcţie de felul ascultătorilor 
pe care îi au, străini sau localnici. 

În Ierusalim (Fapte, 2, 1—12) apostolii au vorbit oamenilor și au 
fost înţeleși, pentru că ascultătorii erau străini, oameni de altă limbă. 
În Corint însă, cei insuflaţi nu vorbeau oamenilor, ci lui Dumnezeu, 
pentru că ei nu aveau în față decit localnici — neștiutori de alte limbi 
— şi de aceea nimeni nu înțelegea. În astfel de cazuri, se poate spune 
cu drept cuvînt că cel ce vorbește în limbi — ca în ] Cor., 4,2—nu 
vorbește oamenilor, ci lui Dumnezeu, de vreme ce, pentru ascultători, 
cele vorbite de ei sînt «taine» (lucruri ascunse, neștiute), pe care nu le 
pot înțelege fără tălmăcire, așa cum n-au putut «unii» (localnici) de la 
lerusalim și toţi cei din Corint. Așadar textul I Cor., 14, 2 e limpede și, 
prin el, și cel din Faptele Apostolilor, 2, 1—12, ne lămurește deplin. 
Însă el nu poate fi luat ca punct de plecare singur, prin sine însuși, fără 
a se contrazice cu cel din Fapte, 2, 1—12. Aici este greșeala unora: nu 
pun textele de acord și de aceea ajung la contraziceri grave, atit în 
teorie, cît și în practică. 

ÎNVĂȚĂCELUL : Pe faţa pămîntului exislă nenumărate limbi care 
se vorbesc și nimeni dintre oameni nu poate să le cunoască pe toate. 
Deci, dacă limbile vorbite prin darul Sfîntului Duh sînt omenești, exis- 
tente, este cu neputinţă ca ascultătorii să le înţeleagă fără tălmăcire, 
cită vreme poate nici nu le-au auzit vreodată. 

PREOTUL : Într-adevăr, nimeni nu poate cunoaște toate limbile din 
lume și este foarte posibil ca, între localnici, limbile grăite prin darul 
Sfîntului Duh să fie neînţelese. Totuși, măcar o dată și undeva ar tre- 
bui să se întîmple ceea ce s-a întîmplat la Ierusalim și la primele Rusalii, 
adică vreunul sau altul dintre ascultătorii cunoscători ai cîtorva limbi 
straine să înțeleagă fără tălmăcire din bolboroselile «insuflaţilor» într-o 
Iuubă oarecare. Dar așa ceva încă nu s-a întîmplat, după cîte știu eu, 
mci pe la noi şi nici în altă parte. Felul lor de a explica glosolalia face 
ca scopul ei să fie fără de nici un înțeles, în vreme ce încă dintru început 
- - după cum s-a arătat mai sus — Dumnezeu i-a dat un scop cu în- 
teles bine determinat. 

INVĂȚĂCELUL : Fiecare creştin adevărat trebuie să aibă pe Sfintul 
Duh în el, adică să fie un «vas ales» al Sfîntului Duh. Adepții unor gru- 
pări creştine spun că pot dovedi prezenţa Sfintului Duh în ei prin prac- 
ticarea vorbirii în limbi insuflate, dar ortodocşii nu o pot dovedi prin 
nimic. Deci, noi nu am fi creștini adevăraţi, căci lipsa lucrării Sfîntului 
Duh în noi ar fi o dovadă sigură că noi nu sintem pe calea cea ade- 
vărată. 


PREOTUL : Cu adevărat, fiecare creştin ar trebui să dovedească 
prezenţa și lucrarea Sfintului Duh în el. Dar prezenţa Sfîntului Duh nu 
se dovedește numai prin vorbire în limbi. Marele apostol Pavel zice: 
«Roadele Duhului sint: dragostea, bucuria, pacea, îndelungă-răbdarea, 
bunătatea, facerea de bine, credința, blîndeţea, înfrînarea, curăţia» (Gal, 
5, 22—23). Dar, iată că printre roadele Duhului nu este pomenită vor- 
birea în limbi, deoarece ea este un dar pentru un anumit timp al Bise- 
ricii, nu un rod al Sfintului Duh, cum sînt cele enumerate mai sus, pe 
care trebuie să le aibă creștinul din toate timpurile. Cine se dovedește 
a avea aceste roade ale Sfîntului Duh, acela are și pe Sfîntul Duh; oare 
noi, ortodocşii, nu le avem deloc, sau le avem mai puţin decit alţi creș- 
tini? A spune așa ceva înseamnă a-i osîndi pe alţii din mîndrie și a 
judeca prea părtinitor. Darul vorbirii în limbi nu este un dar obișnuit, 
ci unul deosebit și nu este dat fiecăruia {I Cor., 12, 10). De ce atunci 
l-am socoti drept o condiţie a mîntuirii și a prezenţei Duhului Sfint ? 
Apostolul zice: «Oare toţi vorbesc în limbi?» {I Cor., 12, 30). Deci, şi 
cei ce nu vorbesc în limbi pot să fie buni creştini. În comunitatea creş- 
tinilor adevăraţi, nu toţi au aceleași daruri. Atunci cum se poate pre- 
tinde că toţi au darul vorbirii în limbi? Apostolii nu ni l-au cerut, ba 
chiar au arătat că între localnici e nofolositor. Nici ei înșiși nu l-au 
folosit decît doar în cazuri extraordinare cînd a avut un anume rost, 
cum a fost la întiia Cincizecime. Altfel, ni l-ar fi cerut tuturor. 

ÎNVĂȚĂCELUL : Aș voi ca din toate cele ce am vorbit noi despre 
«Glosolalie» să precizaţi pe scurt punctele principale. 

PREOTUL : Ascultă, frate, și ține minte : adevărata vorbire în limbi, 
prin darul Sfîntului Duh, se poate cunoaște numai atunci cînd va în- 
truni condiţiile acestea : 

1) Cel care vorbeşte într-o limbă insuflată să fie înţeles de toţi col 
străini care sînt de faţă, cum a fost cazul citat în Fapte, 2, 1—13. 

2) Cînd cineva vorbeşte într-o limbă insuflată între localnici care 
nu cunosc limbi străine, cum a fost cazul din I Cor., 14, 13, este nevoie 
şi de un alt dar, acela al tălmăcirii ; fără acesta, vorbirea în limbi este 
o vorbire în vînt şi o nebunie {I Cor., 14, 23). 

3) Darul vorbirii în limbi nu a fost dat Bisericii pentru totdeauna, 
ci numai la începutul creştinismului, spre a trezi pe păgîni şi pe iudei, 
ca să creadă în Hristos. De aceea marele apostol Pavel a arătat că 
darul vorbirii în limbi va înceta în Biserică (I Cor., 13, 8). 

4) După ce noi am crezut în lisus Hristos, că e Dumnezeu adevărat, 
nu mai avem nevoie de vorbirea în limbi, deoarece limbile sînt semne 
(harisme) «nu pentru cei credincioşi, ci pentru cei necredincioși» {I Cor., 
14, 22). 

5) Chiar la începutul creștinismului, darul vorbirii în limbi a fost 
unul din darurile cele mai mici în Biserică, pe cînd altele, ca acela al 
proorociei (predicii), al tălmăcirii, al dragostei și altele, erau mult su- 
perioare. 

6) Este cu totul exclus ca vorbirea în limbi, prin darul Sfîntului Duh, 
să însemne o bolborosire de vorbe într-o limbă neexistentă sau de ni- 
meni pricepută, căci atunci nu s-ar mai vorbi de limbi, ci de limbi noi 
(Marcu, 16, 17); dar, mai presus de toate, ar fi de neînlăturat contra- 
zicerea cu textul din Faptele Sfinţilor Apostoli (cap. 2). 

7) Bolboroselile şi sunetele nearticulate, precum și cuvintele încil- 
cite, pe care le auzim la vorbitorii în limbi din ziua de azi, se aseamănă 
foarte mult cu manifestările păginilor în fața zeului Dionisos și cu ale 
creticilor montaniști, gnostici și quacheri de mai tîrziu, pe care Biserica 
lui Hristos cea dreptmăritoare i-a dat anatemei pentru totdeauna (vezi 
Canoanele 1, 2 ale Sinodului VI Ecumenic ; Pidalionul de Neamţ, ediția 
1844, fila 145—150 şi Canonul 1 al Sinodului VII Ecumenic; Canonul 1 
al Marelui Vasile, Pidalion, fila 215—217, 405). 

Așadar, frate, sînt cu totul străine de Duhul lui Dumnezeu vorbirile 
celor ce li se pare că au dar harismatic și îndrăznesc a răstălmăci ade- 
vărata Glosolalie, care a fost un dar harismatic la începutul creşti- 
nismului. 


Capitolul 33 


VORBIREA CU CEI MORȚI 
(NECROMANȚŢIA SAU SPIRITISMUL) 


ÎNVĂȚĂCELUL : Ştiu că mulţi oameni îndureraţi de moartea unor 
ființe dragi au recurs la spiritism și au rămas să practice această vor- 
bire cu morții. De ce Biserica nu permite acest lucru ? 

PREOTUL: Atît în dumnezeiasca Scriptură a Vechiului și Noului 
Testament, precum și în învățăturile sfinților părinți avem o mulţime de 
mărturii temeinice prin care se dovedește că Dumnezeu pedepsește pe 
cei ce se ocupă cu «necromanţia» (vorbirea cu morţii). Miîntuitorul ne 
învaţă că sînt «fericiți cei ce nu au văzut și au crezut» (loan 20, 29; 
Luca, 1, 45). Iar marele apostol Pavel arată că nouă, celor ce am crezul 
în Hristos, ni se cade a umbla în puterea credinței şi nu în a vederii, 
căci zice: «Umblăm prin credinţă, iar nu prin vedere» (II Cor., 5, 7). 
Dar demonii cei iscoditori îi învaţă pe unii oameni să nu fie mulțumiți 
cu învăţătura Mintuitorului și a apostolilor Săi — de a umbla în pu- 
terea și adeverirea credinţei celei în Hristos — ci să voiască cu orice 
preţ să vadă cu ochii lor în chip simţit cele ce trebuie a fi lăsute po 

seama credinței. Omul care recurge la practicarea necromanției este un 
vrăjmaș al lui Dumnezeu, care nu ascultă de poruncile Lui, nu se mul- 
țumește cu cele descoperite pe calea credinţei și cu cele descoperite 
nouă de Dumnezeu prin Sfintele Scripturi, ci caută să iscodească, ase- 
menea demonilor care îl îndeamnă la lucruri neîngăduite de Dumnezeu. 
Și astfel, crezînd acelor năluciri, el ajunge să se depărteze de Dumne- 
zeu și de învățătura Bisericii lui Hristos. 

Unii dintre cei ce au astfel de îndeletniciri — de a chema spiritele 
morților — aduc ca mărturie exemplul lui Saul care ar fi practicat acest 
lucru prin chemarea sufletului lui Samuel, la vrăjitoarea din Endor 
(I Regi, cap. 28). Dar unii ca aceștia, care urmează în răutate pe Saul, 
să ia seama, că de pedeapsa lui Saul se fac vinovaţi înaintea lui Dum- 
nezeu. Căci tocmai pentru această fărădelege a pierdut Saul și împă- 
răţia și viaţa și a fost osîndit de Dumnezeu să cadă în propria sa sabie 
{I Regi, cap. 31; I Par., cap. 10). Pedeapsa lui Saul pentru nelegiuirea 
vorbirii cu morţii o arată Sfînta Scriptură zicînd : «Așa a murit Saul 
pentru nelegiuirea pe care o făcuse înaintea Domnului, pentru că n-a 
păzit cuvîntul Domnului și pentru că a întrebat și a cercetat o vrăji- 
toare și nu a cercetat pe Domnul. De aceea a şi fost el omorît și domnia 
lui a fost dată lui David, fiul lui lesei» {I Par., 10, 13—14}. Așadar, cine 
vrea să-i urmeze lui Saul în nelegiuirea chemării spiritelor morţilor, să 
aștepte de la Dumnezeu urgie și pedeapsă asemenea aceluia. 

Dumnezeu a poruncit în Vechiul Testament: «Să nu alergi la cei 
ce cheamă morţii, pe la vrăjitori să nu umblaţi și să nu vă întinaţi cu 
ei» (Lev., 19, 31). Și iarăşi: «Bărbatul sau femeia, de vor chema morţi 
sau de vor vrăji, să moară neapărat; cu pietre să fie uciși, că sîngele 
lor este asupra lor» (Lev., 20, 27). Chemarea spiritelor morţii este «urî- 
ciune» înaintea lui Dumnezeu și El nu o permite în poporul Său (Deut., 
18, 9—14; IV Regi, 21, 6), socotind-o ca pe una dintre cele mai mari 
răzvrătiri ale omului împotriva voii Sale. 

Noi nu avem nevoie să comunicăm cu morţii, deoarece Dumnezeu 
ne-a descoperit tot ce știe El că este de folos și de nevoie mîntuirii 
noastre. De pildă, vorbirea cu morții ne poate da dovada că sufletele 
morţilor trăiesc, Dar acest lucru nu este o noutate, de vreme ce îl știm 
din dumnezeiasca descoperire — și este o chestiune de credinţă, nefiind 
nevoie de verificare prin vedere. Revelația dumnezeiască ne oferă toată 

garanţia adevărului, iar a o verifica prin experienţe simţuale însemncază 
a pune la îndoială adevărurile descoperirii lui Dumnezeu. 

Apoi, niciodată nu poate exista o deplină siguranţă că în şedinţele 
spiritiste ar fi de faţă spiritul presupus — adică cel care a fost chemat 
— deoarece și spiritele rele — demonii — se pot substitui spiritelor 
bune, după cum ne învaţă marele apostol Pavel zicînd: «Nu este de 
mirare deoarece însuși satana se preface în înger al luminii» (II Cor., 
11, 14). Nu numai sfintul Pavel, ci și sfintul Ioan Evanghelistul ne atrage 
atenţia să fim cu mare grijă și să nu credem uşor oricărui duh, zicînd : 
«Iubiţilor, nu daţi crezare oricărui duh, ci cercaţi duhurile, dacă sînt de 
la Dumnezeu» (I loan, 4, 1—3). 

Încă şi sfinții părinţi arată că, chiar în cazul lui Saul cu vrăji- 
toarea din Endor, nu a fost spiritul lui Samuel cel ce se arătase, ci un 
spirit diavolesc, care s-a dat drept spiritul lui Samuel. Așa, de pildă, 
sfintul Grigorie de Nyssa zice: «Spiritul era atît de urit încît vrăji- 
toarea s-a îngrozit de el». Negreşit, ar fi fost cu neputinţă să fi fost al 
lui Samuel, căci — spune același sfint părinte — la chemarea vrăji- 
toarei din Endor a venit «cel părut Samuel» (Cuvînt pentru pitonistă), 
iar nu cu adevărat proorocul Samuel, așa cum arată (cu acoperire) Scrip- 
tura {I Regi, 28, 12), deoarece acest fe] de vorbire este folosit și cu alte 
prilejuri în Sfînta Scriptură. Spre exemplu, diavolul le-a spus protopă- 
rinţilor că dacă vor mînca din pomul oprit, li se vor deschide ochii și 
vor fi ca «nişte dumnezei». Dar, după ce au mincat, au văzut prăpastia 
în care au căzut şi s-au ascuns. Atunci Dumnezeu, după greșeala lor, a 
zis : «lată, Adam s-a făcut ca Unul din Noi». lar dumnezeiescul părinte 
Maxim, comentînd aceste cuvinte, spune: Dumnezeu întrebuințează în 
chip ironic şi osînditor pluralul: «S-a făcut ca Unul din Noi», care co- 
respunde cu ideea despre Dumnezeu sădită în Adam de amăgirea șar- 
pelui, ca să mustre pe omul care a ascultat de diavolul. Și ca să nu-și 
închipuie cineva că felul de vorbire laconică e străin obiceiului Scrip- 
turii, să asculte cum vorbeşte Scriptura în numele lui Dumnezeu către 
Israel: «Dacă veţi umbla împotriva Mea cu viclenie, şi Eu voi umbla 
împotriva voastră cu viclenie» (Lev., 26, 27—28). Întru nimic nu se deo- 
sebește viclenia de ironie» (Filoc., vol. III, p. 153). Deci, Dumnezeu îl 
grăiește lui Adam potrivit cu ideile despre dumnezeire pe care le învă- 
tase acela de la diavol. Scriptura oferă multe exemple cînd cel ce iu- 

beşte minciuna e predat ei spre pierzare, ca să cunoască prin experiență 
că din ascultarea și răutatea sa a îmbrățișat moartea în loc de viaţă, 
minciuna în locul adevărului, răul în locul binelui. Adam, în loc să se 
facă dumnezeu, cum își închipuise el, a căzut din darul lui Dumnezeu. 

Tot astfel, Saul, în loc să vorbească cu Samuel, cum își închipuia 
el, a vorbit cu «cel părut Samuel», adică cu diavolul, care l-a înșelat, 
luînd chipul lui Samuel. Acest părut Samuel i-a spus lui Saul: «Miine 
tu și fiii tăi veţi fi cu mine». Și oare cum i-ar fi spus aceste 
cuvinte el, care auzise împotriva lui Saul cuvintele lui Dumnezeu: 
«l-am lepădat, ca să nu mai fie rege peste Israel» (I Regi, 16, 1) şi 
cînd însuși Samuel îi spusese lui Saul: «Nu mă voi întoarce cu tine, 
pentru că ai lepădat cuvîntul Domnului şi Domnul te-a lepădat pe tine, 
ca să nu mai fii rege peste Israel» {I Regi, 15, 26) ? Cuvintele aspre cu 
care Scriptura mustră fărădelegea lui Saul: «Așa a murit Saul pentru 
nelegiuirea sa... pentru că a întrebat și a cercetat o vrăjitoare și nu a 
cercetat pe Domnul» {I Par., 10, 13—14) concordă întru totul cu tilcuirea 
acestor sfinţi și dumnezeiești părinţi ai Bisericii lui Hristos. 

Tocmai datorită primejdiei înșelării prin vedenii și vise, unii din 
sfinții părinţi nu primeau nici un fel de arătare, decît după o foarte atentă 
verificare. Iar sfintul Ioan Scărarul spune că «cel ce tuturor vederilor 
şi viselor nu crede este filosof duhovnicesc», în timp ce «dracii slavei 
doşarte și ai mindriei pe cei slabi de minte în vedenii și visuri îi fac 
prooroci» (Scara, Cuv. VIII). 

ÎNVĂȚĂCELUL : Spiritiștii spun că Sfinta Scriptură amintește de 
citeva apariţii ale unor oameni morți sau ale unor îngeri. Ea ar con- 
firma astfel putinţa noastră de a comunica direct cu morţii, de unde re- 
„ultă că necromanția nu este străină creştinismului și, mai ales, nu este 
ceva anticreștin. 

PREOTUL : Într-adevăr, în Sfinta Scriptură ni se spune că la Schim- 
barca la Faţă a Mîntuitorului s-au arătat Moise şi Ilie (Matei, 17, 3), 
iar după învierea Mintuitorului s-au arătat mai mulţi morți din mor- 
minte (Matei, 27, 52—53). Ea confirmă, de asemenea, apariţia unor în- 
geri, ca, de pildă, la vestirea nașterii sfintului loan Botezătorul (Luca, 
1, 11—20) şi a Nașterii Mintuitorului (Luca, 2, 9—15), la suferințele din 
Grdina Ghetsimani (Luca, 22, 43), la Învierea Domnului (Matei, 28, 

2—7 $.a.), precum și intervenția lor spre folosul și slujba unor drepţi 
și sfinţi ai Vechiului și Noului Testament (Fac., cap. 19; Tob., cap. 5 și 
12; Fapte, 1, 10; 5, 19—20; 12, 7—9 ș.a.); ei au comunicat cu oamenii 
față către faţă, iar alteori în vis (Matei, 1, 20; 2, 13 ş.a.). Dar aceste 
apariţii nu s-au făcut la voia și la chemarea oamenilor, ci la porunca 
lui Dumnezeu. Ele confirmă nemurirea sufletelor și putinţa lor de a li 
se arăta oamenilor în mod excepţional — printr-o îngăduinţă sau printr-o 
misiune primită de la Dumnezeu — însă nu confirmă dreptul omului de 
a căuta comunicarea cu morții. 

ÎNVĂȚĂCELUL : În Testamentul Vechi s-a practicat necromanţia, 
dovadă fiind cazul lui Saul cu necromanta din Endor ș.a. În Biserica 
creștină, de asemenea, se practică ceea ce se numește invocarea sfin- 
ților şi a îngerilor, care în fond nu este decit o invocare a sufletelor 
bune sau o vorbire cu morții în scopul chemării lor în ajutorul celor 
vii într-un fel oarecare. În virtutea acestor fapte, se afirmă că spiritismul 
reprezintă o doctrină biblică, recunoscută chiar în practica Bisericii. 

PREOTUL : Adevărul despre Saul și necromanta din Endor a fost 
lămurit prin cele spuse mai sus. În ce priveşte invocarea sfinţilor şi a 
îngerilor, nu este nicidecum același lucru cu necromanția. Noi, invo- 
cîndu-i pe sfinţii și îngerii lui Dumnezeu, nu avem nici intenţia și nici 
pretenţia de a vorbi cu ei în chip simțit, de a-i vedea aievea sau de a 
le auzi vocea şi de a le cere prezența spre a ne descoperi anumite 
taine care sînt menite de la Dumnezeu să rămînă ascunse omului. Noi 
vorbim cu sfinţii și cu îngerii în sfinta rugăciune numai prin privirea 
cea nevăzută a minţii și prin credinţă, fără să avem pretenţia de a-i 
vedea sau de a-i auzi în chip simţit. Deci, lucrarea noastră în invocarea 
lor este nevăzută și numai prin credinţă, căci, după învăţătura marelui 
apostol Pavel, «umblăm prin credință, nu prin vedere» (Il Cor., 5, 7). 

Necromanţii au scopul și intenţia de a chema spiritele morților (cu 
cred că, în fapt, sînt ale demonilor care li se arată în chipul celor morţi), 
spre a li se descoperi, prin ei, și anumite taine în legătură cu viitorul 
celor morţi și alte curiozități nepermise în legea lui Dumnezeu. Auzi 
ce spune Sfinta Scriptură: «Nu se cuvine oare poporului să alerge la 
Dumnezeul său ? Să întrebe, oare, pe morţi pentru soarta celor vii? În- 
trebaţi legea și descoperirea» (Isaia, 8, 19—20). Iar cînd bogatul neml- 

lostiv ruga pe Avraam să trimită pe Lazăr în casa tatălui său ca să 
comunice starea în care se afla el şi să-i aplece astfel prin pocăință pe 
frații săi, Avraam le-a răspuns că celor vii le este de ajuns descoperirea 
Legii («Moise şi Proorocii») și, deci, nu au trebuinţă de mai mult (Luca, 
11, 30—31). Si cu adevărat, prin descoperirea dumnezeiască ce ni s-a 
făcut prin Sfinta Scriptură și Sfînta Tradiţie, noi avem tot ce ne trebuie 
de știut spre mîntuire și nu avem nevoie să-i întrebăm pe morţi — mai 
bine zis pe demoni — spre folosul mîntuirii noastre. 

Cînd Dumnezeu ne trimite prooroci și nu ne descoperă direct, în- 
seamnă că E] nu voiește să ne facă alte descoperiri, știind că nu ne 
sînt de folos. lar cînd un «descoperitor» nu este de la Dumnezeu, ne- 
greșit că este de la diavolul, întocmai ca proorocii mincinoși amintiţi 
în Sfînta Scriptură, care nu sînt trimiși de Dumnezeu (ler., 14, 15—16; 
23, 16, 21, 32, 27, 15; 28, 19; 29, 8—9; Iez., 22, 6—7) ; aceștia vestesc 
vedenii mincinoase, proorocii deșarte şi închipuiri ale inimilor (Ier., 14, 
14). Și, chiar de ar spune și adevărul, unii ca aceştia nu trebuie crezuţi, 
căci nu-l spun cu scopul de a ne folosi, ci cu viclenie, voind a ne duce 
la înșelare. Vezi, de pildă, pe roaba cea cu duh pitonicesc, din Filipi : 
cu toate că cele spuse de ea erau adevărate, marele apostol a adus-o 
la tăcere, scoţind duhul cel pitonicesc din ea (Fapte, 16, 16—18). 

După cum s-a arătat mai sus, prin invocarea sfinţilor și a îngerilor, 
în rugăciunile noastre către ei noi nu avem intenţia și nici curiozitatea 
de a-i vedea sau de a-i auzi în chip simţit, așa cum fac vrăjitorii spi- 
ritiști la chemarea spiritelor, care li se arată și vorbesc cu ei și pe care 
unii spun că le-au și fotografiat. Noi, la invocarea sfinţilor sau a înge- 
rilor, cerem prin ei de la Dumnezeu cele ce va voi El să ne dea spre fo- 
osul nostru, pe cînd vrăjitorii spiritiști cer, de la demonii care li se 
arată în chipul spiritelor morţilor, cele ce voiesc ei, din curiozitate. 

Noi nu trebuie niciodată să ne rugăm sfinţilor sau îngerilor, sau 
chiar lui Dumnezeu însuși, cu scopul de a-L vedea sau de a vedea pe 
vreun sfînt sau înger la vremea rugăciunii noastre şi de a vorbi cu el 
în chip simțit sau auzit, căci acest gînd este o nebunie sau o minarie 
diavolească, ce duce adeseori — după dumnezeieştii părinți — la ieșirea 
din minți. 

Iar dacă, prin îngăduința şi porunca lui Dumnezeu, vreunul din sfinți 
sau îngeri ar voi să ni se arate în chip simțit, noi, pentru aceasta, nu 
avem păcat, deoarece nu am dorit noi acest lucru și nici nu l-am cerut. 
Dar, chiar şi în aceste cazuri, este nevoie să fim cu mare atenție și să 
ne îmbrăcăm cu toată smerenia, cu cunoştinţa de sine şi cu frica de 
Dumnezeu, ca nu cumva ceea ce se arată să fie nălucire de diavol, căci 
știm că și satana se preface în înger de lumină şi slujitor al dreptăţii 
(II Cor., 11, 14—15). Ba, chiar de ar fi vedenie de la Dumnezeu și ade- 
vărată, e mult mai bine să nu o primim, căci Dumnezeu nu Se supără 
pe noi cînd facem lucrările smereniei, știind El că noi, prin aceasta, 
ne păzim să nu luăm lupul drept păstor. Iar a dori noi să chemăm pe 
sfinţi și pe îngeri spre a vorbi cu ei, a-i vedea şi a-i fotografia — cum 
încearcă vrăjitorii spiritiști — acest lucru este cea mai mare nebunie 
şi înșelătorie drăcească, care depărtează pe om de la Dumnezeu, Noi nu 
avem nevoie să vedem pe sfinţi și pe îngeri în vremea sfintelor rugă- 
ciuni, ci să ne rugăm numai prin credinţă și privirea cea nevăzută a 
minţii, fără nici o imaginaţie. Căci legea cea mai de seamă a rugăciunii 
este «a nu ne închipui nimic» (Sfîntul Teofan Zăvoritul, Zbornicul, vol. 
II); iar sfîntul Ni] Ascetul spune: «Fericită este mintea aceea care a 
ajuns a se închina fără de formă lui Dumnezeu» (Filoc., vol. 1). 

ÎNVĂȚĂCELUL : Spiritiştii afirmă că şi reîncarnarea este admisă, 
după învăţătura Sfintei Scripturi, care amintește cazul reîncarnării lui 
Ilie în persoana lui Ioan Botezătorul. Căci a grăit îngerul către loan: 
«Și va merge înaintea Lui cu duhul și puterea lui Ilie» (Luca, 1, 17). Iar 
Miîntuitorul a zis, de asemenea, despre Ioan: «El este Ilie, cel ce va să 
vie» (Matei, 11, 14), adică acela despre care vi s-a descoperit în profeţi 
că trebuie să se reîncarneze (Mal., 3, 23—24). Altădată, ucenicii L-au în- 
trebat pe Domnul: «Pentru ce dar zic cărturarii că trebuie să vie mai 
întîi Ilie? Iar El răspunzînd a zis: Ilie într-adevăr va veni și va așeza 
la Joc toate. Eu însă vă spun vouă că Ilie a și venit, dar ei nu l-au cu- 
noscut, ci au făcut cu el cîte au voit...». Și Scriptura zice mai departe: 
«Atunci au înţeles ucenicii că lisus le-a vorbit despre Ioan Botezătorul» 
(Matei, 17, 10—13). Deci Ioan Botezătorul este Ilie reincarnat sau născut 
din nou pe pămînt. De altfel, lisus Hristos ar fi învăţat că există «naş- 
teri din nou» — adică reîncarnări (loan, 3, 3—7 ș.a.). Care este adevărul ? 

PREOTUL : Proorocul Maleahi a proorocit, într-adevăr, reapariţia lui 
Ilie, dar această reapariţie nu se întîmpla înainte de nașterea lui Mesia, 
ci va fi «înainte de a veni ziua Domnului cea mare și înfricoșată» 
(Mal., 3, 23), iar aceasta însemnează înaintea judecății de apoi, adică în 
pragul sfirșitului lumii. 

Din cuvintele îngerului, care arată că loan va merge înaintea Lui 
cu duhul și puterea lui Iie «reîncarnat», trebuie să înţelegem numai că 
el va fi la fel cu Ilie în ceea ce privește misiunea de a predica pocăința, 
apoi în ceea ce privește rîvna, activitatea, traiul, îmbrăcămintea etc. 
(IV Regi, 1, 8 ş.a.). 

Cuvintele Mîntuitorului (Matei, 11, 14; 17, 10—13) s-ar părea că, 
într-adevăr, confirmă reîncarnarea lui Ilie în persoana lui loan şi că 
această reîncarnare trebuia așteptată atunci, iar nu la sfîrşitul lumii. 
Totuși, pe baza spiritului învăţăturii Miîntuitorului, loan Botezătorul nu 
poate fi identificat cu Ilie reîncarnat, ci numai asemănător cu el. Do- 
vadă luminată și strălucită despre aceasta este faptul că, la întrebarea 
iudeilor din Ierusalim, adresată lui loan prin mijlocirea preoților și a 
leviţilor, dacă este sau nu Ilie, acesta le-a răspuns categoric «Nu sînt» 
(loan, 1, 21). Este exclus ca loan să fi contrazis pe Mintuitorul, rene- 
gîndu-și identitatea lui Ilie. Dacă Ilie s-ar fi reîncarnat în persoana lui 
Ioan Botezătorul, cum ar fi putut el să apară împreună cu Moise pe 
Tabor, la Schimbarea la faţă a Domnului (Matei, 17, 3) ? 

«Naşterea din nou» despre care vorbește Mintuitorul (loan, 3, 3—7) 
nu este reîncarnare, ci naștere spirituală «de sus» prin «apă și duh», 
adică prin botezul creștin. Textul însuși exclude înţelesul unei nașteri 
din nou în trup, subliniind că nu este vorba — cum greșit înțelesese și 
Nicodim — de o a doua naștere, naturală, trupească. 

Dar nici mintea chibzuită nu admite posibilitatea identificării lui 
Ilie reîncarnat, și nici măcar după doctrina spiritistă, conform căreia 
reîncarnarea se face în scopul purificării și perfecţionării, căci Ilie n-a 
avut nevoie de purificare și perfecționare. Și după învățătura creștină 
există reîncarnare, dar una singură, la sfîrșitul lumii, cînd va fi învierea 
tuturor, şi cînd trupul material va fi transfigurat spre a fi adaptat vieții 
Venice, 

ÎNVĂȚĂCELUL : În legătură cu aceasta, am mai găsit în Biblic un 
text dificil, cu ocazia vindecării orbului din naștere de la lacul Siloam, 
cînd apostolii au întrebat ce greșeli ispășeşte acest om prin pedeapsa lip- 
sirii de vedere, greșeli proprii sau greșeli ale părinţilor (Ioan, 9, 2). De 
aici ar rezulta că orbul putea să ispășească, eventual, păcatele sale din- 
tr-o viaţă anterioară. Cel puţin, așa afirmă unii spiritiști. 

PREOTUL : Una este reîncarnarea și cu totul altceva este ispășirea 
unor păcate proprii sau ale părinţilor. De altfel, în cazul de mai sus nu 
este vorba de o ispășire — cum în chip greșit au bănuit apostolii — căci 
Miîntuitorul a înlăturat această părere greșită, arătînd că acel orb nu is- 
pășește nimic, ci este orb numai ca prin el să se arate lucrările lui Dum- 
nezeu (Ioan, 9, 3), adică spre a-Și putea manifesta prin el puterea Sa vin- 
decătoare. În învăţătura Miîntuitorului nu există nicăieri pedeapsa unei 
dreptăţi răzbunătoare încă în viața aceasta, ci El învaţă că aici există 
numai îndreptare şi iertare. Ispăşirea se face uneori și în viața de aici, 
dar adevărata ispășire se face abia după Judecata de apoi, cînd însă se 
va face nu pentru «purificare», ci ca răsplată. Răscumpărarea a făcut-o 
numai Miîntuitorul, pentru toţi oamenii, și nimeni nu și-o poate face sin- 
gur, în nici un chip. 

Toate celelalte învățături spiritiste sînt tot atit de anticreștine ca şi 
cele înfăţişate mai sus, fiind demascate de învăţătura Sfintei noastre Bi- 
serici Ortodoxe, care ne învaţă: 

— Sufletele sînt create direct de Dumnezeu. 

— Despre preexistența sufletelor, după învățătura creştină nu poa- 
te fi vorba. 

— Trupurile sînt create de Dumnezeu, nu de îngeri. 

— Despre «perispirit» («învelişul spiritual»), Sfinta Scriptură nu face 
nici o amintire şi nici Sfînta Tradiţie. 

— Locul de pedeapsă este iadul, a cărui existenţă este în chip stä- 
ruitor confirmată de cuvîntul Revelaţiei. 

— Demonii nu ne pot mîntui. 

— Nu există decit o singură înviere şi reîncorporare, cea de la stir- 
şitul lumii. 

Nu poate niciodată cineva dintre oameni să oblige un suflet să vină 
din rai sau din iad la chemarea sa, precum cred rătăciţii spiritiști, Cum 


256 DESPRE CREDINȚA ORTODOXĂ 


s-ar putea face una ca aceasta, cînd noi știm prea bine că sufletele drep- 
ților sînt în mîna lui Dumnezeu ? Mai ştim că între noi cei vii, şi cei 
morți, «prăpastie mare s-a întărit», ca nimeni de acolo să nu poată trece 
la noi (Luca, 16, 26). Oare poate cineva din oameni să ia un suflet din 
mîna lui Dumnezeu fără de voia Lui şi să-l cheme spre a veni unde vo- 
ieşte el? Oare poate cineva să treacă peste prăpastia aceea netrecută 
—- arătată nouă în Sfînta Evanghelie — și să aducă, prin chemarea lui, 
vreun suflet de acolo, pe pămînt ? Şi încă, folosindu-se de un mijloc care 
este «uriciune» înaintea lui Dumnezeu (Deut., 18, 9—13). 

Dar poate că va zice cineva că, într-adevăr, sufletele drepţilor sînt 
în mîna lui Dumnezeu, dar că spiritiştii în şedinţele lor nu cheamă sufle- 
tele celor drepţi, ci pe ale celor păcătoși, care nu sint în mîna lui Dum- 
nezeu, ci în iad şi în împărăţia morții. 

Dar oare, sufletele celor răi şi păcătoşi sînt lăsate în afara suprave- 
gherii lui Dumnezeu ? Auzi ce zice Domnul în descoperirea sfintului 
evanghelist loan în această privință: «Nu te teme! Eu sînt Cel dintii 
şi Cel de pe urmă şi Cel ce sînt viu. Am fost mort, şi iată, sînt viu în ve- 
cii vecilor, şi am cheile morţii şi ale iadului» (Apoc., 1, 17—18). 

Deci, aşa cum sufletele drepţilor sînt în mîna lui Dumnezeu, așa şi 
ale celor păcătoşi, din iad şi din împărăţia morții, sînt sub cheia puterii 
celei negrăite și nemărginite a lui Dumnezeu și nu sînt lăsate la dis- 
poziția unor spiritişti care să le cheme cînd voiesc şi să le slujească lor 
la lucrurile cele neingăduite de Dumnezeu. Dacă prin «medium»-urile 
lor apar spiritele pe care ei le cheamă, acelea nu sînt spiritele rudeniilor 
sau ale prietenilor lor, ci sînt duhurile necurate ale întunericului, care 
pină la judecata de apoi sînt lăsate libere să ispitească pe oameni, și a 
caror locuinţă — după mărturia Sfintei Scripturi — este în văzduh (Efes., 
6, 12) şi împotriva cărora se luptă fiecare creştin cu armele lui Dumne- 
zcu (Efes., 6, 11, 13—17). 

ÎNVĂȚĂCELUL : Dar se poate vorbi despre o doctrină a spiritiștilor ? 


PREOTUL: Doctrina spiritiştilor este foarte variată, după mărturii- 
le sectanţilor şi ale șefilor spiritiști. În general: 

a) tăgăduiesc dogma Sfintei Treimi şi o înlocuiesc cu un dumnezeu 
suprem și cu alți dumnezei solari, ca fii, sau ca alți zei planetari, ase- 
mănaţi cu Sfîntul Duh, toţi organizați în ierarhii; 

b) unii consideră că Dumnezeu nu este creatorul lumii, ci numai or- 
ganizatorul ei (demiurg) ; 

c) ei spun că lisus este spirit superior şi dumnezeul nostru solar, ca- 
re îndrumează pe om, dar nu-l mintuiește. Adevărata revelaţie se face 
prin spiritele care se arată oamenilor prin medium-uri ; 

d) cred că omul este alcătuit din trup, perispirit și spirit; că su- 
fletul omului are perispirit, se poate lăsa văzut și poate comunica cu 
cei vii, cîna ei sînt vrednici și cred; 

e) spun că mîntuirea se capătă prin evoluţia spre bine și reîncarna- 
re sau metempsihoză. Spiritiștii admit un dumnezeu nemărginit avind 
sub el alți dumnezei mai mici, care stăpînesc anumite planete și regiuni 
ale cerului, ajutați de îngeri. Universul este populat de spirite planetare, 
animale și raționale. Trupul omului se nimiceşte, dar perispiritul şi spi- 
ritul sînt veșnice. Oamenii buni au în ei spirite bune, iar cei răi 
se reîncarnează pînă ce se fac buni ș.a.m.d. (Vezi pe larg toate acestea 
în Pravila Bisericească a Pr. Dr. Nicodim Sachelarie). 


17 — Credinţa Ortodoxă 


Capitolul 34 


DESPRE CALENDAR 


ÎNVĂȚĂCELUL : Părinte, dar în problema calendarului celui vechi 
şi celui nou îmi puteţi spune ceva ? 

PREOTUL: Ce vrei să ştii despre acesta ? 

ÎNVĂȚĂCELUL : Aș vrea să ştiu dacă a fost nevoie de îndreptat 
calendarul cel vechi (iulian), căci cei ce ţin pe stilul vechi zic că nu 
trebuia schimbat. 

PREOTUL: Calendarul vechi nu s-a schimbat, ci s-a îndreptat, căci 
avea mare nevoie de îndreptare. Acest calendar a fost întocmit de filo- 
sotul păgin Iulian Sosigene din Alexandria, în anul 44, înainte de veni- 
rea Domnului, din porunca împăratului Romei, lulius Cezar. Acest calen- 
dar a fost întocmit şi aşezat la acea vreme, potrivit cu izomeria (echi- 
nocțiul), care era la data de 24 martie şi 24 septembrie. Dar după întoc- 
mirea acestui calendar, astronomii cei vechi au observat că acest calen- 
dar rămînea în urmă, față de calendarul ceresc, la 300 de ani, cu o zi și 
o noapte, iar unii mai noi au dovedit că la 134 de ani, calendarul iulian 
rămînea cu o zi și o noapte în urmă. 

ÎNVĂȚĂCELUL : Prea Cuvioase Părinte, dar a rămas scris în vreo 
carte această rămînere în urmă a calendarului celui vechi (iulian) ? 

PREOTUL: Această rămînere în urmă a calendarului vechi o poţi 
găsi în Pidalionul de Neamţ, ediţia 1844, pe faţa foii a 9-a incepind cu 
rîndul al 9-lea, unde se vede scris așa: «După astronomii cei vechi, Pto- 
lomeu și alții, o noapte și o zi se pogoară izomeria în 300 de ani și ceva 
mai mulți. lar după cei mai noi, o noapte și o zi se pogoară la 134 de 
ani, precum se vede scris în cartea ce se cheamă «Tomos agapis». Așadar 
din această cauză, izomeria (echinocțiul), care în calendarul iulian era 
așezată la 24 martie și 24 septembrie, după 134 de ani a coborit cu o zi 
la 23 martie, apoi după alți 134 de ani la 22 martie, şi în urmă, în anul 
325, pe vremea Sfîntului și Marelui Sinod ecumenic de la Niceea, izome- 
ria ajunsese la 21 martie. Lucrul acesta îl poţi vedea scris în Pidalion, 
tot pe faţa filei a 9-a, chiar în rîndul de sus, unde scrie așa: «Deci pri- 
măvărateca izomerie pentru nepotrivirea a însăși mișcării soarelui de 
la apusuri către răsărituri, nu se face totdeauna într-una și aceeași zi. 
Că în vremea sfinților apostoli era la 22 martie după mărturia acelorași 
apostoli (Cartea 5-a, cap. 17), ori, după alţii, la 23. Iar în timpul întiiului 
sobor a toată lumea (de la Niceea), era la 21 martie, după Sevastos şi 
alții». 

Deci se vede, iubite frate, că creștinii chiar din vremea sfinţilor 
apostoli nu se mai țineau de izomeria calendarului iulian (cel vechi), care, 
după cum am văzut, rămînea în urmă. Așa că sfinţii părinţi de la Niceea 
fac prima îndreptare a calendarului iulian — după cum și sfinţii apostoli 
mai înainte de ei au făcut-o — și izomeria cea de la 24, 23 și 22 martie, 
găsind-o în urmă cu trei zile pînă la venirea lor, o fixează la 21 martie 
unde era atunci. 

ÎNVĂȚĂCELUL : Cum a fost cu răminerea în urmă a calendarului 
vechi, după soborul întîi ? 

PREOTUL: După cum ai văzut în Pidalion, la locul arătat, că izo- 
meria calendarului iulian de la anul 44 înainte de Hristos şi pînă la anul 
325 în vremea Sfintului și Marelui Sinod Ecumenic de la Niceea, a co- 
borit cu trei zile în urmă, la fel s-a întîmplat și după Sinodul I ecume- 
nic, izomeria răminînd mereu în urmă. Acest lucru îl arată marele învă- 
tat Nichifor Grigoras (1324), care zice că: «Îndreptările calendarului 
iulian au rămas neglijate și trebuie negreşit de a se îndrepta» (Proble- 

ma stabilirii datei Paştilor, de Teodor M. Popescu, «Ortodoxia», nr. 7— 
9, 1964, p. 381). Să ştii că la anul 1325, cînd se împlineau 1000 de ani de 
la Sfintul și Marele Sinod Ecumenic de la Niceea, marele învăţat şi is- 
toric bizantin, socotind că este timpul potrivit pentru îndreptarea pro- 
pusă de el, a adus proiectul său la patriarhul Isaia (1323—1324). 

Iar alt mare om de știință, Matei Vlastares, recunoscînd și el juste- 
tca propunerii lui Grigoras, a întocmit singur o «Syntagmă» în acest 
scop, în 1355, prin care împărtășea aceeași temă. El constată ca și ina- 
intașul lui, Grigoras, că tabelele pascale nu mai corespund, deoarece 
s-au depărtat de ziua lunii pline astronomice. Apoi alt mare învăţat, că- 
lugărul Isac Arghyras, a reluat studiile problemei pascale (1271—1372). 
El a arătat că echinocțiul este socotit cu 7 zile mai tîrziu şi a stabilit că 
acest lucru este o abatere de la hotărirea Sfintului Sinod de la Niceea, 
dacă la serbarea Paştilor nu se ţine cont de luna plină care cade între 
15 martie şi 20 martie, adică după echinocțiul adevărat, și se aşteaptă 
luna plină următoare. El a cerut îndreptarea calendarului pentru ca ta- 
belele pascale să corespundă cu datele astronomice (după Ilarie de Pita- 
vius, Uranologion, 1628, p. 204). 

Iarăşi de îndreptarea calendarului și de data Paştilor s-a ocupat mult 
Gheorghe Ghemist Plethon ( 1450). Aceştia de pînă aici au fost învăţaţi 
greci din Răsărit, care au avut preocupări pascalologice și de îndreptare 
a calendarului. 

În Apus, foarte mulți învăţaţi filosofi şi astronomi, văzînd rămînerea 
în urmă a calendarului iulian s-au ocupat de îndreptarea lui, şi fiindcă 
nu este locul și nici vremea voi aminti măcar puțini dintre ei, ca: 

Ioan de Sacro Busto (de Holywood), Albertus Magnus (| 1280), Ro- 
ger Bacon ( t 1292), regele Alfons al X-lea al Castiliei, care în 1240 a con- 
vocat un colegiu de astronomi ca să calculeze datele exacte ale calenda- 
rului. În anul 1262, ei au întocmit Tablele planetare alfonsiene. Apoi re- 
numitul sorbonist, Pierre d'Ailly ( 1420), cardinalul german Nicolaus 
de Cus ( == Cusanus t1464), Paul de Midelburg (f 1534), profesor de 
matematică și astronomie la Padua, învățătorul Andreas Stibonius, teolog 
si matematician, Georg Stannstetter, medic și filosof la Viena, dominica- 
nul italian Ignazio Danti (Perusinus + 1586) şi mulți alții au cerut în- 
dreptarea calendarului şi a Pascaliei și au arătat nepotrivirile calenda- 
rului iulian (vezi la Teodor Popescu, Problema stabilirii... p. 382—389). 

În Pidalionul de Neamţ se arată că pe la anul 1760 izomeria cobori- 
se de la 21 martie la 10 martie: «Pentru că şi noi vedem că izomeria a 
rămas cu adevărat cu 11 zile înapoi» (vezi canonul 7 apostolic, f. 8). 

învățatul apusean Roger Bacon — amintit mai sus — face un apel 
direct la papa Clement al VI-lea (1265—1268), în care cere îndreptarea 
calendarului vechi, iulian, arătînd că echinocțiul a ajuns la 12 martie și 
că Paștele se serbează adeseori greşit. În baza cercetărilor acestor mari 
învăţaţi şi a altor mulţi care au fost după ei, Papa Grigorie al XIII-lea 
(1572—1585) a anunţat la 24 februarie 1582, prin bula «inter gravissimas», 
reforma calendarului iulian prin suprimarea a 10 zile (5—14 oct.) şi re- 
aducerea echinocţiului de primăvară la data de 21 martie, cum era pe 
vremea sfinţilor părinţi de la Niceea. 

ÎNVĂȚĂCELUL : Dar eu am auzit pe cei cu stilul vechi spunînd de- 
spre calendarul nostru îndreptat că este catolic, ca cel gregorian, în- 
dreptat de Papa Grigorie al XIII-lea la anul 1582. Oare aşa să fie? 

PREOTUL: Nu este aşa, iubite frate. Ca să mai stii un lucru, află 
că între calendarul gregorian îndreptat, și cel astronomic, diferenţa anu- 
ală este de 26,02 secunde, ceea ce-l face să rămînă în urmă cu o zi şi o 
noapte la 3500 de ani. Iar în calendarul ortodox îndreptat diferenţa din- 
tre anul solar şi cel civil este redusă prin modul de bisectare pînă la un 
minim de'2,02 secunde, ceea ce face ca diferența de o zi şi o noapte să 
ajungă de abia după 42.772 de ani (amănunte, la V. Gheorghiu, Sfintele 
Paști și reforma calendaristică ortodoxă română, p. 74 şi Const. Chiri- 
tescu, Pascalia, p. 50). 

Să ştii, de asemenea, că rămînerea în urmă a calendarului iulian era 
cunoscută în Biserica noastră cu sute de ani înainte. Acest lucru se arată 
din mărturia arhim. Nichifor, îngrijitorul Episcopiei Buzăului, care, la 
sfirşitul Ceaslovului tipărit de Sfintul Sinod în anul 1816, arată că din 
greșelile calendarului și pascaliei vechi sîntem cu 13 zile în urmii. EI 
arată că autorul acestei Pascalii este Dr. Panaite Donici, inginer-şel, 

Încă să mai știi că şi tilcuitorii canoanelor din Pidalion cunoșteau 
foarte bine rămiînerea în urmă a calendarului iulian. lată ce scrie la sub- 
însemnarea canonului 61 din Cartagina, fila 339: «Este de nedumerit 
lucru pentru ce canonul acesta zice aici că la fiecare sinod de peste an 
să se arate cînd are să fie Pascha, de vreme ce întiîiul sinod a tăcut in- 
dreptarea cea pentru Paschă ..: Spre deslegarea nedumeririi zicem că toți 

părinţii africani au adus numai canoanele şi hotarul credinţei sinodului I, 
dar nu și practicile lui, întru care, după Balsamon, se cuprindea îndrep- 
tarea cea după Paști, precum se vede în practicalele întiiului sinod cele 
scrise de Ghelasie. Dar poate și pentru că încă nu era atîta de bine cu- 
noscută îndreptarea aceasta și după urmare nici cu amănuntul știută și 
lesne aflată, ca acum». 

Deci, ţi-am spus atitea mărturii și de la învățații din Răsărit și de 
la cei din Apus, căci cu adevărat calendarul era rămas în urmă și a tre- 
buit negreșit să fie îndreptat. 

ÎNVĂȚĂCELUL : Părinte, dar cum a fost îndreptarea calendarului 
în Biserica noastră? Căci cei cu stilul vechi zic că patriarhul Miron 
Cristea şi cei ai lui și-au uitat de rinduiala veche și au stricat calendarul 
nostru cel sfint și credinţa ortodoxă. 

PREOTUL: Nu-i deloc așa cum zic oamenii cei simpli, care nu cu- 
nosc nici dogmele Bisericii Ortodoxe, nici ce este calendarul. 

ÎNVĂȚĂCELUL : Dar cum şi de cine s-a făcut îndreptarea calen- 
darului ? 

PREOTUL: Nu patriarhul Miron Cristea a îndreptat calendarul, ci 
Biserica noastră dreptmăritoare de Răsărit, în frunte cu patriarhul ecu- 
menic de la Constantinopol şi cu toţi patriarhii Bisericilor Ortodoxe care 
au fost acolo de faţă, sau au trimis delegaţi și împuterniciţi pentru a sem- 
na în locul lor. Aceștia au făcut îndreptarea calendarului celui vechi 
care, după cum ai văzut, rămăsese în urmă ca şi Pascalia cea din ca- 
drul ei. 

ÎNVĂȚĂCELUL : Dar cum și cînd s-a făcut această îndreptare ? 


PREOTUL : lată cum. În anul 1923 s-au adunat la Constantinopol, 
într-un sinod, reprezentanţi ai tuturor Bisericilor Ortodoxe. Acolo, cer- 
cetînd cu frica lui Dumnezeu şi cu amănunţime chestiunea calendarului 
iulian și văzînd că prin îndreptarea lui nu se aduce nici o știrbire dog- 
melor, canoanelor Bisericii şi rînduielilor sfinţilor părinţi şi că prin ră- 
mincrea în urmă a calendarului de la 21 la 8 martie, se calcă rinduiala 
stabilită de Sfintul și Marele Sinod ecumenic de la Niceea, au hotărit 
cu toții să îndrepte calendarul iulian și să aducă echinocțiul de la 8 mar- 
lie ja 21 martie, așa cum îl așezaseră cei 318 sfinţi şi dumnezeiești pă- 
rinți de la Niceea, pe vremea sfintului și marelui împărat Constantin. Ho- 

tărirea a fost primită de către toate Bisericile Ortodoxe, care au luat 
parte la sinod, prin mitropoliți, episcopi și delegații lor, urmînd ca fie- 
care Biserică să facă îndreptarea calendarului cînd va găsi vreme potri- 
vită. Astfel, în anul 1924, la 10 martie, a îndreptat calendarul Patriarhia 
ecumenică de Constantinopol şi Biserica Greciei. Apoi, pe rînd, Patriar- 
hia Alexandriei, Biserica Serbiei, Patriarhia Antiohiei și în anul 1924, 
în octombrie, a îndreptat calendarul și Biserica noastră Ortodoxă Ro- 
mână, socotind ziua de 1 octombrie drept 14 octombrie, sărind peste cele 
13 zile cu care rămăsese în urmă calendarul iulian. 

ÎNVĂȚĂCELUL : Dar de ce serbăm Sfintele Paști după stilul vechi? 

PREOTUL: Noi serbăm Sfintele Paști odată cu creștinii ce țin stilul 
vechi, nu pentru că așa ar trebui să facem — pentru că așa cum ţi-am 
arătat, și pascalia veche ca și calendarul vechi sînt rămase în urmă și nu 
mai corespund rinduielilor celor puse de sfinţii părinţi de la Niceea — ci 
facem acest lucru pentru unitatea și pacea Bisericilor noastre surori, care 
încă nu au îndreptat calendarul, precum Biserica Rusă ș.a. Căci așa s-a 
făcut înțelegere la Moscova, în anul 1948, la Sinodul Panortodox, unde 
au fost de faţă aproape toate Bisericile Ortodoxe, prin reprezentanţii lor. 
În privinţa serbării Paştilor și a îndreptării calendarului, ultima rezolu- 
ție are următorul conținut : 

«I. În dorința de a păstra unitatea întregii Biserici, consfătuirea 
întiistătătorilor şi reprezentanţilor Bisericilor Ortodoxe Autocefale de la 
Moscova a ajuns la concluzia că importanţa calendarului pentru Biserica 
Ortodoxă se definește mai ales prin faptul că el se raportează la săr- 
bătoarea Sfintelor Paști, fiindcă această prăznuire trebuie să se bazeze 
pe legile biblice în acord cu hotăririle Sinoadelor și să fie săvîrşită pre- 
tutindenea la aceeași dată, în zi de Duminică, dar nu odată cu Paştele iu- 
daic. Pascalia alexandrină satisface întru totul această cerinţă a Bisericii, 

II. Pentru a înlătura deosebirile cu privire la sărbătoarea Stintelor 
Paști, cauzate de diferite sisteme de calendare ce există în Bisericile uu- 
tocefale, constătuirea consideră obligatoriu pentru toată lumea ortodoxă 
a sărbători praznicul Sfintelor Paşti numai după stilul vechi, potrivit pus- 
caliei alexandrine. 

III. Pînă în momentul în care va fi întocmit şi recunoscut calendarul 
desăvirșit, consfătuirea consideră că pentru sărbătorile stabile {fiecare 

Biserică autocefală să se poată folosi de calendarul întrebuințat actual- 
mente în acea Biserică. 

IV. Consfătuirea consideră obligatoriu pentru cler și credincioși de 
a urma stilul Bisericii locale pe teritoriul căreia se găsesc, ca unul din 
obiceiurile acestei Biserici, a cărui păstrare în numele unităţii și al iu- 
birii ne este poruncită de către Sfintele canoane». 

lată deci cum reprezentanţii a toată Biserica Ortodoxă s-au înţeles 
la sinodul de la Moscova din anul 1948, și au iscălit, ca pentru unitatea și 
pacea Bisericii să facem Paștile după stilul vechi, iar toate celelalte săr- 
bători, după stilul nou îndreptat, pînă ce se va face un calendar desăvir- 
şit. Dar ai auzit că este obligatoriu ca toţi preoţii și credincioșii din fie- 
care țară să ţină sărbătorile toate după stilul Bisericii din acea țară în 
care se găsesc. Și deci, cei cu stilul vechi din țară de la noi nu ascultă 
această hotărîre a conducătorilor Bisericilor Ortodoxe. 

ÎNVĂȚĂCELUL : Dar poate, această hotărire nu privește și pe cei 
cu stilul vechi. 

PREOTUL: Ba da. Chiar Biserica Rusă din ţara noastră, care ţinea 
stilul vechi pînă la acest sinod, a primit poruncă de la patriarhul Mos- 
covei să ţină toate sărbătorile de peste an, afară de Sfintele Paști, după 
stilul nou îndreptat. 


INVĂȚĂCELUL : Unde se vede scris acest lucru ? 


PREOTUL : În declaraţia preotului de la Biserica Ortodoxă Rusă 
de la București, care, răspunzînd la adresa Sfintei Patriarhii Române, 
spune : «La adresa nr. 439, din 7 august 1954, am onoarea a vă comunica 
că Biserica Ortodoxă Rusă din București prăznuiește toate sărbătorile 
creștinești de peste an după calendarul îndreptat, adică pe stilul nou, 
după cum se prăznuiesc aceste sărbători în întreaga Biserică Ortodoxă 
Română», și semnează:  Superiorul Bisericii Ruse — București, Preot 
C. Tomescu. 

Deci iată că cei cu stilul vechi din ţara noastră nu numai că nu as- 
cultă de Sfintul Sinod al țării noastre, dar nu vor să asculte nici de ma- 
rele sinod care s-a făcut la Moscova și de hotărîrea conducătorilor tu- 
turor Bisericilor Ortodoxe care aveau acolo pe Prea Fericitul Patriarh 
Alexic, a toată Rusia. 

ÎNVĂȚĂCELUL : Bine, dar cei cu stilul vechi zic că ţin cu Ierusall- 
mul și cu Sfîntul Munte Athos. 

PREOTUL: Dacă ţin cu Ierusalimul și cu Sfintul Munte Athos, de 
ce Ierusalimul nu-i primeşte nici la slujbă şi nici la împărtășire? Cind 
am fost la Ierusalim, și cînd grupul nostru de peste patruzeci de pelec- 
rini au intrat în audienţă la Prea Fericitul Patriarh Benedict al lerusali- 
mului, prima întrebare pe care ne-a pus-o a fost: «Nu este vreun sti- 
list printre voi 2», căci nici în audienţă nu voiește să-i primească. Apoi, 
dacă zic că ţin ca la Ierusalim, de ce nu fac ceea ce fac cei din Ierusalim, 
unde se ţine stilul vechi? Căci atît Prea Fericitul Patriarh cît și Inalt 
Prea Sfinţiţii Mitropolii, Episcopi, Preoţi și Diaconi de la Sfintul Mor- 
mint slujesc și se împărtășesc cu toţi creştinii care vin din toate țările 
unde se ţine stilul nou (calendarul îndreptat). Dacă zic că ţin cu cei de 
la Sfintul Munte, de ce nu fac și ei ca cei de la Sfintul Munte; adică 
să fie supuși Bisericii şi Sfintului Sinod și ţării din care fac parte și să 
slujească împreună cu preoţii şi episcopii cei ce țin stilul nou, așa cum 
fac stareţii, preoţii şi monahii din Sfintul Munte Athos? Cind am fost 
la Sfintul Munte în anul 1977, cîţiva preoţi monahi din această sfîntă 
mînăstire Sihăstria am slujit şi ne-am împărtășit cu Sfintele și Preacu- 
ratele Taine din același sfint potir cu episcopii, stareţii și preoții din 
Sfintul Munte Athos şi nimeni, nici măcar un cuvint nu ne-a amintit de 
stil vechi sau nou, măcar că acolo încă se ţine stilul vechi. Dar de ce 
acest lucru 2 Pentru că atît episcopii, cît și stareţii şi preoții monahi 
care am slujit împreună, sînt oameni luminaţi la minte de Duhul Sfint și 
cunoscători ai dogmelor și canoanelor Bisericii Ortodoxe, care știu că 
problema calendarului nu este o dogmă de credință și nu voiesc ca din 
pricina calendarului să strice unitatea, dragostea şi pacea Bisericii Orto- 
doxe, cum fac cei cu stilul vechi de la noi din țară, care nu se supun 
nici Bisericii, nici canoanelor Sfintei Biserici şi nu primesc împirtuși- 
rea cu Biserica noastră Ortodoxă. 

Dacă cei cu stilul vechi zic că ţin cu Ierusalimul, de ce în anul 1982, 
la hramul Sfîntului și Marelui Mucenic Ioan cel Nou de la Suceava (24 
iunie), nu au voit să vină să slujească cu Prea Fericitul Patriarh Diodor 
al Ierusalimului ? Oare sînt ei mai învăţaţi în sfintele canoane și dog- 
mele dreptei credințe decît Prea Fericitul Patriarh al Ierusalimului, cure 
a venit înconjurat de atiția mitropoliți şi episcopi şi a slujit în atitea bl- 


266 DESPRE CREDINȚA ORTODOXA 


serici ortodoxe din țara noastră și s-a împărtășit cu Sfintele și Prea cu- 
ratele Taine din același Sfînt Potir cu Prea Fericitul Patriarh Iustin al 
Bisericii Ortodoxe Române și cu alţi mitropoliți și episcopi din ţara noas- 
tră 2? Dacă zic că țin cu Ierusalimul, de ce Biserica Ortodoxă din Ieru- 
salim nu-i recunoaște, așa cum nu-i recunoaşte nici Patriarhia Ecume- 
nică din Constantinopol ? Ca să înţeleagă acest adevăr, îi rugăm pe cei 
cu stilul vechi să asculte cuvintele Prea Fericitului Patriarh Diodor al 
Ierusalimului, care le-a zis în această privinţă la hramul Sfintului Mare 
Mucenic Ioan cel Nou de la Suceava: «Noi nu recunoaștem în România 
altă Biserică în afară de Biserica Ortodoxă Română, condusă de Prea 
Fericitul Patriarh Iustin şi de Sfintul Sinod al Bisericii Ortodoxe Române, 
cu ierarhii săi. Biserica Ortodoxă Română este sora noastră, a Bisericii 
noastre. Ea are comuniune cu Biserica Ierusalimului și succesiune apos- 
tolică asemenea cu toate Bisericile Ortodoxe din lume». Apoi, referin- 
du-se la calendarul iulian cel neîndreptat sau, cum i se mai spune, cel 
vechi, a zis: «Noi, la Ierusalim, ţinem calendarul iulian cel neîndrep- 
tat sau, cum se mai zice, cel vechi, dar acest lucru nu este o pricină de 
despărţire între noi și Biserica Ortodoxă Română și alte Biserici Orto- 
doxe şi nici nu facem din calendar o dogmă de credință» (vezi predica 
Prea Fericitului Patriarh Diodor al Ierusalimului, din 24 iunie 1982, la 
hramul Sfîntului Mare Mucenic Ioan cel Nou de la Suceava). 

INVĂȚĂCELUL : Dar cum stăm cu postul Sfinţilor Apostoli, căci 
cei cu stilul vechi zic că noi am desființat postul Sfinţilor Apostoli ? 

PREOTUL: Nu-i deloc așa cum zic acești creștini și conducătorii 
lor, care îi amăgesc cu minciunile lor. Postul Sfinţilor Apostoli nu este 
desfiinţat, ci ţinut sub iconomia Bisericii Ortodoxe Române, căci dacă 
ar fi fost desfiinţat, nici într-un an nu am mai avea postul Sfinţilor 
Apostoli, 

ÎNVĂȚĂCELUL : Dar de ce uneori postul Sfinţilor Apostoli este mai 
mic de 8 zile, căci după rinduiala canoanelor nu poate fi mai mic de 8 
zile? 

PREOTUL: Pentru că postul Sfinților Apostoli stă în strinsă legă- 
tura cu Sfintele Paști. Pascalia noastră ortodoxă arc 34 de date pascale, 
care se schimbă din data de 22 martie pînă la 25 aprilie; aşa că atunci 
cind Sfintele Paşti cad cel mai timpuriu, la 22 martie, prima zi de după 
echinocțiul de primăvară, atunci postul Sfinților Apostoli se întinde pînă 

la șase săptămîni. Iar cînd Sfintele Paşti cad cel mai tirziu la 25 aprilie, 
postul Sfinţilor Apostoli rămîne de 8 zile. Dar, fiindcă am făcut ascul- 
tare de hotărîrea Sinodului Panortodox de la Moscova, din anul 1948, și 
am primit să facem Sfintele Paşti după pascalia alexandrină, care este 
rămasă în urmă cu 13 zile, ca și calendarul iulian, atunci cînd Paștile 
cad tirziu din cauza pascaliei vechi, la noi postul Sfinţilor Apostoli se 
suprimă sau este mai mic de 8 zile. 

ÎNVĂȚĂCELUL : Dar cum se procedează atunci cînd postul Sfin- 
ţilor Apostoli lipsește, sau este mai mic de 8 zile ? 

PREOTUL: Atunci rămînem la hotărîrea Sfintului Sinod și cite zile 
rînduiește Sfintul Sinod, atitea zile postim. 

ÎNVĂȚĂCELUL : Dar poate Sfintul Sinod să rînduiască să postim 
chiar şi în săptămîna de harţi de după Sfînta Treime ? 

PREOTUL: Poate, desigur, Sfintul Sinod are putere să poruncească, 
atunci cînd crede de cuviinţă și de nevoie, să se ţină post, aşa cum arată 
Mărturisirea Ortodoxă, partea I-a, răspuns la întrebarea 93. În porunca 
a 2-a a Bisericii se arată că: «Timpul pentru îndeplinirea postului îl 
hotărăște Biserica» (vezi Învățătura de credință creștină ortodoxă, edi- 
ţia Sfintului Sinod, Bucureşti, 1952, p. 409). 

ÎNVĂȚĂCELUL : Părinte, dar care sint oare abaterile canonice ale 
celor cu stilul vechi ? 

PREOTUL: Cei cu stilul vechi din ţara noastră au și abateri ca- 
nonice, căci: 

1. Nu ascultă de hotărîrea Patriarhiei Ecumenice din Constantino- 
pol, din anul 1923, care a hotărît îndreptarea calendarului celui vechi; 

2. Nu ascultă nici de Sfinta Patriarhie a Ierusalimului, de a sluji și 
a se împărtăși cu Biserica noastră Ortodoxă, aşa cum a făcut Prea Fe- 
ricitul Patriarh al Ierusalimului și mitropoliţii săi cînd au venit și s-au 
împărtăşit cu ierarhii Bisericii noastre la Suceava, în anul 1982 și în alte 
dăţi ; 

3. Cei cu stilul vechi nu ascultă de Sfintul Sinod al Bisericii Orto- 
doxe Române şi de hotărîrea întii-stătătorilor tuturor Bisericilor Orto- 
doxe, care s-au adunat la Moscova în anul 1948 și au hotărît ca lopi preo- 
ţii şi credincioșii care mai sînt pe stil vechi să asculte de Sfintul Sinod 
și să ţină toate sărbătorile de peste an, afară de Sfintele Paști, după nti- 


208 DESPRE CREDINȚA ORTODOXA 


lul nou {calendarul îndreptat} (vezi aliniatul al IV-lea al Hotărîrii de 
la Moscova din 1948, în 30 zile în U.R.S.S.) ; 

4. Cei cu stilul vechi, cu de la sine putere, fără aprobarea Sfîntului 
Sinod al Bisericii Ortodoxe Române, şi-au făcut singuri episcopie şi, prin 
aceasta, ei cad sub osînda următoarelor canoane: 33, 31, 34 apostolice; 
18 al Sinodului al IV-lea Ecumenic; 64, 65, 95 şi 109 al Sinodului din 
Cartagina; 6 al Sinodului din Laodiceea; 15 al Sinodului 1 și 2 din 
Constantinopol; 6 al Sinodului din Gangra; 34 al Sinodului al VI-lea 
Ecumenic; 8 al Sinodului al IV-lea Ecumenic și 5 al Sinodului din An- 
tiohia ; 

5. Episcopii lor nu au fost aleși și nici hirotoniți cu aprobarea Sfin- 
tului Sinod al Bisericii Ortodoxe Române și, prin aceasta, cad sub osîn- 
da canoanelor: 1 și 35 Apostolice; 1, 13, 19 și 22 ale Sinodului din 
Antiohia; 4 și 6 ale Sinodului al IV-lea Ecumenic; 3 al Sinodului al 
VII-lea Ecumenic; 12 al Sinodului din Laodiceea; 6 al Sinodului din 
Sardes ; 1 al Sinoadelor 1 și 2 din Constantinopol; 

6. Episcopii și preoţii lor, precum și creştinii conduși de ei, se de- 
părtează de la slujirea și împărtășirea cu preoții şi ierarhii noștri, din 
ură, răzvrătire și neascultare, căzind prin aceasta sub osinda ca- 
noanelor 12, 13, 14 și 15 ale Sinoadelor 1 și 2 din Constantinopol; 31 al 
Sfinţilor Apostoli; 18 al Sinodului al IV-lea Ecumenic; 31 şi 34 ale Si- 
nodului al VI-lea Ecumenic; 5 al Sinoadelor din Antiohia şi altele; 

7. Episcopii şi preoţii care ţin stilul vechi din țara noastră săvirșesc 
o erezie cînd botează a doua oară pe creştinii ce au fost o dată botezați 
în numele Prea Sfintei Treimi și, prin aceasta, ei cad sub osînda urmă- 
toarelor canoane : 47, 68 Apostolice; 7 al Sinodului al II-lea Ecumenic; 
95 al Sinodului al VI-lea Ecumenic; 57, 66, 77 ale Sinodului din Carta- 
gina; 1 al sfintului Vasile cel Mare și altele. Ei, făcînd al doilea botez 
celor botezați în numele Sfintei Treimi, răstignesc a doua oară pe Hris- 
tos (Sf. Ioan Damaschin, Dogmatica, cap. IX, Despre credinţă și Botez); 

8. Episcopii și preoţii stiliști din țara noastră au rupt legătura du- 
hovnicească cu ierarhia canonică a Bisericii Ortodoxe Române și, prin 
aceasta, ei cad sub osînda următoarelor canoane: 31 apostolic; 17 al 
Sinodului al VII-lea Ecumenic; 4, 18 al Sinodului al VI-lea Ecumenic; 
1 al Sinoadelor I și II din Constantinopol; 5, 6 ale Sinodului din Gan- 
yra; 5 al Sinodului din Antiohia și 14 al Sinodului din Cartagina; 

9. Episcopii, preoţii şi creștinii stiliști din ţara noastră hulesc şi de- 
făimează pe patriarhul, episcopii şi preoţii Bisericii Ortodoxe Române, 
îi numesc «catolici», «lipsiți de dar», «eretici» etc.; pentru aceasta ci 
cad sub osînda canoanelor: 12, 15, 105 și 108 ale Sinodului din Carta- 
gina; 28, 74 și 75 ale Sfinţilor Apostoli; 6 al Sinodului al II-lea Ecu- 
menic; 9 al Sinodului al IV-lea Ecumenic; 4 al Sinodului din Antiohia 
Ș.a.; 

10. Episcopii și preoţii stiliști nu pomenesc la slujbele lor pe epis- 
copul locului, nici pe mitropolit, nici pe patriarh și prin aceasta ei se 
osîndesc de următoarele canoane: 55 apostolic; 6 al Sinodului al I- 
lea Ecumenic; 13, 14 al Sinoadelor I şi II din Constantinopol ş.a.; 

11. Episcopii şi preoții stilişti și-au făcut Minăstiri fără aprobarea 
Sfîntului Sinod şi, prin aceasta, ei cad sub osînda canoanelor: 31 Apos- 
tolic; 15, 16 ale Sinodului I Ecumenic ; 4, 24 ale Sinodului al IV-lea Ecu- 
menic; 21 al Sinodului al VII-lea Ecumenic; 2, 3, 4 și 5 ale Sinoadelor 
I și II din Constantinopol ; 88 al Sinodului din Cartagina ș.a. ; 

12. Preoții stilişti se duc din sat în sat, în eparhii și parohii străine, 
și fac slujbe pe ascuns, fără să ţină seama de aprobarea episcopului lo- 
cului şi a parohului din acele parohii şi, prin aceasta, ei cad sub osinda 
următoarelor canoane : 3, 21 ale Sinodului din Antiohia; 15 al Sinodului 
I Ecumenic; 14, 15 Apostolice; 2, 3 ale Sinodului al II-lea Ecumenic; 
6, 13 şi 23 ale Sinodului al IV-lea Ecumenic; 36 al Sinodului al VI-lea 
Ecumenic; 16 al Sinodului din Sardinia; 57 al Sinodului din Cartagina 
ș.a. 

Iată deci, așa cît mai pe scurt, care sînt greșelile şi abaterile cano- 
nice ale celor ce ţin stilul vechi în țara noastră. Mai sînt încă și alte ne- 
orînduieli canonice ale lor, dar pe care nu am vreme a le însuma aici. 

ÎNVĂȚĂCELUL: Cei cu stilul vechi zic că Patriarhia Ierusalimului 
este cea dintii și că ei ţin cu Ierusalimul. 

PREOTUL: Dacă ei socotesc aşa, de ce nu ascultă de Patriarhul 
Ierusalimului, care, cum ai văzut mai sus, în cuviîntarea sa la hramul 
Sfîntului Ioan cel Nou de la Suceava, din anul 1982, a arătat că proble- 
ma calendarului nu este o dogmă de credinţă şi o pricină de despärțiro 
între Bisericile Ortodoxe ? lar dacă vor să știe rînduiala ierarhică şi ca- 
nonică a Patriarhiei din Ierusalim, să înțeleagă că: în rînduiala Bisori- 
cii Universale Ortodoxe, prima este Patriarhia Ecumenică de Consum- 

linopol, a 2-a este Patriarhia Alexandriei, a 3-a a Antiohiei și a 4-a este 
a Ierusalimului. Vezi despre aceasta în Pidalionul de Neamţ, ediţia 1844, 
canoanele : 3 al Sinodului al II-lea Ecumenic; 34 Apostolic; 28 al Si- 
nodului al IV-lea Ecumenic și 36 al Sinodului al VI-lea Ecumenic. Așa 
că Patriarhia Ierusalimului, împreună cu celelalte patriarhii, ascultă de 
cea a Constantinopolului și, la vremea potrivită, va îndrepta și ea ca- 
lendarul cel vechi, așa cum a fost înțelegerea tuturor patriarhiilor, în 
anul 1923. 

ÎNVÂȚŢĂCELUL : Dar stiliștii, adică creştinii cei cu stilul vechi, sint 
eretici ? 

PREOTUL: Nu sînt eretici, căci pînă acum, nu au greșeli dogma- 
tice sau în cult. Ei au călcat numai legile bisericești administrative și 
au ajuns la neînțelegere cu ierarhia bisericească, organizindu-și minăs- 
liri şi biserici deosebite, fără aprobarea Sfintului Sinod și de aceea ei 
sînt schismatici (dezbinaţi de Biserica Ortodoxă Română). Dar dacă vor 
îndrăzni să facă a] doilea botez creștinilor care au fost botezați o dată 
în numele Sfintei Treimi, atunci de la sine se fac eretici, potrivit cano- 
nului 47 Apostolic și altor canoane. Numai creștinii care și-au format 
o doctrină rătăcită de la unele adevăruri ale învățăturii de credinţă or- 
todoxă se numesc eretici (vezi Pravila bisericească de Arhim. Nicodim 
Sachelarie, și altele). 

ÎNVĂŢĂCELUL: Dar dacă creștinii stiliști vor rămîne așa și nu 
vor voi să se mai supună Bisericii, ce are să fie cu ei ? 

PREOTUL: Vor rămîne o ramură schismatică în Biserica Ortodoxă. 


Capitolul 35 


DESPRE «OASTEA DOMNULUI» 


ÎNVĂȚĂCELUL: Dar despre «Oastea Domnului», ce îmi puteți 
spune ? 

PREOTUL : Grăitorul de Dumnezeu, Gura lui Hristos şi marele vas 
al alegerii, dumnezeiescul apostol Pavel, în multe locuri din epistolele 
sale ne arată că toţi creștinii care s-au botezat în numele Sfintei Treimi 
sint ostași ai lui lisus Hristos. Avînd în vedere acest lucru, el sfătuieşte 
pe ucenicul său Timotei să se lupte ca un adevărat ostaş al Domnului 
și îi zice : «Ia-ţi partea ta de suferinţă, ca un bun ostaş al lui lisus Hris- 
tos» (II Tim., 2, 3). Apoi, arătîndu-i că adevăratului ostaș al lui Hristos nu 
i se cade a se amesteca cu lucrurile și deșertăciunile lumii, îi zice; «Nici 
un ostaș nu se încurcă cu treburile vieţii, ca să fie pe plac celui ce 
strînge oaste» (II Tim., 2, 4). Ba, și mai mult, marele apostol Pavel arată 
și care sînt armele duhovniceşti și îi îndeamnă pe efeseni să le ia asu- 
pra lor: «Pentru aceea, luaţi toată armătura lui Dumnezeu, ca să puteți 
sta împotrivă în ziua cea rea și, toate biruindu-le, să rămîneți în picioa- 
re... îmbrăcaţi-vă cu platoșa dreptăţii şi încălțați-vă picioarele, gata 
fiind pentru Evanghelia păcii, luînd pavăza credinței cu care veţi putea 

tinge toate săgețile cele arzătoare ale vicleanului. Luaţi și coiful mîn- 
iirii și sabia Duhului, care este cuvintul lui Dumnezeu» (Efes., 6, 13—18). 
i iar îi spume lui Timotei: «Luptă-te lupta cea bună a credinței, cuce- 
este viața cea veşnică...» (I Tim., 6, 12). Apoi, arătîndu-i că și el singur, 
a un bun ostaș al lui Iisus Hristos, s-a luptat în viaţă, îi zice: «Lupta 
ca bună m-am luptat, călătoria am săvirșit, credința am păzit, de acum 
vi s-a pregătit mie cununa dreptăţii, pe care Domnul îmi va da-o în 
iua aceea» (II Tim., 4, 7—8). Deci, înțelege, frate, din mărturiile aces- 
va ale Sfintei Scripturi, că toți creștinii sînt ostași ai lui lisus Hristos 
vezi Kiriacodromion, Cuvint după Evanghelia Mironosiţelor, București, 
857, pag. 58). Și dacă vor duce lupta cea bună și după lege, vor lua cu- 
una vieţii celei veșnice (II Tim., 4, 7—8). 

ÎNVĂȚĂCELUL: Aţi arătat din Sfînta Scriptură că toți creștinii 
int ostaşi ai lui Iisus Hristos. Dar cu vă întreb: cum au devenit creș- 
inii ostaşi ai lui lisus Hristos ? 

PREOTUL : De la sfîntul şi dumnezeiescul botez, căci de atunci fiecare 
'reştin botezat s-a îmbrăcat cu Hristos şi a devenit ostaş şi fiu al lui 
Dumnezeu, după har (I Cor., 6, 11; Tit, 3, 5; Gal., 3, 27). Aşadar, înțe- 
ege, frate, că Biserica este mama noastră duhovnicească. Ea ne-a născut 
»o noi la dumnezeiescul botez «prin apă și prin Duh» (loan, 3, 5) şi de 
tunci sîntem fii după har ai lui lisus Hristos şi ostași ai Lui. Iar cum că 
le la sfîntul botez am devenit ostași ai lui Iisus Hristosaratăşi rugăciu- 
œa cea de la sfîntul botez, care, printre altele, zice: «Și 11] fă pe acesta 
copilul care se botează) ostaș ales al lui lisus» (vezi în Molitfelnic la 
induiala sfimtului botez). Iar pentru a te încredința și mai puternic în 
„ceastă privinţă, ascultă pe sfintul Ioan Gură de Aur care, vorbind către 
'roştinii cei ce se botezaseră la Sfintele Paşti, zice: «Te-ai făcut ostaș 
l lui Iisus Hristos, ai luat mare putere, sabie ascuţită, cu ea împunge 
arpele». Apoi, arătînd că Dumnezeu îngăduie ca și după sfintul botez 
á se înfrunte creștinul cu ispita spre a se încununa din luptă, zice: 
În adevăr, Domnul putea să îndepărteze pe dușman (care ne luptă 
lupă botez), dar ca să cunoşti tu bogăţia darului şi măreţia puterii ce ai 
imit de la botez, lasă-l pe el să se lupte cu tine, oferindu-ţi ție multe 
'rilojuri de a te încununa din lupte (Cuviînt la înviere, «Izvoarele Orto- 
loxiei», nr. 5, Bucureşti, 1942, pag. 210). 

ÎNVĂȚĂCELUL : Dar «Oastea Domnului» de astăzi cum a apărut? 

PREOTUL: «Oastea Domnului» a fost o asociație creștină, la înce- 
put aprobată de Sfintul Sinod al Bisericii Ortodoxe Române. Cît timp 
această asociaţie a avut conducători buni, ea a adus mare folos Bisericii, 
căci foarte mulţi creștini părăseau imoralităţile, beţiile, fumatul, desfri- 
nările, hoţiile și alte feluri de răutăţi, care periclitau moralitatea publică. 
După ce însă a rămas fără povățuitori buni şi învăţaţi, cei ce au rămas 
adevărații ostaşi ai lui lisus Hristos și bunii creștini s-au împuţinat; 
mulți din ei, din cauza lipsei de povăţuitori luminaţi și necunoscind 
Sfintele Scripturi, dogmele, Sfinta Tradiţie a Bisericii Ortodoxe, nici 
învăţăturile sfinţilor părinţi, s-au rătăcit de la adevăr. Marele apostol 
Pavel arată că ostașii lui lisus Hristos, dacă vor să se încununeze, tre- 
buie să se lupte după lege (II Tim., 2, 5), iar dacă sint ostași numai cu 
numele şi au părăsit practica tradițională a Bisericii lui Hristos, apoi 
unii ca aceștia nu mai sînt ostaşi ai lui lisus Hristos, ci dezertori și oa- 
meni nelămuriţi în credinţă, care, în loc de folos, aduc pagubă Bisericii. 

Aici la noi vin preoţi de pe la multe parohii din diferite părți ale 
țării noastre și se pling de greutăţile pe care le fac unii din cei ce-și 
zic «ostași ai Domnului», deoarece — spun preoții — unii din «ostașii 
Domnului» au trecut la sectari ; alţii se adună singuri, fără voia și ştirea 
preoților din parohia respectivă ; alții defaimă ciîntările Bisericii și zic 
că sint grecești și vechi şi de aceea nu mai sînt bune azi și că numai 
cîntările de la oastea Domnului sînt bune. Alţii, din așa zișii «ostași 
ai Domnului», vin în biserică dar nu fac semnul sfintei cruci, nu vor să 
ia sfinta anaforă, nu vor să se închine şi să sărute sfintele icoane, și 
alte multe abateri pe care nu le mai scriu aici. 

Din aceste plîngeri, ale multor preoţi, vedem că mulţi din cei ce 
se socotesc că fac parte din «Oastea Domnului» se opun Bisericii Orto- 
doxe și credinței strămoşești a poporului nostru românesc, pe care noi 
am păstrat-o de la întemeierea Bisericii și a neamului nostru. Noi nu tre- 
buie să închidem ochii față de aceste abateri ale acelora cărora le place 
să se cheme «ostaşi ai Domnului». Noi, cu credința noastră ortodoxă, 
pe care au păstrat-o dim veac strămoșii noștri în frunte cu voievozii 
lor, am biruit toate necazurile și furtunile vremurilor grele prin care 

a trecut neamul nostru şi de aceea trebuie să ținem cu sfințenie la 
dreapta noastră credinţă cea de totdeauna. 

De aceea rugăm stăruitor pe fraţii noștri preoţi care au în parohiile 
lor «ostaşi ai Domnului» să se ocupe cît mai de-aproape de ei și să-i 
înveţe, cînd vin la biserică, rînduiala, dogmele, canoanele, liturghia și 
toată Sfînta Tradiţie apostolică şi învăţăturile sfinţilor părinți. Numai 
așa vor putea să-i facă pe ei adevărați ostași ai Domnului și să-i aibă 
ca pe niște adevăraţi creștini și ajutători în misiunea lor preoțească. 
Mare plată vor avea acei preoți care se vor osteni să ducă pe drumul 
cel bun al Ortodoxiei noastre pe aceia dintre «ostașii Domnului» care 
se abat de la rînduiala unor buni fii ai Bisericii. 

ÎNVĂȚĂCELUL: Am auzit că unii din cei ce-și zic «ostaşi ai Dom- 
nului» fac adunări și predică prin casele oamenilor, fără să ştie preoții 
şi fără să rămînă în legătură cu ei. E un lucru bun acesta ? 

PREOTUL: Nu este bun, fratele meu. Căci sfintele și dumnezeieș- 
tile canoane nu dau voie mireanului și nici chiar preotului să predice 
în public, fără de porunca episcopului locului. În dreptul canonic al 
Bisericii de Răsărit se scrie aşa: «Cu împuternicirea episcopului, şi 
preoţii pot să predice în biserică, dar episcopul le poate lua acest drept, 
cînd nu va fi convins sau va avea o îndoială asupra curăţiei credinţei 
lor». Şi iarăși zice : «Fără de împuternicirea episcopului, nimeni nu poate 
predica în biserică» (vezi, Nicodim Milaș, Dreptul Canonic al Bisericii, 
pag. 324—334 şi 360). 

ÎNVĂȚĂCELUL : Au fost cazuri în istoria Bisericii cînd episcopii 
au oprit pe preoți să predice în biserică ? 

PREOTUL : Au fost. În același Drept Canonic, arătat mai sus, citim: 
«În urma ereziei lui Arie, în Biserica Alexandriei li s-a interzis preoți- 
lor de a mai predica» (cap. 139, pag. 360). Mai vezi despre acest lucru 
şi la Socrate (Hist. eccl., V, 22), şi îa istoricul Sozomen (Hist. eccl, VII, 
19). La fel spune și comentariul lui Nicodim Milaș la canonul 64 Trulan; 
Pravila I, 549—550. 


ÎNVĂȚĂCELUL: Dar de ce episcopii îi opreau uneori chiar pe 
preoți să predice în biserică ? 

PREOTUL: Din cauză că mulți dintre preoți erau îmbolnăviți de 
blestematele învățături ale lui Arie. De aceea i-au oprit episcopii ca să 

nu strecoare în popor erezia care a tulburat Biserica dreptmăritoare a 
lui Hristos. 

ÎNVĂȚĂCELUL : Dar creștinii mireni au voie să predice în public? 

PREOTUL: Nu au voie nicidecum, fără de aprobarea episcopului 
locului şi a preotului. 

ÎNVĂȚĂCELUL: Nici misionarii mireni nu pot predica în publio 
și prin biserici fără voia episcopului ? 

PREOTUL : Nu au voie, deoarece, după cum ai auzit mai sus, atit 
preoţii cît și misionarii laici nu au voie să predice, să înveţe în adunări 
pe creștini, fără aprobarea verbală sau scrisă a episcopului locului. Iată 
ce spune Dreptul bisericesc în această privință: «Misionarii sînt tot- 
deauna dependenţi de episcopul locului și sînt obligați ca, la anumite 
intervale, să prezinte anumite rapoarte asupra activităţii lor» (Drept 
Bisericesc, cap. 132, pag. 361). Numai așa se menţine unitatea credinţei 
și a Bisericii. 

ÎNVĂŢĂCELUL : Dar sfintele canoane ale Bisericii Ortodoxe ce 
zic în această privinţă ? 

PREOTUL : lată ce zic: «Nu se cuvine creștinului mirean a porni 
cuvînt în public sau a învăţa, însușindu-și lui dregătoria bisericească, 
ci a urma rinduielii celei predate de Domnul și a deschide auzul la cei 
ce au luat darul învățătorescului cuvint și a învăța de la dinşii cele 
dumnezeieşti. Căci într-o Biserică, osebite mădulare a făcut Dumnezeu, 
după glasul Apostolului, care, în tilcuirea lui Grigorie Teologul, zice 
aşa: «Această rînduială să o cinstim, fraților, pe aceasta să o păzim. 
Un oarecare să fie ureche, iar altul limbă; unul mînă, iar celălalt alt- 
ceva. Acela să învețe, iar altul să se înveţe». Și iarăşi zice: «Și cel ce 
învaţă să fie întru bună smerenie, şi cel ce dă, întru blindeţe, și cel ce 
slujeşte, întru osîrdie; să nu fim toţi limbă, partea cea prea gata; au 
doară toţi sîntem apostoli, au doară toţi prooroci, au doară toţi sintem 
tilcuitori 2» (I Cor., 12, 29—30). Iar apoi adaugă: «Ce te faci pe tine 
păstor, oaie fiind ? Ce te faci cap, picior fiind? Ce te apuci a comanda 
oști, fiind rînduit între soldați? Căci înțelepciunea poruncește : să nu 
fii grabnic în cuvinte; mu te întinde cu bogatul, sărac fiind; nici căuta 
să fii mai înțelept decît cei înţelepţi. Apoi, spre încheierea acestui Ca- 
non, spune: «lar de se va prinde cineva strămutind Canonul acesta, 

patruzeci de zile să se afurisească» (Canonul 64 al Sinodului al VI-lea 
Ecumenic; Pidalion de Neamț, ediția 1844, fila 187 verso). 

ÎNVAȚÄCELUL: Deci nicidecum nu poate predica mireanul în bi- 
serică şi în adunări ? 

PREOTUL: Numai dacă va avea autorizaţie scrisă sau  învoire 
verbală (blagoslovenie) de la episcopul locului sau de la preotul paro- 
hiei unde vrea să predice. 

Atunci, atit clericul cît și mireanul poate să predice în biserică şi 
la adunări publice ; dar și atunci va fi sub directa supraveghere a epis- 
copului și a preotului din acea parohie şi eparhie (vezi Dreptul Cano- 
nic, cap. 133, p. 363), 

ÎNVĂȚĂCELUL :. După cîte am înţeles, totuși, cineva din rindul 
creștinilor mireni, dacă are darul cuvîntului, poate să predice, cu apro- 
barea episcopuiui sau a preotului, în biserici şi în adunările creştinilor. 
Dar vă rog să-mi spuneţi, unde se scrie că mireanul are voie să predice 
în biserică sau în oarecări adunări creștinești, cu voia episcopului locu- 
lui sau a preotului din acea parohie ? 

PREOTUL : lată unde: În Pidalionul de la Neamţ citat mai sus, la 
fila 183 pe verso, e scris așa: «De va fi vreun mirean iscusit în cuvint 
și cu chip cucernic, nu se opreşte şi de a învăţa, îndeosebi pe cei ce 
îl întreabă, precum zice Zonara în cap. 32 al cărţii a opta din Aposto- 
leştile Aşezăminte. Căci vor fi, zice, toți învăţaţi de Dumnezeu. În acest 
chip a vorbit Apollo şi învăţa cele pentru Domnul, cu toate că nu știa 
decit de botezul lui Ioan (Fapte, 18, 25); la fel Acvila şi Priscila, care 
l-au învăţat pe acest Apollo, mai cu scumpătate, calea lui Dumnezeu». 

ÎNVĂŢĂCELUL : Din cele de pînă aici am înţeles că fiecare creștin 
este ostaș ales al lui lisus Hristos, de la sfintul botez și că oricind poate 
să se mîntuiască, chiar de nu s-ar înscrie în «Oastea Domnului», numai 
să facă cele făgăduite la sfîntul botez, prin martorul său (nașul de botez). 
Am mai înțeles că nici un creştin mirean şi chiar nici un preot nu poate 
să predice în biserică sau în vreo adunare, fără voia scrisă sau verbală 
a episcopului locului sau a preotului respectiv. Dar, care ar fi, după 
Sfinta Scriptură, motivul de a nu predica cineva din creştini sau chiar 
din preoți fără voia episcopului locului ? 

PREOTUL : Ţi-am arătat mai sus, destul de dlar, că în Biserica lui 
Hristos nu toţi sint apostoli, nu toți dascăli, nu toți tilcuitori (I Cor., 12, 

29—30) și de aceea nu toţi pot să fie predicatori. Iar pricina pentru care 
cineva are voie să predice numai cu voia episcopului locului, este, după 
Sfînta Scriptură, că el trebuie să meargă pe calea ascuitării de cei ce 
sînt puși de Dumnezeu în Biserică episcopi (Fapte, 20, 28) și numai de 
aceștia să fie trimiși la predicarea cuvintului lui Dumnezeu. Auzi ce 
zice Sfinta Scriptură: «Cum vor propovădui dacă nu vor fi trimişi?» 
(Rom., 10, 15). Deci, cel ce predică fără să fi fost trimis de episcopul sau 
preotul său, acela este pe calea neascultării și știm cu toții că neascul- 
targa lucrează moarte (Fac., 3, 6—16; Rom., 5, 12). 

ÎNVĂȚĂCELUL : Dar care a fost intenţia celor ce au înființat aso- 
ciația «Oastea Domnului» şi ce au urmărit ei prin organizarea ei? 

PREOTUL: Intenţia celor ce au înființat la început asociaţia 
«Oastea Domnului» a fost bună și cu scopul bun de a aduce pe creștini 
la cele ce au făgăduit la sfintul botez, cînd au zis: «Mă lepăd de satana 
şi de toate lucrurile lui». Și cum am spus mai sus, această asociaţie 
creștină, cît a avut la cîrma ei conducători buni, duhovnicești şi bine 
orientaţi în Ortodoxie, a fost de mare folos Bisericii noastre și moralei 
publice a poporului român. Dar acum destul de mulţi din ei au deviat 
de la adevărul dreptei credinţe și s-au rătăcit. 

ÎNVĂŢĂCELUL : În acest caz, ce este de făcut ? 


PREOTUL: Cred că toată sarcina de îndreptare a celor ce au luat 
calea greşită și s-au depărtat de adevărata și Sfinta Tradiţie a Bisericii 
Ortodoxe stă numai și numai pe seama fraţilor noștri preoţi de la orașe 
şi sate, unde sînt creștini «ostași». Ei trebuie să-i adune prin biserici, 
să-i lămurească, să le citească din învățăturile de credință ortodoxă, 
din catehisme, din colecţiile de canoane şi din învăţăturile sfinţilor și 
dumnezeieştilor părinţi, spre a-i lămuri în credința ortodoxă, ca să de- 
vină cu adevărat ostași ai Domnului, așa cum au făgăduit la sfîntul şi 
dummnezeiescul botez. Preoţii care se vor osteni pentru lămurirea și în- 
dreptarea celor ce au luat calea greşită, aducîndu-i pe ei la făgaşul 
dogmelor și al rînduielilor canonice ale Bisericii noastre ortodoxe, vor 
avea mare plată de la bunul Dumnezeu, ca adevăraţi păstori de suflet 
și adevăraţi povăţuitori sufletești ai poporului nostru românesc. Iar cei 
ce nu se vor îngriji de îndreptarea lor și a altor fii sufletești vor da 
seama în ziua Judecăţii de Apoi. 


Capitolul 36 


DESPRE DEASA SAU RARA ÎMPĂRTĂŞIRE 
CU SFINTELE ŞI PREACURATELE TAINE 
ALE DOMNULUI 


INVĂȚĂCELUL : Părinte, cum stau lucrurile cu acei ce zic că noi, 
creștinii, trebuie neapărat să ne împărtășim mai des cu Sfintele Taine ? 

PREOTUL : E bine ca un creștin să se împărtășească mai des, dar 
cu pregătirea cuvenită unei asemenea Sfinte și înfricoșate Taine. Ca 
să ne dăm seama de primejdia ce așteaptă pe cei ce vor a se împărtăși 
fără pregătirea cuvenită, să ascultăm cuvintele sfintului și marelui apos- 
tol Pavel care, în această privință, spune așa: «Să se cerceteze însă 
omul pe sine și așa să mănînce din Piine și din Pahar să bea; căci cel 
ce mănîncă și bea cu nevrednicie osîndă își mănîncă și bea, nesocotind 
Trupul Domnului» (1 Cor., 11, 28—29), iar cît privește deasa sau rara îm- 
părtășire cu Sfintele Taine, să ascultăm pe marele dascăl al lumii, dum- 
nezeiescul părinte Ioan Gură de Aur, care în această privință ne vor- 
beşte aşa: «Mulţi cu Tainele acestea o dată într-un an se împărtășesc, 
alții de două ori, iar alţii de mai multe ori. Deci către toţi ne este nouă 

cuvîntul, nu numai către cei de aici, ci și către cei ce șed în pustie (pust- 
nicii). Că aceia se împărtășesc o dată în an, iar de multe ori după doi 
ani». Apoi zic: «La fel sînt primiţi cei ce o dată, cei ce de multe ori, 
cei ce de puţine ori se împărtășesc. Cei ce au știința gindului curată, ce: 
ce au viață neprihănită, cei ce sînt întru acest fel totdeauna, să se apro- 
pie. Iar cei ce nu sînt întru acest fel, niciodată să nu se apropie. Pentru 
ce? Pentru că își iau osîndă și muncă şi pedeapsă» (Împărțirea de griu, 
cuv. 53, Buzău, 1833, p. 449). Iar în alt loc zice: «Nu sărbătoarea Naş- 
terii sau a Botezului Domnului, nici cele patruzeci de zile (Postul Mare), 
fac vrednici pe creștini a se apropia de împărtăşirea cu Prea-curatele 
Taine, ci lămurirea şi curățirea sufletului. Cu aceasta, totdeauna apro- 
pie-te ; fără aceasta, niciodată» (Ibidem, cuv. 54, p. 455). Apoi, arătind 
acest sfint părinte cît de mare este primejdia preotului ce dă Sfintele 
Taine celor nevrednici — cînd va ști nevrednicia lor — zice aşa: «Nu 
da sabie în loc de hrană, că nu mică muncă zace asupra voastră dacă, 
știind pe cineva nevrednic, îi veți îngădui să se împărtășească de masa 
aceasta». Apoi zice: «Singele lui Hristos din mîna voastră se va cere». 
Arătind apoi cît de mult ţinea el la darea cu grijă a Prea-curatelor Taine 
ale lui Hristos, zice : «Măcar voievod de ar fi, măcar eparh, măcar cel 
încununat cu coroană, dacă cu nevrednicie se apropie, opreşte-l. Mai 
mare stăpînire ai tu decît acela. Căci mai rău decît cel îndrăcit este cel 
ce se apropie cu nevrednicie...». «Teme-te de Dumnezeu, nu de om. lar 
de te vei teme de om, și de Dumnezeu vei ride; iar dacă te vei teme 
de Dumnezeu, și oamenilor vei fi întru cinste; iar dacă tu nu îndrăz- 
nești să-l opreşti, adu-l la mine. Nu voi îngădui să se facă aceasta. Mai 
degrabă de suflet mă voi despărți, decît a da Sînge Domnesc celor ne- 
vrednici. Tot sîngele meu îl voi vărsa, mai înainte de a da Singe atit de 
înfricoşător celui ce nu i se cuvine. Dar dacă mult cercetind pe cineva, 
vedem că n-a știut pe cel rău, nu este nici o vină» (Ibid., Cuv. 55, p. 459). 
Şi iarăși, în alt cuvînt al său zice: «Cind aveţi a vă apropia de masa 
aceasta înfricoșătoare şi dumnezeiască şi de Sfintele Taine, să faceţi 
aceasta cu frică și cu cutremur, cu conștiința curată și cu rugăciune» 
(Cuvînt Ia Naşterea Domnului, «Izvoarele Ortodoxiei», Nr. 5, p. 22). 
Apoi, arătind cine este vrednic a se apropia de Sfintele şi Prea-curatele 
Taine ale lui Hristos, zice aşa: «Cînd auzi zicîndu-se Sfintele Sfinților 
să ştii că aceasta înseamnă că dacă nu este cineva sfint, să nu se apropio ; 

nu numai curat de păcate, că pe cel sfint nu numai izbăvirea de păcate 
îl face astfel, ci venirea de faţă a Duhului Sfint și bogăţia faptelor bune» 
(Impărțirea de griu, Cuv. 53, p. 459). 

ÎNVĂȚĂCELUL: Dar cum trebuie să se pregătească cineva cînd 
are a primi Sfintele și Dumnezeieștile Taine ale Trupului și Singelui 
Domnului ? 


PREOTUL : Oricine voiește a se apropia de împărtășirea Sfintelor 
și Dumnezeieştilor Taine este dator mai înainte să fie spovedit cu de-a- 
mănuntul de păcatele sale și, dacă îi va da voie duhovnicul său, să se 
împărtășească. Apoi să se împace cu toţi, să-și citească toată pravila 
(rugăciunile după rinduiala pusă în Ceaslov) și să petreacă cu grijă sfin- 
tă, cu post şi înfriînare, atît înainte de Sfinta Împărtășanie, cît și după 
ce o va primi, Acest lucru îl arată iarăși sfintul Ioan Gură de Aur: «lar 
tu, mai înainte de a te împărtăși, postește, ca să te arăţi vrednic de îm- 
părtășire ; iar după ce te-ai împărtășit, să sporeşti înfrinarea, pentru ca 
nu pe toate să le prăpădeșşti, măcar că nu este același lucru să fii treaz 
înainte de a te împărtăși, și după ce te-ai împărtășit; căci trebuie să 
păzeşti înfrinarea întru amiîndouă, dar mai vîrtos după ce ai primit pe 
Mirele; mai înainte (trebuie a păzi trezvia și înfrinarea), ca să te faci 
vrednic a-L primi, iar mai pe urmă, ca să te arăţi vrednic de cele ce ai 
primit» (Impărțirea de griu, cuv. 54, pag. 451). 

Aşadar, frate, înţelege că pregătirea cu evlavie şi sirguinţă ne este 
cerută și înainte de a ne împărtăși cu Sfintele și Prea-curatele Taine, și 
după ce Le-am primit, deoarece mai ales întru această vreme caută dia- 
volul să ne ispitească și să ne jefuiască de bogăţia cea duhovnicească 
pe care am primit-o prin împărtășirea cu Trupul și Sîngele Domnului. 

ÎNVĂȚĂCELUL : Dar cum poate cineva să se pregătească pentru 
împărtășirea cu o Taină ca aceasta, adică să primească prin împărtășire 
Trupul și Sîngele Domnului, și cine poate face vreodată acest lucru? 

PREOTUL : Da, cu adevărat, nimeni din oameni nu poate să pretin- 
dă că s-a pregătit vreodată cit trebuie pentru primirea Înfricoșatelor 
Taine ale Trupului și Sîngelui Domnului. Dar nici nu trebuie să cadă în 
deznădejde și neglijenţă, din pricina acestei nevrednicii. Noi sîntem da- 
tori să ne pregătim după puterea noastră, iar pe cele ce nu putem a le 
împlini să le lăsăm pe seama milei și îndurării lui Dumnezeu, Care n-a 
venit să cheme pe cei drepţi, ci pe cei păcătoşi la pocăință și Care ştie 

totdeauna și neștiința, și neputința noastră. Acest lucru îl ştim tot de la 
dumnezeiescul părinte loan Gură de Aur: «Nu trebuieşte nici să le lă- 
săm pe toate în seama lui Dumnezeu și să dorim, nici silindu-ne să so- 
cotim că prin ostenelile noastre pe toate le isprăvim, căci Dumnezeu nu 
voiește ca noi să dormim socotind că pe toate le lucrează El, nici nu vo- 
iește să ne mîndrim că noi le facem pe toate» (Impărțirea de grîu, cuv. 54, 
pag. 453). 

ÎNVĂȚĂCELUL: Oare și preoții trebuie să aibă mare pregătire 
cînd slujesc Sfinta Liturghie, ca și creștinii care se pregătesc pentru 
Sfînta Împărtășanie ? 

PREOTUL: Cu adevărat, mare pregătire trebuie să aibă creștinii 
care vin la Sfinta Împărtășanie, dar mult mai mare pregătire trebuie să 
aibă preotul, care nu numai că se împărtășește cu Sfintele Taine, ci și 
jertfește pe Hristos la Sfînta Liturghie. Acest adevăr înțelegindu-l, dum- 
nezeiescul părinte loan Gură de Aur zice: «Mai curat decit razele 
soarelui trebuie să fie mina aceea care taie acest Trup, gura care se 
umple de foc duhovnicesc, limba care se roşeşte cu sînge prea înfrico- 
șător». Apoi zice: «la seama, cu ce cinste te-ai cinstit, de ce masă te 
îndulcești : de Cel de care îngerii se cutremură văzindu-L. și nici nu 
îndrăznesc să privească fără frică la raza ce iese de acolo. Cu aceasta 
noi ne hrănim, cu aceasta ne frămîntăm, şi ne-am făcut noi ai lui Hris- 
tos, un trup și o carne. Cel ce va grăi puterile Domnului, auzite va face 
toate laudele Lui. Care păstor își hrănește oile cu propriile sale mădu- 
lare ?» (Ibid., Cuv. 54, pag. 454). 

ÎNVĂȚĂCELUL : Dar dacă cineva este bolnav, bătrîn și neputincios 
și este sărac, neavînd ce da milostenie, cum poate unul ca acesta să se 
pregătească pentru împărtăşirea cu Sfintele şi Prea-curatele Taine ale 
lui Hristos ? 

PREOTUL : Ascultă, frate : Prea-Bunul, Prea-Înduratul, Prea-Milosti: 
vul şi Atotștiitorul Dumnezeu nu cere de la om cele ce sînt peste pute- 
rea lui. Așadar, de la cel bolnav și neputincios El nu cere post, prive- 
gheri, mătănii și altele de acest fel pentru a se putea împărtăși cu Sfin- 
tele Taine, nici de la cel sărac nu pretinde milostenie, ci numai trel lu- 
cruri : 

1) spovedanie curată și împăcare cu toţi; 

2) smerenie a inimii, cu umilință ; 

3) rugăciune de mulțumire, adică să se roage în toată vremea lui 
Dumnezeu și să-l mulțumească pentru boala, suferința, neputinţa și să- 
răcia ce i s-au dat, căci atît sărăcia, cît și boala şi suferința smeresc 
inima omului. «Inima înfrîntă și smerită, Dumnezeu nu o va urgisi» 
(Psalm 50; vezi despre aceasta și la sf. Isac Sirul, Cuvintarea 21, pag. 
109, 110, 111 precum și la sf. Efrem Sirul, Cuvîntare pentru faptele bune 
trupești, tom. II, pag. 495 și altele). 

ÎNVĂȚĂCELUL : Dar dacă cel bolnav nu poate citi rugăciuni mul- 
te, cum poate el să se pregătească pentru Sfinta Împărtășanie ? 

PREOTUL: În rugăciuni nu este nevoie de cuvinte multe, precum 
a zis Domnul (Matei, 6, 7); suferindul să spună cu smerenie «Tatăl nos- 
tru», «Doamne lisus Hristoase, Fiul lui Dumnezeu, miluiește-mă pe mine, 
păcătosul», iar către Maica Domnului: «Prea Sfiîntă Născătoare de 
Dumnezeu, miluiește-mă», precum şi alte rugăciuni scurte ca: «Miluieş- 
te-mă, Dumnezeule, după mare mila Ta» (Psalm 50), Iar dacă nu poate 
citi cînd are a se împărtăși cu Sfintele și Prea-curatele Taine să roage 
pe cineva să-i citească rugăciunile și molitfele de împărtășire, iar el să 
le asculte cu evlavie. 

lată, frate, că la cele ce m-ai întrebat, ţi-am răspuns, cu ajutorul 
Domnului, cît mai pe scurt. Să dea Domnul să le ţii minte, spre folosul 
frăţiei tale și al altora, cărora vei voi să le spui. Și mai presus de toate, 
să ne rugăm Prea-bunului Dumnezeu să ne ajute cu mila și cu darul Său, 
ca să izbutim a face cele ce am vorbit împreună, spre folosul sufletelor 
noastre. 


Capitolul 37 


DESPRE MISIONARISMUL LAIC 
ÎN BISERICA ORTODOXĂ 


ÎNVĂȚĂCELUL : Ce înseamnă misionarism laic, Cuvioase Părinte? 

PREOTUL: Misionarismul laic, frate, se săvirșește atunci cînd ci- 
neva din creştinii mireni predică cuvîntul lui Dumnezeu, fără ca el să 
aibă hirotonie sau hirotesie. 

ÎNVĂȚĂCELUL : De la început a existat acest misionarism laic în 
Biserica lui Hristos ? 

PREOTUL: Da, a existat. Misionarismul laic este vechi ca însăşi 
Biserica (vezi prof. Liviu Stan, Mirenii în Biserică, Studiu canonic, isto- 
ric, Sibiu, 1939, p. 3—7). 

ÎNVĂȚĂCELUL : Dar ce înseamnă cuvîntul «misionar» ? 

PREOTUL: Cuvîntul «misionar» vine de la «misiune». E] derivă din 
latinescul missio-onis; verbul mitto-ere, missi, missum -- a trimite, a 
însărcina pe cineva, a da o putere cuiva într-o delegație, funcţie sau 
serviciu (cf. Ispir Gh. Vasile, Curs de îndrumări misionare, Bucuresti, 
1930, p. 18). Ideologic și autoritativ, misiunea derivă din însăși porunca 

Mîntuitorului : «Precum M-a trimis pe Mine Tatăl, şi Eu vă trimit pe 
voi» (loan, 20, 21; Matei, 10, 16; Luca, 10, 3). Așadar, nici un misionar 
mirean nu are dreptul să predice în public dacă nu este trimis de ierar- 
hia bisericească. Acest lucru l-a arătat şi marele apostol Pavel: Cum 
vor propovădui, de nu vor fi trimiși ? (Rom. 10, 15). 

Trebuie deci să înțelegem că «singură ierarhia bisericească are pu- 
terea și dreptul plenar de a trimite misionari, fie ei clerici sau laici» (Pr. 
prof. Dr. Corneliu Sîrbu, Misionarismul laic în lupta antisectară, Revista 
Teologică, Sibiu, 1945, nr. 1, p. 16). 

ÎNVĂȚĂCELUL: Dar în Biserica Romano-Catolică, cum stau lu- 
crurile cu misionarismul laic ? 

PREOTUL: În Biserica Romano-Catolică, misionarismul laic a fost 
multă vreme cu totul interzis. Dar în ultimul timp, papa — sub presiunea 
vremurilor și a evenimentelor — a revenit la o concepţie mai creștină 
în această privință. Dovada concretă și expresia vie a acestei orientări 
este aşa numita «Acţiune Catolică» sau «Acţiunea pentru apostolatul 
laic», care a luat ființă prin enciclica «Ubi arcano Dei Consilio», din 23 
decembrie 1922 a Papei Pius al XI-lea și s-a generalizat în întreaga Bi- 
serică Romano-Catolică, fiind pusă sub patronajul lui Francisc de Assisi 
prin enciclica «Rite expiatis» din 2 februarie 1926. Odată cu această 
mișcare, s-a deschis drum destul de larg misionarismului laic, prin che- 
marea mirenilor să participe la misionarismul ierarhic, recunoscîndu-se, 
măcar parţial, importanța elementului mirean în Biserică și ridicîndu-l la 
starea de factor activ şi colaborator al ierarhiei bisericeşti (Preot prof. 
Dr. Corneliu Sirbu, op. cit. p. 12—13). 

ÎNVĂȚĂCELUL : Dar în Protestantism cum stau lucrurile cu misio- 
narismul laic ? 


PREOTUL: Protestantismul a căzut cu totul în extrema opusă, a 
unei libertăţi fără margini a misionarismului laic. În concepția protes- 
tantă, Biserica, în sens de societate văzută, este o alcătuire ca oricare 
altă societate omenească, pentru organizarea căreia nu sînt dispoziţii de 
ordin divin. Consecvenţa logică și firească a acestui punct de vedere 
a dus la negarea originii divine a ierarhiei ... Deosebirea dintre cler și 
laici n-are loc în protestantism (Pr. prof. dr. Liviu Stan). 

Aşa fiind, constatăm că în protestantism se acordă prea mare impor- 
tanță elementului laic. În consecinţă, rolul misionarismului laic este aici 

exagerat pînă la negarea existenţei unei ierarhii de drept divin și, cu 
aceasta, a unui misionarism special al clerului (Corneliu Sîrbu, op. cit., 
p. 13). 

ÎNVĂȚĂCELUL : Dar în Biserica Ortodoxă în ce fel este văzut mi- 
sionarismul laic ? 

PREOTUL: În Biserica Ortodoxă poziţia și funcția misionarismului 
mirean în viața și dezvoltarea Bisericii se fundamentează și se iămu- 
reşte deplin în baza celor două teze doctrinale: preoţia generală și Bi- 
serica — Trupul tainic al Domnului. Preoţia generală a creștinilor laici 
se întemeiază pe sfinta Taină a mirungerii (I Petru, 2, 5; I Cor., 12, 13; 
12, 27; Gal., 3, 28). Căci spune sfîntul apostol Petru către «cei împrăș- 
tiaţi printre străini», numindu-i «preoţie sfîntă»: «lar voi sînteţi semin- 
ție aleasă, preoţie împărătească, neam sfînt, popor agonisit de Dumne- 
zeu, ca să vestiți în lume bunătăţile Celui ce v-a chemat din întuneric la 
lumina Sa cea minunată». Toţi creștinii au deci misiunea de a propo- 
vădui chemarea lui Hristos, toţi formează «poporul lui Dumnezeu» (I Pe- 
tru, 2, 5—10). Dar organizarea acestei misiuni este de datoria ierarhiei 
bisericești. Prin ierarhie se recunosc şi se reglementează drepturile mi- 
renilor la misionarism, căci ierarhia deţine întreaga putere în Biserică 
(Dr. Corneliu Sîrbu, op. cit., p. 36). 

Așadar, misionarismul laic, organizat și activ sub egida treptelor 
supraordonate ale ierarhiei, nu este o inovaţie dincolo de cadrul Orto- 
doxiei, ci o întoarcere la «instituțiunile creștinismului primar» (Mitrop. 
Nicolae al Ardealului, Ortodoxia în mijlocul frămîntărilor de azi, p. 7), 
care reprezintă întruchiparea clasică a celui mai adîno și mai autentic 
creștinism. Potrivit Sfintei Scripturi, şi creștinii mireni — nu în aceeași 
măsură ca misionarii ierarhici, ci pe măsura preoţiei lor generale — pot 
să fie sarea pămîntului (Matei, 5, 13). Sfinta Scriptură zice: «După ha- 
rul pe care l-a primit fiecare, slujiţi altora ca niște buni iconomi ai ha- 
rului celui de multe feluri al lui Dumnezeu» (I Petru, 4, 10). Mîntuitorul 
a zis: «Oricine Mă va mărturisi pe Mine înaintea oamenilor, îl voi măr- 
turisi și Eu pe el înaintea Tatălui Meu care este în ceruri; iar de cel 
ce se va”lepăda de Mine înaintea oamenilor, Mă voi lepăda și Eu de cl 
înaintea Tatălui Meu care este în ceruri» (Matei, 10, 32—33; Marcu, 8, 
38; Luca, 9, 26). Marele apostol Pavel zice: «Nimeni să nu caute pe 
ale sale, ci fiecare pe ale aproapelui» (I Cor., 10, 24). Și dumnezeiescul 

loan Evanghelistul a scris: «Și noi sîntem datori să ne punem sufletele 
noastre pentru fraţi» (I Ioan, 3, 16). Şi iarăși îl auzim pe marele apostol 
Pavel zicînd: «Cuvîntul lui Hristos să locuiască întru voi din belșug: 
învățaţi-vă şi mustraţi-vă între voi, cu toată înțelepciunea» (Col., 3, 16). 

Creştinul mirean este dator să lucreze la îndreptarea celor greșiţi, 
după cum s-a scris: «Fraţilor, de va cădea vreun om în vreo greșeală, 
voi, cei duhovniceşti, îndreptaţi-l pe unul ca acesta cu duhul blindeţii, 
luînd seama la tine însuţi ca să nu cazi și tu în ispită» (Gal., 6, 1; Evr., 
12, 12—14). Și iarăși zice: «Vouă vi s-a dat pentru Hristos, nu numai să 
credeţi întru El, ci și să pătimiţi pentru El, ducînd aceeași luptă pe care 
ați văzut-o la mine și aţi auzit-o despre mine» (Filip., 1, 29—30). 

ÎNVĂȚĂCELUL : Dar sfinţii părinți ce zic în privința misionarilor 
laici ? 

PREOTUL: Și sfinţii părinţi, avînd îm vedere învăţătura Sfintei Scrip- 
turi, care îndeamnă pe toţi creștinii la mîntuirea fraților lor, învaţă și 
arată despre misionarismul laic că este obligatoriu. Iată ce zice sfîntul 
Ioan Gură de Aur în această privință: «Spun aceasta nu numai celor 
arțăgoși, ci și vouă, care sînteţi sănătoşi, pentru ca voi pe toţi aceia pe 
care îi cunoașteţi, să-i abateţi cu sîrguinţă și bunăvoință de la greșelile 
lor şi să-i aduceţi înapoi la mama comună (Biserica cea dreptmări- 
toare), căci nimic nu-i mai nobil decît armonia și pacea» (Omilia III, 
Contra iudeilor). 

ÎNVĂȚĂCELUL : Între misionarii laici pot să fie și femei sau numai 
bărbați ? 

PREOTUL: Dacă cercetăm istoria veche a Bisericii Creștine, aflăm 
că și femeile — deși nu predică în biserică, avind în vedere învățătura 
marelui apostol Pavel care le spune «să tacă în biserică» {I Cor., 14, 34), 
în afară de biserică făceau cu adevărat misionarism. Ca să ne dăm seama 
de acest lucru, să-l auzim pe apologetul Aristide de Atena care, arătînd 
misionarismul femeilor creștine din acea vreme, zice aşa : «Femeile creș- 
tine sînt curate ca fecioarele. Ele predică din dragoste (cuvintul lui Dum- 
nezeu) sclavilor, sclavelor și copiilor acestora. Ele se străduiesc să în- 
credințeze pe sclavi şi, dacă aceștia sînt ciștigaţi pentru credința în 
lisus Hristos, atunci ei sînt numiți de-a dreptul — fără mici o deosebire 
—— fraţi ai stăpînilor lor» (Apologia XV-a). lar bărbaţilor care sînt bine 
pregătiţi, li se încuviința a predica chiar îm biserică (Liviu Stan, op. cit., 

p. 67—80; Popescu M. Teodor, Primii didascăli, în «Studii Teologice», 
anul II, nr. 2, București, 1932, p. 143). 

INVĂȚĂCELUL : Aţi spus că numai bărbaţilor bine pregătiţi li se 
poate da încuviințarea de a predica chiar și în biserică. Eu aș vrea să 
știu ce anume pregătire trebuie să aibă un misionar creștin ca să poată 
predica în biserică ? 

PREOTUL: În primul rînd trebuie să fie acreditat de Biserică pen- 
tru a răspindi cunoștințele sale și celorlalți. El trebuie să aibă, pe lingă 
însușirea învăţăturii de credinţă, și unele însușiri care dau chipul ideal 
al adevăratului misionar laic, adică: a) credința riguroasă ortodoxă, 
luminată, fermă, trează şi activă; b) adevărata sensibilitate pentru co- 
mumiunea frăţească întru mîntuire; c) zel și stăruință statornică şi ne- 
înfrînată; d) optimism sănătos și senin. Numai creștinul împodobit cu 
un buchet de astfel de însușiri poate fi un adevărat misionar ortodox. 
Zel misionar poate avea numai acela care înțelege și preţuiește valoa- 
rea bunurilor cerești şi își dă seama, totodată, cît de mult trebuie com- 
pătimit cel care nu are aceste bunuri. Cine mu însetează după viaţa în 
Dumnezeu, acela nu poate fi aprins de zelul de a mijloci și altora această 
viaţă (Dr. Corneliu Sîrbu, op. cit., p. 108—109 ș.a.). 

ÎNVĂȚĂCELUL : În trecutul vechi al Bisericii Creștine au existat 
oare și misionari laici mai însemnați sau oameni învățați care nu au 
fost hirotoniți preoţi sau episcopi ? 

PREOTUL: Da, au fost mari misionari și apologeţi, oameni învățați 
care au apărat cauza creștinismului în fața împăraţilor păgini şi îna- 
intea filosofilor celor străini de duhul Evangheliei lui Hristos. Așa au 
fost acei apologeţi ai secolelor III şi IV, începînd cu Codral, pe care 
Eusebiu, istoricul bisericesc, îl numește părintele apologeticii, între anii 
125—126, pe vremea împăratului Adrian (117—138) şi continuind cu 
Aristide de Atena, amintit mai sus, între anii 125—128; Ariston de 
Pela, cel mai vechi apărător în scris al creștinismului contra iudeilor 
— a fost iudeo-creştin de la jumătatea veacului II —, sfintul Iustin 
Filosoful şi Martirul, născut la Sihem Samaia, pe la anul 100—101; 
Tatian, născut în Asiria către anul 120; filosoful Herma, care a trăit 
pe la sfîrşitul veacului II; Atenagora, filosof creștin din Atena ; Minuciu 
Felix, în secolul II; Tertulian, născut în Cartagina pe la anii 150—160. 
Toţi aceștia, mari apologeţi creștini și misionari de mare seamă ai BI- 

sericii lui Hristos, au fost mireni (a se vedea descrierea lor pe larg la 
Preot prof. Dr. Corneliu Sîrbu, op. cit., p. 55—87). 

ÎNVĂȚĂCELUL: Care sînt normele canonice ale misionarismului 
laic în funcțiunea sa din Biserică ? 

PREOTUL: Prima normă a misionarismului laic este apărarea dog- 
melor dreptei credințe ortodoxe, deoarece dogmele sint izvorul din care 
se nasc canoanele sau normele ce rînduiesc și reglementează viaţa Bise- 
ricii, ca organism social (cf. Valerian Șesan, Curs de Drept Bisericesc 
Universal, ediţie îngrijită de Dr. Milan Şesan, Cernăuţi, 1942, p. 116). 
A doua normă de care trebuie să ţină seama misionarismul laic este 
aceca că el trebuie întotdeauna să fie subordonat ierarhiei, iar condu- 
cerea lui să-i aparţină ierarhiei. Misionarismul laic numai atunci este 
puternic și bine orientat, dacă acţionează din însărcinarea, trimiterea 
şi sub supravegherea ierarhiei. 

ÎNVĂȚĂCELUL : Vă mulțumesc, Cinstite Părinte, pentru osteneala 
de a-mi fi dat aceste lămuriri. Îmi dau seama că întrebările mele au 
putut să fie şi supărătoare, şi plictisitoare. Dar m-am gindit că este 
mai bine să întreb şi să dau pe faţă îndoielile mele și ale altora cu care 
m-am întîlnit și am stat de vorbă. Socotesc că aceste convorbiri îmi vor 
fi de mare folos în viaţa mea duhovnicească. Grija care m-a făcut să 
întreb a fost aducerea aminte de cuvintele Sfintei Scripturi : «Sfatul bun 
te va păzi şi cugetul drept te va apăra» (Pilde, 2, 11); şi iarăși: «frate 
pe frate sfătuindu-se, sînt ca o cetate întemeiată și ca o împărăție ne- 
biruită» (Pilde, 18, 19). 

PREOTUL : Lui Dumnezeu se cuvine a-l mulțumi pentru toate, fra- 
tele meu, căci fără El nu putem face nimic. 

Sfinții, în viața aceasta fiind, se roagă lui Dumnezeu pentru noi: Fac., 20, 7; 
Ileș., 32, 31; Ier, 14, 1; 15, 1—5; Dan. 10, 11—21; 14, 35—36; Zah. 1, 12; Iov, 43, 
8; II Cor., 13, 9; Efes., 1, 16—17; Filip., 1, 4; Apoc., 5, 8; 8, 3—4; 6, 10—11; I Tes., 
1, 2—3; II Tes., 1, 2; II Tim., 1, 3. 

În Vechiul Testament sfintele icoane au fost făcute din porunca lui Dumnezeu : 
leş., 25, 18; 31—32. 

Înaintea acestor icoane sfinte, care s-au făcut cu porunca lui Dumnezeu, se fn- 
chinau credincioşii Vechiului Testament, le tămiiau și le puneau candele să ardă, 
tot din porunca lui Dumnezeu : Ios., 7, 6; II Regi, 12, 20; Apoc, 11,4. 

Aceste icoane, făcute de miini omeneşti, cu porunca lui Dumnezeu se țineau 
la mare cinste în Biserică : II Regi, 7, 2; III Regi, 5, 6. 

Icoana se justifică prin întruparea Fiului lui Dumnezeu : Ioan, 1, 11. 

Capitolul 9: DESPRE VENERAREA SFINTEI CRUCI 


Siinta Cruce a fost altarul pe care s-a adus jertfa cea adevărată pentru toţi oa- 
menii din toate timpurile : Evr., 9, 11—14; Col., î, 20. 

În Sfinta Scriptură cuvintul Cruce arc două înţelesuri: unul spiritual şi unul 
material : Matei, 10, 38; 27, 32; Marcu, 7, 34; 15, 21; loan, 19, 17, 25. 

Crucea ca mijloc de mintuire a fost prefigurată în Vechiul Testament: Num., 
21, 9 şi în Noul Testament : Ioan, 3, 14—15, 

Cuvîntul Cruce celor pieritori nebunie este, iar pentru noi, cei ce ne mîntuim, 
este puterea lui Dumnezeu: Luca, 23, 26; I Cor., 1, 18; Gal., 6, 14; Efes., 2, 14—16; 
Filip., 2, 8—9 ; Col., 1, 19—20 ; 2, 14—15. 


Capitolul 10: DESPRE SEMNUL SFINTEI CRUCI 


Iacov a binecuvintat pe fiii lui Iosif, cu miinile în chipul crucii: Fac., 48, 13—15. 

Cei ce nu fac semnul crucii sint vrăjmaşi ai Crucii lui Hristos: Filip., 3, 18, 19. 

Semnul Sfintei Cruci va vesti venirea a doua a Domnului: Matei, 24, 30—31 ; este 
semnul puterii și al biruinţei lui Hristos : I Cor., 1, 18; Col., 2, 15. 


Capitolul 11: RUGĂCIUNILE PENTRU MORŢI 


La judecata particulară a fiecărui suflet, cel drept merge la rai: Luca, 23, 43; 
iar cel păcătos și nepocăit se duce în iad: Luca, 16, 23; Evr., 9, 27. 

Noi avem poruncă să ne rugăm pentru toţi oamenii: Marcu, 9, 23; 11, 24; Efes., 
6, 19; Iacov, 5, 16; I Tim. 2,1. 

Pomenirile celor morţi se întemeiază pe legea iubirii: Efes., 2, 19-20. 

Pentru cei ce au murit memărturisiți în păcate de moarte, nu ne putem ruga: 
Iacov, 5, 16. 

Celor ce au păcătuit împotriva Duhului Sfint nu li se iartă păcatele nici în 
veacul de acum, nioi în cel viitor : Matei, 12, 3i—32; Rom., 6, 10; I Cor., 13. 


Capitolul 12: SIMBOLURI ȘI RITURI 


Sfintul Duh este simbolizat prin cuvintul «Apă»: loan, 3, 5—7; 38, 39; «Apă 
vic»: loan, 4, 20; 7, 37, 29; Apoc., 7, 17; 2, 6; 21, 22; 1, 17; «Apă roditoare»: Isaia, 
27, 3; 44, 4; 58, 11; «Apă care potoleşte setea»: Isaia, 41, 17—18; 55, 1; «Apă cură- 
țitoare» : lez., 16, 19; 36, 25; Efes., 5, 26; Evr., 10, 22; «Apă tainică și din destul»: 
Isaia, 58, 11; loan, 4, 14; Apoc., 22, 11; «Apă dată în Dar»: Isaia, 5, 1; Matei, 3, 11; 
Luca 3, 16. 

Sfintul Duh simbolizat și ca: «Vint care bate unde vrea»: loan, 3, 8; I Cor., 
12, 11; Filip., 2, 2; «Porumbel»: Matei, 3, 16; Marcu, 1, 10; Luca, 3, 22; Ioan, 1, 32; 
«Pecete» : Efes., 1, 13; 4, 30; II Cor., i, 22 ș.a. 

Creștinii sint simbolizaţi prin cuvintele: «Miei»: Isaia, 40, il; Matei, 10, 16; 
«Vulturi» : Ps. 102, 5; Isaia, 40, 3i; «Arbori roditori»: Ps. 1, 3; Ier., 17, 8; «Cerbi»: 
Ps. 17, 36; Av., 3, 19; «Smochini buni»: Ier., 24, 1—8; «Oi»: Ps. 77, 57; Zah., 13, 7; 
Matei, 25, 33; 26, 31 ; Ioan, 10, 11—16; 21, 16 şa. 

Capitolul 13: DESPRE POST 


Postul este cea mai veche poruncă dată de Dumnezeu omului: Fac., 2, 16, 17. 

Legea veche recomandă postul şi îl impune: Deut., 9, 18; Isaia, 58; Ier., 34, 
28; Jud., 20, 26; I Regi, 7, 6; Ioel, 2, 15. 

Miîntuitorul a postit 40 de zile și 40 de nopți în pustie: Matei, 4, 2; Luca, 4, 21} 
și ne-a învățat să postim şi cum să postim : Matei, 6, 16—18. 

Diavolul nu poate fi izgonit de la noi decît cu post şi rugăciune: Matei, 17, 21; 
Marcu, 9, 29. 

Posteau și sfinţii apostoli: Fapte, 13, 2—3 ; II Cor., 6, 5. 

Isaia ne arată cum trebuie să postim post bine primit la Dumnezeu: Isaia, 58, 
6, 8; Matei, 6, 16—18. 

Postul este de folos în vremea judecăților lui Dumnezeu: Ioel, 1, 14; 2, 11—-12; 
Iona, 3, 4—7. 

În vreme de necazuri și primejdii : Matei, 4, 3. 

Postul trebuie însoțit de rugăciune: Luca, 2 37; I Cor, 7 5. 


Capitolul 14: DESPRE JURĂMINT 


Jurămîntul este permis atunci cînd se ia ca martor Dumnezeu: Rom, 1, 9; 
II Cor., 1, 23; Evr., 6, 13. 

Despre jurămintul solemn: Fac., 14, 22—23 ; Ieṣ., 6, 8; IH Regi, 8, 31—32 ; Apoc., 
10, 5—6 ş.a. 


Capitolul 15: CONDIȚIILE MINTUIRII SUBIECTIVE 


La mîntuirea subiectivă lucrează și Dumnezeu și omul: Ioan, 15, 5—7; Rom, 3, 
23—24; 5, 15—17; Efes., 2, 8—10; Filip., 2, 13—i6 ş.a. Lucrarea omului: Matei, lt, 
24—-26; loan, 5, 29; Rom., 2, G—13; II Cor., 5, 10; Gal, 5, 6; 1 Tim, 6, 18—19; Iacov, 
2, 14—16; Apoc., 20, 12 ş.a. 


Capitolul 16: DESPRE CELE ŞAPTE TAINE 


Despre însemnătatea numărului şapte în Vechiul Testament: Fac, 2, 1 2 4, 
15; 7, 2—3; 6, 7; 8, 4, 10, 14; 33, 1—3; Ies., 12, 19; 37, 23; Lev., 15, 13; 23, 15; 
25, 8—10 ; Ps. 118, 164; Ier., 25, 11—12; 29, 10; Zah., 4, 1—2. 

in Noul Testament: Matei, 18, 22; Luca, 17, 3—4; Apoc., 1, d, il; 2,1; % 0] 
15, 7—8; 16, 1, 17. 

Şapte sînt şi darurile Sfintului Duh : Inv. de Cred. Ort, p. 332; mai po lary, 
cap. 16. 

Capitolul 17: DESPRE TAINA SFINTULUI BOTEZ 


Botezul din apă și din Duh este rinduit de Mintuitorul spre intrare în Împărăția 
Cerurilor: Ioan, 3, 1-6; trebuie să se facă în numele Tatălui și al Fiului și al Sfin- 
tului Duh: Matei, 28, 19—20; Marcu, 16, 16; este «naștere de sus»: Ioan, 3, 3—7. 

Botezul li se face pruncilor precum, odinioară, tăierea împrejur: Fac., 17, 10—14; 
Luca, 2, 21. 

Botezul «caselor» era al familiilor și deci și al copiilor: I Cor., 1, 16. 


Capitolul 18: DESPRE TAINA SFINTULUI MIR 


Despre sfințire prin untdelemn în Vechiul Testament : Fac., 28, 11, 18. 

În Noul Testament: Rom., 12, 6; I Cor., 12, 4—6; I loan, 2, 20, 27. 

Im Noul Testament se administrează «ungerea cu sfintul Mir» numai de către 
apostoli și urmașii lor: Fapte, 8, 15; 1 Tim., 4, 14; şi numai celor ce primesc botezul 
creștin : Fapte, 8, 14, 19; Efes., 4, 30; Ungesea cu Sfintul Mir se cheamă şi «Pecete»: 
I Cor., 1, 22; Efes., 1, 13—14; 4, 30. 


Capitolul 19: DESPRE TAINA SFINTEI ÎMPĂRTĂŞIRI 


Taina Sfintei Împărtăşiri a rînduit-o Însuşi Domnul nostru Iisus Hristos la Cina 
cea de Taină: Matei, 26, 26—28; Marcu, 14, 22—24; Luca, 22, 19—23. 

Această Taină a fost dată spre săvirșire numai apostolilor şi urmașilor lor: Tit, 
1, 3—9. 

Mireanul care va îndrăzni să săvirșească această Taină fără a fi hirotonit 
episcop sau preot, va fi pedepsit de Dumnezeu: Rom., 15, 4; I Cor, 10, 1—12; Iacov 
4,5, 

Cine vrea să primească Sfinta Împărtășanie trebuie să fie spovedit și bine pre- 
gătit sufletește : I Cor., 11, 27—29 ; Evr., 6, 4—6; I loan, 1, 9. 


Capitolul 20 : DESPRE TAINA POCĂINȚEI 


Taina pocăinței a fost anunţată și instituită de către Mintuitorul: Matei, 18, 
18 ; loan, 20, 23; Fapte, 8, 22. 

Pocăinţa constă în a-ți mărturisi păcatele la preot: Luca, 5, 32; 11, 18; Ioan 20, 
19—23 ; Fapte, 2, 38; 3, 19; 19, 18; 20, 21. 

Numai episcopii şi preoţii au această putere de a mărturisi și a dezlega sau de 
a ţine păcatele: Matei, 18, 18; Marcu, 6, 12—13; Luca, 13, 5; loan, 20, 21—23 ; I Tim. 
1, 20; II Cor., 4, 7. 


Capitolul 21 : DESPRE TAINA PREOŢIEI (HIROTONIA) 


Taina preoţiei sau hirotonia este descrisă în: Matei, 18, 18; loan, 20—21—23; 
Tit, 1, 5—9 ; I Tim., 5, 19—22 ; Fapte, 6, 1—6 ; 20, 17, 28. 

Sint trei trepte ale preoţiei, care primesc sfinţirea prin hirotonie sau «punerea 
mâinilor preoţiei» : Filip., 1, 1; Fapte, 6,6; I Tim, 4, 14; 5, 22. 

Preoția ca Taină: 1) chemarea apostolilor: Marcu, 3, 13; Luca, 6, 13—16; 2) che- 
marea celorlalţi ucenici: Luca, 10, 1—24; 3) transmiterea harului: Fapte, 6, 5—8; 
Ioan, 4, 1—2. 

Puterile harice date apostolilor, episcopilor și preoţilor: Matei, 5, 12—13; 13, 
11; 28, 20; Marcu, 6, 7—13; Luca, 24, 48—49; loan, 20, 23; Fapte, 2, 4; 8, 16—17; 
13, 10—11; 19, 18; 20, 11—12; I Tes., 1, 14; I Cor, 4, 1; 1 Petru, 5, 1—4; Apoc., 1, 
6; 5, 10. 

Mintuitorul dă ierarhiei bisericești, episcopilor și preoţilor, daruri sau puteri 
vindecătoare : Matei, cap. 10. 


Capitolul 22 : DESPRE TAINA NUNȚII (CĂSĂTORIA) 


Taina nunții sau a căsătoriei a orînduit-o Dumnezeu chiar de la întemeierea 
lumii : Fac., 1, 27—28 ; 2, 18, 21—24. 

Mintuitorul sfințește căsătoria, participînd la nunta din Cana: Ioan, 2, 1—11. 

Apostolul Pavel o numeşte Taină : Efes., 5, 32. 


Capitolul 23 : DESPRE TAINA SFINTULUI MASLU 


Taina Sfintului Maslu este de origine evanghelică și apostolică: Marcu, 6, 12 
13; loan, 5, 14—15; I Cor., 4, i; Iacov, 5, 14—15. 


Capitolul 24: DESPRE PUTEREA DISCIPLINARĂ 


Puterea disciplinară în Biserica Ortodoxă o are numai ierarhia superioară a Bi- 
sericii : Matei, 10, 40; 18, 18; 28, 18—20 ; Ioan, 13, 20; 20, 22—23; Luca, 10, 15; 1 Cor., 
5, 3—5; II Cor., 10, 6; II Tes., 3, 14; I Tim, 1, 19—20; 5, 19—20. 


Capitolul 25 : DESPRE SFINȚIREA NATURII 


Prin căderea lui Adam, toată făptura a fost supusă deșertăciunii și stricăciunil 
din care se va izbăvi: Rom., 8, 20, 21. 

Mintuitorul ne-a dat pildă oa prin rugăciune și binecuvintare să sfinţii, obiec- 
tele de care ne folosim : Matei, 14, 19; I Tim., 4, 4—5. 

Cele mai obișnuite elemente pentru sfințire sînt: 1) apa: Ioan, 5, 14; 34,2 7; ?) 
untdelemnul : Fac., 28, 18; Marcu, 6, 13; Luca, 10, 34; Evr., 1, 9; lacov, 5, 14; Apoc, 
6, 6; 3) vinul: Luca, 10, 34; Ioan, 2, 1—11. 


Capitolul 26: DESPRE SERBAREA DUMINICII ÎN LOCUL SIMBETEI 


Prima sărbătorire a sîmbetei de către poporul lui Israel a fost de ubia pe viv 
mea lui Moise, în pustia Sim : leş., 16, 25; Deut., 5, 15. 

Simbăta a fosi dată pînă la venirea lui Hristos: Gal., 3, 19; sfîrşitul Legii este 
Hristos: Rom., 10, 4; după venirea Credinței nu mai sîntem sub călăuză: Gal., 3, 
24—25. 

Dumnezeu a făcut alt legămint cu urmașii lui Hristos (Noul Israel): Jer., 31, 
31—33; Evz., 8, 8—10. Legea ne-a fost dată căläuză spre Hristos, iar după El nu mai 
sintem sub călăuză : Gal., 3, 24—25. 

Legea cea nouă a aşezat-o Mîntuitorul la Cina cea de Taină: Luca, 22, 20. 

Testamentul cel Nou a înlocuit pe cel Vechi: Rom., 7, 1—6, care era numai o 
umbră, o icoană a celui Nou: Evr., 10, 1; Col., 2, 1G—-17; cele vechi au trecut, «toate 
s-au făcut noi»; II Cor., 5, 17; Gal., 2, 18—149. 


Capitolul 27: DESPRE MÌNCARURI CURATE ŞI NECURATE 


În Legea Darului nu mai sînt mincăruri curate şi necurate: Fapte, 10, 15; necu- 
răţia omului vine din inima lui : Matei, 15, 11; Marcu, 17, 20. 

În Legea Noului Testament numai sîngele și animalele sugrumate sint necurate : 
Fapte, 15, 20, 29. Din punct de vedere obiectiv, toate mîncărurile sint curate: Rom., 
14, 14; Fapte, 10, 13—16; 11, 8—10. 


Capitolul 28: DESPRE DATA CELEI DE A DOUA VENIRI A DOMNULUI 


Despre data venirii a doua a Domnului, nici îngerii şi nici Fiul, ca am, nu știu: 
Matei, 24, 36—44; 25, 13 ş.a. 

Ziua Domnului va veni noaptea «ca un fur»: Matei, 24, 43; I Tes, 5, 1—2. 

Numai semnele sfirșitului Jumii şi ale venirii a doua a Domnului ni s-a dat nouă 
a le cunoaște: Matei, 24, 6—7, 14, 29—33; Rom., îl, 25—27; H Tes., 2, i—9; I Ioan, 
2, 18; Apoc., 13, 1—18 ; 20, 1—10. 


Capitolul 29: DESPRE ÎMPĂRĂȚIA CEA DE MII DE ANI (MILENISMUL) 


Mia de ani despre care se scrie la Apocalipsă este un număr simbolic, iar nici- 
decum o realitate: Ioan, 18, 36. 

Împărăţia lui Hristos va fi duhovnicească: Luca, 17, 21; loan, 18, 36; Rom., 
14, 17. 

Împărăţia mu va avea sfîrşit: Ps. 44, 8; Dan., 7, 14; Luca, 1, 33; Efes, 1, 20 -— 
21; ea va fi o împărăție a dreptăţii : Isaia, 16,5; 32, 1; Ier., 23, 5. 

Accastă împărăție este Biserica sau «Trupul lui Hristos»: Eies., 4, 4—15; 5, 23; 
Col. 1, 24; 1 Cors 12, 27. 

Intrarea în accastă împărăție a lui Hristos se face numai prin baia «nașterii celei 
de a doua»: Tit, 3, 5; sau prin «nașterea de sus»: Ioan, 3, 3; Rom. 6, 3; sau cîngro- 
pindu-ne cu Hristos»: Rom., 6, 3—5; 1 Cor., 6, 11; Efes., 5, 26; Col., 2, 12-—13; Il Tim, 
2, 11. 

Nimeni nu poate intra în această împărăție, decît numai prin botez sau prin 
nașterea din apă şi din Duh : Ioan, 3, 5. 

Botezul creștin adeseori se numește «înviere» sau haină nouă: Col., 2, 12—13; 
Gal., 3, 27. 

Împărăţia lui Hristos cea de mii de ani este răstimpul în care Hristos a limitat, 
a legat puterea diavolului asupra oamenilor : Col., 1, 3. 


Capitolul 30 : DESPRE VEȘNICIA CHINURILOR IADULUI 


Chinurile iadului vor fi veșnice: Isaia, 26, 24; Dan., 12, 2; Matei, 25, 41—46; 
Marcu, 3, 29; 9, 43—48. 

Judecata de Apoi urmează a sc face mai ales pentru patru lucruri: 1. Ca să 
se arate dreptatea lui Dumnezeu; 2. ca să se arate nedreptăţile oamenilor; 3. ca 
să fie răsplătite faptele cele bunc ale celor drepţi; 4. ca să fie pedepsite păcatele 
celor răi: lov, 34, 11; Ps. 61, 11; 95, 13; Ecl, 11, 9; î2, 14; Isaia, 13, 11; ler. 
17, 10; Matei, 16, 27; 13, 41—42 ; 25, 46; Rom., 2, 5; ll Petru, 3, 7. 

Mîntuiterul ne învaţă că sufletul omului este tot ceea ce c mai scump din viața 
lui : Matei 16, 26; Marcu, 8, 36; că este nemuritor: Matei, 22, 31. 

Iadul este loc de chin veșnic: Matei, 18, 8; 23, 35; Marcu, 9, 45; Luca, 16, 23; 
Apoc., 14, 10—11; 20, 10; chinul și osînda sînt veșnice: Isaia, 66, 24; Matei, 25, 46; 
Marcu, 3, 29; II Tes., 1, 9; Apoc., 14, 11; 20, 10. 


Capitolul 31: STATUL ÎN CONCEPȚIA BIBLICĂ SAU DATORIILE CELOR CREDIN- 
CIOȘI CĂTRE STAT 


Toate stăpînirile care conduc ţările sînt puse de Dumnezeu, iar cine nu se su- 
pune lo? se împotrivește legii lui Dumnezeu: Matei, 26, 52; Rom., 13, 1—5; Tit, 3, l; 
I Tim., 2, 1—3. 

Despre armata statului: Matei, 8, 5—15; Luca, 3, î4; 7, 1—10; Fapte, cap. 10; 
1 Cor., 9, 7. 

Despre plata impozitului și alte datorii către stat: Matei, 17, 24—27; 22, 21; 
Rom, 13, 7—8. 

Patriotismul: Matei, 15, 24—25; Rom., 2, 10. 


Capitolul 32: DESPRE VORBIREA ÎN LIMBI (GLOSOLALIA) 


Adevărata vorbire în limbi este cea care comunică ceva celor cărora se adre- 
sează : Fapte, 2, 4—13; dacă ascultătorii nu înțeleg este nevoie de alt dur, al tâlmă.- 
cirii : I Cor., cap. 14. 

Darul vorbirii în limbi a fost proorocit de prooroci: Ioel, 3, 1—5; Fapte, 11, 
27--28; 2, 11. 

Darul vorbirii în limbi a fost pentru cei mecredincioși un mijloc hotăritor de a 
se converti: I Cor., 14, 22—25. 

Darul vorbirii în limbi este mai mic ca darul proorociei sau al tălmăcirii : 1 Cor, 
14, 9, 23. 

Valoarea drogostei depășește vorbirea în limbi: 1 Cor., 13, 1, 8. 

Darul vorbirii în limbi nu s-a dat pentru toate timpurile în Biserică, ci, după 
proorocia marelui apostol Pavel, a încetat de mult în Biserică: 1 Cor., 13, 8. 

Un adevărat creştin poate dovedi prezența Duhului Sfint prin roadele Lui, care 
sint: dragostea, bucuria, pacea, îndelunga răbdare, bunătatea, facerea de bine, cre- 
dința, blindeţea, înfrînarea poftelor şi curăţia : Gal., 5, 22—23. 

Printre roadele Duhului Sfint nu este pomenită vorbirea în limbi, căci după 
cum am crezut, nu mai avem nevoie de glosolalie: I Cor., 12, 30. 


Capitolul 33 : DESPRE VORBIREA CU CEI MORȚI (NECROMANȚIA) SAU SPIRITISMUL 


Mintuitorul nostru lisus Hristos a numit fericiți pe cei ce n-au văzut și au 
crezut: Luca, ł, 45; Ioan, 20, 29. Iar apostolul Pavel ne arată că prin credință umblă, 
iar nu prin vedere: II Cor., 5, 6—7. 

Dumnezeu pedepsește aspru această iscodire drăcească și vorbire cu dracii, pre- 
făcuţi în chipul celor chemaţi: I Par., 10, 1; 10, 13—14; Lev., 19, 31; 20, 27; Deut.. 
18, 9—14; IV Regi, 21, 6; II Cor., 1ł, 14; I loan, 4, 1—3. 

Spiritismul este o vrăjitozie, uriciune înaintea lui Dumnezeu: Deut., 18, 9--13; 
Lev., 19, 31; 20, 27. 


Capitolul 34: DESPRE CALENDAR 


Pe la anul 1760, calendarul rămăsese în urmă cu 11 zile (canonul ? apostolic 
şi oanonul 6t al Sinodului din Cartagina). 

Calendarul vechi pe la anul 1816 rămăsese în urmă cu 13 zile, cum arată şi Nichifor, 
(Episcopia Buzăului), în Pasoalia ce era scrisă de Dr. Panaite Donici și tipărită în 
acel ceaslov. 

Cei mai mari învăţaţi pascalogi au arătat despre calendarul cel vechi că a 
rămas în urmă și trebuie îndreptat. 

Răminerea în urmă a calendarului celui vechi și nevoia de a se îndrepta au 
arătat-o: la anul 1324, marele învăţat Nichifor Grigoras; Matei Vlastares, la anul 1335; 
Isac Arghyras (1371—1372); Gheorghe Ghemist Plethon (1450). 

În Biserica de Apus: marele învăţat şi astronom Ioan de Sacro Busto (De Ho- 
lywood); Albertus Magnus (t 1280); Roger Bacon (ł 1292); regele Alfons al 10-lea 
al Castiliei, de la anul 1240; Pierre d'Ailly (t 1420); Cardinalul german Nicolaus de 
Cus (Cusanus t 1464); Paul de Midelburg (+ 1534); Andreas Stibonius, teolog şi ma- 
tematician ; medicul şi filosoful de la Viena, Georg Stannstetter; dominicanul italian, 
Ignazio Dante (Perusinus t 1586). 

Îndreptarea calendarului celui vechi (iulian) în Biserica Ortodoxă nu s-a făcut 
după normele calendarului îndreptat de romano-catolici la 1582. 

La Conferinţa Pan-Ortodoxă de la Moscova în anul 1948 s-a hotărit ca noi să 
serbăm data Sfintelor Paşti după pascalia veche, alexandrină, pînă ce thate Bisericile 
vor îndrepta calendarul. Iar toate Bisericile care se mai află pe stil vechi, în ţările 
unde nu s-a îndreptat calendarul, trebuie să țină toate sărbătorile de peste am după 
stilul nou îndreptat, şi acest lucru s-a făcut pentru pacea și unitatea; Bisericilor 
Ortodoxe. 

Capitolui 35: DESPRE OASTEA DOMNULUI 


Toţi creștinii care au botegul ortodox în numele Prea Sfintei Treimi sint os- 
taşi ai Domnului: II Tim., 2, 3, 4; Efes., 6, 13—18; I Tim, 6, 12; I! Tim, 4, 7. 
Rugăciunea de la botez, din Molitfelnic, spune: «Și fă pe acest copil, care se bo- 
tează, ostaş ales al lui lisus». 


Capitolul 36: DESPRE DEASA SAU RARA IMPĂRTĂȘIRE CU SFINTELE ȘI PREA 
CINSTITELE TAINE ALE LUI HRISTOS 


Pregătirea cuvenită pentru împărtășire : ] Cor., 11, 28. 

Cine se împărtășește nepregătit va fi pedepsit: Evr., 10, 27; I Cor., 11, 27, 29. 

Cei vinovaţi de neascultarea acestor porunci se îmbolnăvesc sau mor: | Cor. 
11, 30. 


Capitolul 37: DESPRE MISIONARISMUL LAIC ÎN BISERICA ORTODOXĂ 


Misionar laic (mirean) este acela care predică cuvintul lui Dumnezeu, neuvind 
hirotonie sau hirotesie (Prot. Liviu Stan, Mirenii în Biserică). 

Misionarul laic (mirean) are voie a predica în public numai dacă va fi trimis 
de ierarhia bisericească: «Şi cum vor propovădui de nu vor fi trimişi?» (Rom. 
10, 15). 

Sfinţii apostoli au mers la propovăduire din porunca Mintuitorului : Matei, 10, 163 
28, 19; Marcu, 16, 15; loan, 21, 20. 

Numai ierarhia bisericească are dreptul plenar de a trimite misionari, fie ei 
clerici, fie laici (Prof. Dr. Comeliu Sîrbu, Misionarismul laic în lupta antiscctară). 

